
Cuvint înainte 


Europa se construieşte. lată o mare speranţă, care se va înfăptui 
numai dacă se va ţine seama de istorie : o Europă fără istorie ar fi 
orfană şi nenorocită. Pentru că ziua de astăzi se trage din cea de ieri, 
iar ziua de miine este rodul trecutului. Un trecut ce nu trebuie să 
paralizeze prezentul, ci să-l ajute să fie diferit în fidelitate şi nou în 
progres. Între Atlantic, Asia şi Africa, Europa noastră există cu ade- 
vărat de o vreme extrem de îndelungată, desenată de geografie şi mode- 
lată de istorie, încă din timpurile cînd grecii i-au dat numele pe care-l 
poartă. Viitorimea trebuie să se sprijine pe aceste moşteniri care, încă 
din Antichitate, ba chiar din preistorie, au îmbogăţit Europa treptat, 
făcînd-o extraordinar de creativă în unitatea şi în diversitatea ei, inclusiv 
într-un context mondial mai amplu. 

Seria „Construcţia Europei” apare din iniţiativa a cinci edituri de 
limbi şi naţionalităţi diferite (Beck din Miinchen, Basil Blackwell de la 
Oxford, Critica din Barcelona, Laterza de la Roma şi Bari şi Seuil din 
Paris) şi urmăreşte să arunce o lumină asupra construirii Europei şi a 
punctelor de forță din cursul acesteia ce nu trebuie uitate, fără a 
disimula dificultăţile moştenite din trecut. În tendinţa lui către unitate, 
continentul a trăit discordii, conflicte, divizări şi contradicții interne. 
Această serie nu le va ascunde ; angajarea în mişcarea europeană 
trebuie realizată în deplina cunoaştere a trecutului şi, de asemenea, în 
perspectiva viitorului. De aici titlul „activ” al seriei. De fapt, nu ni se 
pare că a sosit timpul pentru a scrie o istorie sintetică a Europei. 
Lucrările pe care le propunem aparţin celor mai buni istorici din zilele 
noastre, inclusiv neeuropeni, fie că sînt sau nu deja afirmati. Ei vor 
aborda problemele esenţiale ale istoriei Europei în diferite domenii — 
economic, politic, social, religios, cultural — sprijinindu-se pe îndelun- 
gata tradiţie istoriografică ce se întinde de la Herodot pînă la noile 
concepţii elaborate în Europa în cursul secolului XX, şi mai cu seamă 
în ultimele decenii, concepții care au reînnoit în profunzime ştiinţa 
istoriei. Mulțumită dorinţei lor de claritate, aceste eseuri sînt accesibile 
inclusiv publicului larg. 


Ambifia noastrá este de a aduce elemente de ráspuns la marile 
întrebări ce stau in fata celor care construiesc şi care vor construi 
Europa şi, de asemenea, în fafa tuturor celor ce se interesează de 
Europa: „Cine sîntem ? De unde venim ? Încotro ne îndreptăm ? ". 


Jacques Le Goff 
coordonator 

pas cu pas, a istoriei complete a răspîndirii bunurilor 
culturale pornind din Italia, care ar lămuri pe de o parte 
daruri şi transferuri, iar pe de alta acceptări, adoptii, 
adaptări şi refuzuri.” 

Introducere : 
Incadrarea Renasterii 


Íncá o carte despre Renastere ? Cum se poate justifica un astfel 
de demers? Motivatia cea mai evidentá pentru un nou studiu pe 
O asemenea temá este cercetarea continuá asupra subiectului. 
Într-adevăr, probabil că niciodată n-au existat atît de mulţi oameni 
ca astăzi care să scrie despre diferitele aspecte ale Renaşterii. 
Adunate, toate aceste lucrări constituie sau ar trebui să constituie 
o nouă interpretare. Însă - oarecum ironic - proliferarea pe scară 
largă a cercetărilor, publicate în zeci de reviste, face ca o sinteză 
generală să fie din ce în ce mai greu de realizat. Dacă ar putea învia 
acum, artiştii, scriitorii şi cercetătorii din perioada Renaşterii ar 
fi cu siguranţă uimiti să descopere că mişcarea din care au făcut 
cîndva parte a fost tăiată şi sectionatá în monografii ale diferitelor 
regiuni şi ale diferitelor discipline existente, cum ar fi istoria 
arhitecturii, istoria filosofiei, istoria literaturii franceze şi aşa 
mai departe. Mulţi specialişti, atunci cînd scriu despre importanţa 
„omului Renaşterii”, evită universalitatea ca pe ciumă. 

Opunîndu-se conştient unei astfel de tendinţe - cu toate cá auto- 
rul este cit se poate de conştient de limitele cunoaşterii sale -, 
lucrarea de faţă va încerca să prezinte această mişcare ca pe un 
întreg. Accentul va cădea mai degrabă pe Renaştere ca mişcare 
decît ca eveniment sau ca perioadă. Cartea nu este o istorie 
generală a Europei între anii 1330 şi 1630. Nu este nici măcar o 
istorie culturală a Europei într-o epocă în care Reformele - 
protestantă şi catolică — au afectat, probabil, vieţile mai multor 
oameni mult mai profund decît a făcut-o Renaşterea. Este o 
istorie a unei mişcări culturale pe care - simplificînd brutal - o 
putem descrie ca începînd cu Petrarca şi încheindu-se cu Descartes. 

Desi aceastá miscare a implicat in egalá másurá inovatii si 
„Testauraţii”, tema centrală a cărţii, ghidul nostru prin labirintul 
de detalii, va fi entuziasmul pentru Antichitate, la care se adaugă 
reînvierea, receptarea şi transformarea tradiţiei clasice. În vreme 
ce cultura contemporană pretuieste noutatea mai presus decît 
aproape orice altceva, chiar şi marii inovatori ai Renaşterii şi-au 
prezentat şi adesea şi-au perceput invențiile şi descoperirile ca pe 
o întoarcere la vechile tradiţii, după o îndelungă punere între 
paranteze de-a lungul a ceea ce ei au numit primii Evul „Mediu”. 

Accentul pus pe recuperarea Antichității este unul traditional. 
Jakob Burckhardt, marele istoric elveţian ale cărui opinii asupra 
Renaşterii italiene rămîn puncte de referinţă, argumenta că nu 
este vorba doar de reînvierea Antichității, ci de combinarea 
acesteia cu „spiritul” italian - cum îl numea el - care sustine 
Renaşterea!. Totusi, multi cercetători de după el au preferat să-şi 
concentreze atenţia asupra reînvierii clasice, care este mai uşor 
de definit sau chiar de recunoscut decît spiritul italian - iar eu le 
voi urma exemplul. În alte aspecte, mai ales în cazul a două 
dintre ele, mă voi abate de la sus-amintita tradiţie. 

În primul rînd, voi face o încercare de a disocia Renaşterea de 
modernitate. Conform lui Burckhardt, care scria la mijlocul seco- 
lului al XIX-lea, importanţa acestei mişcări în istoria europeană 
rezidă în faptul că ea a constituit originea modernităţii. În limba jul 
său mai colorat, de secol XIX, italianul era „primul născut dintre 
fiii Europei moderne”. Semnele acestei modernităţi includeau 
ideea statului ca „operă de artă”, „sensul modern al gloriei”, 
„descoperirea lumii şi a omului” şi, mai presus de toate, ceea ce 
Burckhardt numea „dezvoltarea individului”. 

Nu este uşor să fii de acord astăzi cu aceste idei. În primul 
rînd, ruptura în raport cu trecutul recent pare să fi fost mult mai 
puţin profundă decît pretindeau oamenii de ştiinţă şi artiştii din 
secolele al XV-lea şi al XVI-lea. În orice caz, chiar dacă erau 
intenţionat „post-medievali”, acei oameni de ştiinţă şi artişti nu 
erau „moderni” în sensul asemănării cu succesorii lor din secolele 


1. Burckhardt (1860). 

al XIX-lea şi XX. Burckhardt subestima cu siguranţă distanţa 
culturală dintre epoca sa şi cea a Renaşterii. De atunci încoace, 
distanţa si divergenta dintre cultura Renaşterii şi cultura contempo- 
rană au devenit mult mai vizibile, în ciuda interesului neîntrerupt 
pentru Leonardo, Montaigne, Cervantes, Shakespeare şi alte figuri 
de primă mărime ale epocii (vezi infra, p. 291). Aşadar, acest volum 
are ca scop o reexaminare a locului pe care-l ocupă Renaşterea în 
istoria Europei sau chiar a lumii, călcînd pe urmele criticii a ceea 
ce este uneori denumită „Marea Naratiune" a apariţiei civilizaţiei 
occidentale : o relatare triumfală a realizărilor occidentale, de la 
vechii grecii încoace, în care Renaşterea este doar o verigă în lanţul 
ce include Reforma, revoluţia ştiinţifică, Iluminismul, revoluţia 
industrială şi aşa mai departe!. 

În contrast cu poziţia sa tradiţională în centrul scenei, Renaşterea 
pe care o prezentăm aici este „descentrată”?. Adevărul e că scopul 
meu este să privesc cultura Europei Occidentale ca pe o cultură 
ca toate celelalte, care coexistă şi interacționează cu vecinele 
sale, mai ales cu cea bizantină şi cu cea islamică, ambele avindu-si 
„renaşterile” lor, pornite tot de la Antichitatea greacă şi romană. 
Inutil să mai spun că, la rîndul ei, cultura occidentală a fost mai 
degrabă plurală decît singulară, incluzînd culturi ale minorităţilor, 
cum ar fi cea a evreilor. Mulţi dintre aceştia au participat la 
Renaştere, în Italia sau în alte zone. Istoricii Renaşterii au 
acordat în general prea puţină atenţie şi prea puţin spaţiu contri- 
butiei pe care au avut-o la această mişcare arabii şi evreii — lui 
Leon Evreul (de exemplu), cunoscut şi sub numele de Iuda 
Abravanel, sau lui Leon Africanul, cunoscut şi ca Hasan al-Wazzân 
(vezi infra, pp. 256, 263). 

Două texte care au atras atenţia umaniştilor Renaşterii au fost 
Picatrix şi Zoharul. Picatrix era un manual de magie arab din 
secolul al XII-lea, iar Zoharul - un tratat ebraic de mistică, 
apărut în secolul al XIII-lea. Combinația îndrăzneață de platonism 
şi magie, care i-a incitat atît de puternic pe Marsilio Ficino şi pe 


1. Lyotard (1979); Bousma (1979). 
2. Farago (1995). 
3. Bonfil (1984, 1990). 

membrii cercului său de la Florenţa (vezi infra, p. 54), îşi găseşte 
un echivalent în ideile unui învăţat arab, Suhrawardi, care a fost 
executat în 1191 pentru devieri de la dogma musulmană. Din 
această perspectivă, idealul cărturăresc musulman de adab, care 
asociază literatura cu educaţia, nu este departe de idealul renascen- 
tist de humanitas! . 

Arhitectii si artiştii au avut şi ei de învăţat de la lumea 
musulmaná. Modelele arhitecturale pentru spitalele ridicate in 
Florenţa si Milano în secolul al XV-lea au fost împrumutate - 
direct sau indirect - de la spitalele din Damasc şi Cairo?. Biju- 
tierul Benvenuto Cellini admira şi imita decoratiunile „arăbeşti” 
de pe pumnalele turceşti, o formă de decoratiune care mai poate 
fi întîlnită atît pe legăturile, cît şi pe paginile cărţilor italieneşti şi 
frantuzesti din secolul al XVI-lea?. 

O consecinţă a acestui tel - cel de a descentraliza Renaşterea 
occidentală - este abordarea care poate fi circumscrisá prin 
termenul de „antropologică”. Dacă noi, locuitorii lumii din preajma 
anului 2000, am vrea să înţelegem cultura în care s-a dezvoltat 
această mişcare, am face foarte bine să nu ne identificăm cu ea cu 
prea mare uşurinţă. Însăşi ideea unei mişcări menite să reînvie 
cultura trecutului îndepărtat ne-a devenit străină, de vreme ce ea 
contrazice ideile de progres şi de modernitate, incetátenite încă 
pe scară largă, în ciuda multor critici de dată recentă. Ca bază 
minimă de plecare - de vreme ce există grade de alteritate -, ar 
trebui să privim cultura Renaşterii ca pe o cultură pe jumătate 
străină, care nu este doar îndepărtată de noi, ci şi estompată, 
devenind de la an la an tot mai străină. De aici, încercarea din 
paginile următoare de a face explicit ceea ce era de obicei implicit, 
presupozitiile şi convingerile comune perioadei, stilul dominant 
de a gîndi sau „mentalităţile” dominante. 

În al doilea rînd, în cartea de faţă, ca şi în alte lucrări din 
această serie, accentul cade pe Europa văzută ca întreg. Bineîn- 
teles, este uşor să găseşti istorii ale culturii europene din perioada 


1. Scholem (1941); Yates (1964), pp. 49-57, 92-94; Rosenthal (1975). 
2. Quadflieg (1985). 
3. Morison (1955); Hobson (1989). 

Renaşterii!. De asemenea, e uşor să găseşti, în diferite ţări ale 
Europei, studii despre Renaştere sau despre aspecte ale Renaşterii. 
Ceea ce lipseşte, cu toate că e nevoie de o asemenea carte, este un 
studiu asupra felului in care mişcarea s-a manifestat în toată 
Europa. Chiar şi studiile generale despre Renaştere s-au limitat 
adesea la Europa Occidentală, în pofida importanţei pe care au 
avut-o arta renascentistă şi umanismul în Ungaria şi Polonia. 

O temă recurentă în paginile următoare va fi semnificaţia pe 
care a avut-o mişcarea ce a antrenat nu doar textele şi imaginile, 
ci şi populaţiile. Patru diaspore au avut o importanţă deosebită. 
În primul rînd îi amintim pe greci. Unul din cele mai bine 
cunoscute mituri ale Renaşterii pune reînvierea tradiţiei eruditiei 
pe seama refugiaților greci care au venit în Apus după căderea 
Constantinopolului, în 1453. Ca istorie a originilor, aceasta este 
una neconvingătoare. Totuşi, învățații greci care au început să 
vină în Occident pe la începutul secolului al XV-lea au avut o 
contribuţie importantă la studiile umaniste, iar tipografii greci au 
fost şi ei indispensabili tipăririi lui Homer, a lui Platon şi a altor 
texte clasice în limba lor originală. Artiştii greci nu s-au mutat în 
mod frecvent spre vest, însă unul dintre ei a fost bine cunoscut în 
Italia şi în Spania - El Greco. În al doilea rînd, a existat o 
diaspora italiană a artiştilor şi a umanistilor, fără a-i uita pe 
negustorii stabiliţi în Lyon, Anvers şi în alte oraşe, al căror 
interes pentru arta şi literatura Italiei natale a contribuit la adu- 
cerea acestora în atenţia vecinilor lor?. În al treilea rînd, trebuie 
amintiţi germanii, şi mai ales tipografii germani, deşi nici rolul 
artiştilor germani din afara graniţelor (de la cei din Anglia pînă 
la cei din Polonia) nu trebuie ignorat. În fine, ar mai fi olandezii, 
în special pictorii şi sculptorii, activi mai ales pe teritoriul ţărilor 
baltice (vezi infra, p. 136). 

De aici ar trebui să reiasá cu claritate că ráspindirea stilului 
clasic sau clasicizant în afara Italiei a fost o întreprindere europeană 


Hale (1993). 

. Burke (1996). 

Braudel (1974), pp. 2142-2148. 

. Geldner (1968-1970) ; Biatostocki (1976b). 

colectivá, avind ca obiect schimbul cultural'. Ca sá luám un 
exemplu neobisnuit de complex, la Linlithgow, zidarii francezi 
au introdus motive italienesti în arhitectura scotianá. La rîndul 
său, modelul creat astfel în Scoţia a fost o sursă de inspiraţie 
pentru palatele daneze, care au fost construite de meşteşugari din 
Olanda?. În cazul ornamentelor de pe clădiri şi mobilier, aşa cum 
vom vedea (infra, p. 223) grotescul de tip roman a fost combinat 
cu arabescuri spaniole (sau turceşti) şi cu intarsii olandeze, dînd 
astfel naştere unui stil internaţional. 

Hotărîrea de a privi Renaşterea la un nivel pan-european a 
avut drept consecinţă majoră accentul pus pe „receptare” - în 
sensul unui proces activ de asimilare şi transformare -, văzută ca 
opusul unei simple răspîndiri a ideilor clasice şi italiene. Preocu- 
parea legată de receptare duce în schimb la o focalizare asupra 
contextelor, asupra reţelelor şi a scenelor pe care s-au discutat şi 
au fost adaptate noile forme şi idei, asupra periferiei Europei, a 
Renaşterii tîrzii şi, în sfîrşit, asupra a ceea ce s-ar putea numi 
„cotidianizarea” sau „domesticirea” Renaşterii - cu alte cuvinte, 
infiltrarea treptată a acesteia în viaţa de zi cu zi. 


Receptarea 


Prezentarea tradiţională a Renaşterii în afara Italiei nu numai că 
face uz de metafore. sau modele recurente, ci este şi modelată de 
ele. Există, de exemplu, modelul impactului, în care mişcarea 
„penetrează” o regiune după alta. Există modelul epidemic, în 
care zone diferite ale Europei „se molipsesc” de Renaştere, ca în 
cazul ráspindirii unei molime. Există modelul comercial al „împru- 
mutului”, cu îndatorări, exporturi şi importuri - unele în sens 
literal, ca în cazul picturilor şi al cărţilor, altele în sens metaforic, 
ca în cazul ideilor. Mai des întîlnit este modelul hidraulic, potrivit 
căruia mişcarea este văzută în termeni de „răspîndire”, influenţă, 
canale şi absorbţie. 


1. Sorelius şi Srigley (1994). 
2. Campbell (1995a).- 

Va fi dificil să evităm în totalitate aceste metafore în paginile 
care urmează. Totuşi, modelul de bază pe care-l vom folosi aici 
este cel al „receptării” noilor forme ale culturii italiene, precum 
şi a formelor Antichității clasice, aşa cum ne-au parvenit ele prin 
intermediul Italiei. Michelangelo şi Machiavelli, de exemplu, au 
„primit” amindoi mesajele Antichității într-o manieră creativă, 
transformind ceea ce-şi însuşiseră. Cei care le-au privit sau citit 
operele le-au tratat mesajele într-un mod asemănător. Această 
carte nu se ocupă atît de intenţiile lui Michelangelo, Machiavelli 
şi ale altor figuri de primă importanţă, cit de felurile în care au 
fost interpretate atunci lucrările pe care aceştia le-au produs - 
mai ales în afara Italiei. Vom pune accentul pe diferenţele de 
receptare între diferite generaţii, regiuni şi grupuri sociale. 

Totuşi, conceptul de receptare este mai ambiguu decît pare. În 
secolul al XIX-lea, cei care studiau legile scriau despre receptarea 
dreptului roman în Germania, iar cîţiva istorici ai culturii, ca Gustav 
Bauch, discutau deja despre receptarea Renaşterii!. Receptarea a 
fost opusul complementar al tradiţiei, cea de-a doua fiind un proces 
de predare, iar prima - unul de primire. Într-o măsură mai mare 
Sau mai mică, s-a presupus că s-a primit exact ceea ce s-a dat, nu 
numai în cazul obiectelor concrete, ci şi în cazul bunurilor 
nemateriale, cum ar fi ideile. 

Dimpotrivă, teoreticienii contemporani ai receptării cred că 
orice este transmis se schimbă în mod inevitabil în cadrul pro- 
cesului de transmitere. Continuindu-i (conştient sau nu) pe filo- 
sofii scolastici, ei susţin că „orice se primeşte în stilul celui care 
primeşte” (Quidquid recipitur, ad modum recipientis recipitur). 
Aceştia adoptă punctul de vedere al celui care primeşte, nu pe 
cel al creatorului ori producătorului iniţial, astfel că spun 
relativ puţine lucruri despre ceea ce producătorul poate numi 
„neînţelegere” sau „interpretare greşită” a textelor sau a altor 
artefacte. În schimb, ei prezintă receptarea sau consumul ca fiind 
ele înseşi o formă de producţie, observind creativitatea actelor de 
însuşire, de asimilare, adaptare, reacţie, răspuns şi chiar de 


1. Bauch (1903). 

respingere!. În această perioadă, tradiţia clasică şi cea italiană au 
fost percepute într-un mod ambivalent. Apropierile de aceste tradiţii 
S-au suprapus în fazele de retragere, ca retragerea din „clasicismul 
italienizant” identificat de un istoric din zilele noastre, specializat 
în arta Angliei elisabetane?. 

Din punctul de vedere al teoreticienilor receptării, Renaşterea 
a creat Antichitatea în aceeaşi măsură în care Antichitatea a creat 
Renaşterea. Ceea ce au făcut artiştii şi scriitorii nu a fost atît 
imitație, cit transformare. Poate cá nu a fost un accident faptul 
cá, în această perioadă, doi scriitori clasici fascinati de meta- 
morfoză, Ovidiu şi Apuleius, au fost citiţi cu atîta entuziasm. 

O metaforă utilă pentru înţelegerea procesului receptării în 
această perioadă, ca şi în altele, este cea a bricolajului, care 
înseamnă să faci ceva nou din fragmente ale unor construcţii mai 
vechi. Citiva scriitori ai vremii au demonstrat acelaşi lucru. 
Umanistul olandez Justus Lipsius a declarat în Politica sa (în 
esenţă, o selecţie de pasaje din autorii clasici) „totul este al 
meu”, dar, în acelaşi timp, „nimic nu este al meu”. Robert Burton 
a oferit o descriere similară a lucrării sale Anatomia melancoliei 
(1621): „Omne meum, nihil meum”, „totul e al meu şi nimic 
nu-i al meu”. Sîntem ispititi să luăm acest comentariu ca pe o 
descriere a cărţii sale. 

Ideea unei receptări creative a avut o istorie mai lungă decît 
par să creadă susţinătorii săi. În cazul Renaşterii, Aby Warburg, 
un ins venit din afara lumii academice, dar care a pus nu numai 
bazele unui institut, ci şi ale unui nou tip de abordare a istoriei 
culturale”, a dezbătut deja, la pragul dintre veacuri, transfor- 
mările tradiţiei clasice. În anii '20 ai secolului XX, istoricul 
francez Lucien Febvre a respins conceptul de împrumut, deoarece 
artiştii şi scriitorii secolului al XVI-lea „au combinat, adaptat şi 
transpus”, producînd „ceva care era în acelaşi timp compozit şi 
original”*. Atunci cînd Fernand Braudel a deplins lipsa unei istorii 


1. Jauss (1974); Certeau (1980). 

2. Friedman (1989b). 

3. Warburg (1932); cf. Gombrich (1970). 
4. Febvre (1925), p. 584. 

complete a difuziunii a ceea ce el numea „bunurile culturale” 
italiene din perioada Renaşterii, el extindea ideea de difuziune în 
aşa fel încît să includă adaptările şi respingerile!. Un studiu atît 
de scurt cum este cel de faţă nu poate în nici un caz să răspundă 
lamentatiei lui Braudel, dar această temă va fi reluată de destule 
ori în paginile care urmează. 

Un distins folclorist suedez, Carl von Sydow, a luat din bota- 
nică termenul de „ecotip” pentru a descrie felul în care basmele 
populare au dezvoltat variante locale stabile în diferite părţi ale 
Europei, ca şi cum acestea s-ar fi adaptat pămîntului din zonă. 
Termenul este unul util, mai ales în analiza arhitecturii, o artă 
colectivă în care măcar pietrele, dacă nu pămîntul locului, ajută la 
modelarea formei, şi va fi folosit din cînd în cînd în următoarele 
pagini. La fel se va întîmpla şi cu sintagma „traducere culturală”, 
folosită - mai ales de antropologi - în sensul de acţiune menită să 
facă inteligibilă o cultură în faţa alteia?. 

Între timp, au mai apărut şi alţi termeni. Scriitorii au dezbătut 
utilizările şi pericolele termenului de „imitaţie” (vezi infra, p. 94). 
Metafora „altoiurilor” italiene şi a fructelor frantuzesti, folosită 
de umanistul francez Blaise de Vigenére în prefata la traducerea 
sa din Tasso, implica o creativitate a receptării. Misionarii şi alţii 
asemenea lor vorbeau despre „adaptarea” creştinismului la noile 
medii şi, într-un mod similar, în secolul al XVI-lea, olandezul 
Hans Vredeman de Vries, scriind despre arhitectură, remarca 
nevoia de „a adapta arta la situaţia şi nevoile ţării”. În lucrar&a sa 
Arhitecture francaise (1624), medicul şi cărturarul Louis Savot a 
criticat arhitecţii acestei ţări pentru că au urmat modelul italian 
„fără a lua în considerare că fiecare regiune are felul ei specific 
de a construi" (sans considérer que chaque province a sa façon 
particuliére de bastir). 

Una dintre ideile sau metaforele fundamentale în studiile 
moderne ale receptării este cea a unei „grile” sau a unui „filtru” 
care lasă să treacă ceva, dar nu tot. Ceea ce se selectează trebuie 
să fie „congruent” cu acea cultură în care are loc selecţia. În 


1. Braudel (1989); cf. Biatostocki (1988). 
2. Sydow (1948); Pâlsson (1993). 

cazul Renasterii, trebuie sá fim constienti de vechiul filtru roman, 
din moment ce romanii nu numai cá au adoptat cultura gre- 
ceascá, ci au şi adaptat-o propriilor nevoi. În al doilea rînd, au 
existat filtrele bizantin şi arab, prin care a fost receptată vechea 
cultură grecească în Evul Mediu. În al treilea rînd, a existat 
filtrul medieval. De exemplu, o schiţă a Partenonului din secolul 
al XV-lea îl face să arate întrucâtva gotic. În al patrulea rînd, a 
existat şi filtrul italian, de vreme ce italienii au fost primii în 
reînvierea şi receptarea Antichității, în timp ce restul Europei a 
receptat adesea Antichitatea prin intermediul Italiei. Totuşi, ideea 
de „Italia” va trebui să fie descompusă, deoarece acţiunea de 
reînviere a Antichității, ale cărei centre au fost Florenţa si Roma, 
a fost adaptată o dată ajunsă la Milano şi Veneţia, iar aceste 
adaptări au fost mai tîrziu exportate şi ele. În cazul arhitecturii, 
de exemplu, urmînd rutele comerciale normale, Franţa a primit 
versiunea lombardă a Renaşterii italiene, în timp ce Germania a 
primit versiunea venețiană. 


Contexte 


O altă temă centrală în studiile asupra receptării este aceea a 
„contextului”, o metaforă luată din domeniul tesátoriei. Aplicat initial 
fragmentelor de text care precedau un anumit citat sau veneau după 
el, termenul şi-a lărgit treptat sensul, ajungînd să se refere la un text, 
o imagine, o idee, o instituţie sau orice altceva. „A primi” idei in 
mod creativ înseamnă să le adaptezi la un nou context. Mai 
precis, adaptarea implică participarea la o mişcare dublă. Prima 
fază este cea a decontextualizării, a dislocării sau a însuşirii ; cea 
de-a doua este cea a recontextualizării, relocării sau domesticirii. 
În al doilea caz, trebuie să examinăm nu numai inventarul lucru- 
rilor însuşite, ci şi logica selecţiei şi a utilizării lor în scopul 
construirii unui stil distinctiv. Elemente clasice sau italiene au 
fost adesea „reîncadrate”, cu alte cuvinte, au primit un nou sens. 
Găsim în permanenţă ilustrări ale fenomenului ce poate fi descris 
ca bricolaj, sincretism ori hibridizare - cu alte cuvinte, combinaţia 
dintre creştin şi păgîn, gotic şi clasic, fie că această combinaţie a 

fost un scop conştient al unui anumit artist sau scriitor ori 
rezultatul unei neînţelegeri a textului sau imaginii originale!. În 
acest domeniu intelectual nu există termeni neproblematici sau 
necontestati, dar în restul studiului de faţă voi încerca să păstrez 
termenul de „sincretism ” pentru încercările conştiente de a armo- 
niza elemente din culturi diferite (cum a făcut Ficino în cazul 
platonismului şi al creştinismului), raminind să folosesc termenul 
de „hibridizare” cu un sens mai vag, pentru descrierea unei 
mulţimi diverse de interacțiuni între culturi. 

Un studiu al receptării europene a Renaşterii trebuie să se 
preocupe de modul în care oamenii epocii au perceput şi inter- 
pretat atît Antichitatea, cit si Italia. Aceştia n-au avut întotdeauna 
o atitudine entuziastă, aşa cum vom vedea (pp. 215-218). Mulţi 
au urit „modele” italiene, cum le-au numit ei, si mai ales „maimu- 
táreala" după stilurile italiene (încă o metaforă pentru imitație). 
Alţii au dezaprobat vechea Grecie şi Roma pentru că erau págine. 
Chiar şi admiratorii declaraţi ai Italiei şi ai clasicilor dovedeau 
uneori o anumită ambivalentá. Relaţia dintre artiştii şi scriitorii 
europeni, pe de o parte, şi modelele lor clasice şi italiene, pe de 
altă parte, a însemnat ceva de tipul relaţiei dragoste-ură, combi- 
nînd admiraţia cu invidia. Divergentele în raport cu modelele au 
fost uneori rezultatul dorinţei de a le depăşi sau cel puţin de a 
crea ceva diferit, adecvat tradiţiilor locale. Unii istorici din 
Japonia au observat o ambivalentá similară în atitudinile japone- 
zilor faţă de cultura chineză?. Va fi deci necesară o discuţie 
asupra opoziţiei faţă de Renaştere, ca şi asupra receptării acesteia, 
fie că e vorba de opoziţia creştină faţă de păgînism, a logicienilor 
faţă de retorică sau a nordului Europei faţă de Italia. Ca şi în 
cazul receptivitátii, diferite grupuri au manifestat o rezistenţă mai 
mare sau mai mică faţă de noile tendinţe. Voi încerca să fac ca 
atitudinile lor să fie inteligibile, cu alte cuvinte, să prezint Renaşterea 
dintr-o varietate de puncte de vedere, să supun discuţiei. atît 
primirea rece, cit şi cea călduroasă care i s-a făcut. 


1. Mariás; Farago (1995). 
2. Pollock (1986). 

Retele si locatii 


Un studiu al Renasterii in contextul sáu implicá, de asemenea, un 
interes fatá de canalele, retelele sau grupurile prin care a avut loc 
procesul de receptare. Studiile asupra Renasterii sint dominate 
(intr-o másurá regretabilá, dupá párerea mea) de monografii ale 
individualitátilor. Traditia este la fel de veche ca si Renasterea 
însăşi, de pe vremea cînd Giorgio Vasari oferea o imagine a 
istoriei artei dominată de eroi ca Giotto, Leonardo şi, mai presus 
de toti, Michelangelo. Totuşi, adesea nu atît individualitatile, cit 
mici grupuri sau „cercuri” au avut un rol important în procesul 
de inovaţie, în special dacă ele concurau unele cu altele şi 
dacă membrii lor erau implicaţi în interacțiuni sociale intense’. 
Bineînţeles, nu trebuie să presupunem că toţi membrii grupului 
erau la fel de creativi sau că fiecare individ era de acord cu toată 
lumea în privinţa părerilor celorlalţi. Istoricilor nu le vine deloc 
uşor să reconstruiască imaginea acestor schimburi, care adesea 
erau informale şi orale. Totuşi, istoricii culturii trebuie în mod 
cert să pună în mai mare măsură accentul pe grupurile mici decât 
au făcut-o în trecut. Această deplasare de accent exprimă o dublă 
reacţie împotriva explicării schimbului cultural fie la modul 
romantic, prin genii individuale, izolate eroic, fie, în cealaltă 
extremă, la modul marxist, prin Societate cu S mare. Este, de 
asemenea, si un corectiv eficient pentru fraze márete ca „Renaşterea 
în Portugalia” sau „umanismul în Boemia”. 

Contactele de la om la om au fost facilitate de instituţii sau 
locaţii cum ar fi curţile nobiliare şi regale, mănăstirile, cancelariile, 
universităţile, academiile sau muzeele. Importanţa pe care au avut-o 
asemenea micro-spatii ca sisteme de sustinere pentru grupurile 
mici ce le foloseau a fost evidenţiată recent de cîţiva istorici, mai 
ales din rîndurile specialiştilor în istoria stiintei?. De exemplu, 


1. Loewenberg (1995), pp. 46-89. 
2. Foucault (1963) ; Ophir si Shapin (1991). 

mánástirea, un loc traditional de studiu, a fost importantá in 
istoria umanismului din Italia şi de pretutindeni. În Florenţa, 
călugării Luigi Marsili şi Ambrogio Traversari au făcut parte din 
cercul lui Leonardo Bruni (vezi infra, p.43), iar umaniştii se 
întîlneau în chiliile lor din mănăstirile Santo Spirito şi Santa 
Maria degli Angeli. Cîteva mănăstiri benedictine italiene au fost, de 
asemenea, centre ale umanismului!. Mănăstirile au fost principa- 
lele centre ale umanismului în Țările de Jos în secolul al XV-lea - 
aşa, de exemplu, abația cistercianá Aduard, la nord de Groningen, 
pe care o frecventau Rodolphus Agricola şi prietenii săi. În 
Germania, mănăstirea benedictină din Sponheim a jucat un rol 
important în cadrul mişcării umaniste în perioada în care stareţul 
ei a fost învățatul Johannes Trithemius (vezi infra, p. 116). 

Cu toate acestea, o reţea nu depindea neapărat de un loc de 
întîlnire concret. Ea se putea reuni cu ajutorul corespondenţei, ca 
în cazul invátatilor nomazi Petrarca, Erasmus şi Lipsius. În orice 
caz, pentru ca ideile sale să ajungă la un public mai larg, 
grupul trebuia să folosească alte canale de comunicare. În această 
perioadă, inventarea tiparului (inclusiv a tipăririi de imagini, 
care a precedat tiparul cu caractere mobile) a permis ca noile idei 
să se împrăştie mai rapid şi înspre mult mai mulţi oameni decît 
înainte. Ca o consecinţă a accentului pe care-l pune pe receptare, 
acest eseu - inclusiv ilustrațiile sale - va scoate în evidenţă arta 
grafică în detrimentul picturii, sculpturii şi arhitecturii, precum 
şi reproducerea în detrimentul operelor originale. O altă conse- 
cintá a deciziei de a privilegia receptarea este concentrarea pe 
acele elemente şi acei indivizi din cultura italiană la care alţi 
europeni au reacţionat mai puternic la vremea respectivă: Rafael, 
de exemplu, mai degrabă decît Piero della Francesca, considerat 
abia în secolul XX un pictor important. 


1. Stinger (1977), p. 6; Collett (1985). 
2. Brann (1981). 

Centre şi periferii 


Accentul pus pe receptor implică totodată o preocupare pentru 
interacţiunea dintre o mişcare internaţională şi condiţiile locale 
(fie ele culturale, sociale sau politice). De aici şi decizia de a 
acorda mai multă atenţie decît de obicei periferiilor Europei. Nu 
e nevoie să mai spunem că termenul „periferie”, ca şi „centru”, 
este unul problematic. Unde se află centrul Europei? La Praga 
Sau altundeva în Europa „Centrală” ? Sau la Florenţa, cîndva 
centrul Renaşterii ? Ori la Roma, ai cărei locuitori se lăudau că 
trăiesc în „centrul lumii” ? Italia va juca, inevitabil, un rol central 
în cadrul unei cărţi despre Renaştere, dar ceea ce trece drept 
periferie variază în funcţie de perioadă şi, de asemenea, în funcţie 
de arta sau disciplina luată în considerare. 

În domeniul artelor vizuale, Ungaria - sau cel putin Buda si 
împrejurimile sale - a jucat un rol important la sfîrşitul secolului 
al XV-lea, în sensul că a receptat Renaşterea mai devreme decît 
majoritatea celorlalte regiuni ale Europei (vezi infra, pp. 82-83), 
chiar dacă, din pricina amplasării sale geografice, era o zonă 
periferică, la graniţa dintre creştinătate şi Islam. Croaţia este 
rareori considerată un spaţiu important pentru cultura europeană, 
dar apropierea sa de Italia sugerează că tendinţele existente în 
ştiinţele umaniste, în arta şi literatura renascentiste au apărut destul 
de repede şi aici!. Merită să ne întrebăm şi care dintre diferitele 
regiuni ale Europei erau considerate îndepărtate de centrele de 
cultură. Anglia, de exemplu, este citată de Kochanowski drept un 
exemplu de periferie (vezi infra, p. 175). Ea apare drept peri- 
ferică mai ales pe la sfîrşitul secolului al XVI-lea, cînd războaiele 
religioase din Franţa şi Olanda făceau ca orice călătorie să fie 
neobişnuit de dificilă şi de periculoasă. 

Nu intentionez să insist asupra faptului că - să zicem - Ivan 
cel Groaznic sau şeful de clan irlandez Manus O'Donnell erau 


1. Torbarina (1931); Kadié (1962). 

principi renascentişti, deşi unii cercetători i-au prezentat astfel 
pe amîndoi!. Ceea ce vreau eu să sugerez este că si in această 
situaţie creativitatea era mai necesară şi mai vizibilă în locurile 
unde distanţa culturală faţă de Italia era mult mai mare într-un 
anumit moment istoric, dar şi într-un domeniu anume. De 
exemplu, în cazul Tárii Galilor a fost evidenţiată lipsa unei baze 
culturale urbane pentru Renastere, precum şi predominanta prozei 
în stil nou faţă de poezie?. În cartea aceasta, referirile la Suedia 
(de exemplu) sau la Scoţia, Portugalia ori Polonia, ca şi referirile 
la Asia, Africa şi la cele două Americi, fac parte dintr-o strategie 
conştientă. La rîndul său, accentul pus pe periferii implică o 
reevaluare a stilurilor locale în artă, în literatură şi în activitatea 
cărturarilor. Privind dinspre centru, aceste stiluri locale au părut 
„coruperi” sau „căderi în provincialism” ale unui model original, 
accentul căzînd pe ceea ce se pierduse. Pe de altă parte, ceea ce 
se vedea dinspre periferie era un proces de adaptare, de asimilare 
sau de ,sincretism"?. Încă o dată, este necesar să spunem povestea 
din mai multe puncte de vedere. 


Renaşterea tîrzie 


Cartea este organizată cronologic. Istoria începe cu Renaşterea 
timpurie, cu „redescoperirea” Antichității - sau, mai exact, a 
unor fragmente de Antichitate - în Italia de la începutul secolului 
al XIV-lea pînă la sfîrşitul secolului al XV-lea (capitolul 1) şi cu 
repercusiunile pe care le-a avut această descoperire asupra restului 
Europei, fie sub forma „receptării”, fie sub aceea a ,,rezistentei” 
(capitolul 2). Urmează „marea Renastere" - cca 1490-1530 -, 
perioada în care fragmentele erau mai strîns legate ca oricînd. 
Aceasta a fost epoca „emulaţiei”, în sensul că atunci italienii 
ajunseseră să considere că ei ar fi în stare să concureze cu anticii 
de pe poziţii egale, în timp ce artiştii, scriitorii şi cărturarii din 


1. Cherniavky (1968); Bradshaw (1979). 
2. Gruffyd (1990). 
3. Biatostocki (1965). 

alte ţări începuseră să concureze cu italienii (capitolul 3). Totuşi, 
accentul pus în volumul de faţă pe receptare implică, inevitabil, 
şi un accent mai puternic decît se obişnuieşte asupra Renaşterii 
târzii, care a durat cam din 1530 pînă în 1630 (capitolul 4)!. În mod 
paradoxal, 1530 este momentul în care, potrivit unor cercetări 
mai vechi, mişcarea se apropia de sfîrşit (vezi mai jos, p. 131). Pe 
de altă parte, în concepţia exprimată aici, deşi varietatea semni- 
fică o revenire înspre fragmentare, tocmai în această perioadă 
indivizii şi grupurile din mai multe părţi ale Europei au reuşit 
să-şi aducă cele mai bine personalizate contribuţii la mişcarea 
internaţională, transpunind stilurile artistice clasice şi italiene în 
limbajele locale?. 

De asemenea, în ultima perioadă găsim cele mai multe probe 
pentru ceea ce am putea numi „domesticirea” Renaşterii (capi- 
tolul 5) - cu alte cuvinte, difuziunea sa socială, incorporarea sa 
în practicile de zi cu zi şi efectele sale atît asupra culturii mate- 
riale, cit şi asupra mentalităților. Ceea ce a început ca o mişcare 
în sînul unei mici grupări de cărturari si artişti, a devenit o modă - 
Sau a dat naştere cîtorva mode - si a sfîrşit prin a transforma 
unele dintre atitudinile şi valorile esenţiale ale elitelor europene 
şi, poate, şi pe cele ale altor locuitori ai continentului sau ai lumii. 
Cîteva dintre aceste valori şi atitudini au supravieţuit sfirsitului - 
sau, mai bine zis, fragmentării - mişcării, aşa cum va încerca să 
arate capitolul final referitor la Renaşterea de după Renaştere. 


Metode 


Următoarele capitole încearcă să combine descrierea, analiza şi 
naraţiunea. Descrierea se mişcă înainte şi înapoi, între privirea 
de ansamblu şi studiul de caz, între comentariul generalist şi cel 
focalizat. Analizele încearcă să explice receptivitatea existentă în 
anumite locuri, în anumite momente şi în rîndul anumitor grupuri, 
navigind între două extreme. Una dintre aceste extreme este 


1. Cf. Cochrane (1970); Lafond şi Stegmann (1981). 
2. Mariâs (1989). 

presupunerea cá ,bunurile" culturale clasice si italiene au fost 
acceptate datoritá atractivitátii lor inerente. Punctul de vedere 
opus considerá de la sine inteleasá ideea potrivit cáreia cultura 
era pur si simplu un instrument, ba chiar un mijloc eficient prin 
care anumiţi indivizi şi anumite grupuri puteau să-şi consolideze 
Statutul şi să-şi sporească puterea în competiţia cu rivalii lor. 
Prima perspectivă este prea simplistă, cea de-a doua - prea 
reductionistá. Istoricul se confruntă cu provocarea de a discuta 
„utilizările” Italiei şi ale Antichității, fără a cădea totuşi într-un 
utilitarism frust. 

Cît despre naraţiune, ea relatează naşterea, propagarea, modi- 
ficarea şi, în fine, dezintegrarea mişcării culturale. Un mod de a 
face ca accentul să cadă mai degrabă pe reacţiile colective decît 
pe cele individuale este să afirmi că ordinea culturală europeană 
tradiţională era capabilă să absoarbă noi elemente, dar pînă la un 
anumit punct. În domeniul culturii înalte, în unele părţi ale 
Europei pragul critic a fost atins în jurul anului 1500. Erau atît de 
multe elemente noi ce trebuiau adaptate, încît ordinea tradi- 
tionalá s-a fisurat sub presiunea lor şi o nouă ordine a început să 
se iveasca!. 

Un alt mod de a descrie ceea ce s-a întîmplat, lăsînd pentru o 
clipă la o parte factorii sociali şi politici, pentru a ne concentra 
asupra a ceea ce poate fi numit „logica dezvoltării”, este acela de 
a identifica trei faze în receptarea Antichității. Istoria începe cu 
redescoperirea culturii clasice şi cu prima tentativă de imitație. 
Urmează apoi faza de stápinire a acestei culturi, aşa-numita 
„mare” Renaştere, în cadrul căreia au fost învăţate regulile de 
combinare a diferitelor elemente, iar imitaţia s-a transformat în 
emulatie. Cea de-a treia şi ultima fază este cea a modificării 
deliberate, încălcarea conştientă a regulilor. 

Putem vorbi, cel puţin în unele domenii, despre „progres” în 
sensul de creştere a abilității de a atinge anumite scopuri, de la 
scrierea în latină în stilul lui Cicero pînă la stăpînirea regulilor 
perspectivei. În perioada Renaşterii se exprimă adesea un sentiment 


1. Cf. Sahlins (1985). 

al progresului, ce ia forma denuntárilor „Evului Mediu”, a trimiterilor 
condescendente la realizările generaţiilor anterioare sau, în Viețile 
celor mai de seamă pictori, sculptori şi arhitecţi a lui Vasari, a 
unei teorii explicite despre dezvoltarea artei prin traversarea mai 
multor faze sau perioade. Totuşi, aşa cum se întîmplă adesea în 
istoria culturii, succesul într-un anumit domeniu a fost adeseori 
urmat de o schimbare de scop, zădărnicind astfel orice interpre- 
tare simplistă a întregii mişcări din perspectiva progresului sau a 
acumulării. 

Este la fel de important să subliniem că, la fel ca multe alte 
mişcări, şi Renaşterea şi-a modificat caracterul pe măsură ce tot 
mai mulţi oameni aderau la ea. Revenind la distincţia dintre 
„mMişcare” şi „perioadă”, am putea descrie tema principală a 
acestei cărţi ca fiind transformarea Renaşterii din ceva în altceva. 
Ideea este că obiectele şi atitudinile care, în 1350 sau chiar în 1400, 
interesau doar un grup restrîns de oameni, în principal din Italia, 
au devenit treptat parte din viaţa de zi cu zi a unei minorităţi 
substanţiale a europenilor. 

Unul dintre pericolele cu care se confruntă un studiu general, 
cum e cel de faţă, este acela de a scrie doar „istoria externă”, fie 
şi sub forma înşirării unor liste de exemple, deoarece există prea 
putin spaţiu pentru indivizi. Un alt pericol este evidenţierea 
similitudinilor în dauna diferenţelor, a tendinţelor generale în 
dauna excepțiilor, a conformistilor în dauna excentricilor. Pentru 
a evita astfel de pericole, în cazul de faţă am făcut uz de două 
strategii. 

Prima este citarea textelor originale cit mai des posibil, pentru 
a le permite cititorilor să audă şi discuţiile contemporanilor, nu 
doar monologul istoricului. Voi prezenta polemicile perioadei 
prin intermediul conceptelor folosite de participanţi. Referirile la 
»renastere”, „reînviere”, „restaurare” şi aşa mai departe vor fi 
citate tot timpul (nádájduiesc cá nu pînă la saturație), ca o aducere 
aminte a importanţei acestei metafore pentru învățații şi artiştii 
epocii, ea reprezentînd pentru aceştia un mod de a-şi organiza expe- 
rienta. Studii recente întreprinse în cadrul mai multor discipline au 
atras atenţia asupra importanţei metaforelor în felul de a gîndi al 

fiecăruia şi, de asemenea, asupra modului în care, conştient sau 
nu, oamenii pun in scenă sau joacă aceste metafore în viata de zi 
cu zi!. Istoria Renaşterii poate fi privită nu doar ca istoria unui 
val de entuziasm şi a unei mişcări, ci şi ca istoria unei metafore 
pe care încearcă s-o pună în scenă mai mulţi indivizi şi mai multe 
grupuri. Cu toate acestea, nu voi emite nici o presupozitie legată 
de unitatea culturală a epocii. Dimpotrivă, accentul va cădea pe 
multitudinea punctelor de vedere contemporane, pe impresiile 
divergente şi schimbătoare în ceea ce priveşte evenimentele şi 
tendinţele care s-au manifestat în respectiva perioadă. 

Cea de-a doua strategie este prezentarea studiilor de caz, fie 
ele ale unor grupuri mici sau ale unor indivizi, ale unor texte sau 
ale altor obiecte. Voi discuta despre anumiţi indivizi sau anumite 
lucruri în detrimentul altora, chiar dacă au avut la fel de multă 
importanţă în mişcarea renascentistă. Aceiaşi oameni sau aceleaşi 
lucrări vor reveni în contexte diferite, pentru a arăta legăturile 
dintre ceea ce se studiază de obicei sub eticheta „domeniilor” 
diferite. Bineînţeles, există riscul de a presupune că anumite 
lucruri sau anumiţi indivizi au avut un rol reprezentativ pentru 
epoca lor. De aceea, studiile de caz prezentate aici intentioneazá 
să submineze ori să limiteze, dar şi să ilustreze generalizările pe 
care le însoțesc. Din acest motiv, ele tind să apară în grupuri de 
cite două sau trei, oferind şansa unei analize comparative, dar 
permitind totodată ca discrepantele dintre exemplele individuale 
şi concluziile generale să devină vizibile. 

Nici nu mai e nevoie să spunem că un scurt eseu de acest gen, 
pe un subiect atît de vast, trebuie să fie brutal de selectiv. Le 
reamintesc cititorilor cá - în contrast cu abordarea din primele 
studii pe acest subiect - periferiile mişcării vor fi privilegiate faţă 
de centre, practicile culturale de fiecare zi faţă de realizările de vîrf 
şi reputatiile unor indivizi de excepţie faţă de intenţiile lor initiale. 
Ideea acestei strategii este de a ne concentra pe un proces care ar 
putea fi numit „europenizarea” Renaşterii sau contribuţia Renaşterii 
la europenizarea Europei. Ca şi în cazul altor mişcări culturale, 


1. Fernandez (1977) ; Lakoff si Johnson (1980). 

procesul este unul dialectic. Pe de o parte, vedem standardizarea 
prin împrumut de la o sursă comună; pe de altă parte, vedem 
diversificarea prin adaptare la condiţiile locale, de la structurile 
politice şi sociale pînă la tradiţiile culturale. 


1. Epoca redescoperirii : 
Renasterea timpurie 


Ín lucrarea sa Istoria literaturii italiene, cercetátorul italian 
din secolul al XVIII-lea Girolamo Tiraboschi a trasat, in trei 
capitole consecutive, o paralelă între ceea ce el numea „desco- 
perirea cărţilor” (Scoprimento di libri), „descoperirea Antichității” 
(Scoprimento d Antichità) şi „descoperirea Americii” (Scoprimento 
dell'America). Această „paradigmă a lui Columb”, cum am putea 
s-o numim, a avut foarte mare trecere la generaţiile ulterioare. În 
secolul al XIX-lea, Jules Michelet şi Jakob Burkhardt au extins 
perspectiva prin includerea a ceea ce amîndoi au numit „descope- 
rirea lumii şi a omului”. 

Aceste chestiuni mai complexe vor fi lăsate deoparte piná în 
capitolul 5. Aici, interesul nostru se concentrează asupra primei 
faze a Renaşterii italiene, adică din jurul anului 1300 pînă în 
jurul anului 1490. Aceasta a fost epoca descoperirii a ceea ce era 
de obicei de la sine înţeles în fazele ulterioare ale mişcării: 
cultura romanilor din Antichitate şi, într-o măsură mai mică, a 
grecilor. A fost, de asemenea, o epocă a reformei, urmînd aceste 
modele clasice. 

Indivizilor şi grupurilor le este imposibil să rupă complet 
legătura cu cultura în care s-au format. Paradoxul fundamental al 
tuturor reformelor culturale este acela că reformatorii vin dintr-o 
cultură pe care vor s-o schimbe. Inovatorii au rămas medievali în 
cele mai multe privinţe. Este deci inutil să trasăm o linie clară de 
demarcaţie între perioada numită „Evul Mediu” şi cealaltă, numită 
„Renaştere”. Cultura Renaşterii timpurii descrisă în acest capitol 
coexistă cu cea a Europei medievale tirzii. 

Printre cele mai caracteristice trásáturi ale acelei culturi se 
numărau arta gotică, stilul cavaleresc si filosofia scolastică. Toate 
aceste trei trăsături pot fi regăsite în majoritatea regiunilor Europei. 
Unificarea culturală a Europei - „europenizarea Europei", cum 
i s-a mai spus - a început cu mult înainte de Renaştere. Procesul 
era deja perceptibil în secolele al XII-lea şi al XIII-lea!. 

Asa-numitul stil „gotic”, de exemplu, era un limbaj interna- 
tional al artei?. Ín pofida variatiunilor locale, cum ar fi folosirea 
cárámizilor in constructia bisericilor daneze sau contrastul dintre 
accentul pus de francezi pe înălţime în cazul catedralelor şi de 
englezi pe lungimea lor, stilul gotic era recognoscibil din Portugalia 
pînă în Polonia. „Stilul cavaleresc” - cu alte cuvinte, valorile 
nobilimii medievale târzii, axată pe arta luptei călare - a fost un 
alt fenomen internaţional. Romanele cavalereşti ce povesteau 
faptele nobile ale unor eroi ca Roland şi Lancelot la curtea 
împăratului Carol cel Mare sau a regelui Arthur erau citite - sau 
ascultate - cu aviditate în majoritatea ţărilor europene. Ceea ce 
numim acum filosofie şi teologie „scolastică” - de exemplu, 
scrierile lui Toma d' Aquino - a apărut în sălile de lectură sau în 
„şcolile” universităţilor medievale în secolele al XII-lea si al XIII-lea. 
Aceste studii atrăgeau un grup restrîns de persoane, dar, trebuie 
spus încă o dată, era vorba de un grup internaţional. De vreme ce 
latina era atît scrisă, cît şi vorbită în universităţi, iar absolvenţii 
umanisti aveau „dreptul de a preda oriunde” (ius ubique docendi), 
din Coimbra piná-n Cracovia, cultura academicá era cu adevárat 
pan-europeană. 

Centrul stilului gotic, al celui cavaleresc şi al scolasticii a fost 
Franţa. Acolo s-a inventat arhitectura gotică la începutul secolului 
al XII-lea. Universitatea din Paris a fost centrul de predare a 
filosofiei scolastice. Cele mai faimoase romane cavalereşti au fost 
scrise în Franţa. Într-adevăr, în alte regiuni - cum ar fi Anglia 
sau nordul Italiei -, romanele cavalereşti au fost adesea cintate 
ori scrise în franceză. Am putea aşadar vorbi despre apogeul 
Evului Mediu ca despre o epocă a hegemoniei culturale franceze. 


1. Bartlett (1993), pp. 269-291; cf. Southern (1995). 
2. Benevolo (1993), p. 42. 

Toate cele trei forme de culturá medievalá au supravietuit in 
secolul al XV-lea si chiar în secolul al XVII-lea. Filosofia scolastică 
a continuat să domine predarea artelor în majoritatea universi- 
tăţilor europene. Romanele cavalereşti şi-au găsit în continuare 
cititori entuziaşti. S-au construit în continuare biserici gotice. 
Ceea ce s-a schimbat în timpul Renaşterii a fost faptul că stilul 
gotic, cel cavaleresc şi scolasticismul nu au mai monopolizat 
domeniile din care făceau parte, intrînd în schimb în competiţie 
şi interacţiune cu stiluri şi valori alternative, derivate din lumea 
Antichității. Aceste „noi” stiluri şi valori au apărut mai ales in 
Italia. De ce? 

În Italia, modelul francez al stilului gotic, al stilului cavaleresc 
şi al scolasticismului au pătruns mai puţin profund decît în alte 
regiuni ale Europei. Scolasticismul a ajuns tîrziu în Italia, unde 
universităţi ca Bologna şi Padova s-au concentrat pe drept, arte şi 
medicină, nu pe teologie. Oraşele italiene, multe dintre ele auto- 
nome începînd din secolul al XI-lea, au produs o cultură alternativă, 
mai curînd laică decît teologică şi mai degrabă civilă decît militară. 


Cînd a avut loc Renaşterea ? 


Istoricii nu au reuşit să se pună de acord asupra momentului sau 
măcar a locului cu care să-şi înceapă comentariile despre Renastere. 
Florenţa, Roma, Avignon, Padova şi Neapole au fost toate pre- 
zentate drept „leagăne” ale mişcării. Majoritatea istoriilor încep 
în Italia, dar la momente diferite şi cu indivizi diferiţi. O alegere 
des intilnitá este epoca poetului-invátat Francesco Petrarca (în 
varianta anglicizatá, „Petrarch”), adică anii 1330 sau 1340. Cu 
toate acestea, unii istorici ai artei incep cu o generatie mai 
devreme, cu Giotto. Faima lui Giotto s-a bazat pe crearea unui 
nou stil de reprezentare picturalá, iar acest stil nou s-a bazat 
partial pe sculptura clasicá pe care Giotto o vázuse la Pisa. 
Umanistii il mentioneazá cu respect, iar opera sa a inspirat 
urmátoarele generatii de artisti renascentisti. 

Totuşi, dacă îl alegem pe Giotto, e greu să-l omitem pe con- 
temporanul său; Dante. Aceşti doi oameni şi cîţiva dintre cei care 
i-au urmat au fost responsabili pentru extraordinara „explozie de 

creativitate” ce s-a produs în Florenţa imediat după anul 1300!. 
Astăzi, avem tendinţa să-l considerăm medieval pe Dante, dar în 
Florenţa secolelor al XV-lea şi al XVI-lea el era strîns asociat cu 
Petrarca. Dacă e ca redescoperirea Antichității să fie criteriul 
pentru alegerea unui moment de început, ar trebui să nu uităm că 
generaţia lui Dante a fost şi generaţia scriitorului Albertino 
Mussato din Padova, care a scris teatru şi texte istorice după 
modelul clasicilor. În cazul educaţiei, s-a mai adus şi argumentul 
că perioada din jurul anului 1300 marchează un moment de 
cotitură, cel puţin în Italia?. 

Orice moment am alege ca început al Renaşterii, există mereu 
posibilitatea să descoperim urme de renascentism şi mai departe 
în trecut. De exemplu, în istoria picturii am putea începe cu 
secolul al XIII-lea şi cu Cimabue, iar în sculptură cu Giovanni şi 
Nicolo Pisano, a căror operă a fost inspirată - cel putin oca- 
zional - de modele din Antichitatea romană?. Câţiva istorici ai 
ideilor au evidenţiat şi importanţa transformărilor produse în 
secolul al XIII-lea, în special receptarea lui Aristotel în Occident, 
prin intermediul lui Toma d'Aquino şi al altora. 

Petrarca şi cei care i-au urmat au încercat să se distanteze de 
aristotelici. În micul său volum cu titlul socratic Despre propria 
ignoranță („şi a multor altora”), Petrarca i-a criticat pe filosofii 
academici ai timpului său, „secta nebună şi zgomotoasă a sco- 
laştilor” (scholastici), pentru devotiunea lor exclusivă faţă de 
Aristotel. Pe de altă parte, din perspectiva duratei lungi, e greu să 
discerni vreo ruptură serioasă dintre interesul lui Toma d'Aquino 
pentru Aristotel şi entuziasmul lui Petrarca faţă de scriitorii 
clasici. Ca şi umanistii mai tîrziu, filosofii scolastici de tipul lui 
Guillaume de Conches au declarat că „demnitatea minţii noastre 
este capacitatea sa de a şti toate lucrurile”?. 

Alţi istorici au atras atenţia asupra paralelismelor dintre preocu- 
pările oamenilor de litere din secolul al XII-lea, cum ar fi englezul 
John of Salisbury, şi cele ale succesorilor lor din secolul al XV-lea. 


Holmes (1986), pp. 159-160. 
Grendler (1988). 
. Holmes (1986), pp. 129-158. 
. Southern (1995). 

John era familiarizat cu cîţiva dintre clasici, printre care Cicero 
şi Seneca, cu dialogul Timaios al lui Platon şi Eneida lui Vergiliu. 
El a adaptat aceste texte culturii sale (conştient sau nu), dindu-le 
o interpretare morală sau religioasă şi pretinzînd, de exemplu, că 
Platon cunoştea dogma Treimii şi că aventurile lui Aeneas erau 
alegorii ale drumului pe care-l străbate sufletul în viaţă. Cu toate 
acestea, aşa cum vom vedea, cîţiva învăţaţi din secolul al XV-lea 
au oferit interpretări similare. 

Fie că preferăm să vorbim de „Renaştere”, de „Pre-Renaştere” 
Sau pur şi simplu de condiţiile premergătoare Renaşterii, ideea 
care trebuie subliniată este supraviețuirea tradiţiei clasice. Citiva 
scriitori romani din Antichitate, cum ar fi poeţii Horaţiu şi 
Vergiliu, au continuat să fie citiţi şi imitati pe tot parcursul Evului 
Mediu!. Tradiţia dreptului roman a rămas în vigoare în unele 
regiuni ca Italia şi sudul Franţei. În oraşele-republici din Italia 
secolelor al XII-lea şi al XIII-lea, la fel ca şi în Roma antică, 
studiul retoricii — cu alte cuvinte, arta persuasiunii prin discursuri 
şi scrieri - era o pregătire necesară pentru o carieră in magis- 
tratură sau in politică. Virtuţile civice şi buna guvernare erau 
dezbătute fácindu-se referiri la scriitori clasici precum Cicero şi 
Sallustius. Cultura neobişnuit de urbană şi laică a acestor republici 
a avut afinități evidente cu cea a Antichității, făcînd ca literatura 
şi filosofia clasică să devină neobişnuit de importante pentru 
cetăţenii lor?. 

Tradiţia clasică a continuat şi în artele vizuale. Arta şi arhi- 
tectura pre-gotică sînt cunoscute azi drept „romanice” tocmai 
pentru ceea ce le datorează romanilor. Rámásitele unor construcţii 
clasice au supravieţuit în cîteva oraşe europene şi au continuat să 
amintească de minunile acelei epoci. Verona şi-a avut amfiteatrul 
său roman, Nîmes - templul său roman, Segovia - apeductul său 
roman şi aşa mai departe. Chiar în Roma se aflau Panteonul, 
Colosseumul, Arcul lui Titus, Columna lui Traian şi multe altele. 
Vestigiile clasicismului au ajutat la reînvierea lui. În epoca lui 
Carol cel Mare, Panteonul a inspirat capela imperială de la 


1. Curtius (1947); Bolgar (1954). 
2. Hyde (1973); Skinner (1995). 

Aachen. În secolul al XII-lea, tot el a fost sursa de inspiraţie a 
Baptisteriului din Florenţa. 

Redescoperirea tradiţiei clasice de către occidentali a fost 
sprijinită de întîlnirile cu lumea arabă şi cea bizantină - sau 
culturile ,infrátite" cu cea occidentală, cum au fost ele numite. 
De exemplu, învățații bizantini erau familiarizați cu cîțiva autori 
antici greci care erau complet necunoscuţi în Occident. Bizantinii 
au editat şi au făcut comentarii pe marginea acestor texte la fel 
cum umaniştii Renaşterii urmau s-o facă în secolele al XV-lea şi 
al XVI-lea!. Arabii au jucat şi ei un rol important în procesul de 
transmitere a tradiţiei greceşti, mai ales din secolul al IX-lea pînă 
în secolul al XIV-lea. Prestigioasele şcoli din Atena şi Alexandria 
s-au mutat la Bagdad. invatatii musulmani au scris comentarii pe 
marginea operelor lui Platon şi ale lui Aristotel. Filosoful Ibn 
Sina (cunoscut în Occident sub numele de Avicenna) a fost un 
neoplatonician, în timp ce Ibn Roşd (Averroes) a fost aristoteli- 
cian. Citiva dintre scriitorii clasici, printre care Aristotel, Ptolemeu, 
Hipocrate şi Galen, au fost traduşi în latină în Evul Mediu pe 
baza traducerii în arabă a originalului grecesc. 


Petrarca şi cercul său 


Istoria Renaşterii europene, aşa cum este ea văzută în lucrarea de 
faţă, începe de fapt cu Petrarca, datorită ariei extinse a telurilor 
şi realizărilor sale ca poet, învăţat şi filosof, datorită entu- 
ziasmului său pentru cultura romană, dar şi influenţei pe care a 
exercitat-o asupra generaţiilor care i-au urmat, nu doar în Italia, 
ci şi în cea mai mare parte a Europei. Privind retrospectiv, putem 
spune că Petrarca a fost primul „umanist”, un termen care va fi 
discutat mai jos (p. 46). 

Petrarca se considera în primul rînd poet - un al doilea 
Vergiliu. Recunoaşterea după care tînjea - a sa şi a poeziei sale - 
şi pe care a şi reuşit să o obţină a fost încoronarea sa cu lauri pe 


1. Setton (1956); Geanakoplos (1976); Kristeller (1979), pp. 137-150. 

Capitoliul din Roma, în 1341. Încoronarea urma un precedent 
clasic, reînviat nu cu mult înainte (Alberto Mussato a fost înco- 
ronat în Padova în 1315, propunîndu-se şi încoronarea lui Dante). 
Petrarca a fost important în egală măsură ca poet epic şi ca poet 
liric. Poemul său epic Africa, o descriere a vieţii generalului roman 
Scipio Africanul, este scris în latină şi elaborat după modelul 
epopeilor lui Vergiliu şi Statius. În limba vulgară, Petrarca a scris 
un şir de poezii lirice. Poemele dulci-amare ale „cărţii lui de 
sonete” (Canzoniere) îl prezintă pe poet ca pe un îndrăgostit sin- 
guratic şi îngîndurat (solo e pensoso), scotind în evidenţă chinul, 
suspinele, „lacrimile sale amare” (amare lagrime), precum şi 
frumusețea şi cruzimea doamnei sale. 

Petrarca a fost, de asemenea, un moralist de sorginte stoică. 
Poemul său în italiană, Triumfuri, are ca subiect triumfurile 
succesive ale Iubirii, Morţii şi, într-un final, al Faimei, toate 
descrise în termenii unei procesiuni care sărbătoreşte victoria 
generalilor şi împăraţilor romani din Antichitate. „Leacurile” 
Sale, atît pentru noroc, cit si pentru ghinion, au fost puse în scris 
sub forma unui dialog dintre ,Ratiune" şi alte patru personaje 
alegorice, „Bucuria”, ,Speranta", „Durerea” si „Neliniştea”. 
Petrarca învățatul nu este mult diferit de Petrarca moralistul. 
Opera sa Oameni iluştri este o antologie de treizeci şi patru de 
biografii ale unor romani din Antichitate şi ale unor personaje 
din Biblie, al căror exemplu trebuie urmat de către cititori. La fel 
l-a consiliat şi pe conducătorul Padovei cu privire la alegerea 
oamenilor iluştri care să fie pictaţi în holul palatului său. Unul 
dintre eroii săi era Cicero. Petrarca a avut în posesie lucrările 
filosofice ale lui Cicero, a descoperit cîteva dintre scrisorile 
acestuia şi şi-a compus propriile scrisori într-un stil asemănător. 

Petrarca a fost preocupat şi de Antichitatea clasică în sine. L-a 
interesat Homer şi a încercat, fără succes, să înveţe greceşte. Cu 
toate acestea, entuziasmul său s-a îndreptat în primul şi în primul 
rînd asupra Romei antice. Vederea ruinelor Romei i-a lăsat o 
impresie puternică. A colectionat monede antice. Pasiunea sa 
pentru contactul personal cu romanii din Antichitate se vede şi 
din faptul că a compus scrisori către clasici cum ar fi Cicero şi 

Seneca. De asemenea, a colectionat şi a transcris manuscrise ale 
autorilor antici, apartinind mai ales lui Cicero si Titus Livius. 
Petrarca i-a imitat pe antici pînă şi în scrisul de mînă, abandonind 
Scrierea goticá. 

Ín toatá opera lui Petrarca se vádeste o intensá preocupare 
pentru eul individual. Portretul Laurei, pe care i l-a comandat lui 
Simone Martini, a fost descris ca fiind primul portret cunoscut, în 
sensul modern al asemănării cu o persoană. Petrarca a scris nu 
numai biografii, ci şi o autobiografie, „Secretum”, un dialog între 
„Francisc(us)” si ,, Augustin(us)" , în care creatorul Confesiunilor, 
una din cărţile sale favorite, reprezintă conştiinţa autorului. Poemul 
său epic Africa este un fel de biografie, în vreme ce poeziile lui 
lirice - după cum s-a subliniat adesea - sînt scrise la persoana 
întîi şi se concentrează aproape în exclusivitate pe sentimentele 
îndrăgostitului. Scrisorile sale personale au fost revizuite cu grijă, 
în aşa fel încît să poată fi citite şi de alţii. 

Petrarca era de părere că ultimele secole, pe care le numim 
Evul Mediu, au fost o epocă a întunericului, în contrast cu 
Antichitatea clasică, care a fost o epocă a luminii. În poemul 
Africa, el şi-a exprimat speranţa că „atunci cînd întunericul se 
risipeşte, generaţiile următoare şi-ar putea găsi drumul înapoi 
către splendoarea luminoasă a trecutului străvechi”. În urma lui 
Petrarca, mulţi învăţaţi au scris despre epoca în care au trăit ca 
despre o epocă a luminii de după întuneric, a trezirii de după 
somn, a întoarcerii la viaţă după moarte, a restaurării sau a 
renasterii. Ar fi o greşeală să nu luăm în serios aceste metafore, 
de vreme ce ele dădeau o semnificaţie experienţei scriitorilor şi 
îi ajutau să se situeze în timp şi spaţiu. Cu toate acestea, ar fi o 
greşeală şi mai mare dacă am lua aceste fraze ad litteram, 
denigrînd astfel cultura medievală. 

De exemplu, Petrarca însuşi a fost în multe privinţe un perso- 
naj medieval. Reflectiile sale asupra sorții se inscriau în tradiţie. 
La fel şi entuziasmul lui pentru Sfîntul Augustin. Sfîntul Bernard 
a fost un alt model al său. La fel şi Dante. Poemele din Canzoniere 
alcătuiesc o poveste, ca şi cele din Vita Nuova a lui Dante, cu 
adorata Laura a lui Petrarca în locul lui Beatrice. Este imposibil să 
punem în opoziţie un Petrarca „modern” cu un Dante „medieval”. 

Desi nu-i plácea scrierea goticá, Petrarca admira unele lucrári de 
arhitecturá goticá, printre care catedrala din Kóln, pe care o 
numea ,un templu neobisnuit de frumos". 

Petrarca avea darul de a-i face si pe alţii să-i împărtăşească 
entuziasmul. În cercul său îi descoperim pe pictorul Simone 
Martini, pe fizicianul-astronom Giovanni Dondi (cu care a schim- 
bat sonete), călugărul dominican Giovanni Colonna (alături de 
care a văzut ruinele Romei), călugărul augustinian Dionigi di 
Borgo San Sepolcro (care i-a dat o copie a Confesiunilor Sfîntului 
Augustin), liderul politic Cola di Rienzo (care a încercat să 
restaureze republica romană) şi Giovanni Boccaccio. 

Ca şi Petrarca, Boccaccio a combinat rolurile de învăţat şi de 
scriitor în limba vulgară. El a participat la descoperirea manuscri- 
selor autorilor antici şi a găsit, în 1355, Măgarul de aur al lui 
Apuleius în mănăstirea de la Monte Cassino. Tot el a scris un 
tratat despre Genealogia zeilor. Ca biograf, Boccaccio a făcut 
pentru femei ceea ce Petrarca a făcut pentru bărbaţi. Lucrarea sa, 
Femei celebre, include 106 biografii, de la Eva la regina Ioana a 
Neapolelui, trecînd prin biografiile Semiramidei, a Junonei, a lui 
Venus, a Elenei, a lui Artemis, a Portiei şi a Lucreţiei. Colecţia 
de povestiri datorită căreia ni-l amintim astăzi pe Boccaccio, 
Decameronul, este doar o mică parte dintr-o operă foarte diversă. 

Ca şi Petrarca, Boccaccio poate fi considerat medieval în 
multe privinţe. Şi el s-a inspirat din tradiţia retorică italiană şi a 
făcut lecturi publice din opera lui Dante. A abandonat doar cu 
greu, treptat, ideea că mai curînd Dante decît Petrarca este cel care 
redă vitalitatea poeziei!. În acelaşi mod, prietenul şi admiratorul 
lui Petrarca, Giovanni Dondi, şi-a combinat interesul pentru 
scriitori clasici ca Pliniu şi Vitruviu (autorul singurului tratat de 
arhitectură rămas din Antichitate) cu tradiționala cultură a filo- 
sofilor scolastici. Aceste continuităţi mai mult sau mai putin 
inconştiente erau cu adevărat importante, dar la fel de important era 
şi simţul schimbării, care poate fi descoperit în scrierile lui Petrarca 
şi ale membrilor cercului său. Ideea reînnoirii sau a reformei, 
care a fost folosită anterior într-un context ecleziastic, se aplica 

acum lumii laice. Petrarca a fost primul care a utilizat astfel de 
termeni in context literar, in vreme ce Cola di Rienzo i-a aplicat 
în politică. Acesta din urmă a mers pînă acolo încît şi-a datat 
scrisorile cu „Anul întîi” al republicii romane restaurate. 

S-au folosit fraze similare pentru a descrie schimbările apărute 
în pictură, mai ales în cazul florentinului Giotto di Bondone, al 
cărui stil monumental a impresionat atit contemporaneitatea, cit 
şi posteritatea. El a fost lăudat de Dante, de Petrarca (acesta 
numindu-l un „principe” al pictorilor) şi de Boccaccio, care a 
pretins în Decameronul că Giotto „a scos iarăşi la lumină” 
(ritornata in luce) o artă care fusese „îngropată de multe secole”. 
Boccaccio a descris realizările lui Giotto aşa cum Pliniu, scriitor 
roman din Antichitate, a descris realizările artiştilor greci, în 
termeni de trompe l'oeil, scriind că oamenii „au fost pácáliti de 
lucrurile pe care le-a făcut, luînd drept real ceea ce era pictat” 
(credendo esser vero che era dipinto). 

S-a susținut uneori că trauma provocată de Moartea Neagră 
din 1348-1349, cînd ciuma a ucis cam o treime din populaţia 
Europei, a dus la o întoarcere către tradiţie. Totuşi, acest contra- 
curent nu ar trebui exagerat şi, în orice caz, el nu a fost de durată. 
Mişcarea inovatoare şi-a sporit forţele în generaţia următoare!. 


A doua generaţie 


Schimbul cultural a fost legat adesea de apariţia unei anumite 
generaţii, a unui grup ce împărtăşeşte nişte experienţe comune. 
În acest caz, un grup de oameni care i-au fost apropiaţi lui 
Petrarca încă din tinereţea lor s-a dovedit a fi dornic şi capabil 
să-i ducă ideile mai departe. Pe la 1430, distanţa faţă de prima 
generaţie părea atît de mare, încît un umanist minor, Sicco 
Polenton, putea să comenteze oarecum condescendent latina lui 
Petrarca in a sa istorie a literaturii: „El nu este apreciat în 
prezent de cei care sînt atît de cusurgii încît nu laudă nimic dacă 
nu este absolut perfect. Dar aceştia ar trebui să-şi aducă aminte 

de cuvintele lui Cicero din Brutus, cá nu se poate descoperi 
nimic care sá fie deja perfect". 


Florenţa şi Toscana 


În Florenţa, opera lui Petrarca a fost continuată de Coluccio 
Salutati, care a studiat retorica la Bologna ca să se facă notar şi 
a ajuns să se intereseze de critica de text!. Salutati a fost un mare 
admirator al eroilor republicii romane, de la Lucretia la Brutus. 
A fost şi un admirator entuziast al stoicilor, în ciuda atitudinii 
sale ambivalente faţă de accentul pus de aceştia pe detaşare 
(„apatie”) si a poziţiei sale critice faţă de insistența lor pe virtutea 
supraomeneascá. Salutati credea că literatura (studia litterarum) 
şi elocinta renáscuserá în ultimele generaţii datorită lui Mussato, 
Dante şi Petrarca. El a mers atît de departe cu entuziasmul său 
pentru Petrarca, încît a pretins odată că idolul lui l-a depăşit pe 
Cicero în proză şi pe Vergiliu în poezie. În jurul anului 1360, 
Salutati s-a alăturat unui grup care se întîlnea pentru a discuta 
operele lui Petrarca şi ale lui Boccaccio. În cursul anilor petrecuţi 
la Florenţa, Salutati a devenit centrul unui cerc intelectual ce-i 
includea pe Leonardo Bruni (venit în oraş în anii 1390) şi pe 
Poggio Bracciolini, care l-a descris pe conducătorul cercului, 
într-o scrisoare către prietenul sáu, patricianul Niccoló Niccoli, 
ca fiind „tatăl nostru, Coluccio"?. 

Vreme de mai bine de treizeci de ani, între 1375 şi 1406, 
Salutati a fost cancelarul republicii florentine. Cancelaria, un 
cabinet care se ocupa cu expedierea, primirea şi îndosarierea 
scrisorilor, era un loc în care umaniştii aveau şansa de a-şi pune 
în practică ideile, deoarece scrisorile în latina clasică deveniseră 
pentru guvernanti o modalitate de a-şi impresiona rivalii. Papa 
Pius al II-lea, el însuşi un distins om de litere, a observat cá 
florentinii îşi alegeau cancelarii în funcţie de „talentul lor retoric 
şi cunoştinţele în disciplinele umaniste”. Printre succesorii lui 
Salutati în această slujbă se numără Bruni, care a ocupat funcţia 

respectivă din 1427 pînă in 1444, si Poggio, care s-a întors în 
Florenţa spre sfîrşitul vieţii sale’. 

Corespondenta lui Poggio cu prietenul lui, Niccoli, pe tema 
„setei lor de cărţi” constituie un viu studiu de caz asupra entu- 
ziasmului acestei generaţii pentru tot ce ţinea de romani. Pentru 
început, putem vorbi despre scrisul de mînă. Aceşti prieteni au 
inventat la începutul anilor 1420 scrierea „italică”, modelind-o după 
manuscrise pe care le credeau a fi romane (vezi figura 2). Conţinutul 
scrisorilor lor exprima un entuziasm similar pentru Antichitate. 
Poggio se plîngea că Niccoló a ţinut la el timp de zece ani un 
manuscris al lui Lucrețiu care era de fapt al său : „Vreau să-l citesc 
pe Lucrețiu, dar sînt lipsit de prezenţa lui”. Tot el anunţă ultimele 
veşti despre apariţia unui manuscris al lui Tacitus în Germania 
Sau a unui manuscris de-al lui Titus Livius în Danemarca. Descrie 
apoi cum „a asudat cîteva ceasuri” în căldurile din septembrie, 
încercînd să citească inscripţiile romane. Poggio povesteşte cum i-a 
arătat sculptorului Donatello colecţia sa de capete romane şi notează 
cu mindrie că „Donatello le-a văzut şi le-a lăudat mult”. El răspunde 
la vestea despre recenta descoperire a manuscriselor cîtorva din 
lucrările lui Cicero: „Nimic nu mă deranjează mai tare ca faptul 
că nu pot fi acolo ca să mă bucur de ele împreună cu tine”. 

Pentru această generaţie, Cicero a fost într-adevăr un erou, un 
exemplu de folosire a latinei elegante şi un model pentru oamenii de 
litere implicaţi în viaţa activă a politicii republicane. Dialogurile 
lui Bruni au urmat modelul celor ale lui Cicero, iar scrisorile lui 
au fost reflectia scrisorilor lui Cicero. Tot Bruni a scris şi o 
biografie a lui Cicero. În plus, Poggio a transcris opera lui Cicero, 
l-a imitat şi a vizitat Tusculum, locul unde se desfăşoară unul 
dintre cele mai celebre dialoguri ale acestuia, descoperind fericit 
„O vilă care trebuie să fi fost a lui Cicero”. 

Poggio însuşi a găsit manuscrisele a opt discursuri de-ale lui 
Cicero. El a mai descoperit Instituțiile lui Quintilian şi, într-o 
bibliotecă a unei mănăstiri elveţiene, un manuscris al celor Zece 
cărţi de arhitectură ale lui Vitruviu. În acest ultim caz, dacă nu 
şi în altele, este nevoie să punem termenul de „descoperire” între 

ghilimele. Aşa cum am văzut, nu numai Petrarca şi discipolul său 
Dondi au cunoscut opera lui Vitruviu, ci şi alţi învăţaţi medievali. 
Vitruviu a fost descoperit în Renaştere în sensul că doar atunci 
opera sa a început să aibă efect asupra practicării arhitecturii!. 
La acea vreme era în plină desfăşurare şi redescoperirea 
culturii greceşti. Salutati a adus la Florenţa un profesor grec, 
Manuel Chrysoloras, care a stat acolo aproximativ cinci ani şi 
le-a predat lui Bruno şi celorlalţi limba greacă şi arta retoricii 
(însuşi Salutati a început să urmeze cursul, dar a descoperit că e 
prea bătrîn ca să mai poată învăţa). Poggio i-a scris lui Niccoli că 
„arde” să studieze greaca, nu în ultimul rînd pentru „a scăpa de 
acele traduceri înfiorătoare”, deşi se pare că i-au trebuit mulţi ani 
ca să ajungă să stăpînească limba. Bruni, ignorînd interesul deja 
manifestat in Avignon şi la Roma, a pretins cu mindrie cá „ oraşul 
nostru a făcut să renască şi să reînvie (revocata est atque reducta) 
cunoaşterea literaturii greceşti, care a dispărut din Italia în urmă cu 
şapte secole”, astfel încît a devenit cu putinţă să-i vezi pe marii 
filosofi şi oratori „nu printr-o sticlă întunecată, ci faţă către faţă”. 
Întru totul nouă poate fi considerată activitatea lui Bruni de 
elaborare a unei teorii şi a unei tehnici a traducerii (translatio). 
El a fost primul care a folosit termenul de translatio în acest sens, 
în locul sensului său tradiţional de „transfer”. Bruni s-a con- 
centrat mai degrabă pe sens decît pe cuvinte, încercînd să evite 
anacronismul şi să imite stilurile diferite ale unor autori. De 
exemplu, în traducerea pe care a făcut-o la Politica lui Aristotel, 
a folosit termenul de magistratus pentru magistrat, acolo unde 
predecesorii săi medievali au scris principatus, proiectindu-si 
propriul sistem monarhic de guvemămînt asupra Greciei antice. 
Bruni i-a tradus, de asemenea, pe Demostene, Platon şi Plutarh. 
Plutarh, un moralist necunoscut în Occident pînă în anii 1390, 
urma să aibă, ca şi Platon, o influenţă extrem de puternică asupra 
culturii Renaşterii, după cum vom vedea ulterior. Datorită lui 
Chrysoloras, Bruni a descoperit măreaţa istorie a războiului 
peloponeziac scrisă de Tucidide, ca şi textul encomiastic dedicat 
Atenei de către un retor din Antichitatea tîrzie, Aelius Aristides. 

Acesta i-a servit lui Bruni ca model pentru propria-i operă de 
proslăvire a Florenței, Laudatio florentinae urbis. 

Bruni si Poggio nu au fost doar cancelari ai Florenței, ci şi 
istorici oficiali ai republicii, prezentind atît politica trecutului, cit 
şi cea a prezentului într-o lumină favorabilă. Istoriile lor evidentiau 
libertatea Florenței, comparind-o cu cea a republicilor romană si 
ateniană. Aceste istorii urmau şi sub aspectul formei modele 
greceşti şi romane ca Tucidide şi Titus Livius, mai ales în cazul 
discursurilor pe care le puneau în gura protagoniştilor lor, ca 
modalitate de a le explica acţiunile. Interesul umanist pentru analiză 
şi pentru explicarea evenimentelor este tributar istoricilor antici 
de seamă, dar intră în opoziţie cu cronica medievală, care se 
concentrează pe naraţiune şi pe descrieri vii. 

Privind retrospectiv, interesele şi realizările acestui grup de 
florentini, ca şi ale cercului lui Petrarca, au fost descrise ca 
„umaniste”. Termenul este adecvat, dat fiind interesul lor pentru 
ceea ce Cicero numea studia humanitatis. După cum s-a exprimat 
Salutati : „De vreme ce caracteristica omului este să înveţe de la 
alţii şi cel învăţat este mai om decît cel neinvátat, anticii numeau, 
foarte nimerit, învăţătura humanitas". Se considera că „ştiinţele 
umaniste” constau, în general, din cinci materii : etica, poezia, 
istoria, retorica şi gramatica. Accentul pe etică este destul de 
evident, capacitatea de a deosebi binele de rău fiind ceea ce 
diferenţia oamenii de animale. Poezia şi istoria erau considerate 
forme ale eticii aplicate, oferindu-le invátáceilor exemple demne 
de urmat şi exemple negative, de evitat. Probabil că pentru un 
cititor modern e mai puţin clar de ce retorica sau gramatica 
trebuie considerate „umane”. Ideea ar fi că avem de-a face cu arte 
ale limbajului, iar limbajul a fost ceea ce le-a permis oamenilor 
să facă diferenţa dintre bine şi rău. Ideea aceasta ocupă un rol 
central în tratatele despre „demnitatea omului”, în care umaniştii, 
ca şi unii dintre Părinţii Bisericii, aduc laude umanităţii. Exista şi 
o omisiune semnificativă în setul intelectual al „ştiinţelor umane” : 
logica. Accentul s-a deplasat de la pumnul strîns al logicianului, 
care foloseşte forţa pentru a-şi dobori oponentul, la palma desfă- 
cută a retorului, care preferă folosirea persuasiunii (figura 1). 

Figura 1 - Sandro Botticelli - Sapte arte liberale, Muzeul Luvru 
(Uniunea Muzeelor Nationale/ Luvru, Paris). Retorica (aceasta poate 
fi recunoscutá datoritá palmei sale desfácute) prezideazá adunarea. 


Aproape cá nu mai e nevoie sá spunem cá limbile care trebuiau 
cultivate erau latina clasicá si greaca clasicá (elina) si cá textele 
studiate erau cele ale grecilor si romanilor din Antichitate (inclusiv 
cele ale primilor autori creştini). Pentru umanişti, a progresa 
însemna să se întoarcă în trecut, să urmeze exemplul celor mai buni 
scriitori şi gînditori dintr-o cultură pe care o considerau superioară 
culturii lor. De aici, efortul pe care l-au depus, începînd cu Petrarca, 
pentru a găsi primele manuscrise ale textelor clasice, corectînd 
greşelile copiştilor (un proces cunoscut acum sub denumirea de 
„critică textuală”) şi interpretind sensul pasajelor obscure. În 
autojustificările lor, umaniştii au pus mare accent pe ideea 

„condiţiei umane” (conditio humana). Pe de altă parte, ca set de 
practici culturale, umanismul a fost dominat mai degrabă de 
filologie decît de filosofie, de critica textului mai mult decît de 
critica societăţii. 

Unii istorici moderni îi califică pe Bruni şi pe colegii săi drept 
„umanişti civici”, evidențiind interesul lor mai accentuat pentru 
viaţa activă decît pentru cea contemplativă, precum şi identificarea 
lor cu republica florentină. De exemplu, Bruni a declarat că 
„Dante valorează mai mult decît Petrarca în viaţa activă şi civică” 
şi l-a lăudat pe Cicero pentru că a îmbinat filosofia cu o carieră 
politică activă. Leon Battista Alberti a scris un dialog în limba 
vulgară pe tema familiei, în care punea în discuţie valorile civice. 
Locul deţinut de umanism în viaţa publică a fost recunoscut şi 
celebrat prin máretele funeralii ale lui Coluccio Salutati (1406) si 
Leonardo Bruni (1444). Citiva învăţaţi au dus şi mai departe inter- 
pretarea politică a schimbului cultural. S-a afirmat că „momentul 
de criză din 1402”, cînd ducele de Milano, Giangaleazzo Visconti, 
a murit subit în toiul campaniei de cucerire a Florenței, a dus la 
apariţia Renaşterii, deoarece umanistii şi artiştii au devenit astfel 
mai conştienţi de valorile apărate de Florenţa, cum ar fi libertatea, 
şi de asemănările ei cu Roma antică sau Atena!. Ideea este atră- 
gătoare şi ar putea să-l facă pe cititorul englez să se întrebe dacă 
nu cumva „criza din 1588” şi eşecul Armadei spaniole au avut 
consecinţe similare în epoca lui Shakespeare. Totuşi, în cazul 
Florenței, ca şi în cazul altor oraşe italiene, patriotismul civic, 
alături de elogiul vieţii active, caracterizată de responsabilităţi 
civice (viza civile), beneficiază de o bună documentare începînd 
din secolul al XIV-lea, dacă nu şi dinainte. Salutati, Bruni şi 
colegii săi au înfrumusețat pur şi simplu tradiţia civică, apro- 
piind-o de stilul clasic?. 

Acest clasicism a fost un subiect de controverse, aşa cum ne-o 
dovedeşte o polemică de la începutul secolului al XV-lea. Călugărul 
florentin Giovanni Dominici l-a atacat pe Salutati pentru că 
încuraja studiul autorilor págini. Potrivit lui Dominici, studiul 


1. Baron (1955). 
2. Hyde (1973), pp. 157-164. 

„filosofiei”, al „literaturii lumesti” (seculares litterae) nu ajuta la 
mintuire, ci, dimpotrivă, constituia un obstacol în calea acesteia. 
Călugărul a mai denunţat ceea ce el numea „minciunile” retoricii. 
Un alt participant la dezbatere l-a numit pe Vergiliu „mincinos”, 
pornind de la convingerea că povestea lui Vergiliu despre zborul 
lui Aeneas din Troia trebuie să fie ori istorie pură, ori o grămadă 
de minciuni. În lumea minţii lui nu era loc pentru ideea modernă 
de „ficţiune”. 

Salutati a replicat cu o apărare a poeziei împotriva „detracto- 
rilor” ei, care era la fel de departe de premisele logice moderne, de 
vreme ce se baza (Ca în cazul lui John of Salisbury, vezi pp. 36-37) 
pe interpretarea alegorică a miturilor clasice, cum ar fi Muncile 
lui Hercule. Pielea sau învelişul putea fi păgîn, dar sensul interior 
era unul moral sau creştin. Salutati a adus argumentul că „studia 
humanitatis şi studia divinitatis sînt atît de strîns legate între ele, 
încît nu se poate ajunge la cunoaşterea adevărată şi completă a 
uneia în lipsa celeilalte”!. 

Problema compatibilităţii ori incompatibilitátii dintre inte- 
lepciunea clasică si cea creştină avea să rămînă o preocupare 
majoră a umaniştilor pe toată durata Renaşterii, la fel cum i-a 
preocupat şi pe Părinţii Bisericii, care aparţineau ambelor culturi, 
clasică şi creştină, şi care au încercat, cu mai multă sau mai puţină 
greutate, să le armonizeze. Clement din Alexandria, de exemplu, 
l-a descris pe Platon ca fiind un Moise al grecilor. Lactantiu a 
scos în evidenţă compatibilitatea dintre Platon şi Cicero, pe de o 
parte, şi creştinism, pe de altă parte. Ieronim şi-a exprimat teama 
că este mai mult adept al lui Cicero decît creştin. 

În apărarea lor, umaniştii au făcut adesea apel la Părinţii 
Bisericii. Salutati a adus, împotriva lui Dominici, argumentul că 
aceştia au citat din scriitorii păgîni. Pe vremea controversei, 
Bruni a tradus în latină şi i-a dedicat lui Salutati un tratat de-al lui 
Vasile cel Mare, arhiepiscop al Cezareei, care-i sfătuia pe tineri 
să studieze clasicii. Vasile cel Mare milita pentru asimilarea 
selectivă a Antichității págine, urmînd exemplul albinelor, care 
„Nici nu se apropie la fel de toate florile, nici nu încearcă să le 


1. Trinkaus (1970), pp. 555-562. 

ducá in intregime cu ele pe cele pe care le-au ales, ci iau numai 
ce este potrivit pentru munca lor si lasá restul neatins". 
Exemplul destul de bun al lui Vasile cel Mare era si el unul 
traditional, elaborat pînă la un anumit punct de Seneca (într-un 
context mai degrabă moral decît religios). Păstrînd argumentul, 
dar schimbind metafora, Ieronim a pretins cá şi creştinii puteau 
să facă uz de clasici, asa cum israelitii şi-au folosit prizonierii 
págini, răzîndu-i pe cap si tăindu-le unghiile. În tratatul său 
Despre doctrina creştină (Cartea a II-a, capitolul 40), Augustin 
se referă la „prada din Egipt”, interpretînd descrierea biblică a 
poporului lui Israel care şi-a însuşit bogăţiile egiptenilor înainte 
de a pleca în exod pentru a face trimitere la cultura clasică. 
Petrarca a citat acest pasaj pentru a apăra studiul clasicilor în 
tratatul său Despre propria ignoranță, scriind că „Augustin şi-a 
umplut poala şi buzunarele cu aurul şi argintul egiptenilor”. 
Sfinţii Părinţi au oferit împotriva detractorilor anticilor mai 
mult decît un simplu arsenal de argumente. Aceştia le apăreau 
umanistilor ca nişte camarazi, despărțiți de ei de o mie de ani, dar 
asemănători întru spirit. La urma urmelor, Lactantiu şi Augustin 
au fost cîndva profesori de retorică. Nu-i de mirare atunci că 
Poggio i-a studiat pe Ieronim şi pe Augustin, cá Niccolò Niccoli 
deţinea cam cincizeci de manuscrise ale Sfinţilor Părinţi greci ori 
că despre un membru al cercului lui Bruni, călugărul Ambrogio 
Traversari, se zicea că ar şti pe de rost scrisorile lui Ieronim. 
Umanistii îi descriau pe oamenii de genul lui Dominici, care 
nu admirau Antichitatea, ca pe nişte „barbari”, de aceeaşi teapă 
cu goții si alte populaţii care au invadat şi au distrus Imperiul 
Roman. Astfel, Bruni l-a felicitat pe Poggio pentru că l-a scos pe 
Quintilian din ,temnitele barbarilor”, cu alte cuvinte, de la cálu- 
gárii care detineau manuscrisele fárá sá le aprecieze importanta. 
De asemenea, Bruni făcea referiri la „barbaria” britanică, prin 
care înţelegea filosofia cărturarilor! de tipul lui John Duns Scotus. 


1. În original schoolmen, care are sensul de profesor universitar în Europa 
Evului Mediu şi, totodată, de teolog care studiază doctrinele religioase 
cu ajutorul regulilor logicii aristotelice. Pentru învățații sau eruditii 
umanisti, in general, termenul utilizat în original este scholar (n.t.). 

Ideea de „cărturari” a fost o altă invenţie a umanistilor, care vedeau 
unitate acolo unde filosofii medievali văzuseră diferenţe şi conflict. 
În mod similar, umaniştii au născocit expresiile „vremuri întune- 
cate” sau „Ev Mediu” (medium aevum) pentru a descrie perioada 
de dinainte de reînvierea sau „renaşterea” lumii clasice pe care o 
promovau. Umaniştii se defineau pe ei înşişi în opoziţie cu un Ev 
Mediu pe care, într-un fel, l-au inventat tocmai în acest scop. Acest 
simţ al distanţei faţă de cultura medievală, chiar dacă exagerat, a 
reprezentat o trăsătură importantă a mentalităţii grupului!. 


Artele vizuale 


Legăturile dintre umanism şi meşteşuguri pot fi ilustrate de 
receptarea operei lui Vitruviu. După cum am văzut, Poggio a des- 
coperit în 1414 un manuscris al unui tratat roman din Antichitate 
despre arhitectură. Tratatul era în acelaşi timp o apologie a 
arhitecturii ca ştiinţă întemeiată pe matematică şi o explicare a 
felului cum se construiesc templele, teatrele şi alte clădiri, cum 
se alege locul potrivit pentru construcţie, care sînt problemele de 
acustică şi aşa mai departe. Interpretarea unui astfel de text cerea 
o combinaţie între calităţile filologice ale umaniştilor şi aptitudinile 
de ordin tehnic ale constructorilor (care au ajuns să fie cunoscuţi, 
datorită lui Vitruviu, sub numele de ,,arhitecti”). Cunostintele 
lor practice erau foarte necesare, deoarece manuscriselor lui 
Vitruviu le lipseau ilustrațiile. 


Florența 


În primii ani ai secolului al XV-lea, reînvierea Antichității, greu 
perceptibilă în veacul al XIV-lea, a devenit mai vizibilă în Florenţa, 
atît în atelierele artiştilor, cît şi în camerele de studiu ale uma- 
niştilor. Întîlnim aici, ca şi în cazul literaturii şi al educaţiei, un 
grup restrîns de inşi creativi care se cunosc bine unul pe celălalt, 


1. Garin (1961, 1975), pp. 5-38. 

acum fiind vorba despre un cerc avindu-l ca lider pe arhitectul 
Filippo Brunelleschi şi incluzîndu-i pe umanistul Leonbattista 
Alberti, pe sculptorii Donatello şi Ghiberti şi pe pictorul Masaccio. 

Contrastul dintre tradiţia gotică şi clădirile proiectate de 
Brunelleschi - Spitalul Orfanilor (Ospedale degli Innocenti), 
Capela Pazzi şi bisericile San Lorenzo şi Santo Spirito - sar acum 
in ochi. Boltile circulare le inlocuiesc pe cele ascutite, ferestrele 
şi uşile au partea superioară plată, si nu in ogivá, spaţiile sint mai 
degrabă lăsate goale decît umplute cu decoraţiuni. Bisericile 
seamănă cu templele clasice - sau cu primele biserici creştine, 
care au imitat modelul templelor. Simplitatea şi puritatea sînt 
fundamentele arhitecturii lui Brunelleschi şi a urmaşilor săi, 
probabil ca reacţie împotriva detaliilor luxuriante ale goticului tîrziu. 

La vremea sa, Brunelleschi a fost admirat mai mult ca „inven- 
tator" (după cum îl descrie epitaful său) decît ca artist. Prietenul 
său, umanistul Alberti, nu îl considera creatorul unui nou stil, ci 
un tehnician extrem de talentat care rezolvase problema proiectării 
domului catedralei din Florenţa, unul dintre cele mai mari domuri 
zidite care s-au construit vreodată, „atît de mare”, spune Alberti, 
„încît să acopere toti oamenii din Toscana cu umbra lui”. Totodată, 
există dovezi ale interesului crescînd pentru arhitectura „în stil 
vechi” (alla antica). Pe vremea lui Brunelleschi, expresia se 
folosea cu referire la uşile şi ferestrele cu partea de sus plată, dar 
şi-a lărgit sensul într-o biografie arhitectului scrisă în timpul 
generaţiei următoare. În acest text, autorul anonim observa că 
Brunelleschi a studiat ruinele arhitecturii romane şi a învăţat să 
facă distincţia între stilurile doric, ionic şi corintic. 

De asemenea, Brunelleschi s-a inspirat din construcţiile veacu- 
lui al XII-lea (mai ales din Baptisteriul de la Florenţa) şi chiar din 
cele din secolul al XIV-lea. Arhitectul pare să fi crezut că 
Baptisteriul era o construcţie romană antică, exact aşa cum Poggio 
a crezut că scrisul de mînă al scribilor lui Carol cel Mare provenea 
din Antichitatea romană!. În orice caz, Brunelleschi a fost inte- 
resat mai curînd de principii decît de reguli în sens strict ; cu alte 
cuvinte, a fost interesat mai mult să respecte spiritul decît litera 


1. Gombrich (1967). 

Antichitátii. La fel, Alberti a vázut principiile arhitecturii clasice 
intr-o structurá goticá de tipul catedralei din Florenta. Si el a 
urmat în proiectarea clădirilor sale atît modelele medievale, cît şi 
modele clasice. Pe scurt, situaţia nu era una rigidă, iar stilul gotic 
şi cel clasic nu erau încă văzute ca stiluri alternative sau opuse!. 

Alberti i s-a adresat lui Brunelleschi în prologul la faimosul 
sáu tratat de pictură şi a vorbit despre „bunul nostru prieten, 
Donato sculptorul”. Potrivit biografului din secolul al XV-lea al 
lui Brunelleschi, Donatello a fost cu el la Roma şi amîndoi au 
săpat în ruine cu atîta asiduitate, încît au fost porecliti „vinători 
de comori” (quelli del tesoro). Interesul lui Donatello pentru 
vechea sculptură romană este evident în portretele bust pe care 
le-a realizat, în reliefurile sale, în statuia lui David (primul nud 
sculptat de la Antichitate încoace) şi în faimoasa statuie ecvestră 
a soldatului de profesie ,,Gattamelata”, care poate fi încă văzută 
la Padova. Ca şi domul lui Brunelleschi, statuia lui Donatello a 
fost o soluţie de succes la o problemă tehnică, cea a susţinerii 
greutăţii calului şi a cáláretului pe patru picioare de bronz. 

În ciuda morţii sale timpurii şi tragice, Masaccio a fost în 
pictură echivalentul prietenilor săi Brunelleschi şi Donatello. 
Fresca Trinității pe care a realizat-o demonstrează că Masaccio a 
învăţat regulile perspectivei, în timp ce stilul monumental al 
picturii Tributul este o reminiscență a stilului lui Giotto. Mai tîrziu 
în decursul secolului, umanistul florentin Cristoforo Landino i-a 
descris stilul ca „pur şi fără ornamente” (puro senza ornato), o 
sintagmă care ar fi putut fi folosită şi pentru a descrie stilul lui 
Brunelleschi şi care corespunde interesului exprimat de Leonardo 
Bruni şi cercul său pentru latina pură. Landino l-a lăudat, de 
asemenea, pe Masaccio pentru realizarea ingenioasă a „imitării 
realităţii” (imitazione del vero). 

Apologia pe care Landino i-a făcut-o lui Masaccio aminteşte 
de legăturile dintre umanism şi artele vizuale sau meşteşugurile 
din Florenţa acelei epoci. În cercul de prieteni al lui Brunelleschi 
se regăseau Niccoli, Poggio şi Traversari, ca şi Alberti. Acesta 
din urmă susţinea că unii dintre artiştii vremii sale erau egali cu 


1. Burns (1971); Smith (1992). 

cei din Antichitate şi s-a inspirat din tratatele lui Cicero despre 
comportament şi retorică pentru a discuta despre rolul adecvării, 
al gratiei şi al varietátii în descrierea arhitecturii!. Meşteşugurilor — 
Sau unora dintre ele -, multă vreme dispretuite de intelectuali, 
deoarece necesitau muncă manuală, le-a crescut prestigiul în 
această epocă. 

„Umanismul civic” despre care am discutat mai devreme îşi avea 
echivalentul său în arte. În Florenţa începutului de secol XV, 
patrona jul public (cum ar fi cel al breslelor) juca un rol important, 
iar arta exprima patriotismul civic. Sfîntul Gheorghe, David si 
Iudita realizate de Donatello au fost astfel considerate simboluri 
ale Florenței, în timp ce balaurul, Goliat si Holofern îi simbolizau 
pe duşmanii republicii florentine. Cele mai celebre opere de la 
începutul secolului al XV-lea au fost clădirile publice ca Spitalul 
Orfanilor sau picturile din spaţiile publice, ca Tributul lui Masaccio 
din interiorul bisericii Carmina, lucrări care puteau fi văzute de 
toată lumea?. 

Valorile şi temele civice erau mult mai puţin vizibile în Florenţa 
sfîrşitului de secol XV - de fapt, în timpul celor şaizeci de ani de 
guvernare a familiei Medici, între 1434 şi 1494. Dacă Leonardo 
Bruni şi prietenii săi au adus elogii vieţii active, noua generaţie de 
învăţaţi florentini din cercul lui Cosimo de Medici şi al nepotului 
său, Lorenzo Magnificul, a pus accentul pe contemplatie şi pe 
studiul înţelepciunii ezoterice. Filosoful lor favorit era Platon, în 
onoarea căruia au fondat o „academie” sau un grup de discuţii în 
anii 1460. 

Pentru a ilustra această tendinţă, pot fi luaţi în considerare trei 
umanisti care au trăit în Florenţa la sfîrşitul secolului al XV-lea: 
Cristoforo Landino, Marsilio Ficino şi Angelo Poliziano. Landino, 
a cărui apologie la adresa lui Masaccio am amintit-o mai sus, este 
cunoscut cel mai bine pentru comentariile sale asupra operelor 
lui Dante şi Vergiliu. El l-a prezentat pe Vergiliu ca pe un 
platonician a cărui poezie era plină de „mistere” şi de „cele mai 
adinci taine ale filosofiei”. Marsilio Ficino, elevul lui Landino, 


1. Onians (1988), pp. 130-146. 
2. Paoletti şi Radke (1997), pp. 176-190. 

S-a autointitulat „filosof platonic" si l-a numit pe Platon teolog, 
un Moise vorbitor de greacă!. Ficino credea că în scrierile lui 
Pitagora, ale lui Platon şi ale inteleptului din Egiptul antic Toth, 
cunoscut şi sub numele de Hermes Trismegistus, putea fi găsită o 
„teologie antică” (prisca theologia), o serie de învățături secrete 
care anticipau doctrinele crestine?. De asemenea, Ficino susţinea 
că poeţii (cum ar fi Orfeu) au fost profeti care au cunoscut extazul 
şi au fost inspirați de Dumnezeu să exprime adevăruri „pe care 
mai apoi, cînd nebunia li s-a potolit, nici ei nu le-au mai putut 
înţelege bine”. 

Un alt membru al cercului florentin al lui Ficino a fost Pico, 
stăpînitorul Mirandolei (un orăşel situat lîngă Modena). Acesta 
s-a interesat şi el de cunoaşterea ocultă, împărtăşită de initiati, dar 
ascunsă oamenilor obişnuiţi. Dacă Landino a făcut o interpretare 
alegorică a Eneidei lui Vergiliu, Pico a pretins că Odiseea lui 
Homer are o semnificaţie filosofică ascunsă. Astăzi, Pico della 
Mirandola este cunoscut mai ales pentru lucrarea sa Discurs 
despre demnitatea omului, cel mai elocvent dintre tratatele scrise pe 
acest subiect de umaniştii italieni, care amestecă Biblia cu Platon 
pentru a propune un mit al creaţiei în care Dumnezeu îi spune lui 
Adam: eşti liber „să te modelezi sub ce formă vrei”. Ambitia 
intelectuală a lui Pico este dezvăluită de cele nouă sute de teze pe 
care şi-a propus să le apere în dezbatere publică la Roma, în 1486, 
şi care se inspirau nu doar din tradiţiile greceşti sau romane, ci şi 
din cele evreieşti şi din ceea ce el credea că sînt tradiţiile egiptene 
şi persane, sustinind că toate acestea se pot împăca una cu alta, 
odată înţelese misterele lor?. 

Cît despre Poliziano, el a fost remarcabil atît ca poet în latină 
şi italiană, cit şi ca învăţat, avînd un talent remarcabil pentru 
critica textuală. Lucrarea sa Miscellanea (1489), o colecţie de 
studii pe tema literaturii clasice, conţine fragmente de virtuozitate 
filologică, fie că se concentrează pe texte (şi pe coruperea lor pe 


1. Garin (1947); Field (1988); Hankins (1991), vol. 1, pp. 267-359. 
2. Yates (1964), pp. 62-83; Walker (1972), pp. 30-59. 
3. Garin (1961); Secret (1964), pp. 24-43. 

parcursul transmiterii) sau pe contextele lor istorice!. Dacă scopul 
lui Bruni a fost să le vorbească despre cultura greacă şi romană 
concetatenilor săi, fiind convins că exemplele clasice pot fi 
relevante pentru epoca în care trăia, Poliziano a făcut şcoală 
pentru propria lui plăcere şi a scris în primul rînd pentru colegii 
săi eruditi. 

Pe scurt, mişcarea florentiná „neoplatonică”, cum o numesc 
acum specialiştii, era interesată de cunoaşterea ezoterică oferită 
unor grupuri restrinse de initiati. Aceste evoluţii au coincis cu o 
deplasare a interesului de la arta publică înspre cea privată. În 
opoziţie cu prima perioadă a secolului, operele cele mai faimoase 
erau comenzi private, precum Palazzo Medici sau celebra Primavera 
a lui Botticelli, pictură care putea fi văzută doar de puţini oameni 
şi care era - date fiind trimiterile sale la literatura si filosofia 
clasică - inteligibilă pentru si mai putini?. 


Roma, Neapole si Milano 


Prima etapá a receptárii Renasterii a fost ráspindirea inovatiilor 
florentine în alte părţi ale Italiei. Receptarea a fost susţinută prin 
intermediul „politicii culturale” a lui Cosimo şi Lorenzo de 
Medici, care au făcut eforturi să-i plaseze pe artiştii florentini la 
curţile nobiliare din Roma, Neapole, Mantova, Ferrara şi în alte 
párti?. Cu toate acestea, este important să evităm o interpretare 
„florentinocentrică” a mişcării, care să nege inovațiile datorate 
locuitorilor altor regiuni. 

De exemplu, printre umaniştii de frunte de la începutul seco- 
lului al XV-lea s-au numărat patricianul venetian Francesco 
Barbaro, Pietro Paolo Vergerio, care venea din Capodistria, 
aşezare din nord-estul extrem al Italiei, şi Antonio Loschi, venit 
din Vicenza. Pentru toţi aceşti trei oameni, anii petrecuţi la 
Florenţa, în cercul lui Salutati şi Bruni, au fost foarte importanţi, 


1. Branca (1973); Grafton (1991), pp. 47-75. 

dar ei erau umanisti, prin interesele lor, incá dinainte de a vizita 
Florenta. Descoperirea manuscriselor antice nu a constituit mono- 
polul învăţaţilor toscani. De exemplu, in Lodi, lîngă Milano, 
episcopul local a descoperit scrierile lui Cicero despre retoricá. 
Umanistul sicilian Giovanni Aurispa a adus din Constantinopol 
in Italia, in 1420, aproximativ douá sute de manuscrise. De 
aceea, ar trebui să fim atenţi, rînd pe rînd, la Roma, Neapole, 
Milano, la micile curţi nobiliare din nord ca Ferrara şi Mantova 
şi, în fine, la Veneţia. 

Cel putin câţiva ani, la mijlocul veacului al XV-lea, Roma a 
fost un centru al umanismului mai important decît Florenta!. În 
această perioadă au devenit papi doi umanisti, Nicolae al V-lea si 
Pius al II-lea. Nicolae a comandat o serie de traduceri din greaca 
clasică in latină, cerindu-i lui Poggio, care învățase în cele din 
urmă greceşte, să-l traducă pe Xenofon, iar umanistului Lorenzo 
Valla din Roma să-l traducă pe Tucidide. Nicolae mai avea şi un 
plan de reconstrucţie a Romei, iar Alberti şi-a prezentat tratatul 
de arhitectură în faţa aceluiaşi papă. Cancelaria papală era o 
întreprindere mult mai vastă decît cancelaria republicii florentine 
şi oferea de lucru unui grup de umanisti de marcă, dînd învăța- 
tilor din diferite părţi ale Italiei şansa de a se întîlni. Bruni a 
lucrat aici între 1405 şi 1415. Poggio, care a lucrat şi el la 
cancelarie, şi-a petrecut cea mai mare parte a vieţii la Roma (din 
acest motiv i-a scris atît de multe scrisori prietenului său, Niccoli, 
aflat în Florenţa). 

La fel s-a întîmplat şi cu învățatul Flavio Biondo, a cărui 
activitate în serviciul papei i-a lăsat suficient timp să scrie cîteva 
cărţi. În una dintre ele, Roma restaurată, Biondo a descris şi a 
evocat clădirile oraşului vechi, templele, teatrele, băile, porţile, 
obeliscurile sale şi aşa mai departe. În continuarea la acest volum, 
Italia ilustrată, el şi-a extins abordarea la întreaga Italie, împărţită 
în cele paisprezece regiuni tradiţionale ale sale. Italia ilustrată, 
terminată în 1453, s-a dovedit un studiu exemplar pentru ceea ce 
era cunoscut sub denumirea de „corografie” - un studiu al istoriei 

Figura 2 - Schitá a profesorului pe marginea caietului unui elev al lui 
Pomponio Leto (Biblioteca Apostolica Vaticana). 

locale, incluzind personalităţile zonei, dar acordînd atenţie in 
special culturii materiale, bisericilor, pieţelor, podurilor şi aşa 
mai departe!. 

Un singur umanist de frunte s-a născut şi a fost educat la 
Roma: Lorenzo Valla, care a şi predat la universitatea de aici, 
printre studenţii săi numărîndu-se Pomponio Leto, care mai tîrziu 
a devenit lector la aceeaşi instituţie (figura 2). Valla poate fi 
descris drept copilul teribil al umanismului, fiind faimos pentru 
sarcasmul său chiar şi în vremea aceea, cînd învățații aveau limba 
ascuţită. El i-a atacat pe filosofi pentru că l-au criticat pe 
Aristotel, a atacat jargonul cărturarilor (căruia îi prefera limba jul 
obişnuit), pe avocaţi pentru că au îndrăznit să respingă autoritatea 
lui Bartolus (un jurist italian din secolul al XIV-lea) şi pe retori 
(inclusiv pe Poggio) deoarece îl preferau pe Quintilian lui Cicero. 
Hipersensibilitatea lui Valla faţă de limbaj l-a făcut, ca şi pe 
Petrarca, un critic eficient al textelor lui Titus Livius. În prefata 
la gramatica latină pe care a scris-o, ,Elegante" (Elegantiae), 
Valla susţinea că latina de calitate a înflorit o dată cu Imperiul 
Roman şi a decăzut tot o dată cu el, ca rezultat al invaziilor 
barbare. „Nu numai că nimeni nu a vorbit corect latina timp de 
mai multe secole, dar nici nu a inteles-o nimeni cum trebuie la 
lectură... ca şi cum, după căderea Imperiului Roman, nu se cădea 
ca limba romană să fie vorbită sau înţeleasă”. 

Faptul că era conştient de schimbările petrecute în limba latină 
de-a lungul secolelor i-a permis lui Valla să vadă că faimoasa 
»Donatie a lui Constantin”, un document potrivit căruia împăratul, 
după convertirea sa la creştinism, i-ar fi dăruit papei pămînturile 
cunoscute mai tîrziu ca statele Bisericii, era un fals redactat la secole 
după moartea lui Constantin. Valla era, de asemenea, conştient 
că vechile texte juridice romane au fost corupte în procesul de 
transmitere de-a lungul veacurilor şi a oferit sugestii pentru 
corectarea lor, sustinind că avocaţii epocii sale nu înțelegeau 
vechile instituţii romane. Latura constructivă a filologiei lui Valla 
se poate vedea în lucrarea sa Însemnări pe marginea Noului 

Testament, dedicată papei Nicolae al V-lea, în care a clarificat 
sensul unor pasaje, graţie cunoştinţelor sale de greacă!. 

Cîteva dintre lucrările importante ale lui Valla nu au fost 
scrise la Roma, ci la Neapole, în anii 1430-1440, cînd se afla la 
curtea regelui Alfonso de Aragon, fiind angajat ca secretar regal. 
Alfonso era interesat de Antichitatea clasică. I se citise istoria 
Romei scrisă de Titus Livius si colectiona monede romane (de 
obicei, regele îşi lua cu el la drum o cutie de fildeş care conţinea 
monedele cu Augustus). Alfonso a invitat la curtea sa un grup de 
umanisti talentaţi, care se luptau între ei ca să-i cîştige atenţia. 
De exemplu, sicilianul Antonio Beccadelli primise o mie de ducati 
ca să stringá o colecţie de istorioare (după modelul povestirilor 
lui Xenofon despre Socrate) care îl prezentau pe Alfonso ca pe un 
principe perfect. Ligurianul Bartolomeo Fazio a fost numit istoricul 
curţii regale şi a scris o biografie a regelui, dar şi o culegere de 
biografii ale oamenilor iluştri din epoca sa. Este interesant de 
văzut cine a fost calificat ca ilustru. Alături de principi şi soldaţi 
găsim umanişti ca Leonardo Bruni şi artişti ca Donatello. 

Un alt centru important al umanismului din secolul al XV-lea 
a fost oraşul Milano. Antonio Loschi, de exemplu, cancelar 
milanez, a scris împotriva Florenței şi a fost tinta invectivelor lui 
Salutati şi Bruno. Piero Candido Decembrio a scris un text enco- 
miastic la adresa oraşului Milano, în maniera în care l-a scris 
Bruni pe al său la adresa Florenței - dar şi în replică la acesta. 
Cancelaria din Milano, pe vremea cînd la putere s-au aflat familiile 
Visconti şi Sforza, a fost un centru al culturii umaniste. Într-o 
scrisoare din 1488, umanistul Jacopo Antiquario amintea că i-a 
găsit „pe cîțiva dintre funcţionarii tineri neglijind treburile princi- 
pelui şi pierduţi în studiul unei cărţi” - Miscellanea lui Poliziano. 

Şi artele au fost supuse reformei. De exemplu, arhitectul 
florentin Antonio Avellino, cunoscut sub numele de „Filarete”, 
termenul grecesc pentru „iubitor de virtute”, a venit la Milano 
în 1451 şi a proiectat Ospedale Maggiore, o clădire care - ca şi 
Spitalul Orfanilor al lui Brunelleschi din Florenţa - simboliza o 

ruptură cu trecutul. Filarete l-a elogiat pe Brunelleschi pentru cá 
a revigorat „stilul antic de a clădi” şi şi-a îndemnat colegii să 
abandoneze ceea ce el numea „stilul modern” (cu alte cuvinte, 
stilul gotic) pe care l-au introdus barbarii în Italia. „În arhitectură, 
cine se ghidează după metoda antică”, scrie el, „face exact acelaşi 
lucru ca un om de litere care se străduieşte să reproducă stilul 
clasic al lui Cicero şi Vergiliu”. La fel ca şi succesorul său, 
Leonardo da Vinci, sosit la Milano în jurul anului 1480, Filarete 
a ilustrat importanţa unei diaspora formate din artişti florentini 
pentru răspîndirea stilului clasic în toată Italia. Pe de altă parte, 
capela Colleoni din Bergamo, proiectată pe la 1470 de un artist 
lombard, Giovanni Antonio Amadeo, a ilustrat importanţa ecoti- 
purilor locale. Capela este clasică în multe dintre detaliile sale, 
inspirată de Filarete şi poate şi de acţiunile de căutare de antichităţi 
întreprinse de umanistii din nordul Italiei. Totuşi, cu greu poate 
fi găsit ceva mai diferit de stilul simplu florentin. Orice spaţiu 
disponibil a fost umplut cu îngeraşi dolofani, medalioane reprezen- 
tind capete de împărați romani şi alte formule clasice decorative 
precum frunzele de acantă, ghirlande, urne şi panoplii cu platoşe, 
arme şi scuturi antice!. 


Ferrara, Mantova şi Veneţia 


Unele dintre exemplele citate în secţiunea anterioară sugerează 
că noile forme de artă şi literatură i-au atras în egală măsură pe 
principi şi republicile acelei vremi, asociind regimurile acestora 
cu prestigiul Romei antice. Totodată, unii cîrmuitori par să fi fost 
interesaţi de asemenea lucruri, cel puţin în parte, pentru propria 
lor plăcere, entuziasmul lor faţă de Antichitate fiind stîrnit de pe 
vremea cînd erau încă tineri. 

Importanţa şcolilor umaniste se vede cel mai limpede în cazul 
a două curţi nobiliare mici, Ferrara şi Mantova. Guarino din 
Verona, care a studiat la Constantinopol, a fost invitat în 1429 să 
pună bazele unei şcoli la Ferrara, în primul rînd pentru famila 

Este, conducătorii oraşului. Guarino a încercat să educe atît 
caracterul, cît şi intelectul, cu ajutorul tratatului moral al lui 
Cicero, De officiis, şi cu ajutorul lui Plutarh. Unul dintre foştii 
săi elevi, Vittorino da Feltre, fusese deja invitat la Mantova, în 
1423, de familia Gonzaga, care conducea oraşul. Vittorino, care 
a predat acolo peste douăzeci de ani, se ocupa, ca şi Guarino, atît 
de formarea individului, cit şi de pregătirea lui intelectuală. Si el 
s-a folosit la clasă de opera lui Plutarh. Învăţatul şi-a încurajat 
elevii să joace jocuri şi a încercat să facă procesul de învăţare cît 
mai plăcut cu putinţă. Un fost elev îşi amintea că Vittorino „le-a 
oferit invátáceilor săi ocazia să practice cît mai mult arta orato- 
riei, cerîndu-le să pledeze în public în procese închipuite ca şi 
cum s-ar afla în faţa cetăţenilor sau a Senatului”. 

Datorită lui Guarino şi lui Vittorino, principii din următoarea 
generaţie erau bine familiarizați cu ideile umanismului : Leonello 
şi Borso d'Este din Ferrara, Ludovico Gonzaga din Mantova şi 
fostul elev al lui Vittorino, Federico da Montefeltro, din Urbino. 
Chiar dacă educaţia nu afecta comportamentul politic al respecti- 
vilor principi, cel puţin le influenţa atitudinea faţă de artă. De 
exemplu, Leonello a scris poeme si a colectionat manuscrise ale 
clasicilor, iar Ludovico Gonzaga i-a comandat lui Alberti proiectul 
unei biserici pe care s-o ridice în Mantova şi l-a invitat pe Andrea 
Mantegna să fie pictorul său de curte. 

Cît despre Federico din Urbino, acesta a fost un soldat profe- 
sionist care a încercat să îmbine armele cu literele. Un portret 
de-al lui Federico ni-l arată citind o carte şi îmbrăcat în armură, 
ca o ilustrare a combinației amintite. Biblioteca sa de manuscrise 
era celebră în epocă. Ne putem face o idee despre orizontul 
preocupărilor sale intelectuale doar privind friza cu figuri de 
oameni iluştri pe care a comandat-o pentru camera lui de studiu. 
Acolo se găseau douăzeci şi opt de figuri, dintre care zece aparti- 
neau Antichității (Platon şi Aristotel, Cicero şi Seneca, Homer şi 
Vergiliu, aşa cum ne-am fi putut aştepta, dar şi Euclid, Hipocrate, 
Ptolemeu si Solon, care reprezentau matematica, medicina, cos- 
mologia si stiintele juridice). Patru dintre acesti oameni ilustri 
erau Părinţi ai Bisericii, in vreme ce printre moderni se numărau 
Dante, Petrarca şi fostul profesor al ducelui, Vittorino da Feltre. 

Printre figurile moderne se număra şi Duns Scotus, o amintire 
vie a faptului cá nu toti umanistii manifestau acelasi dispret 
precum Petrarca, Bruni si Valla fatá de cárturari. 

O figură familiară la aceste curţi nobiliare mici era Pisanello, 
care a lucrat în slujba lui Ludovico Gonzaga şi a lui Leonello 
d'Este, dar şi a regelui Alfonso de Aragon. Pisanello era celebru 
în cercurile umaniste. O epigramă compusă de un umanist din 
Urbino îl compară cu sculptorii antici Fidias şi Praxitele. Inovația 
cea mai de impact a lui Pisanello a fost seria sa de medalii, care 
urmau modelul monedelor antice romane. Ca şi moneda, medalia 
era „bătută” folosindu-se un mulaj. Nouă era ideea de a folosi 
această tehnică în scopul producerii de imagini personalizate, pe 
care proprietarul să le poată arăta prietenilor, rudelor sau clienţilor. 
Medalia reprezenta în mod normal pe o parte un portret din profil, 
iar pe cealaltă o imagine simbolică sau o emblemă heraldică, 
alături de o inscripţie care permitea privitorului să descifreze 
respectiva emblemă. 

Pisanello reprezintă un exemplu remarcabil pentru ceea ce 
lingviştii numesc „schimbare de cod”, întrucît alterna stilurile 
renascentist şi gotic, în funcţie de client şi de ocazie. El a realizat 
la Mantova, în anii 1440, fresca unei camere, care ilustra aventu- 
rile cavalerilor de la curtea regelui Arthur şi era, poate, mobilată 
cu o Masă Rotundă. Entuziasmul persistent pentru spiritul cava- 
leresc se poate vedea şi din practica turnirurilor, din comenzile 
pentru manuscrise de romane cavalereşti şi din numele cîtorva 
principi şi principese din secolul al XV-lea, ca de exemplu 
Galeazzo (Galahad), Isotta (Isolda), Leonello (Lionel) şi aşa mai 
departe. Acest entuziasm coexista cu pasiunea unora dintre aceiaşi 
principi pentru manuscrisele lui Plutarh, pentru monedele romane 
ori pentru picturile lui Piero sau ale lui Mantegna!. 

Andrea Mantegna a fost pictor de curte al familiei Gonzaga 
din Mantova vreme de mai bine de patruzeci de ani. Opera sa 
impresionează prin felul în care artistul stápineste perspectiva şi 
prin calităţile sale monumentale. Mantegna rezistă însă şi datorită 

combinatiei sale de calităţi artistice şi umaniste. Pictorul le-a fost 
prieten invátatilor şi le-a împărtăşit entuziasmul faţă de antichitátile 
romane, sentiment vizibil în opera sa, mai cu seamă în seria de nouă 
pînze de dimensiuni mari cunoscută sub numele de Triumfurile 
lui Cezar. Preocuparea sa pentru detaliile precise ale armurilor şi 
armelor soldaţilor romani dovedeşte faptul că Mantegna era 
conştient de existenţa anacronismului, precum şi atenţia cu care 
a studiat monedele antice şi sculpturile cum sînt basoreliefurile 
de pe Columna lui Traian din Roma!. 

Am lăsat la urmă Veneţia deoarece această republică, faimoasă 
pentru stabilitatea ei, accepta relativ încet schimbarea. Patricienii 
venețieni Francesco Barbaro, Ermolao Barbaro cel Batrin si 
Leonardo Giustinian erau cu toţii foşti elevi ai lui Guarino din 
Verona, iar ideile lor umaniste au persistat şi după ce au trecut 
pragul vieţii adulte. Francesco, de exemplu, a combinat activitatea 
în diplomatie şi funcţiile publice cu „vînătoarea” de cărţi şi scrierea 
unui tratat despre căsătorie. Cu toate acestea, abia la sfîrşitul 
secolului al XV-lea venețienii au început să aibă o contribuţie 
semnificativă la studia humanitatis. De exemplu, Ermolao Barbaro 
cel Tînăr a fost unul dintre prietenii lui Poliziano şi, la fel ca 
acesta, un important critic de text. A ţinut la universitatea din 
Padova prelegeri pe tema Eticii şi a Politicii lui Aristotel, întor- 
cîndu-se la originalul grecesc (aşa cum făcuse şi Leonardo Bruni 
în traducerile sale, dar cu o generaţie mai înainte) şi încercînd să 
stabilească ce a vrut să spună Aristotel, despuind textul de 
straturile de comentarii ale filosofilor medievali şi arabi?. 

Datorită conservatorismului lor sau alternativelor pe care le 
oferea acest oraş cosmopolit, venețienii au rezistat o vreme invaziei 
noului stil şi în artele vizuale. De exemplu, în jurul anului 1470, 
fraţii Bellini - Gentile şi Giovanni - şi-au dezvoltat un stil propriu 
de a picta. În cazul lui Gentile, una dintre mărcile distinctive ale 
stilului său era interesul faţă de Orientul Mijlociu, stimulat de o 
vizită pe care a făcut-o la Istanbul pentru a picta portretul sulta- 
nului. Poate că nu e o coincidenţă faptul că aproximativ în 


1. Greenstein (1992). 
2. Branca (1973). 


EPOCA REDESCOPERIRII: RENAŞTEREA TIMPURIE 65 


perioada întoarcerii lui Bellini la Venetia meşteşugarii au început 
să facă uz de formulele decorative cunoscute sub numele de 
„arabescuri”. Acestea s-au răspîndit din Veneţia şi, probabil, din 
Spania către alte părţi ale Europei!. 

De asemenea, la sfîrşitul secolului al XV-lea, în oraş au fost 
ridicate o serie de clădiri all’antica (printre ele, biserica Santa 
Maria Formosa), proiectate de Mauro Coducci, care păreau şi 
mai impresionante datorită albului strălucitor al pietrei de Istria 
utilizate la construcţia lor. Unele biserici, cum ar fi San Giovanni 
Grisostomo, au fost făcute după planuri bizantine. În consecinţă, 
S-a susţinut că arhitectura din Veneţia, care a avut legături strînse 
şi de lungă durată cu Constantinopolul, a trecut printr-o reînviere 
bizantină, respingînd nu doar stilul gotic, ci şi alternativa florentină?. 

Atit oraşele, cit şi curţile nobiliare s-au distins prin diversi 
istorici şi diverse medii favorabile noilor tendinţe în artă şi în 
umanism. A stabili ce mediu a fost cel mai favorabil ne este mai 
putin util decît să evidentiem complementaritatea rolurilor acestora. 
Locuitorii oraşelor-republici şi-au dat seama că e mai uşor să se 
identifice cu romanii republicani. Oraşele meşteşugăreşti - si 
mai ales Florenţa - au fost centre de instruire a artiştilor si de 
instituire a ceea ce am putea numi o tradiţie a inovatiilor. Pe de 
altă parte, curţile constituiau medii în care oamenii talentaţi 
puteau fi aduşi din diverse locuri dacă guvernanţii erau interesați’. 

În secolul al XV-lea, dacă nu cumva mai tîrziu, curţile nobi- 
liare păreau să aibă de oferit femeilor interesate de învăţătură şi 
de arte o ambiantá mai favorabilă decît oraşele. Este adevărat că, 
în Florenţa, Alessandra Scala, fiica umanistului Bartolomeo, a 
putut să se dedice studiului literaturii clasice, ca şi echivalenta sa 
venețiană Costanza Barbaro, fiica umanistului Francesco. O altă 
venețiană, Cassandra Fedele, a ţinut discursuri în public, in 
prezenţa dogelui şi la universitatea din Padova, iar în Verona, 

nobila Isotta Nogarola a avut şi ea preocupări umaniste. Totuşi, 
acestor femei nu le-a fost uşor să se facă acceptate de umanistii 
bărbaţi!. 

Pe de altă parte, la nivelul curților nobiliare, femeile au putut 
să joace şi alte roluri decît cele de mame şi soţii, iar faptul că 
umaniştii de sex masculin le-au acceptat sau nu a contat mai puţin. 
Cecilia Gonzaga, fiica lui Ludovico, conducătorul Mantovei, a 
fost educată de Vittorino da Feltre şi i-a comandat lui Pisanello o 
medalie. Battista de Montefeltro (mătuşa lui Federico), pentru 
care Bruni a scris De studiis, provenea dintr-o familie care a 
guvernat Urbino. Ea a scris cărţi şi a ţinut un discurs în latină 
atunci cînd împăratul a făcut o vizită la curtea sa. Preocupările 
culturale ale Isabellei d'Este sînt şi mai cunoscute (vezi infra, 
p. 104). Curțile nobiliare şi princiare din alte parti ale Europei au 
oferit posibilităţi similare, pe care le vom discuta în următorul 
capitol. 


1. Grafton şi Jardine (1986), pp. 29-57; King (1980). 


2. Receptare si rezistentá 


Pe lista descoperirilor evidenţiate în capitolul precedent rămîne 
de adăugat încă una: descoperirea noii culturi italiene de către 
restul Europei, fenomen care s-a petrecut treptat. 

În secolele al XIV-lea şi al XV-lea, cultura europeană a fost, 
în esenţă, una medievală. Să ne întoarcem la cele trei trăsături 
principale descrise în capitolul 1: arta gotică a continuat să 
înflorească în multe regiuni, ca şi cum Brunelleschi n-ar fi existat 
niciodată. Departe de a fi ajuns la un capăt de drum, ea a dezvoltat 
noi forme în arhitecturá, cum ar fi stilurile „flamboaiant” şi 
„perpendicular”. Filosofia scolastică a continuat şi ea să se dez- 
volte în direcţii noi în epoca lui Duns Scotus şi a lui William 
Ockham. Valorile spiritului cavaleresc au fost exprimate în noi 
romane, precum catalanul Tirant lo Blanc şi englezescul Morte 
d'Arthur. Ambele au fost scrise în jurul anului 1460, cu alte 
cuvinte, cam în perioada în care Mantegna a fost la Mantova şi cu 
zeci de ani mai tîrziu faţă de momentul cînd şi-au scris operele 
umaniştii italieni Alberti, Poggio si papa Pius al II-lea, el însuşi 
autorul unei ficțiuni în proză, „Povestea a doi îndrăgostiţi” (De 
duobus amantibus). 

Lumea culturii italiene descrise de Jakob Burckhardt coexistă 
astfel cu lumea franco-flamandă evocată de istoricul olandez 
Johan Huizinga!. Care au fost legăturile generaţiilor următoare 
cu Renaşterea? În celebra sa lucrare Amurgul Evului Mediu 
(1919), Huizinga i-a călcat pe urme lui Burckhardt şi, în acelaşi 
timp, l-a concurat şi s-a distanțat de el. I-a călcat pe urme în 


1. Huizinga (1919). 

sensul cá a produs o lucrare de istorie culturalá conceputá cu 
vioiciune, in care viata socialá a acestei perioade era vázutá prin 
prisma artei si literaturii ei. El a pus in egalá másurá accentul pe 
rivalitátile sociale si pe realismul artistic, dar a susţinut ideea cá 
italienii nu au fost pionierii evolutiilor respective. De asemenea, 
Huizinga s-a distantat de Burckhardt prin accentul pus mai degrabá 
pe continuitate decit pe schimbare, pe procesele de elaborare a 
tradiţiilor medievale — cum ar fi stilul gotic şi spiritul cavaleresc - 
mai curînd decît pe căutarea inovației. Istoricul olandez şi-a ales 
cu grijă metafora „amurgului” Evului Mediu, în ideea de a 
exprima concomitent sensul de maturitate şi cel de declin. 


O Renaştere sau două? 


Unii istorici din perioada recentă sint mai impresionați decît 
Huizinga de inovațiile culturale asociate curţii Burgundiei, care 
în secolul al XV-lea a reprezentat un model cultural pentru o 
mare parte din Europa. Spre exemplu, picturile în ulei, ca şi 
folosirea pînzei în locul lemnului au fost o descoperire flamandă 
din secolul al XV-lea, atribuită lui Jan van Eyck, un pictor de 
prim rang de la curtea Burgundiei’. În Franţa si în Flandra s-au 
făcut şi o serie de inovaţii importante şi relevante, mai ales în 
muzică. De pe la 1320, a început să se vorbească despre „noua 
artă” (ars nuova) muzicală, despre „noua şcoală” ori despre 
„moderni”. Chiar şi ideea de „renaştere” poate fi găsită în 
scrierile compozitorului flamand Johannes de Tinctoris, care 
descrie stilul unor compozitori de genul lui Guillaume Dufay. 
Alţi compozitori importanţi în stilul polifonic al timpului au fost 
Johannes Ockeghem, Heinrich Isaak şi Josquin des Prez. 

Din aceste motive, unii învăţaţi vorbesc de „două Renasteri" 
în secolul al XV-lea, avîndu-şi centrele în Italia de nord, respectiv 
sudul Țărilor de Jos, cele mai urbanizate regiuni din Europa 
acelor vremuri?. 


1. Panofsky (1953). 
2. Hale (1993). 

Ca şi în cazul Italiei, mişcarea franco-flamandă a influenţat şi 
alte zone. De exemplu, în 1431, regele Alfonso de Aragon (care 
nu era încă stápinitorul Neapolelui) l-a trimis pe un pictor din 
Valencia, Luis Dalmau, să studieze în Flandra cu van Eyck. 
Regele englez Edward al IV-lea, care a trăit în exil la Bruges 
înainte de a ajunge la tron, a avuto vastă bibliotecă de manuscrise, 
operă a scribilor si ilustratorilor flamanzi. Henry al VII-lea al 
Angliei a fost şi el un protector al artiştilor şi scriitorilor francezi 
şi flamanzi. De altfel, s-a susţinut ideea că Renaşterea engleză ar 
fi fost mai îndatorată Burgundiei decît Italiei!. Un exemplu mai 
complex de schimb cultural îl reprezintă pictorul Michel Sittow, 
născut în Reval (Tallin) şi educat la Bruges, activitatea sa desfăşu- 
rindu-se la curţile regale ale Isabellei de Castilia şi Christian al II-lea 
al Danemarcei, cărora le-a pictat portretele. 

Ideea a două renaşteri paralele în mediul urban - una în nord 
şi alta in sud - este revelatoare, cu condiţia să ne amintim două 
lucruri. În primul rînd, artiştii şi scriitorii burgunzi, spre deose- 
bire de cercul inovatorilor din Florenţa începutului de secol XV, 
nu au provocat o ruptură radicală faţă de ceea ce a fost înaintea 
lor. În acest sens, Huizinga avea dreptate să vadă schimbarea în 
termenii unui amurg. De exemplu, Claus Sluter, venit din nordul 
Ţărilor de Jos, a realizat monumentul funerar al ducelui Filip cel 
Índráznet al Burgundiei şi a fost unul dintre marii sculptori ai 
vremii sale. Ca şi Donatello (mai tînăr decît el cu nişte ani), 
Sluter a fost şi rămîne memorabil datorită individualitátii figurilor 
create de el şi a felului în care a exprimat emoţiile lor. Totuşi, 
spre deosebire de Donatello, el nu s-a inspirat din statuile clasice, 
de aceea opera sa are un aspect mai traditional’. 

O problemă similară poate fi remarcată în cazul scrierilor 
istorice. Opera lui Georges Chastellain, care în 1455 a fost numit 
cronicar oficial al ducelui Filip cel Bun al Burgundiei, evoluează faţă 
de tradiţia cronicii laice aşa cum a fost ea ilustrată de Jean Froissart 
(să zicem), care a scris cu un secol mai devreme. Chastellain se 
concentrează mai degrabă pe naraţiune şi pe descrierea plină de viaţă 


1. Kipling (1977). 
2. Morand (1991). 

a evenimentelor - ín special a ceremoniilor - decît pe analiza 
intentiilor sau a consecinţelor faptelor, asemenea lui Leonardo 
Bruni sau modelelor sale din Antichitate (vezi supra, pp. 45-46). 
Memoriile diplomatului Philippe de Commynes, scrise cam între 
anii 1480 şi 1490, oferă cîteva observaţii pătrunzătoare legate de 
lumea politică a epocii sale. Descrierea pe care a făcut-o bătăliei 
din Montlhéry, la care a luat parte in 1465, este remarcabilă din 
două motive. Detaliul viu şi realist, ca în scena arcaşilor care-şi beau 
vinul descălţaţi de cizme înainte de bătălie, aminteşte de Froissart 
sau de picturile flamande ale epocii. Pe de altă parte, impresia 
generală de haos lipsit de glorie îi poate aminti unui cititor 
modern de scena bătăliei de la Waterloo descrise de Stendhal sau 
de cea de la Borodino zugrăvită de Tolstoi în Război şi pace. Felul 
de a gîndi al lui Commynes şi fascinația sa faţă de masinatiile politice 
aminteşte uneori de mai tînărul său contemporan Machiavelli, şi 
nu sîntem deloc surprinşi cînd descoperim că opera sa a fost 
apreciată în secolul al XVI-lea, cînd a şi fost tradusă în latină, 
italiană şi engleză. Totuşi, din reflectiile lui Commynes lipseşte 
trimiterea constantă pe care o făcea Machiavelli la Roma antică. 
Prietenul său italian, Francesco Gaddi, a intrat în cercul lui 
Ficino şi al lui Poliziano, dar Commynes nu s-a arătat interesat 
de umanismul italian!. 

Cea de-a doua condiţie, cumva opusă celei dintîi, pentru 
acceptarea ideii că au existat două renaşteri este aceea că indepen- 
denta uneia faţă de cealaltă nu ar trebui exagerată. Preocuparea 
faţă de reînvierea tradiţiei clasice nu s-a restrins la Italia nici 
măcar în secolul al XIV-lea, după cum o dovedeşte apariţia 
traducerilor. De exemplu, în 1373, ducele de Bourbon a comandat 
o traducere a lucrării Amicitia a lui Cicero în franceză. Carol 
Temerarul, duce al Burgundiei, a fost educat de un profesor parti- 
cular cu preocupări umaniste, care a comandat unui scrib din Bruges 
copia unui manuscris al lui Leonardo Bruni (alături de o copie 
după istoricul antic Sallustius). Carol însuşi, asemeni contempo- 
ranului său Alfonso de Aragon, avea obiceiul să asculte lecturi 

din Titus Livius. Ducele mostenise o bibliotecă bună, în care se 
găseau Cicero, Titus Livius, Ovidiu, Seneca şi alţi autori clasici. 
Un portughez de la curtea sa, Vasco da Lucena, i-a dedicat 
ducelui o traducere în franceză a Educaţiei lui Cyrus de Xenofon 
(o versiune realizată după traducerea în latină a lui Poggio, nu 
după originalul grecesc). 

Frăția Oamenilor de Rind, un grup de laici format în secolul 
al XIV-lea, care trăia într-o comunitate asemănătoare cu cea a 
călugărilor, a înfiinţat o reţea de şcoli în oraşele din Ţările de 
Jos, printre care Gouda, Zwolle, Deventer şi Liège. Prin respin- 
gerea scolasticii şi preocuparea lor faţă de literatura latină, liderii 
Frăției se aseamănă cu umanistii italieni. De aceea, nu este nici 
o surpriză că umanistul cel mai faimos se va alege dintre foştii lor 
elevi. E vorba de Erasmus?. 

Pe scurt, în secolul al XV-lea, preocuparea faţă de tradiţia 
clasică nu a constituit un monopol italian, deşi în Italia această 
tradiţie a avut cele mai profunde efecte asupra artelor, mai ales 
asupra artelor vizuale. În acest context ar trebui, probabil, să 
Situăm şi o altă mişcare de la periferia Europei, aşa-numita 
„reînviere a stilului romanic” din Scotia secolului al XV-lea, 
întoarcerea la coloanele de formă cilindrică şi la ferestrele şi 
cadrele de uşi cu partea superioară rotunjită din catedralele din 
Aberdeen şi Dunkeld?. Poate că este doar o coincidenţă faptul că 
uşa de intrare a abației Melrose datează din jurul anului 1420, 
cînd Brunelleschi se implica în reformarea arhitecturii, revenind 
la modelele italiene romanice, despre care el credea că sînt cele 
clasice. Sau gîndeau si scotienii la fel? 

Fie cá vorbim sau nu de două renasteri, important este să ne 
amintim de schimburile culturale dintre nord, reprezentat mai 
ales de Ţările de Jos, si sud, reprezentat in special de Italia‘. 
Compozitorii flamanzi, mai ales Heinrich Isaak şi Josquin des 
Prez (ambii angajati la curtea din Ferrara), ca si Adriaan Willaert 

(care a lucrat in Venetia) s-au bucurat în Italia de un prestigiu 
extraordinar. În 1477, atunci cînd Tinctoris a scris despre renaşterea 
muzicală flamandă, el trăia la Neapole, astfel încît s-ar putea ca 
metafora renaşterii să-i fi devenit familiară în Italia. 

Cît despre artele vizuale, prinţesa Bianca Sforza din Milano 
şi-a trimis în 1460 pictorul curţii, pe Zanetto Bugatto, în Ţările 
de Jos, pentru a-i fi ucenic lui Rogier van der Weyden. Cînd 
Bartolomeo Fazio (vezi supra, p. 60), un umanist de la curtea lui 
Alfonso de Aragon, a scris o serie de biografii de oameni iluştri 
ai timpului său, Jan van Eyck şi Rogier van der Weiden se 
numărau printre aceştia. În jurul anilor 1470, artiştii din Ţările 
de Jos au introdus în Italia arta picturii pe pînză. În acelaşi 
deceniu, Justus din Ghent a lucrat la curtea lui Federico da 
Montefeltro, la Urbino. Picturile de altar ale Adorafiei lui Hugo 
van der Goes, un alt maestru din Olanda, au fost puse în anul 
1483 ín capela Portinari din Florenta. 

Contactele culturale - personale sau prin intermediul cărţilor — 
dintre umanistii italieni si alti europeni au devenit si ele tot mai 
frecvente. Petrarca a vizitat Parisul, K6ln-ul şi Praga. Poetul si 
diplomatul englez Geoffrey Chaucer a călătorit prin Italia în 1373, 
iar poeziile pe care le-a scris ulterior relevă interesul său faţă de 
operele lui Petrarca şi Boccaccio. Învăţatul francez Laurent de 
Premierfait i-a tradus atît pe Boccaccio, cît şi pe Cicero. 

Pe scurt, nu trebuie să considerăm de la sine înţeles faptul că 
Italia a fost centrul inovatiilor culturale in Europa secolului al XV-lea 
şi că restul continentului a reprezentat doar periferia. Pe de altă 
parte, este imposibil să ignorăm importanţa răspîndirii ideilor şi 
formelor culturale dinspre Florenţa, Roma, Veneţia, Milano şi 
alte părţi ale Italiei către alte zone din Europa. Rolul italienilor a 
fost deosebit de important acolo unde a fost vorba de răspîndirea 
ideilor şi formelor greceşti şi romane din Antichitate. În paginile 
care urmează, cele două teme îngemănate - cea a reînvierii 
clasicului şi cea a reacției europene la cultura italiană - vor 
constitui preocuparea noastră centrală. 

Primele reacţii 


Printre cei dintîi care s-au arătat interesaţi de cultura clasică şi, 
în egală măsură, de cea italiană - o altă dovadă a ideii existenţei 
a două renasteri - s-au numărat învățații din Spania sau, mai 
exact, din Aragon şi Catalonia. Joan Fernăndez de Herădia, spre 
exemplu, maestrul aragonez al Cavalerilor Sfintului Ioan (ioanitii), 
a făcut o comandă pentru nişte traduceri din Tucidide şi Plutarh 
(texte care fuseseră descoperite de puţină vreme în Europa 
Occidentală). Anii pe care i-a petrecut în Rhodos şi în alte zone 
din estul Mediteranei i-au trezit interesul pentru cultura greacă. 
La sfîrşitul secolului al XIV-lea, un text al lui Plutarh ajunge în 
Italia, probabil prin intermediul versiunii aragoneze a lui Herédia 
(lucrată de un episcop spaniol din Rhodos), realizată după o 
versiune în greaca modernă (operă a unui notar din Salonic). În 
prima perioadă a Renaşterii, autorii clasici au circulat pe astfel 
de căi ocolite!. ` 

Cam în aceeaşi perioadă, şeful administraţiei de la curtea regelui 
Joan I al Aragonului l-a tradus pe Seneca în catalană. Regele Joan 
era el însuşi un colecţionar de cărţi căruia îi făcea plăcere să citească 
„celebrele istorii ale romanilor şi grecilor”, printre care şi cele 
scrise de Titus Livius şi Plutarh. El coresponda pe tema cărţilor cu 
Herédia şi cu Giangaleazzo Visconti, duce de Milano. Scriitorul 
catalan Bernat Metge a fost un admirator al scrisorilor lui Petrarca 
şi al lucrării sale Secretum. Opera cea mai cunoscută a lui Metge, 
Lo somni („Visul”), scrisă in 1398, se inspiră din scrierile lui 
Petrarca si ale lui Boccaccio, dar si din ale lui Cicero?. 

Merită, de asemenea, subliniată importanţa Avignonului în 
secolul al XIV-lea, ca mediator între Italia şi restul Europei. 
Datorită prezenţei în acest oraş a papei şi a curţii sale între 1309 
şi 1377, Avignon capătă un rol important, fiind la fel de mare ca 
Florenţa şi dovedindu-se un loc propice pentru contacte 

internationale şi inovaţii culturale!. În Avignon a crescut Petrarca 
şi a lucrat pictorul sienez Simone Martini începînd din 1339. 
Herédia a trăit aici timp de cîţiva ani, iar Metge a studiat operele 
lui Petrarca şi Boccaccio tot în Avignon, în 1395. Rolul cultural 
al oraşului decade abia pe la 1400, după ce papalitatea şi-a 
stabilit din nou sediul la Roma. 

Íncepind cam din 1380, Parisul devine si el un centru de interes 
faţă de Antichitatea clasică, faţă de cultura italiană si de „studiile 
liberale” (studia liberalia), cel putin în rîndurile unui grup restrins 
care-i includea pe Jean Gerson, Nicolas de Clamanges şi Jean de 
Montreuil. Informaţiile rămase despre existenţa acestui cerc ne 
permit realizarea unui studiu de caz legat de receptarea Renaşterii 
în nord?. 

Nicolas de Clamanges, un fost secretar al cancelariei papale 
de la Avignon, a scris că studiile literare au fost „îngropate” în 
Franţa pînă in epoca sa, cînd ele au „renăscut”. El l-a criticat pe 
Petrarca, deoarece italianul îndrăznise să afirme că în afara Italiei 
nu se găsesc poeţi sau oratori, dar a învăţat de la el în chestiuni 
de stil, aşa cum şi Petrarca învățase de la Cicero si Quintilian. 
Discursurile lui Cicero i-au stîrnit un interes deosebit lui Clamanges. 
Prietenul lui, Gerson, a scris o critică a scolasticismului compa- 
rabilă cu cea făcută de Petrarca, atacîndu-i pe adepţii lui Scotus 
pentru distinctiile lor excesiv de subtile şi aducătoare de confuzie?. 

Un alt prieten de-al lui Clamanges, Jean de Montreuil, l-a 
admirat pe Petrarca, „celebrul filosof moral”, după cum îl numea 
el, a studiat lucrările în latină ale lui Boccaccio (sau cel puţin 
Genealogia zeilor) şi a corespondat cu Salutati, „cel mai faimos 
dintre profesori”, şi cu Loschi. Ca si umanistii italieni, Montreuil 
a cáutat si a studiat manuscrise apartinind lui Cicero si altor 
clasici. Pînă şi scrisul sáu de mînă era, într-un fel, în stil italian. 
Montreuil a comparat odată o statuie a Fecioarei Maria cu operele 
sculptorilor greci Praxitele sau Lisip (ale căror nume le cunoştea 
doar din surse literare). De asemenea, se crede că Montreuil ar 

fi avut inscriptionate pe zidul casei legile conducátorului spartan 
Lycurg. Montreuil si colegul sáu Gonthier Col, cu care a discutat, 
prin comparatie, avantajele vietii active si cele ale existentei 
contemplative, s-au imprietenit cu un om de litere din Milano, 
Ambrogio de' Migli, dar ulterior s-au certat din pricina pozitiei 
critice adoptate de Migli fatá de Cicero si Vergiliu. 

Col si Montreuil erau amîndoi angajaţi ca secretari ai marelui 
patrician Jean, duce de Berry, fratele regelui Carol al V-lea şi, de 
asemenea, al lui Filip cel Índráznet al Burgundiei. Ducele i-a 
asigurat sprijinul necesar lui Premierfait atunci cînd acesta îl 
traducea pe Boccaccio şi a încurajat munca lui Christine de Pisan. 
El deţinea circa trei sute de manuscrise, printre care lucrări 
de-ale lui Petrarca, Vergiliu, Titus Livius şi Terentiu. Multe dintre 
manuscrise erau ilustrate, deoarece posesorul lor era un entuziast 
al artelor vizuale. Jean iubea construcţiile, tapiseriile, picturile, 
lucrăturile în aur, cameele, monedele şi medaliile. El a menţinut 
contacte strînse cu negustorii şi artiştii italieni. Arhitectul italian 
Filarete a elogiat gustul ducelui şi mai ales o camee romană din 
colecţia sal. 

În colecţia ducelui, alături de lucrări all'antica, putem găsi 
lucrări realizate în ceea ce numim stil „gotic”. Ca şi în cazul 
artiştilor şi al patricienilor italieni care ii finantau înainte de 
sfîrşitul secolului al XV-lea, ducele nu pare să fi considerat că 
aceste stiluri diferite se află în opoziţie. La fel, Petrarca a fost 
adesea perceput de către francezi mai degrabă ca un moralist 
traditional decît ca un critic al culturii medievale tírzii?. 


Contactele cu Italia 
Ín cei treizeci de ani dintre 1420 si 1450, contactele dintre 


invátatii si artistii italieni si ceilalti europeni s-au inmultit. Datoritá 
Conciliului de la Basel, Poggio a vizitat Elveţia şi Germania, în 


1. Meiss (1967), pp. 36-67, 302. 
2. Mann (1970, 1980). 


76 RENAŞTEREA EUROPEANĂ - CENTRE ŞI PERIFERII 


vreme ce Aeneas Silvius (Enea Silvio) a ajuns pînă în Scotia. 
Pictorul Masolino a lucrat în Ungaria (nu pentru un protector 
ungur, ci pentru mercenarul italian Pippo Spano). Umanistul 
Guiniforte Barzizza a mers în 1432 în Catalonia ca să-l slujească 
pe Alfonso de Aragon, înainte ca regele să cucerească Neapolele. 
Acesta a fost începutul unei tendinţe în cadrul căreia umaniştii 
italieni minori au devenit figuri relativ importante în străinătate, 
mutîndu-se dinspre periferia centrului spre centrul periferiei. 

De asemenea, există o mulţime de urme ale străinilor care au 
vizitat Italia. Rogier van der Weyden a fost în 1450 în Italia 
pentru a participa la jubileul papal. Alti artişti - francezul Jean 
Fouquet (figura 3), flamandul Justus de Ghent si spaniolul Pedro 
Berruguete - par să fi mers acolo mai curînd pentru a munci 
decît pentru a studia : Fouquet la Roma, iar ceilalţi doi la Urbino. 
Vizitele lor demonstreazá mai mult interesul Italiei fatá de nordul 
Europei decît contrariul. Pe de altă parte, invátatii s-au dus în 
Italia cu intenţia de a studia materii tradiţionale, cum era dreptul 
ecleziastic, dar, la sosire, cel puţin cîţiva dintre ei au făcut 
cunoştinţă cu umanistii. Pe la 1430, clericul polonez Grigore din 
Sanok s-a dus la Roma din motive ecleziastice, a descoperit aici 
studiile clasice şi a încurajat predarea lor în Polonia în 1451, cînd 
a devenit arhiepiscop de Lvov. Reşedinţa sa de la ţară a devenit 
un centru al umanismului. 

În anii 1440, printre vizitatorii Italiei se numărau germanul 
Albrecht von Eyb, englezul Robert Fleming şi maghiarul Janus 
Pannonius. Eyb, care şi-a făcut studiile la universităţile din Pavia, 
Padova şi Bologna şi s-a familiarizat cu opera lui Valla, a scris 
mai tîrziu un elogiu dedicat oraşului Bamberg, aşa cum făcuseră 
Bruni pentru Florenţa şi Decembrio pentru Milano. Fleming a 
studiat cu Guarino, s-a împrietenit cu Platina si a devenit primul 
englez despre care se ştie că a învăţat greaca după Robert 
Grosseteste şi Roger Bacon, în secolul al XIII-lea. Janus Pannonius, 
alt elev al iui Guarino, a fost unul dintre poeţii de seamă care au 
scris în latină în secolul al XV-lea!. 


1. Segel (1989), pp. 18-35; Weiss (1941), pp. 97-106. 

Figura 3 - Jean Fouquet - Autoportret, Muzeul Luvru 
(Uniunea Muzeelor Naţionale/Luvru, Paris). Unul dintre primele 
autoportrete realizate de un artist din afara Italiei. 


Cei care au vizitat Italia s-au întors acasă aducind cu ei 
manuscrise. Eyb, de exemplu, avea cîteva manuscrise ale lui 
Petrarca şi Poggio, ca şi unele manuscrise ale autorilor clasici!. 
Grigore din Sanok deţinea un manuscris al Genealogiei zeilor a 
lui Boccaccio, care-i aparținuse lui Gonthier Col. Robert Fleming 
a donat aproximativ şaizeci de cărţi Colegiului Lincoln din Oxford 
(pe care l-a înfiinţat unchiul său). Printre ele se aflau clasici (cum 


1. Melczer (1979), p. 33 

ar fi manuscrisul lucrării lui Cicero Despre îndatoriri, pe care o 
copiase cu mîna lui), dar şi cópii ale operelor lui Boccaccio, 
Bruni, Guarino şi Valla!. Florentinul Vespasiano da Bisticci, un 
vînzător de cărţi din acea epocă, cea a ultimei generaţii de 
dinainte de apariţia tiparului, odată retras din activitate, s-a 
ocupat cu scrierea biografiilor unor oameni celebri ai timpului 
său, mulţi dintre ei foşti clienţi. Printre ei se numărau şase străini 
care au trăit în Italia şi şi-au adunat aici biblioteci bune. Doi 
dintre ei erau englezi - William Grey, episcop de Ely, şi John 
Tiptoft, conte de Worcester -, doi unguri - János Vitéz şi nepotul 
lui, Janus Pannonius -, unul spaniol - Nufio de Guzmán - si unul 
portughez - un anume Velasco. 

Citiva aristocrati de marcă şi-au adus cărţi din Italia. De 
exemplu, Humfrey, duce de Gloucester, fratele lui Henry al V-lea al 
Angliei, a cumpárat o serie de cópii ale textelor lui Petrarca, Salutati, 
Bruni si Poggio, precum si ale lui Apuleius si Vitruviu (care nu 
pare sá fi avut vreun impact asupra arhitecturii engleze din acea 
epocá). El si-a donat cártile Universitátii Oxford. Spaniolul Inigo 
López de Mendoza, marchiz de Santillana, un mare poet al 
epocii, care scria in ceea ce a fost descris drept ,stilul italian" 
(itálico modo), nu s-a dus personal in Italia, dar a avut legáturi 
cu Bruni şi alti umanisti şi a cumpărat manuscrise de la Florenţa 
prin intermediul lui Nufio de Guzmán. Biblioteca sa includea 
clasici greci - Homer, Platon, Polibiu, Tucidide - şi latini, dar si 
operele unor italieni precum Petrarca, Boccaccio şi Bruni. Fiul 
sáu a tradus Iliada din latină, în vreme ce prietenul său Enrique 
de Villena a tradus Eneida. Datorită marchizului de Santillana, 
după cum sustine un contemporan de-al său, arta elocintei a fost 
adusă din Italia în Spania (trayda a nuestra Castilla)’. 


1. Weiss (1941), pp. 103-104. 
2. Weiss (1941), pp. 61-65, 115-118; Diego de Burgos, citat de Schiff 
(1905), p. 462. 

Universitáti, cancelarii, curti nobiliare si princiare 


Începînd cu mijlocul secolului al XV-lea, universităţile au devenit 
aşezăminte importante pentru receptarea ideilor venite din Italia. 
Emigrantii italieni erau uneori angajaţi ca lectori, ca în cazul lui 
Gregorio din Tifernate, Filippo Beroaldo şi Fausto Andrelini, 
toti aceştia predind la universitatea din Paris. Cam în aceeaşi 
epocă, alti umanisti activau în cîteva universităţi din ţările lor. 
Grigore din Sanok ţinea prelegeri despre Vergiliu la universitatea 
din Cracovia. La Heidelberg, Peter Luder anunţa în 1456 că va 
sustine prelegeri despre studia humanitatis. La universitatea din 
Paris greaca era predată deja în 1470, iar la cea din Salamanca, 
în 1480. În 1477 la Leuven (Louvain) şi în 1484 la Salamanca 
S-au înfiinţat serii de prelegeri asupra poeziei. 

Cancelariile şi curţile nobiliare au constituit la acea vreme 
alte locuri propice pentru receptarea Renaşterii. Am discutat deja 
despre importanţa cancelariei florentine (vezi supra, p. 43), 
aceasta fiind uneori luată ca model. Se spune că Petrarca l-a 
sfătuit pe regele Ungariei să ţină mai puţini cîini şi să angajeze în 
cancelarie pe cineva care să poată să scrie într-o latină de calitate. 
Citiva conducători din afara Italiei au urmat cel putin cea de-a 
doua parte a acestui sfat. Cineva din cadrul cancelariei lui Richard 
al II-lea al Angliei a scris pe una dintre scrisorile oficiale ale lui 
Salutati din Florenţa: „De reţinut această scrisoare de bună 
calitate” (Nota hic bonam litteram) !. Sub domnia lui Pere el 
Ceremonioso (tatăl lui Joan I), cancelaria catalană a urmat modelul 
florentin. Umanistul Alfonso de Palencia, care a trăit în Florenţa, 
era angajat ca secretar de limbă latină al lui Enrique al IV-lea al 
Castiliei. János Vitéz, arhiepiscop de Esztergom, care şi-a trimis 
nepotul, pe Janus Pannonius, să studieze în Italia, a introdus 
modelele clasice în cadrul cancelariei regale a Ungariei. 

Cu toate acestea, înainte de sfîrşitul secolului al XV-lea, puţini 
conducători din afara Italiei s-au interesat cu seriozitate de arta 


1. Citată în Witt (1976), p. 5. 

Renaşterii şi de umanism. Printre ei s-a numărat şi René d'Anjou, 
care a fost în Italia cu ocazia asedierii Neapolelui, între 1438 
şi 1441. Ela descoperit cultura italiană în timp ce se afla în campanie 
(aşa cum a făcut ulterior şi Francisc I) şi s-a familiarizat cu operele 
invátatilor şi artiştilor italieni. René l-a angajat pe sculptorul croat 
italienizat Francesco Laurana, care i-a bătut medalii în stilul lui 
Pisanello. Prietenul sáu, patricianul venetian Jacopo Marcello, i-a 
arătat o copie a unei cărţi scrise de geograful antic grec Strabon. 
Biblioteca lui Ren€ d'Anjou mai cuprindea lucrări ale lui Platon 
şi Cicero, Herodot şi Titus Livius, Boccaccio şi Valla!. 

Destul de curios, doi dintre conducătorii cei mai interesaţi de 
noile forme de cultură se aflau în locuri care ar putea fi considerate 
foarte bine ca făcînd parte din periferia Europei : Istanbul şi Buda. 
Mahomed Cuceritorul, sultanul care a cucerit Constantinopolul, nu 
a respins tradiţia clasică, ba chiar obişnuia să audieze lecturi din 
textele clasice făcute de un italian, Ciriaco din Ancona. Unul 
dintre autorii favoriţi ai lui Mahomed, ca şi ai contemporanilor săi 
Alfonso de Aragon sau Carol Temerarul, era Titus Livius. În ciuda 
interdictiei oficiale musulmane cu privire la arta realistă figurativă, 
Sultanul l-a invitat la Istanbul pe Gentile Bellini ca să-i picteze 
portretul şi le-a comandat portrete şi artiştilor turci?. Este puţin 
probabil ca preocupările lui Mahomed să fi servit drept model în afara 
cercurilor de la curtea sa, dar în prima perioadă a Renaşterii aşa au 
stat, în general, lucrurile în Europa Occidentală şi chiar în Italia. 

Matei Corvinul, regele Ungariei, a primit o educaţie umanistă 
(de la polonezul Grigore din Sanok) şi a devenit colecţionar de 
cărţi şi protector al cărturarilor. Regele a invitat la curtea sa 
umanisti italieni şi i-a cerut unuia dintre ei, Antonio Bonfini, să 
scrie o istorie a Ungariei. Bonfini şi-a numit istoria Decades, 
după modelul lui Titus Livius. Matei Corvinul a creat o mare 
bibliotecă, cumpărînd cărţi din Florenţa şi confiscîndu-i volumele 
lui Janus Pannonius după ce poetul a conspirat împotriva sa, şi a 
numit ca bibliotecar un învăţat italian. Regele era interesat de 
neoplatonism şi a fost în legătură cu Ficino?. 


1. Garets (1946). 
2. Babinger (1953); Chastel (1966). 
3. Csapodi (1969). 

Figura 4 - Gian Cristoforo Romano - portret bust al regelui Matei 
Corvinul (Muzeul Castelului, Budapesta). Un principe renascentist 
reprezentat ca un împărat roman. 


Matei era preocupat şi de arta italiană, interes încurajat de 
soţia sa italiancă, Beatrice de Aragon, cu care s-a căsătorit în 
1476. Beatrice, fiica regelui Neapolelui, i-a studiat pe Cicero şi 
pe Vergiliu şi era interesată de muzică (Tinctoris chiar i-a dedicat 
un text). La curtea Ungariei, ea era înconjurată de italieni care 
stabileau moda în domeniul bijuteriilor, al imbrácámintii, al 
festivalurilor şi al artelor. Matei Corvinul îl invitase deja în 

Ungaria, in 1465, pe Aristotele Fioravanti din Bologna, pe care 
l-a descris ca pe un ,arhitect unic" (architectus singularis) ; insá 
după ce s-a căsătorit, regele a angajat un număr tot mai mare de 
artişti italieni, printre care pe Verrocchio (profesorul lui Leonardo 
da Vinci) şi Filippino Lippi. Cîteva dintre cărţile lui au fost 
decorate de ilustratori florentini. Regele a comandat bustul său şi 
al soţiei sale unor sculptori italieni, cum ar fi Gian Cristoforo 
Romano, care l-a făcut să arate ca un împărat roman (figura 4). 
Printre textele din biblioteca lui Matei Corvinul se aflau şi trata- 
tele de arhitectură ale lui Alberti şi Filarete. Regele a pus în practică 
unele dintre recomandările acestora, mărindu-şi palatele de la 
Buda şi Visegrád şi mergind în vizită pe şantiere ca să vadă cum 
avansează munca. Aceste clădiri au fost construite în stil toscan!. 


Epoca incunabulelor 


La sfîrşitul secolului al XV-lea, mişcarea umanistă a continuat să 
se răspîndească dincolo de hotarele Italiei, în loc să intre în 
declin, cum se întîmplase cu Renaşterea carolingiană sau chiar 
cu cea din secolul al XII-lea. Unul dintre motivele succesului său 
a fost acela că a fost susţinută de o nouă tehnică: cea a tiparului. 
Tehnica tiparului cu caractere fixe, care începuse să se folosească 
în prima jumătate a secolului al XV-lea, cu cîţiva ani înainte de 
inventarea, în jurul anului 1450, a tiparului cu caractere mobile, 
i-a implicat pe cîţiva artişti de seamă din Florenţa si din alte 
parti, printre care Sandro Botticelli, care a creat o serie de 
ilustraţii pentru o ediţie a Divinei Comedii a lui Dante. Aceste 
ilustraţii erau mult mai bine cunoscute în secolul al XV-lea decît 
Naşterea lui Venus şi Primăvara, opere ale aceluiaşi artist. Era 
relativ ieftin să scoţi lucrări tipărite, acestea permitind ca munca 
artiştilor să ajungă destul de repede la un număr destul de mare 
de oameni. 

Tiparnita cu caractere mobile, inventată (după toate probabili- 
tátile) in Germania de cátre Johan Gutenberg, s-a ráspindit repede 


1. Bialostocki (1976) ; Feuer Toth (1990) ; Kaufmann (1995), pp. 39-46. 

în toată Europa. Tipografii au ajuns la Basel prin 1466, la Roma 
pe la 1467, la Paris şi la Pilsen în jur de 1468, la Veneţia prin 1469, 
la Valencia, Cracovia şi Buda prin 1473, în Westminster (pe atunci 
separat de Londra) pe la 1476 şi la Praga prin 1477. Cam 1.500 
de tipografii au fost instalate în aproximativ 250 de oraşe. Aceste 
tipografii erau adesea înfiinţate de compatrioți de-ai lui Johan 
Gutenberg. Germanii înfiinţaseră, în jurul anului 1500, cel putin 
optzeci şi şase de tipografii în afara spaţiului de limbă germană - 
în treizeci şi şapte de oraşe din Italia, optsprezece din Peninsula 
Iberică, treisprezece din Franţa şi şapte din Ţările de Jos (care nu 
erau încă divizate politic între nord şi sud)!. De exemplu, prima 
tipografie din Italia a fost înfiinţată la Subiaco in 1465 de doi nemți, 
Conrad Sweynheim şi Arnold Pannartz. Primul tipograf din Venetia 
a fost germanul Johan von Speyer. În Buda, un rol important în 
înfiinţarea tipografiei l-a avut Andreas Hess, în Sevilla - Jacob 
Cromberger (care a venit aici în 1500) şi aşa mai departe. 
Merită să fie scoasă în evidenţă înmulţirea rapidă a cărţilor 
după 1450. Numai în Veneţia, unde s-au tipărit mai multe cărţi decît 
în oricare alt oraş din Europa, o estimare rezonabilă ar fi de 4.500 
de ediţii sau aproape două milioane şi jumătate de exemplare. 
Printre lucrările tipărite se numărau multe ediţii ale autorilor 
clasici. De exemplu, Cicero, De Officiis, s-a tipărit la Subiaco. 
La Paris, Cicero a devenit autor la modă prin 1470. „Nimeni nu 
citea zi şi noapte din Cicero”, scria învățatul francez Guillaume 
Fichet, „cum fac astăzi o mulţime de oameni”. În 1481, la 
Londra, William Caxton a tipărit dialogul lui Cicero despre 
prietenie în versiunea englezească a lui Tiptoft. Clasicii greci au 
început să apară şi ei sub formă tipărită înainte de sfîrşitul seco- 
lului, mai ales datorită lui Aldus Manutius din Veneţia, a cărui 
ediţie în cinci volume din Aristotel a apărut între 1495 şi 1498. 
Opera cîtorva umanisti italieni a apărut, de asemenea, destul 
de devreme sub formă tipărită. Poemele lui Petrarca s-au publicat 
în 1470 şi s-au retipărit de mai bine de douăzeci de ori înainte 
de 1500. Tratatul despre educaţie al lui Bruni s-a tipărit pe la 1470, 
iar scrisorile sale în 1472, în timp ce istoria Florenței semnată de 


1. Geldner (1970). 

el a apárut in traducere italianá in 1476. Lucrarea lui Lorenzo 
Valla, Elegantiae, si-a avut prima editie in 1471 si ulterior a devenit 
un text latin de succes ín scolile umaniste. Poggio si Ficino au 
fost publicati si ei in jurul anului 1470. Cártile italiene tipárite au 
fost exportate in alte zone ale Europei, uneori datoritá faptului cá 
erau comandate de negustorii expatriati. De exemplu, în 1476, 
cîte cinci cópii ale istoriilor Florenței scrise de Bruni si de Poggio 
au fost trimise la Londra pentru florentinii de acolo. 

Ráspindirea umanismului a fost sprijinită de învățații care 
s-au transformat în tipografi şi de tipografi interesaţi de studiile 
umaniste. Guillaume Fichet, de pildă, care era profesor de teologie 
şi retorică, a fost primul care a înfiinţat o tipografie în Paris, la 
Sorbona (cu alte cuvinte, la Facultatea de Teologie). Umanistii fără 
slujbá se intretineau uneori făcînd corecturá de spalturi. Aldus 
Manutius, faimosul tipograf venetian, prieten cu Erasmus si cu 
alti invátati, a studiat cu Battista Guarini, fiul celebrului Guarino 
din Verona. Un contemporan venetian l-a numit pe Guarini „un 
excelent umanist si elenist" (optimo umanista et greco). 

Tiparul, care e la fel de important pentru succesul mişcării 
umaniste cum fusese anterior multiplicarea prin copiere a lucrărilor 
de autori clasici, a fost mai mult decît un agent de difuzare. El a 
ajutat şi a încurajat un proces ce poate fi numit „decontextualizare” 
Sau „distanţare”, crucial pentru orice receptare creativă. Atunci 
cînd citeşte despre o idee, în loc să audă despre ea de la altcineva, 
receptorul poate să rămînă detaşat şi să-şi menţină spiritul critic. 
Cititorul poate compara şi pune în opoziţie argumentele prezentate 
în diverse texte, în loc să se lase copleşit de un singur vorbitor 
elocvent cu care se află faţă în faţă!. 

Contactele personale dintre Italia şi alte ţări europene conti- 
nuau să rămînă importante. De pildă, umanistul frizian Rodolphus 
Agricola şi-a făcut studiile în Italia în anii 1470. Aici a învăţat 
greaca şi a scris o biografie a lui Petrarca. Tînărul patrician Willibald 
Pirckheimer din Nürnberg (mai bine cunoscut astăzi pentru prietenia 
sa cu Albrecht Diirer) a făcut o vizită în Italia în 1488. Ca un bun 
umanist ce se afla, el a făcut schiţe ale unor monumente antice şi 


1. Eisenstein (1979), pp. 163-302. 

a copiat inscriptiile de pe ele. Astfel de experiente personale erau 
indispensabile pentru succesul mişcării renascentiste. Totuşi, ele 
erau acum susţinute de un intermediar atotputernic, chiar dacă 
impersonal, tiparul. 


Rezistenţa 


Răspîndirea artei şi literaturii renascentiste nu a constituit un 
proces lin, fără obstacole. Noile forme şi idei au intimpinat 
cîteodată rezistenţă, cum am văzut deja chiar în cazul Florenței 
(vezi supra, pp. 48-49). Pentru a realiza un alt studiu de caz legat 
de o asemenea rezistenţă, ne vom îndrepta atenţia către Moscovia, 
la periferia estică a Europei. 

Retinerea Moscoviei faţă de Renastere nu a fost numai rezulta- 
tul distanţei fizice, factor care avea importanţa sa într-o epocă a 
transportului cu cai. Contactele regulate cu Occidentul dispăru- 
seră în secolul al XIII-lea, după invaziile mongole. Ruşii, ca şi 
sirbii şi bulgarii, erau orientati mai degrabă spre Constantinopol 
decît spre Roma. La sfîrşitul secolului al XIV-lea s-a produs o 
reînviere culturală, ea fiind - ca si în cazul lui Petrarca si al 
prietenilor săi de prin aceeaşi perioadă - opera unui grup restrîns, 
în care se aflau Sf. Serghei din Radonej, misionarul Sf. Ştefan 
din Perm, Epifanie cel Íntelept (care a scris biografiile sfinţilor 
Serghei şi Stefan) şi pictorul Andrei Rubliov, a cărui ,Sfintá 
Treime a Vechiului Testament” (pictată prin anii 1420, în perioada 
în care Masaccio îşi desfăşura activitatea în Florenţa) este, proba- 
bil, cea mai faimoasă dintre toate icoanele ruseşti. Totuşi în acea 
perioadă nu era reînviată tradiţia clasică, ci o epocă mai veche a 
culturii slave, cea din secolele al IX-lea şi al X-lea!. 

Activităţile desfăşurate de Ivan al III-lea ilustrează interesul 
faţă de Italia şi de inovaţie, dar şi limitele acestui interes. Ivan 
şi-a luat noul titlu de ,(ar", un termen derivat din „Caesar” si 
implicînd continuitatea cu Roma antică. El s-a căsătorit cu nepoata 
ultimului împărat al Bizanțului, Zoe (Sofia) Paleologa. Zoe trăise 


1. Likhachev (1962); Birnbaum (1969); Milner-Gulland (1974). 

la Roma ca pupilá a papei si avea gusturi italienesti (ca si Beatrice 
a Ungariei). În 1472, cînd s-a căsătorit, umanistul Pomponio 
Leto din Roma, un fost elev de-al lui Valla, a făcut o vizită la 
Moscova în calitate de membru al suitei ei. Doi ani mai tîrziu, a 
sosit în Italia prima dintre cele trei delegaţii ruseşti care trebuiau 
să recruteze artişti şi ingineri. Aristotele Fioravanti, care se 
întorsese în Italia după ce lucrase pentru Matei Corvinul, a fost 
primul umanist adus în Rusia. Fioravanti a fost angajat, ca şi 
Leonardo la Milano, cu cîţiva ani mai tîrziu, în primul rînd 
pentru cunoştinţele sale din domeniul construcţiei de poduri şi 
pentru alte abilităţi în domeniul militar. Totuşi, el a construit şi 
catedrala Adormirii Maicii Domnului din Moscova. Pe la 1480 
zidurile şi turlele Kremlinului au fost reconstruite în stil italian, 
fiind prevăzute cu parapete în formă de coadă de rîndunică. 
Fatada „Palatului Granovitaia” (Granovitaia Palata) din Kremlin, 
construit între 1487 si 1491, a urmat modelul „Palatului de diamant" 
din Ferrara, în timp ce catedrala Sfîntului Mihail, construită la 
scurtă vreme după moartea lui Ivan al III-lea, în 1505, a combinat 
tradiţia rusă (domurile în formă de ceapă, de exemplu) şi caracte- 
risticile specific italiene, cum sînt arcadele semicirculare, pilaştrii 
şi cochiliile decorative. 

În ceea ce priveşte domeniul laic, formele italienizante au 
izbutit să pătrundă şi în cultura rusă. Pe de altă parte, în spaţiul 
religios, rezistenţa Rusiei poate fi ilustrată prin insistența cu care 
ţarul Ivan a cerut ca Fioravanti să respecte, în planurile arhitecto- 
nice ale catedralei Adormirii Maicii Domnului din Moscova, 
modelul catedralei ortodoxe a Adormirii din Vladimir, construită 
în secolul al XII-lea. Opera lui Fioravanti întruchipează, fără 
îndoială, propria sa interpretare a tradiţiei ruseşti. Conform unei 
cronici ruseşti din acea perioadă, cînd a văzut catedrala din 
Vladimir, arhitectul a declarat că aceasta trebuie să fie opera 
„unuia dintre maeştrii noştri”, cu alte cuvinte, a unui italian. 
Totuşi, un arhitect străin renumit fusese adus în Rusia doar pentru 
a fi constrîns (spre deosebire de colegii săi în Ungaria) să lucreze 
în stilul tradiţional al locului!. Într-un mod asemănător, sultanul 

Abdülmecid íi va invita la mijlocul secolului al XIX-lea in Istanbul 
pe fratii Fosatti din Italia ca sá lucreze la Aya Sofia, dar ín stilul 
traditional turcesc. 

Ín cazul umanismului, după încă o generaţie, cariera lui Maxim 
Grecul demonstrează existenţa unor forte similare de rezistenţă 
la inovaţie. Maxim, care a trăit în Italia şi s-a mişcat prin cercurile 
umaniste, a fost primit cu entuziasm de ţarul Vasile al III-lea şi a 
trăit la Moscova între 1518 şi 1525. El a transmis mai departe 
informaţii despre Antichitatea clasică şi, de asemenea, veştile 
despre descoperirea Americii. Totuşi, Maxim a fost bine primit 
nu ca umanist, ci ca monah de la muntele Athos şi traducător de 
texte religioase. Nu este prea surprinzător că (să zicem) dezba- 
terea florentină asupra vieţii active n-a trezit cine ştie ce interes 
în Moscovia, unde, în principiu, doar clerul ştia să scrie şi să 
citească. Cu toate acestea, chiar şi preocuparea tradiţională a 
bizantinilor faţă de literatura şi gîndirea greacă antică pare să fi 
avut prea puţine ecouri în Rusia!. 

Aceste episoade ilustrează puterea a ceea ce Fernand Braudel 
a numit „refuz” cultural?. Era dificil ca ideile şi formele italieni- 
zante să treacă graniţa şi să pătrundă într-o lume în care forma de 
creştinism era ortodoxă, alfabetul - chirilic, iar limba de liturghie — 
slavona bisericească. Nici măcar tiparul nu a reuşit să treacă prin 
această barieră. Ţarul Ivan al IV-lea a adus la Moscova o tiparnitá, 
dar răsculații au distrus-o in 1565. 


Schimbare versus continuitate 


Cit era de importantă inovaţia culturală în această perioadă? Ca 
şi în Italia, indivizii şi grupurile din alte zone ale Europei care 
s-au interesat cel mai mult de ceea ce noi considerăm a fi noutăţi — 
scrierile lui Petrarca, de exemplu - le-au perceput adesea tot prin 
filtrul tradiţiei. Înainte de 1500, reputaţia lui Petrarca în afara 
Italiei s-a bazat pe operele lui scrise în latină, cea mai populară 


1. Schaeder (1929); Denissoff (1943). 

dintre ele fiind, probabil, şi cea mai tradiţională : tratatul despre 
destin, cunoscut sub titlul De remediis. Ca o alternativă, interesul 
faţă de clasicii greci şi romani s-a combinat cu interesul faţă de 
spiritul cavaleresc (să zicem), în loc să i se substituie. Joan I de 
Aragon, ca şi principii Este şi Gonzaga, nu i-a citit numai pe 
Titus Livius şi pe Plutarh, ci şi romane ca Lancelot şi Giron le 
Courtois. 

Ceea ce observăm în domeniul artelor (cu puţine excepţii, 
cum ar fi Buda în epoca lui Matei Corvinul) este, în esenţă, 
bricolajul — cu alte cuvinte, mai degrabă împrumutul de elemente 
decît de ansambluri şi folosirea unui vocabular decorativ italian, 
dar nu şi a gramaticii italiene, în sensul regulilor de combinare a 
diferitelor elemente. Inovaţiile au fost incorporate în structuri 
tradiţionale, în sens literal în cazul arhitecturii şi în sens metaforic 
în cel al umanismului. Numai că, mai devreme sau mai tîrziu, 
ordinea tradiţională trebuia totuşi să cedeze sub presiunea încercării 
de a asimila un număr tot mai mare de elemente noi sau străine. 
Acest proces a devenit evident în următoarea etapă a Renaşterii, 
pe care o vom discuta în capitolul 3. 


3. Epoca emulatiei: marea Renastere 


Perioada 1490-1530 a fost cunoscută multă vreme drept „marea” 
Renaştere, în sensul unei culmi a realizărilor. În arta italiană, 
aceasta a fost epoca lui Leonardo da Vinci, a lui Rafael şi a lui 
Michelangelo ; în literatură, a lui Ariosto; în nordul Europei, a 
fost epoca lui Erasmus şi a lui Diirer. Aceşti patruzeci de ani 
apar, din perspectiva de astăzi, ca o perioadă de „cristalizare”. 
Odată îngheţată fluiditatea perioadei anterioare, limitele dintre 
Spiritul clasic şi cel medieval s-au trasat mai ferm şi au fost 
eliminate ambiguitátile. 

Pe de altá parte, din perspectiva celui care priveste din interiorul 
fenomenului, un termen mai bun ar fi cel de , emulatie". Cam prin 
această perioadă, cîţiva scriitori şi artisti erau destul de increzá- 
tori în ei înşişi pentru a sustine că ei sau contemporanii lor - de 
exemplu, Rafael sau Michelangelo - puteau să egaleze sau chiar 
să depăşească realizările anticilor. Tot în această perioadă, cei din 
nordul Europei au început să pretindă că pot rivaliza cu italienii. 


Centralismul Romei 


Din punct de vedere politic, datele cele mai potrivite pentru acest 
capitol nu sînt anii 1490-1530, adică o perioadă de timp intenţionat 
rotundă, ci 1494-1527, adică perioada cuprinsă între invazia 
franceză în Italia şi cucerirea Romei de trupele împăratului Carol 
al V-lea. Aceste evenimente au avutun impact considerabil asupra 
culturii italiene. În cazul anului 1494, scrierile lui Niccoló 
Machiavelli şi ale lui Francesco Guicciardini, doi dintre cei mai 

pătrunzători gînditori ai acestei perioade, revin mereu, cu mare 
amărăciune, la şocul invaziei franceze. N-ar fi exagerat să spunem 
cá invazia - mai exact, lipsa de rezistenţă din partea italienilor -, 
dacă nu a structurat, cel puţin a marcat modul de gîndire al celor 
doi, dîndu-le un ton pesimist, o dată cu proaspăt trezita conştiinţă 
a destinului comun al diferitelor state italiene!. Cît despre jefuirea 
Romei de către „barbarii” nordici, cum i-au văzut umanistii 
italieni, acest eveniment traumatic a dus la împrăştierea artiştilor 
şi a invátatilor care au activat aici, punînd capăt unei perioade în 
care oraşul fusese un important centru de creaţie, influent nu 
numai în Italia, ci şi în mare parte din Europa?. 

Desigur, Roma şi-a avut rivalii săi - în Italia, ca şi în alte 
părţi. Una dintre marile opere literare ale vremii, o veritabilă 
capodoperă a literaturii italiene, poemul narativ Orlando Furioso 
de Ludovico Ariosto, publicat pentru prima dată în 1516, a fost 
scrisă la Ferrara, una dintre curţile nobiliare mici despre care am 
discutat mai sus (p. 61). Ariosto a demonstrat nu atît că-l poate 
imita pe Vergiliu, cit faptul că poate rivaliza cu el, combinind 
tradiţia clasică a epopeii cu tradiţia medievală a romanului cava- 
leresc. El nici nu s-a identificat cu valorile cavalereşti, nici nu 
le-a respins, dar i-a tratat pe Orlando (Roland) şi pe alţi paladini 
cu un fel de ironie afectuoasă. Protectorul lui Ariosto era ducele 
de Ferrara, Ercole d'Este, a cărui pasiune pentru război nu îl 
împiedicase să fie interesat în mod activ de arte, printre care se 
numărau arhitectura, pictura şi muzica, dar şi literatura. 

În Florenţa, aceasta a fost epoca reinvierii republicii, care a 
durat din momentul expulzárii familiei Medici, in 1494, piná la 
intoarcerea ei, in 1512, si apoi din 1527 piná in 1530. Impor- 
tanta grupurilor restrînse în inovaţia culturală este vizibilă încă 
o dată în mod clar, grupul în chestiune incluzîndu-i pe Nicolló 
Machiavelli, pe viitorul istoric Francesco Guicciardini, pe diplo- 
matul Francesco Vettori, pe Donato Giannotti (cunoscut mai ales 
pentru analiza pe care a făcut-o regimului politic venetian, analiză 

pe care a publicat-o in 1540) si pe Bernardo Rucellai, în ale cărui 
grădini (,Orti Oricellari”) grupul se întîlnea cu regularitate 
pentru a discuta despre cea mai bună formă de guvernămînt, 
precum şi alte subiecte. 

Pentru a-şi scrie Principele, Machiavelli s-a retras în 1513 pe 
domeniul său de la ţară, după ce familia Medici a revenit la 
putere. Principele este o carte conştient originală, care uneori 
recomandă exact contrariul înţelepciunii politice convenţionale. 
În acelaşi timp, lucrarea se aseamănă în ceea ce priveşte tonul, 
dar şi limbajul, cu unele texte ale acestei perioade (scrisori, 
rapoarte confidentiale şi aşa mai departe). În opera sa Discursuri 
despre Titus Livius, din care autorul le-a citit cîteva părţi priete- 
nilor săi în grădinile Rucellai, Machiavelli a exprimat o dată în 
plus poziţiile unei generaţii de florentini care au fost adînc marcați 
de invazia din 1494 şi de evenimentele care i-au urmat. El a adus 
argumente în favoarea necesităţii de a lua în serios exemplul 
Antichității în viata politică, la fel ca si în domeniul artelor. 
Florenţa modernă şi alte state puteau învăţa cum să-şi păstreze 
independenţa de la Roma antică!. 

Restaurarea republicii florentine a afectat şi artele, prin 
revenirea la comenzile publice. Despre David al lui Michelangelo 
(1501) s-a crezut adesea că este o personificare a republicii. 
Statuia a fost făcută pentru a fi expusă public, la început pe un 
contrafort al catedralei, şi a fost iniţial înălţată în Piazza della 
Signoria. Noul regim le-a comandat lui Leonardo da Vinci şi lui 
Michelangelo decorarea holului Marelui Consiliu (o nouă instituţie 
ce urma modelul venetian) cu scene care să glorifice victoriile 
din trecut ale Florenței. Cei doi artişti au început să lucreze la 
frescele lor concurente în 1504, însă nici una dintre picturi nu a 
fost terminată vreodată. Cea a lui Leonardo da Vinci înfăţişa un 
grup de călăreţi luptind pentru un drapel în bătălia de la Anghiari, 
în vreme ce pictura lui Michelangelo reprezenta soldaţii atacați 
cînd se scăldau în Arno, înainte de bătălia de la Cascina. Aceste 
lucrări neterminate „au slujit întregii lumi ca şcoală” pe durata 

cît au rămas intacte, după cum scria în memoriile sale bijutierul 
Benvenuto Cellini, care le-a văzut in tinerete!. 

În Veneţia, ca şi în Florenţa, această perioadă fost una a 
conştiinţei civice înalte, a identificării cu Roma republicană şi a 
patronajului public asupra literaturii şi artelor. Începînd din 1516, 
venețienii au început să angajeze istorici oficiali, primul dintre ei 
fiind umanistul şi patricianul Andrea Navagero, iar al doilea 
prietenul său, Pietro Bembo, ambii fiind aleşi pentru eleganța 
latinei lor. Patronajul statului asupra artelor a fost de asemenea 
important. Fraţii Bellini şi, o generaţie mai tîrziu, Tizian au 
primit comanda de a picta în Palatul Dogilor scene din istoria 
venețiană (lucrări care au fost distruse într-un incendiu, în 1577). 
Tabloul bătăliei de la Cadore al lui Tizian era evident inspirat din 
fresca neterminată a lui Leonardo da Vinci, cea cu bătălia de la 
Anghiari. Cu toate acestea, venețienii, printre care şi Tizian, au 
început să-şi aducă decisiv contribuţia la pictura Renaşterii, o 
contribuţie descrisă la vremea ei ca o evidentiere a culorii, in 
opoziţie cu accentul pus de florentini pe arta desenului (disegno). 

Totuşi, privind din punct de vedere european (mai ales din cel 
al europenilor acelei vremi), secţiunea italiană a acestui capitol 
trebuie să se concentreze asupra Romei. Roma a fost descrisă adesea 
ca fiind centrul sau „capul” lumii (caput mundi). Nu trebuie să 
luăm acest gen de hiperbolă prea în serios. Cu toate acestea, 
Roma a devenit în această perioadă centrul înnoirilor, mai ales 
între 1503 şi 1521, în timpul domniei papilor Iuliu al II-lea şi 
Leon al X-lea (fostul Giovanni de Medici), ambii cunoscători 
rafinati ai artelor. 

„Centrul centrului” l-a constituit un remarcabil grup de artişti 
şi umanisti rivalizînd în ceea ce priveşte creativitatea cu cercul 
lui Brunelleschi, ce activase în Florenţa cu o sută de ani în urmă. 
Michelangelo s-a dus la Roma în 1494, după ce familia Medici a 
fost alungată din Florenţa, şi a rămas acolo pînă în 1501. După 
cum am văzut, artistul s-a întors în Florenţa, dar a revenit apoi la 
Roma, unde a stat începînd din 1505, pictînd tavanul Capelei 

Sixtine din 1508 pînă în 1512 şi realizind statuia lui Moise pentru 
monumentul funerar al lui Iuliu al II-lea în jurul anului 1513. 
Sculptorul florentin Andrea Sansovino a venit la Roma în 1505, 
invitat de papa Iuliu al II-lea. Leonardo da Vinci a stat la Roma 
între 1513 şi 1517. Donato Bramante a sosit aici pe la 1500 şi a 
început noua biserică a Sfîntului Petru în 1506, iar Rafael a venit 
în jurul anului 1508. El i-a fost prezentat papei de Bramante 
(care venea din Urbino, ca şi Rafael) şi, la scurtă vreme după 
aceea, a început să lucreze la frescele pentru apartamentele din 
Vatican ale lui Iuliu al II-lea, printre care Parnasul şi aşa-numita 
Şcoală din Atena. 

Coeziunea acestui grup nu trebuie exagerată. Leonardo nu era 
un om sociabil. După părerea lui Rafael, el era de fapt „la fel de 
Singuratic ca un cáláu". Michelangelo şi-a avut propriii săi prieteni. 
Cu toate acestea, membrii acestui cerc roman au învăţat unul de 
la celălalt. „Priviţi picturile lui Rafael”, se spune că a comentat 
papa Leon cîţiva ani mai tîrziu. „De cum a văzut opera lui 
Michelangelo, a şi abandonat stilul lui Perugino şi l-a urmat pe 
Michelangelo cît de mult a putut”!. Pictorul florentin Rosso, care 
a sosit la Roma în 1524, l-a criticat şi în acelaşi timp l-a imitat pe 
Michelangelo. 

Astăzi, Roma acelei perioade este cunoscută în primul rînd ca 
mediul în care au activat Michelangelo şi Rafael. Pe de altă parte, 
la vremea respectivă oraşul era renumit în aceeaşi măsură ca un 
centru al poeziei în limba latină. Umanismul a înflorit mai ales în 
perioada papei Leon, un fost elev de-al lui Poliziano, care era 
interesat de literatură si de erudiție si a colectionat manuscrise ale 
clasicilor. Specialiştii în greaca veche erau invitaţi la Roma. Pietro 
Bembo a sosit în oraş în 1512, iar papa Leon l-a angajat secretar 
papal în 1513, împreună cu prietenul său Jacopo Sadoleto (umaniştii 
erau încă bine veniţi în cancelarii). Patricianul Andrea Navagero, 
un umanist care a scris poezie în latină şi a editat opera lui Ovidiu 
pentru prietenul său Aldus Manutius, a fost ambasadorul Veneţiei 
la Roma pînă în 1516. Un alt diplomat umanist, Baldassare 

Castiglione, autorul dialogului Curteanul (1528), a tráit incepind 
din 1513 la Roma. 

Unii membri ai grupului au devenit prieteni apropiati. De 
exemplu, Castiglione le-a arátat manuscrisul dialogului sáu lui 
Bembo si lui Sadoleto, pentru ca acestia sá-i poatá sugera unele 
îmbunătăţiri. El l-a ajutat pe Rafael să scrie un raport către papá 
despre necesitatea de a conserva antichitátile oraşului. Apoi, o 
scrisoare a lui Bembo descrie o expediţie la vila împăratului 
Hadrianus din Tivoli, nu departe de Roma, expediţie la care au 
mai participat Rafael, Castiglione şi Navagero. Datorită acestui 
grup de artişti şi umanisti, visul de a rivaliza cu Antichitatea sau 
chiar de a o depăşi părea să fi devenit realitate. 

Cei mai multi erau de părere că metoda care trebuia urmată 
pentru o emulatie încununată de succes era să respecţi regulile, 
cum ar fi cele formulate de Marco Girolamo Vida, un alt protejat 
al lui Leon al X-lea, în lucrarea sa Arta poetică (1527), o adaptare 
creativă a poemului lui Horaţiu pe acelaşi subiect. Influenţa lui 
Pietro Bembo a fost totuşi mai puternică. Bembo poate fi 
descris ca un papă al culturii, care a instituit regulile în domeniul 
limbii şi literaturii. Pe urmele predecesorilor săi clasici, Bembo 
a distins trei stiluri: cel înalt, cel mediu şi cel comun, fiecare 
fiind adecvat la anumite tipuri de subiecte. El a pus însă în 
evidenţă superioritatea şi puritatea stilului înalt. În ceea ce pri- 
veşte latina, Bembo susţinea că proza ar trebui să urmeze 
modelul „stilului maiestuos” al lui Cicero, cu propoziţiile sale 
complexe şi frazele sale ornate. Pe de altă parte, versurile ar fi 
trebuit să urmeze exemplul lui Vergiliu - asa cum a făcut Vida 
in Hristiada, o epopee despre viata lui Hristos, comandată de 
papa Leon al X-lea. Cu toate acestea, imitatia pe care o reco- 
manda Bembo nu era complet lipsită de originalitate. Bembo a 
accentuat nevoia asimilării complete a modelului şi a declarat că 
,emulatia ar trebui să fie întotdeauna însoţită de imitație” 
(aemulatio semper cum imitatione coniuncta sit). El nu a fost 
primul ciceronian. Poggio l-a atacat pe Valla pentru lipsa lui 
de respect fatá de Cicero, asa cum am vázut mai sus (p. 59). Ín 
jurul anului 1490, umanistul roman Paolo Cortesi a sustinut 

ideea imitárii lui Cicero, iar florentinul Poliziano i-a replicat 
pledind pentru o abordare mai eclecticá. Totusi, i-a fost sortit 
formulării lui Bembo - sau exemplului pe care l-a dat acesta — să 
influenţeze generaţia următoare. 

Bembo a oferit, în plus, un model de scriere pură şi elegantă 
în limba vulgară. Acest patrician venetian care trăia la Roma a 
depus un efort considerabil pentru a impune toscana ca limbă lite- 
rară a Italiei. Idealul lui Bembo nu era însă toscana epocii sale. În 
lucrarea sa Prose della volgar lingua, o poetică a limbii vulgare, 
Bembo a adus argumente în favoarea arhaismului (cum fac adesea 
lingvistii purişti), bazindu-se pe faptul că acesta este „maiestuos”, 
ca să folosim unul din termenii săi favoriţi. În cazul poeziei, 
modelul său era limba lui Petrarca şi a lui Dante, iar în cazul 
prozei, cea din Decameronul lui Boccaccio. Aceşti autori au fost 
pentru Bembo ceea ce s-ar putea numi „clasici” ai limbii vulgare, 
o idee nouă la acea vreme, dar care avea să capete avint (vezi infra, 
pp. 134, 175). Bembo însuşi a scris dialoguri şi sonete în italiană 
în stilul lui Petrarca; acestea au devenit si ele modele literare - 
nu doar în Italia, ci şi în Franţa, Spania şi în alte zone. Poemele 
Sale, ca şi cele ale lui Petrarca, erau făcute pentru a fi însoţite de 
muzică, iar consideratiile lui asupra stilului au fost traduse în 
termeni muzicali de compozitori ca Willaert!. 

Opiniile lui Bembo despre limbaj au fost uneori contestate, dar 
umanistul a avut un aliat puternic în campania sa pentru impu- 
nerea toscanei. Ráspindirea cărţilor tipărite, fiecare exemplar fiind 
identic cu toate celelalte, a ajutat la standardizarea limbajului. 
Tiparul a mai facilitat şi ceea ce s-ar putea numi „canonizarea” 
autorilor-model dintr-o limbă locală, care au început să fie editati 
ca şi cum ar fi fost clasici greci sau latini. Chiar Bembo a deschis 
această cale cu ediţiile sale din Petrarca (1501) şi Dante (1502), 
ambii publicaţi de Aldus Manutius din Veneţia, tipograful umanist 
cunoscut cel mai bine pentru ediţiile sale din autorii antici. Ariosto 
(figura 5) urma să aibă parte curînd de un tratament similar”. 


1. Mace (1969). 
2. Javitch (1991); Richardson (1994). 

Figura 5: Portretul lui Ariosto. Ilustratie 
din traducerea spaniolá a lui Orlando Furioso (Venetia, Giolito, 
1553, colecţie particulară). A se compara imaginea poetului 
încoronat cu cea a împăratului Augustus (figura 7). 


O tendinţă asemănătoare spre formularea de reguli se remarcă 
şi în artele vizuale. Este uşor de înţeles că vocabularul prin care 
se descriau şi se evaluau operele de artă, aflat încă în formare în 
acea perioadă - termeni cum ar fi grazia (gratie), facilità (uşu- 
rintá), maniera (manieră, stil), ordine (ordine), contrapposto (in 
sensul de antitezá) si asa mai departe -, provenea in mare másurá 
din critica literará anticá, in special din scrierile lui Cicero, 
Quintilian si din Arta poetică a lui Horaţiu. Însăşi ideea „stilului” 
artistic, ca şi distincţia între stilurile înalt, mediu şi comun, 
provenea, direct sau indirect, din retorica clasică!. 


1. Summers (1981); cf. Baxandall (1971). 

Ín cazul picturii, modelele antice nu mai erau la indeminá, 
exceptind cîteva fragmente de frescă, dar cîţiva pictori moderni 
au fost ridicaţi la rangul de modele de urmat. Giotto a fost uneori 
descris ca fiind echivalentul lui Dante, în vreme ce Masaccio a 
jucat rolul lui Boccaccio. Leonardo, de pildă, a recunoscut impor- 
tanta ambilor săi predecesori. În culegerea sa de biografii ale 
pictorilor, sculptorilor şi arhitecţilor italieni, publicată pentru 
prima dată în 1550, dar scrisă mai devreme, artistul toscan 
Giorgio Vasari a formulat importanta idee a renaşterii artelor 
(Rinascită), folosind pentru prima oară acest substantiv, deose- 
bind trei etape ale progresului către ,,perfectiune” si identificind 
ultima etapă cu opera a trei maeştri: Leonardo, Rafael şi, mai 
presus de toţi, maestrul său, Michelangelo. 

Această perioadă a fost şi una a entuziasmului crescind faţă de 
sculptura antică. Am amintit deja interesul umaniştilor ca Poggio 
şi al artiştilor, cum ar fi Mantegna, faţă de statuile clasice, dar 
acum colectionarea sculpturilor a devenit o pasiune la modă - în 
Roma şi nu numai. Papii au instituit un exemplu: Iuliu al II-lea 
folosea sala de sculptură a Vaticanului pentru a-şi etala colecţia. 
Noi descoperiri, ca Apollo din Belvedere şi Laocoon (dezgropate 
în 1506), amîndouă din colecţia papală, au ajutat la alimentarea 
entuziasmului public. Sadoleto a scris un poem în latină despre 
Laocoon, aducînd laude felului în care această statuie exprima 
emoția şi prezentînd descoperirea ei ca pe un simbol al revenirii 
la lumină a Romei antice, cu alte cuvinte, al Renaşterii insesi. 
Michelangelo, unul dintre primii oameni care au văzut statuia lui 
Laocoon, a imitat-o în cîteva din lucrările sale. Astfel de statui 
erau folosite pentru a stabili un canon în arte, echivalent al 
clasicilor în literatură!. 

În arhitectură, raportul scris de Rafael (sau cel puţin scris în 
numele său) şi adresat papei Leon al X-lea în 1519 sună ca un 
manifest în favoarea stilului clasic. Raportul condamnă „stilul de 
arhitectură german" (la maniera dell'architettura tedesca), cu 
alte cuvinte, ceea ce noi numim acum „gotic”, precum si înseşi 


1. Rubin (1995); Haskell şi Penny (1981), pp. 7-23. 

clădirile goților, „total lipsite de stil” (senza maniera alcuna). 
Documentul susținea că arhitectura „s-a trezit” acum şi îi cerea 
papei să-i egaleze şi „să-i întreacă” pe antici, superarli. 

Echivalentul în arhitectură al ciceronianismului literar era 
ceea ce s-ar putea numi „vitruvianismul”. Arhitectul roman 
Vitruviu a accentuat importanţa a ceea ce el numea decor, cu alte 
cuvinte, combinaţia justă a elementelor. De exemplu, pentru el, 
»severitatea” coloanelor dorice era potrivită pentru templele 
zeilor masculini, în timp ce ,delicatetea" celor corintice era 
adecvatá zeitelor. Arhitectii care proiectau palate cu trei etaje 
puteau folosi acum la parter coloanele sau stilpii dorici pentru a 
simboliza forţa, la primul etaj pe cele ionice şi la ultimul 
delicatele coloane corintice. „Gramatica” arhitecturii clasice, 
adică regulile combinației corecte a diferitelor elemente, era acum 
pe deplin însuşită. Dar flexibilitatea epocii lui Brunelleschi, 
indiferent cá ea va fi fost rezultatul ignoranței ori al creativităţii, 
s-a pierdut’. 

Tiparul a fost la fel de important pentru structurarea cano- 
nului artelor vizuale ca şi pentru canonul literar, incluzînd ediţii 
din Vitruviu şi gravuri ale operelor lui Leonardo, Rafael şi 
Michelangelo. Prima ediţie a lucrării lui Vitruviu a fost publicată 
la Roma în jurul anului 1490, în vreme ce prima ediţie ilustrată 
a apărut în 1511, iar o traducere în italiană în 1521. Cina cea de 
taină a lui Leonardo da Vinci a fost mai bine cunoscută de 
publicul larg ca gravură (figura 6) decît în original?. Gravorul 
Marcantonio Raimondi, care a lucrat la Roma, şi-a dobindit 
reputaţia — şi i-a adus-o şi prietenului său, Rafael - datorită 
„transpunerilor” picturilor lui Rafael în forme tipărite, muncind 
la desenele pregătitoare la fel de mult ca la picturile finisate şi 
mai degrabă imitînd într-un mod creativ, emulativ, decît repro- 
ducînd pur şi simplu. Tot el a făcut şi reproduceri tipărite ale 
statuilor clasice celebre?. 


1. Onians (1988), pp. 225-262. 
2. Alberici (1984). 
3. Oberhuber (1984) ; Landau şi Parshall (1994), pp. 103-168. 

Figura 6: Marc Antonio Raimondi, gravurá dupá 
Cina cea de tainá a lui Leonardo da Vinci 
(copyright 9 British Museum, Londra). Unul dintre primele 
exemple de reproducere mecanicá a unei opere de artá. 


„Marea” Renastere îşi datorează numele nu doar măreției reali- 
zărilor lui Leonardo, Rafael şi Michelangelo, ci şi accentului pus 
pe ceea ce Vasari şi alţii numeau „stilul înalt” (grande maniera). 
Telul, ca să folosim termenul lui Bembo, era „maiestuozitatea”, iar 
unul dintre sensurile acesteia era excluderea elementelor „comune”, 
precum obiectele de uz comun sau expresiile colocviale. Cu toate 
acestea, era imposibil ca artele să fie lipsite în întregime de 
asemenea elemente, chiar dacă lui Bembo şi prietenilor lui li se 
păreau groteşti. 

Asa-numitul „grotesc” (un nou tip de ornament care imita deco- 
ratiunile camerelor subterane din Roma antică - sau „grote” -, şi 
mai ales Casa de Aur a lui Nero, recent descoperită) s-a dezvoltat, 
într-adevăr, la Roma şi în cercul lui Rafael, conducătorul unei 
echipe de artişti care decorau loggiile de la Vatican!. Vitruviu 


1. Dacos (1969), pp. 5-41; Chastel (1983). 

criticase ceea ce el numea ,,monstruozitatile” (monstra), cum ar 
fi capetele desenate pe tulpini, ca pe niste semne ale declinului 
picturii. Totuşi, acest stil de decoraţiuni, cu animalele, florile, 
fructele, sfincşii, satirii, centaurii săi şi aşa mai departe, a fost 
foarte admirat şi urma să fie imitat în multe zone ale Europei 
(vezi infra, p. 223). Ín literaturá a inflorit un stil echivalent, 
demonstrînd că interesul pentru grotesc nu a fost o simplă reacţie 
la descoperirea Casei de Aur. Exact la vremea cînd Bembo 
încerca să scrie precum Cicero, un călugăr italian numit Teofilo 
Folengo scria poezie comică în latina „macaronică”, cum i s-a 
spus mai tîrziu , un stil rustic in care vocabularul latin era combinat 
cu sintaxa italiană ori cuvintele italiene primeau terminatii latinesti. 

E tentant să vorbeşti în această perioadă de un „contraatac” al 
stilului comun, ca reacţie împotriva dictaturii literare a lui Bembo 
şi a manierismelor sale stilistice, cărora li se spunea uneori, cu 
dispreţ, Bemberie. Un personaj de primă importanţă în contraata- 
cul limbii comune a fost Pietro Aretino, un marginal din punct de 
vedere social, căci era fiul unui meşteşugar, într-o epocă în care 
cei mai mulţi scriitori erau fii de nobili sau de negustori. Aretino 
a venit la Roma cam prin 1517 şi în scurtă vreme şi-a făcut 
reputaţia de scriitor satiric. Printre ţintele lui se numărau curtenii, 
comportamentul rafinat recomandat de Castiglione şi stilul elegant 
de a scrie şi de a vorbi recomandat de Bembo. Înscriindu-se în 
aceeaşi tendinţă, poetul Francesco Berni, alt florentin sosit în 
această perioadă la Roma pentru a-şi căuta norocul, a scris elogii 
batjocoritoare la adresa betiei, ciumei şi ciulinilor si a parodiat 
unul dintre sonetele lui Bembo!. 

Conflictul dintre clasicismul şi anticlasicismul acestei perioade 
nu trebuie înţeles greşit. Cele două stiluri erau opuse şi comple- 
mentare, atrăgînd cîteodată acelaşi gen de oameni, dar în cadre 
diferite, cu ocazii diferite sau în stări de spirit diferite. Fiecare stil 
avea nevoie de celălalt pentru a-l folosi ca termen de comparaţie 
în opoziţie cu care să se definească el însuşi. Anticlasicismul nu a 
fost atît o mişcare, cit o atitudine de jucáusá lipsă de respect faţă de 
canon, şi el putea coexista cu admiraţia faţă de acesta. Totuşi, stilul 


1. Borsellino (1973). 


EPOCA EMULATIEI: MAREA RENASTERE 101 


comun nu putea fi închis între aceste limite. El a dărîmat barierele, 
mai ales în anii de după 1530, după cum vom vedea. Privind în 
urmă, marea Renaştere pare un moment de echilibru scurt şi instabil. 

Lucrurile nu au mai fost niciodată la fel după moartea papei 
Leon al X-lea în 1521, dar data despre care se consideră în 
general că marchează sfîrşitul acestei perioade este 1527, cînd 
Roma a fost pustiită de trupele împăratului Carol al V-lea. Cam 
tot pe atunci, Clement al VII-lea (un alt Medici) era papă, Rafael 
şi Bramante muriseră deja, Leonardo şi Sadoleto plecaseră în 
Franţa, iar Bembo se întorsese la Veneţia. Oricum, acest eveniment 
traumatic, considerat de umanişti ca reprezentînd întoarcerea 
barbarilor, a fost interpretat la acea vreme ca sfîrşitul unei epoci. 
Momentul a fost marcat de jafuri şi vandalism. Un soldat german 
necunoscut a zgiriat cu majuscule numele LUTHER pe o frescă 
de-a lui Rafael din Vatican. Citiva artişti şi învăţaţi fug din oras 
şi nu se vor mai întoarce niciodată!. Pe viitor, mişcarea Renaşterii 
urma să fie una policentrică. Şi, într-adevăr, potrivit opiniei unor 
artişti şi învăţaţi ne-italieni, era deja astfel. 


Literatura şi Imperiul 


Citiva umanisti străini din acea vreme au contestat serios întîietatea 
Italiei, fapt ilustrat de cazul Longueil. Christophe Longueil - sau 
Longolius - era un francez care a venit la Roma in 1516 si a 
devenit prietenul lui Bembo. Ciceronian împătimit, el a fost primit 
cu bucurie în cercurile romane, asta pînă cînd s-a aflat că, înainte 
de a pleca din Franţa spre Italia, se pronuntase într-un discurs în 
favoarea superiorității culturii franceze. Cazul „trădării” lui Longueil 
S-a judecat în prezenţa papei Leon al X-lea. Acuzatul a fost 
achitat, dar s-a gîndit că ar fi totuşi mai bine să plece din Italia. 

Opiniile lui Longueil nu erau chiar nişte excepţii la acea 
vreme. Erasmus, de pildă, a declarat odată că literatura latină a 
fost „dusă mai departe de nordici”, provocîndu-l pe un umanist 
florentin, Giovanni Corsi, să scrie o lucrare intitulată Apărarea 


1. Chastel (1983), pp. 169-178. 

Italiei (1535), in care prezenta o listá lungá a italienilor ,celor 
mai remarcabili in toate genurile de artá", cu Bembo ín frunte. 
Biograful lui Erasmus, umanistul Beatus Rhenanus, descria cum 
eroul său a dus în Italia învăţătura „pe care alţii s-au obişnuit s-o 
aducă din acea tara”. Ínvátatul englez John Leland le infátisa pe 
muze traversind námetii alpini spre Britania (Musas transiliisse 
nives) si sustinea cá poetul Sir Thomas Wyatt era egalul lui Dante 
şi lui Petrarca (Anglus par Italis). 

Umanistul spaniol Antonio de Nebrija, cel francez Claude 
Seyssel şi cel german Konrad Celtis au susţinut fiecare întîietatea 
regiunii lor, asociind înflorirea literaturii cu înflorirea unui imperiu 
modern, exact aşa cum făcuse Lorenzo Valla în cazul Romei antice 
(vezi supra, p. 59). 

Nebrija, care petrecuse zece ani în Italia, se vedea pe el însuşi 
ca pe un expert în gramatică luptînd contra barbarilor. In prologul 
la gramatica sa spaniolă (prima gramatică a unei limbi europene 
moderne), publicată în 1492 şi dedicată reginei Isabella, susţinea, 
ca şi Valla, că limbajul este „tovarăşul imperiului”, care apare, 
se dezvoltă şi decade o dată cu acesta. Nebrija şi-a susţinut teza 
cu exemplul evreilor (aflaţi la apogeul istoriei lor în epoca lui 
Solomon), al grecilor (la apogeu în epoca lui Alexandru cel Mare) 
Sau al latinilor (care au cunoscut punctul de maximă înflorire în 
epoca lui Augustus). El i-a spus reginei că venise vremea Spaniei 
şi că „popoarele barbare” aflate sub cîrmuirea Isabellei trebuie să 
accepte acest fapt. Referirea la cucerirea Granadei şi la incorpo- 
rarea de către Spania a ultimului dintre regatele musulmane 
(„maure”) din peninsulă a ajuns să fie citită prin prisma desco- 
peririi Americii, la fel cum data apariţiei cărţii lui Nebrija pare 
astăzi simbolică!. 

În introducerea la traducerea sa după istoria Romei a scriitoru- 
lui antic Justin, traducere dedicată regelui Ludovic al XII-lea, 
consilierul regal Claude de Seyssel susţinea acelaşi lucru : faptul 
că romanii au încercat „să-şi sporească, îmbogăţească şi eleveze 
latina” (magnifter, enrichir et sublimer leur langue latine). 
Íntr-adevár, potrivit lui Seyssel (care, din nou, reia spusele lui 
Valla), Imperiul Roman s-a menţinut prin „utilizarea şi autoritatea 

limbii latine" (usance et authorité de la langue latine). Datorită 
recentelor cuceriri franceze din Italia, franceza s-a ráspindit 
într-un mod similar. Seyssel îl lăuda pe Ludovic deoarece, după 
cum îi spunea el regelui, „lucraţi la imbogátirea si la creşterea 
importanţei limbii franceze” (enrichir et magnifier la langue 
francaise). Traducerea unei istorii a Romei, ca si elogiile pe.care 
i le aducea monarhului au constituit, fără îndoială, modul lui 
Seyssel de a-l încuraja pe rege să urmeze exemplele romane. 

Poetul Konrad Celtis a fost încoronat de împăratul Frederic 
al III-lea la Nürnberg, în 1487, fiind primul ne-italian care a 
beneficiat de onoarea de care Petrarca fusese atît de mîndru. 
Celtis a fost mai renumit la vremea sa pentru imitatiile creative 
după Horaţiu, ele incluzind ode, epistole şi scrierile sale cele mai 
faimoase, Amores, în care dădea poemelor lui culoare locală, 
descriind patru femei din patru regiuni ale Europei şi asociind-o 
pe Hasilina cu rîul Vistula, pe Elsula cu Rinul, pe Ursula cu 
Dunărea şi pe Barbara cu Marea Baltică. Celtis a încercat să 
imite atît realizările Italiei moderne, cît şi pe cele ale Romei 
antice. Ca erudit nu a fost mai prejos decît ca poet şi a plănuit să 
scrie o Germania illustrata, un studiu despre Germania, în maniera 
în care Flavio Biondo a descris Italia - sistematic şi pe regiuni. 
Într-o scrisoare din 1487, Celtis afirmase deja că italienii vor fi în 
curînd „obligaţi să recunoască faptul că nu doar imperiul şi armele 
romane, ci şi splendoarea literară a migrat înspre germani” 
(litterarum splendorem ad Germanos commigrasse). 

Íntr-un discurs tinut la Universitatea din Ingolstadt in 1492, 
anul apariţiei Gramaticii lui Nebrija, Celtis a mers şi mai departe 
in compararea Germaniei moderne cu Roma anticá. Asa cum 
romanii s-au cultivat guvernîndu-i pe greci, germanii se puteau 
cultiva guvernîndu-i pe italieni. Dedicîndu-i împăratului un volum 
de poeme, Celtis l-a descris pe Maximilian ca pe un „al doilea 
Cezar”, cel care „reînvie învățămîntul clasic o dată cu imperiul” 
(Romanas et Graecas litteras cum imperio restituis). În timp ce 
italienii se identificau cu romanii, iar pe nordici ii asociau cu 
barbarii, Celtis îi identifică pe germani cu romanii victorioşi, iar 
pe italieni cu grecii devitalizaţi!. 


1. Spitz (1957). 

Artele 


Aceastá expunere despre arte incepe cu protectorii lor, pentru cá 
de obicei protectorul, si nu artistul alegea subiectul (si, uneori, 
chiar stilul unei clădiri, al unei picturi sau statui). De pildă, 
Isabella d'Este a fost marchiză de Mantova şi una dintre cele mai 
cunoscute protectoare ale artelor din acea vreme. Colectionará 
de sculpturi clasice, detinind cópii după Laocoon si Apollo din 
Belvedere, ea a făcut tot posibilul să obţină lucrări ale artiştilor 
în viaţă ca Giovanni Bellini, Mantegna, Perugino, Leonardo da 
Vinci şi Michelangelo, pentru a-şi decora grota din grădină şi 
camera de lectură. Isabella, despre care se spunea că vorbea latina 
mai bine decît orice altă femeie din vremea sa, l-a încurajat pe 
umanistul Mario Equicola să scrie despre dragoste, îndemn asemă- 
nător cu cel adresat de Elisabetta Gonzaga, ducesă de Urbino, 
umaniştilor şi oamenilor de litere ca Bembo şi Castiglione. 

La începutul secolului al XVI-lea, un număr substanţial de 
protectori ai artelor din afara Italiei începeau să comande lucrări 
executate în manieră clasică. În general, aceşti protectori aveau 
un statut înalt, indiferent că erau cîrmuitori, oameni ai Bisericii 
sau alti nobili. După cum am văzut, acest gen de aristocrați au 
jucat în Italia secolului al XV-lea un rol important, însă mai putin 
hotáritor. Patronajul civic si cel al cetăţenilor particulari, de 
multe ori negustori, si-a lásat amprenta asupra artelor in special 
in Florenta si la Venetia. Ar fi prea simplu sá vorbim de patronajul 
„burghez”, cum obişnuiesc să facă adesea istoricii sociali ai 
Renaşterii ; mai potrivit ar fi adjectivul „urban”. Cu toate acestea, 
contrastul dintre situaţia din Italia şi cea din alte ţări este limpede. 
Prin urmare, am putea vorbi de „aristocratizarea” Renaşterii din 
momentul in care ea s-a răspîndit în afara Italiei şi a devenit mai 
strîns asociată curților regale sau ale marilor nobili. 

Trei prinți ai Bisericii, fiecare dintre ei avînd şanse să devină 
papá - conform opiniilor unor contemporani de-ai lor -, au trăit 
şi au cheltuit cu un deosebit simţ al grandorii în acea vreme, 
vizitele lor la Roma asigurîndu-le competenţa în ceea ce privea 

noile tendinte. Cardinalul Tamás Bakócz, un om de origine umilá 
devenit arhiepiscop al Ungariei, cunostea foarte bine Italia. Capela 
sa din catedrala de la Esztergom era făcută din marmură roşie 
extrasă din zonă, dar în stil pur florentin. Medalia cu portretul 
său stă mărturie pentru interesul arătat de el faţă de arta italiană. 
Cea de-a doua figură din acest trio a fost cardinalul Georges 
d'Amboise, un rafinat cunoscător de artă care avea o admiraţie 
deosebită faţă de opera lui Mantegna. Castelul său din Gaillon, 
construit de un arhitect italian, includea o loggie, o cameră de 
studiu, o capelă decorată de un artist italian si o fîntînă arteziană 
făcută la Genova. Pentru a aduce fîntîna la castel a fost construit 
un drum special de acces. 

Cardinalul Thomas Wolsey, care era de origine umilă, ca şi 
Bakócz, i-a fost rival cardinalului d'Amboise în ceea ce priveşte 
Susținerea artelor, dar şi în alte domenii. Reşedinţa lui Wolsey, 
Hampton Court, era mai mare decît curtea regelui, după cum s-a 
grăbit să sublinieze scriitorul satiric John Skelton. Cardinalul a 
fost descris ca „unul dintre cei mai mari protectori ai artelor din 
istoria Angliei” şi era, în mod cert, interesat de ultimele tendinţe 
în domeniu. Magnificele sale servicii de masă conţineau unele 
piese cunoscute in acea vreme ca „lucrături antice", cu alte 
cuvinte, în stil renascentist. De asemenea, Wolsey i-a comandat 
unui sculptor italian un monument funerar din materiale scumpe 
(bronz aurit şi marmură). 

Una dintre urmările în plan cultural ale invaziei franceze în 
Italia a fost faptul că italienii — ca şi grecii în perioada Imperiului 
Roman - i-au luat pe cuceritorii lor in captivitate. Procesul a 
început devreme : artistul Guido Mazzoni s-a întors în Franţa, în 
suita regelui Carol al VIII-lea, nu mai tîrziu de anul 1495, o dată 
cu picturile, statuile şi tapiseriile capturate din Italia. Florimond 
Robertet, un funcţionar de stat care a luat parte la expediţia lui 
Carol al VIII-lea, şi-a dezvoltat gustul pentru arta italiană în 
perioada în care s-a aflat la fata locului. El a intrat în posesia unei 
Statui de Michelangelo şi a unui tablou pictat de Leonardo da 
Vinci. Totuşi, această tendinţă s-a accentuat la începutul secolului 

al XVI-lea, pe măsură ce străinii se convingeau tot mai mult de 
superioritatea artistică a italienilor. După cum declara în lucrarea sa 
Champ Fleury (1529) pictorul francez Geoffroi Tory, care a trăit în 
Italia, italienii erau „suverani în ceea ce priveşte perspectiva, pictura 
şi sculptura... Nu avem aici pe nimeni care să poată fi comparat cu 
Leonardo da Vinci, Donatello, Rafael din Urbino sau Michelangelo”. 

Regele său ar fi fost de acord cu această afirmaţie. Francisc I, 
ca şi Carol al VIII-lea, a descoperit arta italiană cînd a invadat 
Italia. El a văzut la Milano Cina cea de taină, a rămas impresionat 
şi, după cîte se pare, ar fi luat tabloul acasă dacă acesta s-ar fi 
putut desprinde de pe perete. Regele l-a invitat pe Leonardo da 
Vinci în Franţa, unde obişnuia să se angajeze în conversații cu el, 
cum a făcut mai tîrziu şi cu bijutierul Benvenuto Cellini (Francisc 
învățase italiana de la mama lui, Louise de Savoia). Michelangelo 
a fost şi el invitat în Franţa. Regele Francisc s-a interesat şi de 
sculptură şi arhitectură. Potrivit ambasadorului venetian, monarhul 
i-a cerut papei să-i dea statuia lui Laocoon, dar a trebuit să se 
mulţumească doar cu o copie. Castelul regal de la Chambord a 
fost proiectat de un italian, Domenico da Cortona, numai că 
zidarii francezi au fost cei care au dus lucrarea la capăt. Castelului 
de la Blois i-a fost adăugată o nouă aripă, cu loggii care le imitau 
pe cele proiectate de Bramante la Vatican. De asemenea, palatul 
de la Fontainebleau a fost proiectat în stil italian, avînd o galerie 
decorată de pictorul italian Rosso. Una dintre fresce, Alungarea 
ignoranței, simboliza însăşi Renasterea!. 

Lucrările la palatul de la Fontainebleau au început în 1527, la 
scurtă vreme după cele de la noul palat din Granada al lui Carol 
Quintul şi, se pare, rivalizînd cu acestea. Regele Franţei şi 
împăratul se aflau în competiţie în domeniul susţinerii artelor, ca 
şi în politică şi în război. Palatul din Granada a fost proiectat de 
Pedro Machuca, la scurtă vreme după ce s-a întors din Italia. 
Clasicismul roman pur al palatului circular contrastează spectacu- 
los cu vecinul său, palatul maur de la Alhambra. S-a sugerat că stilul 
palatului ar trebui interpretat ca o etalare a valorilor occidentale 
în opoziţie cu cele „orientale”, dar o interpretare a stilului clădirii 


1. Knecht (1982), pp. 425-461; Cox-Rearick (1995). 

drept o pretentie a spaniolilor de a fi egali cu italienii, fie ei 
antici sau moderni, e la fel de probabilă!. 

Nu putem fi siguri că împăratul fusese interesat de stilul 
palatului său a lo romano, cum se spunea în Spania. El nu fusese 
în Italia în perioada în care l-a comandat. În mare parte, aceeaşi 
întrebare poate fi pusă în legătură cu preocupările sale de pro- 
tector al picturii şi sculpturii. Carol l-a luat cu el în Tunisia pe 
Jan Vermeyen ca să-i picteze victoriile asupra „maurilor”. De 
asemenea, el a înnobilat cîţiva artişti, printre care şi pe pictorul 
său de curte, Tizian, dar a fost mult mai puţin priceput într-ale 
artelor decît Francisc sau decît cele două rude ale sale de sex 
feminin (de la care i-a preluat pe Vermeyen, Tizian şi alţi pictori), 
mătuşa sa, Margareta de Austria, şi sora sa, Maria de Ungaria. 

Margareta de Austria a fost o protectoare a pictorilor, sculpto- 
rilor şi arhitecţilor. Artiştii italieni Jacopo de Barbari şi Pietro 
Torrigiano au petrecut o vreme la curtea ei. Margareta iubea muzica, 
mai ales pe cea'a lui Ockeghem şi Josquin. Maria de Ungaria a fost 
şi o protectoare a muzicii. Ea a moştenit colecţia de artă a mătuşii 
sale şi a imbogátit-o: i-a comandat lui Tizian cam douăzeci de 
tablouri, dar s-a interesat şi de pictura flamandă din secolul al XV-lea 
şi a fost posesoarea portretului lui Arnolfini, realizat de Jan van 
Eyck şi expus astăzi la National Gallery din Londra. Vom discuta 
mai jos despre preocupările sale intelectuale, aşa cum pot fi ele 
deduse tinind seama de biblioteca pe care o detinea?. 

În tot acest timp, arhitecţii şi sculptorii italieni aveau căutare 
în alte părţi ale Europei. În Anglia, Torrigiano a făcut monumente 
funerare pentru Lady Margaret Beaufort (1511) şi pentru regele 
Henry al VII-lea (1512), în vreme ce Giovanni da Maiano (figura 7) 
şi Benedetto da Rovezzano au lucrat pentru Wolsey. În Polonia, 
lucrările la reconstrucţia palatului regal de pe dealul Wawel din 
Cracovia (figura 8) au fost conduse de un anume „Francesco 
Florentinul” (Franciscus florentinus). Clădirea de pe Wawel l-a 
impresionat în anul 1573 pe un vizitator francez, pentru că avea 
„de trei ori mai multe loggii decît Luvrul" (trois fois autant de 


1. Rosenthal (1985). 
2. Strelka (1957); Eichberger şi Beaven (1995); Boogert şi Kerkhoff 
(1993). 

logis que le Louvre). Cel care avea sá fie Zygmunt Stary al Poloniei! 
a descoperit stilul italian de arhitecturá cind a petrecut trei ani la 
Buda, la curtea fratelui sáu, regele Wladislaw, si s-a familiarizat 
cu operele de artá comandate de predecesorul acestuia, Matei 
Corvinul. Preocuparea sa pentru detaliile de arhitectură apare 
într-o scrisoare din 1517, în care era vorba despre capela pe care 
şi-o construia în catedrala din Cracovia: ,,Italianul a fost aici cu 
modelul capelei pe care o va construi pentru noi şi care ne-a 


plăcut mult, dar i-am poruncit să schimbe cîteva lucruri ”?. 


Figura 7: Giovanni da Maiano, medalion din teracotă 
cu capul lui Augustus, Hampton Court, cca 1521. (Reproducerea 
fotografiei s-a făcut cu amabila permisiune a dr. Philip Lindley.) Unul 
dintre primele exemple pentru moda imaginilor cu împărați romani. 


1. Sigismund I cel Bătrîn, rege al Poloniei între anii 1505 şi 1548 (n.t.). 
2. Lewalski (1967); Bialostocki (1976), p. 35. 

Figura 8: Curtea interioará a castelului 
Wawel din Cracovia. (Copyright 9 Castelul Wawel, Cracovia.) 


Artistii, ca si umanistii, s-au dus in aceastá perioadá in Italia 
pentru a studia. Pictorul german Albrecht Dürer a vizitat de douá 
ori Venetia, iar pictorul spaniol Alonso Berruguete a petrecut 
aproape paisprezece ani in Italia si a rámas impresionat de tabloul 
neterminat al lui Michelangelo cu bătălia de la Cascina. Machuca 
a studiat la Roma si la Florenta. Pictorul olandez Jan Scorel a 
trăit in Venetia şi la Roma. Operele de mai tîrziu ale acestor 
artisti sint o dovadă a intipáririi modelelor clasice şi italiene în 
imaginaţia lor. Exportul de gravuri le-a permis artiştilor care nu 
aveau şansa de a vizita Italia să se familiarizeze cu noul stil. De 
exemplu, în Spania, în anii 1520, mai mulţi artişti au imitat 
gravurile lui Raimondi făcute după picturile lui Rafael. 

La acea vreme, cîţiva pictori din Germania şi din Țările de 
Jos şi-au îndreptat pentru prima dată atenţia către subiectele 
laice, luate mai ales din istoria antică şi din mitologia clasică, pe 
care maeştri precum Rafael le făcuseră faimoase. Lucas Cranach 
din Wittenberg, de pildă, a pictat tablouri cu Venus şi Lucretia. 
Albrecht Altdorfer l-a pictat pe Alexandru cel Mare în bătălia de 
la Issos, ca parte a unei serii de scene de luptă comandate de 

ducele Wilhelm al IV-lea al Bavariei. Hans Holbein din Augsburg 
a realizat celebra lui serie de portrete, printre care cele ale lui 
Henry al VIII-lea şi Thomas Morus. 

Reînvierea Antichității în arte nu a mulţumit pe toată lumea. 
Doi olandezi care nu sînt adesea puşi alături, Erasmus şi Adrian 
din Utrecht (cunoscut mai tîrziu ca Adrian al VI-lea), au împărtăşit 
aceeaşi suspiciune faţă de formele clasice, pe care le considerau 
expresii ale páginismului. Alţii au acceptat stilul clasic, dar nu şi 
întîietatea Italiei. În acea perioadă, ideea de emulatie cîştiga 
teren. Poetul francez Nicolas Bourbon l-a numit pe Holbein 
„Apelles al vremurilor noastre”. Palatul regal de la Fontainebleau 
a fost descris ca o „a doua Romă”, graţie frumoasei colecţii de 
antichităţi adunate în acest loc!. Într-un dialog al umanistului 
Cristóbal de Villalón, Comparaţie ingenioasă între antic şi modern 
(Ingeniosa comparación entre lo antiguo y lo presente, 1539), se 
presupunea cá nu numai Rafael si Michelangelo, ci si artisti 
spanioli cum ar fi Alonso Berruguete si sculptorul-arhitect Diego 
de Siloe ,i-au depásit pe antici" (exceden á los antiguos). 

Emulatia poate lua forme diferite şi chiar opuse. De pildă, regele 
Manuel I al Portugaliei a trimis doi artişti să studieze în Italia. 
Totuşi, aşa-numitul stil „manuelin” în arhitectură, botezat astfel 
(în secolul al XIX-lea) după numele regelui şi ilustrat de mănăstirea 
ieronimită de la Belém, chiar lîngă Lisabona, se distinge prin 
folosirea exuberantă a ornamentelor, care sînt la fel de departe de 
exemplele clasice şi italiene ca şi de cele gotice. Printre aceste 
ornamente, trimiteri jucăuşe la imperiul maritim portughez, se 
numără parîme de corăbii, cabestane, alge, corali, lotuşi şi croco- 
dili. Indiferent că sînt sau nu inspirate din arta musulmană ori 
hindusă, după cum au sugerat unii specialişti, ele constituie o 
remarcabilă declaraţie de independenţă faţă de ambele modele - 
tradiţional şi contemporan?. 

Pentru a analiza un caz de imitație creativă şi de emulatie din 
această perioadă, ne putem întoarce la Diirer. Din schiţele sale 
după picturi italiene ne putem face o idee despre ce a învăţat el 


1. Haskell şi Penny (1981), pp. 1-6. 
2. Lach (1977), pp. 57-64; Dias (1988). 

la Venetia, mai ales de la Giovanni Bellini, pe care l-a întîlnit 
acolo. Dürer s-a bucurat la vremea lui de o faimă neobişnuită. 
Împăratul Maximilian l-a descris ca fiind „mult mai faimos decît 
alti maestri în arta picturii”. Celtis, Erasmus şi alti umanisti nordici 
i-au adus elogii. Luther l-a amintit in lucrarea sa Convorbirile 
din jurul mesei, pe cînd colegul lui Luther, umanistul Philip 
Melanchthon, îl menţiona pe Direr ca pe un exemplu de manieră 
grandioasă în pictură, echivalentul stilului înalt din retorică. 

Reputația lui Dürer s-a răspîndit pe un spaţiu si mai întins 
datorită gravurilor. Ilustraţiile realizate de Dürer însuşi şi gra- 
vurile după picturile lui realizate de Raimondi au făcut ca opera 
sa să fie apreciată în Italia. Vasari a declarat cá e „atît de 
universal”, încît numai să se fi născut în Toscana şi „ar fi putut fi 
cel mai bun pictor din ţinutul nostru”, ceea ce, venind din partea 
unui italian, era într-adevăr o laudă de reţinut. Tratatele lui Diirer 
despre proporţii şi geometrie (inclusiv despre perspectivă) i-au 
sporit şi ele reputaţia pe plan internaţional. Aceste tratate au fost 
traduse în latină de umanistul german Joachim Camerarius, care 
i-a scris şi biografia, prima biografie a unui artist provenind din 
nordul Europei’. 


Umanistii 


Umanistii aveau si ei nevoie de susţinerea şi protecţia stapinitorilor, 
tot aşa cum stápinitorii aveau nevoie, la rîndul lor, de sfaturile 
umaniştilor, după cum au subliniat Erasmus şi Budé în tratatele 
lor despre educaţia principilor. Tratatele urmează aceeaşi direcţie 
şi le sînt dedicate lui Carol al V-lea, respectiv lui Francisc I, 
fiindu-le înfăţişate acestor monarhi în 1516 şi în 1519. Ca să-şi 
susţină afirmaţiile, Budé a făcut cercetări pe tema răsplătirii 
scriitorilor din lumea antică. El a arătat, de exemplu, că Vergiliu 
a primit pentru opera sa echivalentul a 250.000 de scuzi. Parafra- 
zîndu-l pe poetul roman Martial, Budé a declarat că „se spune in 
ziua de astăzi că, din cauză că lipsesc cei ca Mecena, nu mai apar 

nici aceia ca Vergiliu si Horatiu" (dit-on aujourd'hui que par 
faute de mécenates il n'est plus de Virgiles ni de Horaces). Ca si 
in cazul curtilor nobiliare din secolul al XV-lea, pe care l-am 
descris mai înainte (pp. 61-63), educaţia umanistă a principilor 
pare să fi avut unele efecte asupra preocupărilor lor de mai 
tîrziu. Francisc I audia lecturi din clasicii greci şi romani şi i-a 
cerut ambasadorului său la Veneţia (Lazare de Baif, el însuşi 
umanist) să cumpere manuscrise greceşti pentru biblioteca regală. 
Împăratul Carol nu a fost un mare intelectual, dar una din puţinele 
cărţi despre care se presupune că l-ar fi interesat este istoria 
Romei, scrisă de autorul grec Polibiu. 

Merită să fie subliniat rolul jucat de printesele din perioada 
Renaşterii ca protectoare ale învăţăturii, precum şi ale artelor. 
Regina Bona, de pildă, soţia lui Zygmunt I al Poloniei, a primit 
o educaţie umanistă la curtea din Milano şi se spune că vorbea 
bine latina. Bona a învăţat poloneza şi a încurajat activitatea 
scriitorilor. Regina Isabella de Castilia ştia si ea latina, care fi 
fusese predată de Beatriz Galindo, supranumită „La Latina”, o 
doamnă învățată care a scris şi un comentariu despre Aristotel. 
Isabella l-a încurajat pe Hernando del Pulgar să scrie o istorie a 
Spaniei şi i-a poruncit lui Nebrija să o traducă în latină. De 
asemenea, regina coresponda cu umanista Cassandra Fedele. 
Fiica Isabellei, Catherine de Aragon, a primit o educaţie de bună 
calitate de la un preceptor umanist şi era capabilă să improvizeze 
în latină. Ca regină, Catherine a fost protectoarea compatriotului 
său Luis Vives (care şi-a petrecut cîţiva ani in Anglia) si a medicului 
umanist Thomas Linacre, profesorul fiicei ei, Mary Tudor. Mai 
importantă decît toate a fost însă Margareta de Navarra, sora lui 
Francisc I. Margareta scria ea însăşi poeme, piese de teatru si 
povestiri şi era totodată activă ca protectoare a cîtorva umanisti. 

Principii erau tot mai interesaţi să atragă la curţile lor învăţaţi 
italieni care să le ţină lecţii copiilor lor sau să scrie cronici de 
laudă despre înfăptuirile lor sau ale strămoşilor lor, într-un stil 
latin elegant, aşa cum făcuse Antonio Bonfini pentru regele Matei 
Corvinul. Astfel, Paolo Emili din Verona a scris o istorie a 
Franţei pentru regele Ludovic al XII-lea, iar Polidoro Vergilio 
din Urbino o istorie a Angliei (Historia Anglica) pentru regele 

Henry al VIII-lea. Lombardul Pietro Martire d'Anghiera a fost 
numit cronicar (cronista) al lui Carol al V-lea si a scris o istorie 
a descoperirii Lumii Noi, intitulatá Decades, in onoarea istoricului 
roman Titus Livius. 

Miscarea ín sens invers era si mai intensá. De exemplu, in 
anii 1480, printre vizitatorii umanisti in Italia se numárau Konrad 
Celtis, Thomas Linacre, care a studiat la Florenţa cu Poliziano, 
şi Johan Reuchlin, care i-a întîlnit pe Ficino si pe Lorenzo de 
Medici. Ín anii 1490, printre acesti vizitatori se aflau francezul 
Jacques Lefévre d'Etaples, englezul John Colet si polonezii Piotr 
Tomicki şi Nicolaus Copernicus. Preocuparea lui Lefévre cu 
privire la necesitatea de „a bea din fintina unui Aristotel purificat” — 
cu alte cuvinte, de a studia textele maestrului în greaca originală — 
a apărut în urma intilnirii sale cu Ermolao Barbaro. Celebrele 
disertatii ale lui Colet despre Sfîntul Pavel, ţinute la Oxford, au 
fost precedate de întîlnirea sa cu cercul lui Ficino din Florenţa. 
După ce s-a întors în Polonia, Tomicki a introdus folosirea latinei 
clasice în cancelaria regală. Platonismul lui Copernic, care l-a încu- 
rajat în elaborarea teoriei sale heliocentrice (vezi infra, p. 167), 
data din vremea cînd acesta fusese student la Bologna. 

După 1500, vizitatorii străini sînt prea numeroşi pentru a-i 
mai enumera, astfel încît va trebui să ne mulţumim cu cîteva 
cazuri prestigioase. Biografia lui Erasmus, scrisă de discipolul 
său Beatus Rhenanus, descrie „marea dorinţă” a eroului său de a 
vedea Italia, Beatus remarcind faptul că „nicăieri în lume nu este 
un loc mai cultural [cultius] în toate sensurile decît această 
regiune”. În 1511, poetul Jean Lemaire observa că francezii „care 
mergeau des in Italia" (frequentans les Ytalles) descopereau 
„măreţia, eleganta si dulceata" „limbii toscane”. Printre vizitatorii 
germani s-au aflat scriitorul satiric Ulrich von Hutten şi magi- 
cianul Heinrich Agrippa. Printre francezi s-au numărat juristul 
umanist Guillaume Budé şi filosoful Symphorien Champier, care 
luptase în armata franceză şi studiase la universitatea din Padova. 
Printre spanioli îi găsim pe poetul Garcilaso de la Vega si pe inváta- 
tul Juan Gines de Sepülveda, care a stat in Italia douăzeci de ani. 

Ín pofida entuziasmului sustinut relevat de aceste pelerinaje, 
în această perioadă — adică in anii 1520 - italienii şi-au pierdut 

supremaţia în studiile umaniste. Nu a fost doar epoca lui Erasmus, 
a lui Reuchlin si a lui Budé, ci şi a spaniolului Luis Vives şi a 
englezului Thomas Morus. Pentru unii dintre membrii acestui 
grup páreau sá fi rásárit zorii unei noi epoci. Si era o bucurie sá 
trăieşti în acei zori. În 1517, la cincizeci de ani, Erasmus a 
declarat că „aproape că şi-ar dori să fie iarăşi tînăr”, deoarece 
„se apropie cu paşi repezi o epocă de aur”. Umanistul german 
Ulrich von Hutten i-a spus prietenului său Pirckheimer că e bine 
să trăieşti într-o epocă în care înfloresc studiile şi creativitatea 
(vigent studia, florent ingenia). Aceasta a fost şi epoca în care 
termenul de „umanist” s-a răspîndit în afara Italiei. Lefévre, de 
exemplu, a fost numit humanista theologizans. În Germania, disci- 
polii lui Reuchlin erau uneori descrişi ca humanistae. Termenul 
de „Ev Mediu” (media antiquitas, media aetas) era folosit la acea 
vreme de cîţiva umanişti germani, aşa cum l-au folosit şi italienii 
din secolul al XV-lea. 

Ca şi în cazul Italiei, noile idei şi tehnici se dezvoltau deseori în 
sînul unor grupuri restrînse. De pildă, Konrad Celtis l-a cunoscut pe 
Diirer şi a fost prieten cu Johan Trithemius, un specialist în ebraică 
şi în greaca veche care a fost abatele unei mănăstiri benedictine, 
iniţial la Sponheim şi ulterior la Wiirzburg. Celtis a dus o viaţă 
de peregrinări, dar a pus bazele unor grupuri de discuţii de 
sodalitates în cîteva dintre oraşele în care a stat, printre care 
Cracovia, Heidelberg şi Viena. Trithemius a oferit găzduire unor 
umanişti în mănăstirile sale, printre ei numárindu-se Celtis, 
Reuchlin, Agrippa şi doi francezi, Gaguin şi Charles de Bouelles!. 
La Paris, în cercul de elevi, prieteni şi cunoştinţe al lui Lefévre 
îi găsim pe Gaguin, Bouelles, Budé si Beatus Rhenanus?. În noua 
universitate din Alcală (figura 10), o echipă de învăţaţi conduşi 
de Nebrija şi susținuți de .cardinalul Jiménez de Cisneros au 
editat o Biblie poliglotă, prin juxtapunerea de texte ebraice, 
aramaice, greceşti şi latine?. 


1. Spitz (1957); Brann (1981). 
2. Renaudet (1916); Rice (1970). 
3. Rueda (1973); Bentley (1987), pp. 70-111. 

Ín mod similar, scrisorile schimbate de umanisti au adus o 
contributie importantá la idealul lor de ,republicá a eruditiei" 
internationalá (respublica litteraria). Sintagma ne trimite in trecut, 
la inceputul secolului al XV-lea, dar abia acum contactele din 
cadrul castei internationale a eruditilor incepeau sá ofere acestei 
comunităţi imaginare o oarecare umbră de realitate!. Această 
republică a eruditiei a fost creată şi unificată şi cu ajutorul 
tiparului. Iar după 1500, în acest domeniu - dar şi în altele -, 
Parisul, Baselul şi alte centre au ameninţat dominaţia italienilor 
(sau, mai exact, a venețienilor). Tipograful erudit Aldus Manutius 
a avut cîţiva imitatori în afara Italiei. La Basel, printre tipografii-eru- 
diti se numărau Johan Amerbach, prieten cu umanişti germani de 
seamă, şi Johan Froben, cîndva ucenic al lui Amerbach şi mai 
tîrziu prietenul şi editorul lui Erasmus. În Paris îi găsim pe 
Jodocus Badius din Țările de Jos, care a studiat (ca şi Aldus) cu 
Battista Guarini la Ferrara. Badius, pe care l-a chemat la Paris 
umanistul Robert Gaguin şi care a devenit tipograf la universitate 
în 1507, a scris el însuşi cărţi - printre care un ghid de redactare 
a scrisorilor - şi a publicat nu doar clasici, ci şi cărţi semnate de 
Valla, Ficino şi Poliziano. Prăvălia sa era un loc de întîlnire 
pentru cercul de umanisti al lui Lefévre. 

Universitatea a fost un alt loc in care mişcarea umanistă avea 
posibilitatea să înflorească. În Italia de dinainte de 1500, mişcarea 
se dezvoltase în mare măsură în afara universităţilor, ba chiar, 
pînă la un anumit punct, în ciuda lor. Pe de altă parte, după 1500, 
cîteva universităţi europene, printre care două noi, Wittenberg şi 
Alcala, ofereau medii favorabile pentru noua formă de erudiție. 
Putem ilustra această afirmaţie cu ajutorul istoriei a trei subiecte 
de studiu: poezia, greaca şi ebraica. 

Poezia a fost una dintre preocupările principale ale umanistilor 
din cercul lui Marsilio Ficino, în special a lui Poliziano, un poet 
bun care scria şi în latină, şi în italiană, şi a lui Landino, care a 
afirmat că poezia este deasupra tuturor celorlalte arte liberale. 
După cum am văzut (vezi supra, p. 55), însuşi Ficino compara 
inspiraţia poeţilor cu cea a profeților. Începînd cu finele secolului 

al XV-lea, studiul poeziei a început să fie introdus şi în universităţi 
din afara Italiei. În 1477, la universitatea din Leuven, şi în 1484, 
la Salamanca, s-a înfiinţat cîte un curs de poezie. Profesorii 
ţineau prelegeri despre poeţii latini sau greci din Antichitate. De 
exemplu, la Salamanca, umanistul lombard Pietro Martire din 
Anghiera tinea un curs despre Juvenal şi era receptat - după cum 
ne spune el - cu mare entuziasm. Celtis tinea prelegeri despre 
poetul său favorit, Horaţiu, în perioada în care preda la universi- 
tatea din Ingolstadt, şi despre Homer la universitatea din Viena. 
Tot el l-a convins pe împăratul Maximilian să înfiinţeze un 
Colegiu al Poetilor. 

Studiile de greacă, care înainte de 1500 fuseseră practic 
limitate la teritoriul Italiei (dacă excludem un grup restrîns din 
Paris, în anii 1470, şi altul din Salamanca, în anii 1480), s-au 
răspîndit şi ele pe arii mai largi în această perioadă. Erasmus a 
învăţat greaca veche de la un grec, la Paris, în jurul anului 1500. 
Thomas Morus a învăţat-o de la William Grocyn (care a dobindit 
cunoasterea limbii grecesti in Italia) in 1501, in vreme ce priete- 
nul său Colet a început să o studieze puţin mai tîrziu, la vîrsta de 
aproximativ cincizeci de ani. Predarea limbii greceşti s-a introdus 
şi la universitatea din Cracovia (cca 1500, de către doi italieni), 
la cea din Alcală (cca 1513), la Leipzig (1515), Paris (1517), 
Wittenberg (1518) şi în alte parti’. 

Greaca nu era studiată doar pentru că era limba lui Homer, 
Aristotel şi Platon, ci şi pentru că era limba Noului Testament. 
Tot în această perioadă, un cerc internaţional de cărturari creştini 
a început să se ocupe serios de limba Vechiului Testament. În 1311, 
conciliul de la Vienne a hotărît înfiinţarea unor cursuri de ebraică in 
cinci universităţi europene, dar ordinul nu s-a pus în aplicare. Citiva 
urnanisti italieni din secolul al XV-lea au fost preocupaţi de limba 
ebraică. De pildă, Pico della Mirandola a luat lecţii de la învățații 
evrei Elia del Medigo la Padova şi de la Jochanan ben Isaac 
Alemanno în Florenţa. De altfel, la începutul secolului al XVI-lea, 
Studiul limbii ebraice a fost introdus în cîteva universităţi europene. 
Alfonso din Zamora a predat ebraica la Salamanca în 1511. În 1517, 

la universitatea din Leuven s-au pus bazele faimosului „colegiu 
trilingv”, pentru predarea celor trei limbi ale Scripturii : latina, 
greaca şi ebraica. La Alcală s-a înfiinţat un colegiu similar, la 
universitatea din Heidelberg s-a predat ebraica începînd din 1519, 
la Basel din 1529, iar la noul Collége Royal din Paris, creat de 
Francisc I la sugestia lui Guillaume Budé, începînd cu anul 1530. 

Ebraica se studia nu numai pentru a înţelege Vechiul Testament. 
Un scop important pentru unii umanişti, începînd cu Pico della 
Mirandola, era de a înţelege kabbala, cu alte cuvinte secretul sau 
tradiţia „ocultă” a invátatilor evrei. Cuvîntul kabbala înseamnă 
»traditie” şi uneori, în această perioadă, a fost tradus în latină ca 
»receptare” (receptio). Mai precis, kabbala este o tradiţie mistică, 
o încercare de a ajunge la Dumnezeu meditînd asupra multelor 
sale nume. Cei care studiau kabbala credeau că ebraica era limba 
originară, limba lui Dumnezeu, şi că în cuvintele ei se află mai 
mult decît nişte simple semne ale lucrurilor. Credeau că respecti- 
vele cuvinte au propria lor putere. Prin folosirea numelor tainice 
ale îngerilor, kabbaliştii erau capabili să-i convoace pe aceştia. 
Nu e greu de explicat entuziasmul filologilor umanişti sau al 
„iubitorilor de cuvinte” faţă de o astfel de doctrină!. 

Atracția umanistilor creştini faţă de tradiţia iudaică era simi- 
lară cu cea faţă de Zoroastru, Hermes Trismegistus şi, într-o 
oarecare măsură, faţă de Platon. S-a considerat că textele acestei 
„teologii antice” (vezi supra, p. 55) prevesteau şi confirmau 
astfel creştinismul (nu e nevoie să mai spunem că învățații evrei 
au găsit absurd acest mod de folosire a tradiţiei lor). Astfel, Pico 
della Mirandola a afirmat că „nici o ştiinţă nu demonstrează 
divinitatea lui Hristos cum o fac magia si kabbala". Ín Italia, 
studiile kabbalistice au inceput sá se dezvolte la inceputul seco- 
luluial XVI-lea. La Roma, de pildă, cardinalul Egidio da Viterbo, 
un fost discipol al lui Ficino, a devenit un entuziast sustinátor a 
ceea ce el numea „adevărul evreiesc” (Hebraica veritas). El i-a 
spus Papei Leon al X-lea cá studiile biblice vor renaste in aceastá 
epocă „din propria lor cenuşă”, tot aşa cum studiile de greacă au 
reînviat pe vremea lui Lorenzo de Medici. La Veneţia, călugărul 

franciscan Francesco Giorgi (sau Zorzi) a utilizat kabbala ca pe o 
probă a armoniei cosmosului. Giorgi a fost consultat, în calitate de 
expert în armonii, la construcţia bisericii San Francesco della Vigna!. 

În Germania, Johan Reuchlin a publicat în 1517 o carte despre 
kabbala, dedicîndu-i-o papei Leon al X-lea. El afirma că această 
tradiţie evreiască deschide accesul la „filosofia simbolică” pierdută 
a lui Pitagora, a cărui înţelepciune îşi trăsese seva din Răsărit. 
Pitagora, a declarat învățatul german, a renăscut acum, de vreme 
ce Reuchlin putea să-şi expună ideile în acelaşi mod în care 
Ficino prezentase filosofia lui Platon, iar Lefévre pe cea a lui 
Aristotel. Discipolul lui Reuchlin, Heinrich Cornelius Agrippa, 
tinea deja cursuri despre ideile maestrului sáu in 1509, anul in 
care acesta l-a vizitat pe Trithemius şi a conversat cu el „despre 
alchimie, magie, kabbala şi lucruri asemănătoare”. Agrippa a 
mers mai departe, scriind o carte, Despre filosofia ocultă, care în 
cele din urmă a fost publicată în 1531. 

La fel ca neoplatonicienii florentini de la sfîrşitul secolului 
al XV-lea, cu care studiase Reuchlin, umanistii germani încercau 
să ajungă la cunoaşterea misterelor antice. Ca şi cercul florentin, ei 
au asociat poezia, profeția şi noblețea — sau ceea ce Agrippa numea 
„înnobilarea” - omului. Şi umaniştii germani au pus accentul pe 
compatibilitatea dintre creştinism şi doctrinele secrete ale anticilor. 
Pe pagina de gardă a cărţii lui Agrippa se află un citat din 
Evanghelia după Matei (10.26): „Nimic nu este acoperit care să 
nu iasă la iveală şi nimic ascuns care să nu ajungă cunoscut”. Cu 
toate acestea, învățații din grupul german au luat cultura evreiască 
mai în serios decît predecesorii lor, făcînd multe referiri respectuoase 
la rabinii învăţaţi care au studiat kabbala înaintea lor?. 

Greaca era studiată ca o cheie pentru cele două Antichitáti, cea 
păgînă şi cea creştină. Ca exemplu pentru legăturile dintre cele 
două, dar şi pentru modurile în care umaniştii epocii au utilizat 
cultura elină antică, receptarea lui Lucian constituie un studiu de 
caz reprezentativ. Lucian, care a trăit în secolul al II-lea d.Hr., 

este autorul unor dialoguri satirice scrise într-un limbaj viu si 
natural. Acestea se desfăşoară adesea în paradis, în Olimpul 
clasicilor, sau în infern, Hadesul clasicilor. Plasarea în Olimp ii 
permite filosofului Menippos, unul dintre protagonistii dialogurilor 
lui Lucian, să se uite în jos, spre pămînt, de la o distanţă suficient 
de mare încît activităţile umane să pară lipsite de importanţă. 
Funcţia Hadesului este de a arăta oameni cîndva importanţi 
despuiati acum de puterea şi de bogăţia lor. Sufletele trebuie să 
lase totul în urma lor înainte de a urca în luntrea care le va duce 
pe celălalt mal al Styxului, în lumea pămînteană. Luntraşul, 
Caron, ca şi Menippos, critică nebunia omenească. 

Opera lui Lucian a fost publicată în limba originală, elina, în 
anii 1490. La începutul secolului al XVI-lea, Erasmus, Morus, 
Reuchlin şi Budé au tradus în latină cîteva dintre dialoguri. Ele 
i-au inspirat, de asemenea, pe unii umanisti, printre care Erasmus, 
Hutten şi Valdés, să-l imite sau să-l pastişeze pe scriitorul satiric 
grec. „Dacă ai putea să priveşti în jos de pe Lună, aşa cum a făcut 
odinioară Menippos" , spune protagonistul celebrei lucrări Elogiul 
nebuniei a lui Erasmus, „la nenumăratele hoarde de muritori, ai 
crede că vezi un roi de muşte sau de tintari certîndu-se”. Olimpul 
şi Hadesul devin paradisul şi iadul creştin. În opera anonimă Julius 
Exclusus, aproape sigur scrisă de Erasmus, papa cel războinic 
apare la porţile raiului şi încearcă să le deschidă cu cheile lui. 
Urmează un dialog cu Sfintul Petru, care e uimit de înfăţişarea 
lumească a succesorului său. „Astăzi este cu totul altceva să fii 
episcopul Romei”, explică papa Iuliu!. 

Hutten si Valdés au fost printre cei care au urmat exemplul lui 
Erasmus. De altfel, tipograful Johan Froben l-a descris pe Hutten 
ca fiind „Lucian născut a doua oară”. În lucrarea Inspicientes 
(„Spectatorii”) a lui Hutten, spectatorii din ceruri, Soarele si 
Phaeton, se uită în jos, la oamenii cît furnicile „ce stîrnesc mari 
războaie pentru nimicuri, murind în van”. Personajele se exprimă 
critic la adresa corupției papei Leon al X-lea, care storcea bani 
de la germani sub pretextul unei cruciade împotriva turcilor, ca şi 
la adresa arogantei legatului papal, cardinalul Cajetanus. Hutten 

însuşi a tradus în germană acest dialog şi altele trei, pentru ca ele 
să ajungă la un public mai larg decît cel constituit din tovarăşii săi 
umanisti. Din acelaşi motiv, Alfonso de Valdés, „mai erasmian 
decit Erasmus", dupá cum spunea un coleg de-al sáu umanist, a 
scris în spaniolă!. Dialogul lui, Mercur şi Caron, combina temele 
politice cu cele morale şi religioase. Mercur coboară în Hades 
pentru a-i comunica lui Caron ultimele noutăţi despre lumea de 
deasupra. Caron, auzind că împăratul Carol al V-lea şi Francisc I 
se află în război, a cumpărat o galeră nouă, de teamă că vechea 
Sa luntre nu i-ar putea duce pe toţi morţii care urmau să coboare 
la el. Mercur îi descrie războiul din punctul de vedere al lui Carol 
(Valdés era secretarul împăratului). În decursul conversatiei, sosesc 
sufletele celor morţi de curînd, iar cele două personaje centrale 
le chestionează asupra felului în care şi-au petrecut vieţile. Printre 
aceste suflete se află un fost cîrmuitor, un ministru, un preot şi 
un teolog, cu toţii răi şi háráziti infernului. Poate că dialogul 
merge, în ceea ce priveşte forma, pe urmele lui Lucian, dar tonul 
este foarte diferit. Este mult mai serios, adaptîndu-l sau acomo- 
dîndu-l pe scriitorul satiric grec la starea de spirit religioasă de la 
sfîrşitul decenului 1520-1530. 

Ceea ce ar trebui subliniat este tonul anti-papal al acestor 
dialoguri. Critica la adresa Romei papale avea accente naţionale 
(dacă nu chiar ,nationaliste"). Rivalitatea naţională şi concurenţa 
dintre eruditi se impleteau strîns. Ín Franta, de pildá, intrecerea 
cu Italia s-a transformat, in rindurile studentilor umanisti care 
studiau dreptul roman, in respingerea ,metodei italiene" (mos 
italicus) în favoarea celei neaose, mos gallicus, distincţie datînd 
de la jumătatea secolului al XVI-lea. „Metoda franceză”, inter- 
pretarea dreptului roman prin repunerea sa în contextul culturii 
romane antice, fusese de fapt metoda folosită de Valla şi de 
Poliziano, însă această practică a fost dusă şi mai departe în 
Franţa acestei perioade. Lucrarea lui Guillaume Budé, Adnotdri 
ale Codicelui Iustinian (1508), era o lucrare tehnică, dar şi un 
exemplu de filologie în care autorul istoriciza dreptul roman, 
arătînd că acesta este produsul unei anumite perioade. Ca şi 

primii umanisti care au studiat dintr-o asemenea perspectivă 
literatura clasică, filosofia clasică şi Noul Testament, Budé a 
încercat să „restaureze” dreptul roman, corectînd textele corupte 
şi îndepărtînd, bucată cu bucată, interpretările greşite!. 


Conflicte 


Vom vedea clar că în această perioadă existau dezacorduri profunde 
în sînul mişcării umaniste. Un umanist chiar a făcut odată o 
referire la „războiul civil dintre ciceronieni şi erasmieni"?. Cu 
greu s-ar putea găsi un contrast mai evident ca acela dintre Bembo 
(să zicem), cu entuziasmul său faţă de forma literară elegantă, şi 
Egidio da Viterbo, care a trăit la Roma în aceeaşi perioadă, dar 
care considera latina o limbă „barbară” în comparaţie cu ebraica. 
Asemenea conflicte nu trebuie reduse la rivalități personale sau 
locale, oricît de importante au fost acestea. Ele au scos la iveală 
contradicţiile latente ce existau în mişcarea umanistă. Erasmus a 
arătat care erau greutăţile. Cum putea cineva să împace creşti- 
nismul cu respectul faţă de Antichitatea páginá? Tradiţia clasică 
trebuia urmată în spiritul sau în litera ei ? Dacă mişcarea umanistă 
nu s-a fárimitat de tot la acea vreme, meritul trebuie pus probabil 
pe seama inamicilor săi, pe care i-am putea numi „troieni”, cum 
a făcut Thomas Morus atunci cînd a apărat studiile de greacă de 
la Oxford. Conservatorii de la Oxford nu erau singuri ; în exact 
aceeaşi perioadă, la universitatea din Leuven a avut loc un atac 
similar asupra studiilor de greacă şi ebraică, precum şi asupra 
filologiei lui Valla şi Erasmus. În Franţa, Sorbona (cu alte cuvinte, 
Facultatea de Teologie) se opunea noilor abordări făcute de 
aşa-numiţii lecteurs royaux. Ín Spania, Erasmus a avut multi 
dusmani, dar si multi discipoli. 

Douá controverse notorii din aceastá perioadá dezváluie ostili- 
tatea fatá de umanism, care s-a perpetuat in unele cercuri: cazul 
Pomponazzi si afacerea Reuchlin. Pietro Pomponazzi a fost profesor 

la universitatea din Bologna, unde ţinea cursuri despre filosofia 
lui Aristotel. Deşi nu era un cunoscător al limbii greceşti, ca 
Ermolao Barbaro (vezi supra, p. 64), a participat la mişcarea de 
redescoperire a sensurilor originale din scrierile lui Aristotel, 
nefiind de acord cu ceea ce au pretins comentatorii de mai tîrziu (de 
exemplu Averroes) că sugera filosoful antic. În 1516, Pomponazzi 
a publicat o carte, Despre nemurirea sufletului, unde susţinea că 
Aristotel declarase că sufletul e muritor. Această cărticică a stîrnit 
o controversă de proporţii. Cu toate că Pomponazzi declarase că 
nici moartea, nici nemurirea sufletului nu pot fi demonstrate cu 
argumente ale raţiunii naturale, a fost atacat ca „mortalist”. 
Cartea sa a fost arsă la Veneţia şi cîţiva teologi au scris împotriva 
lui. Pomponazzi nu a suferit: universitatea i-a dublat salariul. 
Cu toate acestea, felul cum a fost primită cartea relevă forţa 
obstacolelor apărute în calea receptării umanismului!. 

În cazul afacerii Reuchlin, antiumanismul s-a împletit cu 
antisemitismul. Reuchlin a fost atacat mai întîi pentru că a adus 
argumente împotriva suprimării apariţiei cărţilor evreieşti. În 
momentul în care s-a apărat pe el însuşi, ţinta atacului a devenit 
propria sa operă, în special cartea sa despre kabbala. Controversa 
şi-a extins tot mai mult aria, devenind o dispută intelectuală şi 
internaţională. Reuchlin a ajuns să creadă că „adversarii săi 
barbari” încercau să discrediteze învățămîntul grecesc şi ebraic 
pentru a-şi apăra propriile studii puerile. Erasmus i-a scris lui 
Reuchlin ca să-l asigure de sprijinul său împotriva „răutăţii” 
duşmanilor, iar un post scriptum al acestei scrisori infatisa lista 
cu prietenii lui Reuchlin din Anglia, printre care Morus, Colet şi 
prietenii lor Linacre şi Grocyn’. 

in Germania, disputa a fost prezentatá in Scrisorile unor 
oameni obscuri (Epistolae Obscurorum Virorum, 1515) ca un atac 
al fortelor barbare asupra umanismului. Aceste scrisori imagi- 
nare, schimbate intre filosofi scolastici din universitáti germane 
cum ar fi Kóln si Mainz - o intreprindere colectivá in care Hutten 
joacă rolul principal -, compun un portret de grup al duşmanilor 

pe care îi aveau poezia şi „proaspăt apăruta latină” în rîndul 
clericilor, apărători ai „cărţilor vechi şi bune” semnate de Petrus 
Hispanicus, Toma d'Aquino şi aşa mai departe. Autorii epistolelor 
se prezintă pe ei înşişi şi apar ca nişte insi ignoranti, stupizi, 
lacomi, autoritari şi antisemiti prin intermediul unui act de con- 
damnare a lui Reuchlin ca „poet laic şi, în plus, un om arogant, 
care s-a dat de partea evreilor, sfidînd patru universităţi, şi care... 
nu se pricepe la Aristotel sau Petrus Hispanicus” (un teoretician 
al logicii din secolul al XIII-lea). Limbajul scrisorilor este unul 
hibrid. Latina în care sînt scrise, reflectînd cultura sau lipsa de 
cultură a scriitorilor, este mai degrabă medievală decît clasică şi 
fusese contaminată de limba vulgară. Stilul sau lipsa de stil a 
scrisorilor ar fi fost de ajuns ca să-i facă pe cititorii umanişti să 
moară de rís. 

Putin după publicarea Scrisorilor unor oameni obscuri, umanistul 
spaniol Luis Vives a lansat un atac direct şi impresionant asupra 
filosofilor sau a „sofiştilor” scolastici de la universitatea din Paris : 
Împotriva pseudologicienilor (In pseudodialecticus, 1520). Într-un 
limbaj îndatorat stilului lui Valla şi Erasmus, Vives îi denunţă pe 
parizieni pentru studiile lor „sterpe şi inutile”, „cele mai minore 
dintre lucrurile minore" (nugacissimas nugas), pentru neputinta de 
a distinge cuvintele de lucruri, pentru înlocuirea limbii obişnuite 
cu un jargon barbar al ,,presupunerilor”, ,restrictiilor", „calificati- 
velor” şi aşa mai departe şi pentru că erau mai degrabă adepţii lui 
Petrus Hispanicus decît ai lui Cicero sau Quintilian. Vives pledează, 
în schimb, pentru studierea „acelor discipline care sînt valoroase 
pentru om şi de aceea sînt cunoscute ca studii umaniste”. 

Umanistii au criticat şi spiritul cavaleresc. Erasmus, Vives şi 
Morus au fost cu toţii critici ai romanelor cavalereşti atît de citite 
în vremea lor - poveştile lui Arthur, Lancelot, Tristan, Roland şi 
aşa mai departe -, deoarece erau prost scrise, „complet ignorante, 
stupide şi prosteşti” (după cum a scris Erasmus în lucrarea sa 
Enchiridion), şi pentru că glorificau războiul şi iubirea în afara 
căsătoriei. Respingerea romanelor cavalereşti a fost legată, de 
asemenea, de critica adusă războiului în Utopia lui Morus si de 
comentariul lui Erasmus asupra proverbului Dulce bellum inexpertis, 
„Războiul este frumos pentru cei care nu l-au trăit”. 

Aceste proteste au avut un efect redus. Romanul spaniol Amadis 
de Gaula, publicat pentru prima oară în 1508, a continuat să fie 
un best-seller în multe părţi ale Europei şi în secolul al XVI-lea, 
avînd continuări practic nenumărate, precum şi traduceri în franceză, 
italiană, germană şi engleză. Desi Erasmus îl avertizase - în 
Educaţia unui principe creştin — împotriva acestui gen de lectură, 
printre puţinele cărţi despre care se ştie că l-au interesat pe Carol 
al V-lea se număra si un roman cavaleresc, Le chevalier délibére, 
pe care îl avea tradus în spaniolă. Din acest punct de vedere, 
Francisc I nu era foarte diferit de Carol. El i-a comandat unui 
poet italian de la curtea sa, florentinul exilat Luigi Alamanni, să 
compună un poem, dar subiectul pe care l-a ales îşi avea obirsia 
într-un roman cavaleresc franțuzesc. Regele a citit Amadis pe 
cînd era prizonier în Spania şi i-a plăcut atît de mult, încît la 
întoarcerea sa a cerut ca romanul să fie tradus în franceză. 

Şi în artele vizuale, contactul şi conflictul dintre stiluri au produs 
o cultură hibridă. Cardinalul Georges d'Amboise şi fraţii lui au 
comandat construcţia unor clădiri nu doar în stil renascentist, ci şi 
în stil gotic, printre ele numărîndu-se Palais de Justice de la Rouen 
şi Hótel de Cluny din Paris. Atunci cînd Diego de Siloe proiecta 
noua catedrală din Granada, unele persoane îi cereau împăratului 
Carol al V-lea să-i interzică arhitectului să construiască a lo 
romano, insistînd pentru el modo moderno, cu alte cuvinte, 
pentru stilul gotic!. Se pare că împăratul era indecis în această 
chestiune. Împăratul, Francisc I şi cîţiva artisti şi oameni de 
litere ai vremii au trăit simultan în ceea ce am putea descrie ca 
fiind lumea lui Huizinga şi lumea lui Burckhardt. 

Ca să mai complice un pic lucrurile, cîţiva umanisti din afara 
Italiei au ajuns să considere cá pentru regiunile lor dispretuitul 
Ev Mediu era echivalentul trecutului roman. Sentimentul lor de 
rivalitate cu Italia a încurajat atitudinea pozitivă faţă de „barbari”. 
Umaniştii germani au fost incintati de laudele aduse strămoşilor 
lor de Tacitus în lucrarea Germania. Celtis a scris o epopee 
despre Teodoric, conducătorul ostrogoților, şi a publicat piesele 
cálugáritei Hrotsvitha din secolul al X-lea. Evul Mediu tîrziu a 

devenit si el un obiect de interes plin de înţelegere. Împăratul 
Maximilian a comandat publicarea unei editii a epopeilor medievale 
germane. Umanistul alsacian Jacob Wimpheling a adus elogii 
arhitecturii catedralei din Strasbourg, ornamentatiei, coloanelor 
şi statuilor sale gotice. 


Erasmus arhi-umanistul 


Pentru a înnoda firul acestui capitol, ar fi util să aruncăm o 
privire mai atentă asupra lui Erasmus, echivalentul sau rivalul 
nordic al lui Bembo. Erasmus a împărtăşit disprețul general al 
umaniştilor faţă de filosofii scolastici, „scotiştii certáre(i" si 
„încăpăţînaţii ockhamisti”, cu „latina lor neîngrijită şi barbară” 
şi cu ,subtilitátile lor cetoase”. Erasmus a denunţat barbaria şi a 
împărtăşit admiraţia generală faţă de cele două Antichitáti, cea 
pagina si cea creştină, dar mai ales faţă de a doua. A învăţat din 
operele lui Cicero şi (după cum am văzut) din cele ale lui Lucian, 
precum şi din editarea operelor cîtorva dintre Părinţii Bisericii. 
A crezut în renasterea eruditiei, scriind în 1517 că „literele 
rafinate, care erau aproape dispărute, sînt cultivate si imbrátisate 
acum de scoțieni, danezi şi irlandezi” (cu alte cuvinte, de cei pe 
care îi considera periferia Europei). Erasmus îi admira pe primii 
umanişti, în special pe Rudolphus Agricola, pe care îl descria ca 
fiind „unul dintre primii care au adus un aer de erudiție proaspătă 
din Italia", si pe Lorenzo Valla, căruia i-a publicat primul 
Însemnările pe marginea Noului Testament. 

Erasmus a crescut totuşi în epoca tiparului, spre deosebire de 
primii umanişti. El s-a bucurat de relaţii bune cu tipografii săi, 
mai ales cu Aldus Manutius din Veneţia şi cu familia Froben din 
Basel. Graţie noilor circumstanţe, ca şi propriului său dar de a 
formula idealurile umaniste cu mai multă claritate şi convingere 
decît colegii lui, Erasmus a devenit ceea ce s-ar putea numi 
„arhi-umanistul” vremii sale, cel mai de succes şi mai respectat 
umanist din toată Europa. Lucrarea sa Enchiridion (sau Manualul 
soldatului creştin), un manual al vieţii pioase adresat laicilor, a 
avut între 1503 şi 1521 douăzeci şi şase de ediţii în latină. A fost, 

de asemenea, tradus în cehă (în 1519), germană (în 1520), engleză 
(cca 1522), olandeză (in 1523), spaniolă (1524), franceză (1529), 
in italianá si in portughezá. Elogiul nebuniei, satira pentru care 
este, probabil, cunoscut cel mai bine în zilele noastre, a fost 
publicată între 1511 şi 1536 în treizeci şi şase de ediţii succesive 
în limba latină şi a fost tradusă în cehă, franceză şi germană. 

În consecinţă, Erasmus s-a bucurat de o reputaţie internaţională, 
într-o măsură pe care nici un învăţat nu o atinsese înaintea sa - şi 
pe care nu au mai atins-o mulţi nici de atunci încoace. La invitaţia 
unor principi germani, a făcut în 1514 o călătorie triumfală în 
susul Rinului. Cardinalul Cisneros l-a invitat în Spania, Francisc I 
în Franţa ; a primit invitaţii din Anglia, Bavaria, Elveţia, Ungaria si 
Polonia, tara în care, potrivit unui martor englez din 1527, „nu trece 
o zi fără să se pomenească de mai multe ori numele lui Erasmus”. 
În ciuda afirmației sale cum cá nu ar produce „erasmieni”, 
învățatul a avut multi adepti. În Anglia, printre prietenii şi 
discipolii lui se numărau Thomas Morus şi John Colet. În Franţa 
erau Lefevre d'Etaples, Margareta de Navarra şi Rabelais, care a 
scris o epistolă de omagiu la adresa maestrului său. La spanioli, 
cei mai faimoşi discipoli ai lui Erasmus erau Vives si Valdés. În 
1520, la universitatea din Wittenberg s-a ţinut o prelegere despre 
Elogiul nebuniei, un omagiu neobişnuit adus unui învăţat în viaţă. 
În Basel şi în Rotterdam, locul unde s-a născut Erasmus, i s-au 
ridicat statui, într-o epocă în care, în mod normal, doar conducă- 
torilor politici, soldaţilor sau sfinţilor li se acorda o asemenea 
onoare. La puţină vreme după moartea lui Erasmus, discipolul 
lui, Beatus Rhenanus, a scris o biografie a sa!. 

Această reputaţie internaţională a fost extrem de potrivită 
pentru un om care a scris odată (adresîndu-i-se lui Ulrich Zwingli, 
în 1522): „Mi-ar plăcea să fiu un cetăţean al lumii” (Ego mundi 
civis esse cupio). Erasmus înţelegea prin „lume” comunitatea 
europeană a eruditiei. El a corespondat cu colegi umanisti din 
multe ţări, mărturisind odată că a scris atît de multe scrisori, 
încît „încărcătura [de epistole] abia dacă ar putea fi transportată 
cu două căruţe”. Printre cei cu care coresponda cel mai frecvent 

se numărau - lăsîndu-i la o parte pe tovarăşii săi din Ţările de Jos 
- germani (Beatus Rhenanus si juristul Ulrich Zasius), englezi 
(Morus si Colet), francezi (Budé), italieni (Ammonio), spanioli 
(Vives), portughezi (Damiăo de Gois) şi maghiari (Miklós Oláh!). 

Erasmus a fost un caz atipic prin succesul său, ca si prin 
cantitatea absolută de pagini publicate. La sfîrşitul vieţii, avea 
secretari şi alte ajutoare, cu sarcini cum ar fi lectura şpalturilor, 
astfel încît poate fi considerat, probabil, echivalentul literar al lui 
Rafael, căpetenia unui fel de atelier umanist. Cît despre atitudinea 
sa, la acea vreme existau prea multe conflicte în sînul mişcării 
pentru ca vreun ins să poată fi considerat tipic. Erasmus a susţinut 
studiul ebraicii, considerînd-o una dintre cele trei limbi necesare 
pentru întoarcerea la „sursele” creştinismului. El însă nu a învăţat 
niciodată ebraica, explicînd într-o scrisoare către Colet că îl 
respingea „stranietatea limbii”. L-a susţinut pe Reuchlin în 1516, 
după cum am văzut deja, dar i-a displăcut tonul din Scrisorile 
unor oameni obscuri şi a avut rezerve serioase în legătură cu 
studiul filosofiei oculte. „Talmudul, kabbala, tetragramatonul, Portae 
Lucis - denumiri goale”, îi scria el unui coleg german în 1518. 
„L-aş vedea pe lisus Hristos influenţat mai degrabă de filosofia 
lui Scotus decît de acest gunoi.” 

Erasmus avea, de asemenea, o atitudine ambivalentă faţă de 
umanismul italian. Italienii erau cei de la care învățase importanţa 
filologiei. L-a admirat pe Valla şi i-a publicat Însemnările pe 
marginea Noului Testament, în care a găsit o sursă de inspiraţie. 
Pe de altă parte, vizita sa la Roma, în 1509, nu l-a umplut de 
entuziasm. Dimpotrivă, i-a inspirat mai tîrziu respingerea umaniş- 
tilor italieni în dialogul intitulat Ciceronianus şi apărut în 1528, 
care poate fi intepretat ca un răspuns la discuţia lui Bembo asupra 
imitatiei, apărută cu cinsprezece ani mai devreme. După cum a 
mărturisit autorul, lucrarea „i-a ofensat pe mulţi italieni, aşa cum 
m-am cam gîndit că se va întîmpla”. În acest dialog, Erasmus 
înfăţişează un pedant prostănac, Nosoponus, care refuză folosirea 
cuvintelor sau chiar a conjugărilor ce nu pot fi găsite în scrierile 

lui Cicero. Nosoponus si alte ,,maimute ale lui Cicero" (Ciceronis 
simii) sint criticati de un alt vorbitor, Bulephorus, care face 
distincţia între imitatie si emulatie, prima noţiune însemnînd 
urmarea unui model, iar cea de-a doua depásirea lui. Potrivit lui 
Bulephorus, un orator bun va „reconcilia” trecutul si prezentul. 
Erasmus utilizeazá cu máiestrie ideea centralá de decorum sau de 
adecvare, apartinindu-i lui Cicero, impotriva ciceronienilor!. 

Dialogul lui Erasmus pune în scenă o tensiune existentă în sînul 
mişcării umaniste, tensiunea dintre dorinţa de a imita exemplul 
Antichității şi simţul perspectivei istorice, cu alte cuvinte, conştiinţa 
distanţei culturale dintre trecut şi prezent. Totuşi, Ciceronianus 
are şi alte niveluri de semnificaţie. Dialogul nu este concentrat în 
exclusivitate pe problema stilului latin, ci are şi implicaţii politice 
şi religioase. Publicat în 1528, la un an după pustiirea Romei, el 
exprimă teama că páginismul a renăscut prin Bembo şi cercul său. 
Imitarea lui Cicero inspiră, spune Bulephorus, paganitas. Această 
venerație pentru un autor păgîn este un fel de ,,superstitie” si 
ciceronienii sint o „nouă sectă”. În cazul limbajului, superstitia 
lor ia forma descrierii lui Dumnezeu ca Jupiter sau a papei ca 
romanul flamen ori Marele Preot din Antichitate. În artele vizuale, 
ea înseamnă portretizarea lui Hristos sub forma lui Apollo (cum 
era pe cale să facă Michelangelo în Capela Sixtină). 

Cu toate acestea, Erasmus are parte de o dublă respingere din 
partea unor reformatori de mai tîrziu ai Bisericii, fie ei protestanți 
Sau catolici. Luther şi susţinătorii săi l-au considerat prea alune- 
cos (ca un ,,tipar”) sau prea timid. Dürer scria în 1521 în jurnalul 
său: „O, Erasmus din Rotterdam, de ce nu ridici tu vocea?... 
Ascultă, tu, cavaler al lui Hristos, îndrăzneşte... ia-ti cununa de 
martir". A fost blamat şi entuziasmul lui Erasmus faţă de unele 
aspecte ale Antichității clasice. Omul care a criticat Roma marii 
Renasteri pentru că era prea păgînă a fost el însuşi descris de 
Luther ca „un Lucian batjocoritor" şi chiar ca „ateu”. 

Culmea ironiei, catolicii l-au considerat pe Erasmus prea 
apropiat de Luther. În Franţa, Sorbona i-a condamnat în 1526 

lucrarea Colloquies. În Spania, adepţii lui Erasmus au început să 
fie văzuţi ca ,,luterani” începînd cam de pe la 1530. În Italia, cu 
o generaţie mai tîrziu, Erasmus a fost din nou descris ca luteran’. 
Aceste exemple pot lăsa impresia că Renaşterea se apropie de 
sfîrşit în jurul anului 1530. Unul dintre lucrurile pe care le vom 
discuta în următorul capitol este acela că o asemenea perspectivă 
este greşită. 


1. Bataillon (1937); Menchi (1987). 


4. Epoca diversităţii: Renaşterea tirzie 


A existat un moment cînd s-a afirmat cá tranziţia de la Erasmus 
la Luther a marcat o „criză” a Renaşterii sau chiar sfîrşitul ei. 
Faimoasa controversă din anii 1520 dintre Erasmus şi Luther, 
avînd ca subiect libertatea voinţei, era considerată simbolică 
pentru conflictul dintre Renaştere şi Reformă, Erasmus repre- 
zentînd învinsa viziune umanistă asupra „demnităţii omului”. În 
acelaşi mod a fost argumentată şi „blocarea” umanismului englez 
din anii 1530. În cazul ţărilor catolice, s-a susţinut adesea că 
parcursul Renaşterii a fost oprit de Conciliul de la Trento, convo- 
cat pentru o reformă a Bisericii, ca reacţie la provocarea lansată 
de Luther. Pînă la urmă, proiectul unei traduceri în trei limbi a 
Bibliei a eşuat. Conciliul a validat din nou traducerea latinească 
tradiţională, cunoscută sub numele de Vulgata, ca fiind versiunea 
oficială, ceea ce a reprezentat o înfrîngere majoră a proiectului 
întoarcerii „la surse”. Lucrările unor scriitori de frunte ai 
Renaşterii, de la Erasmus la Machiavelli, au fost trecute la Indexul 
cărților interzise. 

Au existat şi încercări de a lansa ideea unei Contra-Renaşteri. 
Anii 1530 sînt consideraţi un moment de cotitură în special în 
istoria artelor, fiind perioada în care Renaşterea a fost înlocuită 
de „Manierism”, curent definit drept o reacţie împotriva armo- 
niei, împotriva proporţiilor şi chiar împotriva raţiunii, un semn 
al unei crize politice şi spirituale comparate uneori chiar cu cea 
de la începutul secolului XX!. 

Între perioadele istorice nu există limite obiective. Periodizarea 
implică întotdeauna selectarea a ceea ce autorul periodizării 

considerá important sau semnificativ. Este greu sá respingem 
ideea cá anii 1520-1540 au reprezentat un moment de răscruce în 
istoria culturii europene. Însă e şi mai greu de stabilit dacă acest 
moment de răscruce poate fi considerat sau nu punctul de final al 
Renaşterii. De exemplu, ideea că umanismul s-a încheiat la 
începutul secolului al XVI-lea este dependentă de afirmaţia că 
umanismul italian din secolul al XV-lea a fost pagin, spre deose- 
bire de „umanismul creştin” din nord, care a pregătit terenul 
pentru o Reformă ce avea să măture complet umanismul. Aşa 
cum am văzut deja (supra, p. 128), Erasmus părea să fie şi el de 
părere că italienii erau păgîni, dar opinia lui era cea a unui 
european din nord care judecă deformat sudul continentului. Un 
alt motiv care susţine ideea că Renaşterea s-a încheiat în anii 1520 
ar putea fi şi ipoteza că istoria înseamnă în primul rînd relatarea 
evenimentelor dramatice, şi nu prezentarea tendinţelor generale. 
S-a considerat de la sine înţeles că, la un anumit moment dat, pe 
scena istoriei nu poate evolua decît un singur actor important. 
Aşadar, apariţia Reformei înseamnă ieşirea Renaşterii din scenă. 
Jefuirea Romei de o armată în care se aflau şi protestanți germani 
a oferit o ilustrare percutantă pentru sfîrşitul brusc al acestei mişcări. 

O perspectivă alternativă - care va fi prezentată pe larg în 
capitolul de faţă — este aceea care sustine că Renaşterea a continuat 
nestînjenită încă un secol, cam pînă prin jurul anului 1630. Astfel, 
manierismul poate fi considerat nu neapărat o anti-Renaştere, ci 
o mostră a diversităţii artei renascentiste dintr-o fază mai tîrzie a 
mişcării, în care regulile lui Cicero şi Vitruviu deveniseră atît de 
cunoscute - atît de producători, cit şi de consumatori -, încît 
artiştii şi-au oferit şi, în acelaşi timp, au oferit celorlalţi plăcerea 
încălcării regulilor sau a jocului cu aceste reguli, subminînd 
aşteptările privitorilor sau ale cititorilor. Un caz faimos este 
Palazzo del Té din Mantova, proiectat şi decorat de discipolul lui 
Rafael, Giulio Romano, unde triglifele par să se desprindă de pe 
frize şi de pe plafon, fiind gata să cadă peste capetele privito- 
rilor!. În timpul coexistentei şi interacțiunii dintre protestantism şi 
catolicismul reformat au fost produse noi forme de umanism. În 

artá, literaturá si muzicá, acum, si nu mai devreme, au apárut 
cîteva dintre cele mai coerente şi mai izbutite încercări de a 
prelua modelele oferite de Italia şi de Antichitate. Avem de-a face 
mai degrabă cu o perioadă nouă decît cu o „toamnă” sau cu o 
„vară tirzie” a Renaşterii!. 

Formele de exprimare a egalităţii cu anticii relevă în diferite 
parti ale Europei o tot mai mare încredere la nivel cultural?. 
Astfel, dramaturgul Gil Vicente este cunoscut drept Plaut al 
Portugaliei, umanistul Jerónimo Osorio capătă supranumele de 
Cicero al Portugaliei, iar istoricul Joâo de Barros pe cel de Titus 
Livius al Portugaliei. Istoricul Johannes Aventinus era Herodotul 
Bavariei, în vreme ce Pieter Corneliszoon Hooft era numit Tacitus 
al olandezilor. Michael Drayton era Ovidiu al englezilor, iar 
Simon Lomnicky - Ovidiu al cehilor. Gaspara Stampa era noua 
Sapho. Dramaturgul Nicodemus Frischlin era numit Aristofan al 
germanilor. Poetul liric neolatin Johannes Secundus devenea 
Propertiu al Tárilor de Jos. Satiristii Joseph Hall si Francisco 
Quevedo erau noii Seneca. Poetul Luis Góngora era Homer al 
Spaniei. Arhitectul Hans Vredeman de Vries devenea Vitruviu al 
flamanzilor, iar astronomul Tycho Brahe - Ptolemeul danezilor. 
Poetii francezi - printre care si Pierre Ronsard - cunoscuti sub 
numele comun de ,,Pléiade” - un alt exemplu al rolului inovator 
jucat de grupurile mici - îşi luaseră numele după cel al unui grup 
de poeţi din Alexandria. 

Pe de altă parte, Italia reprezenta o ameninţare pentru încre- 
derea în propria creaţie a artiştilor şi scriitorilor din alte părţi, 
fiindcă italienii nu luau foarte în serios realizările altora. De 
exemplu, scriitorul german Johann Fischart se plingea de comen- 
tariile lui Vasari referitoare la arta germană din Vieţile celor mai 
de seamă pictori, sculptori şi arhitecţi. Resentimentul stîrnit de 
iubirea neîmpărtăşită faţă de Italia este un element semnificativ al 
„italofobiei”, cum am putea numi sentimentul existent în epocă 
(vezi infra, p. 215). 

Diversitatea 


Unul dintre motivele pentru care capitolul de faţă a fost intitulat 
astfel este accentul pus pe varietas în numeroase discuţii ce au ca 
subiect literatura şi artele în a doua jumătate a secolului al XVI-lea. 
Sursa de inspiraţie — sau cel putin de legitimare - a tendinței spre 
diversitate a fost oratorul roman Quintilian. Citarea sau parafrazarea 
faimosului pasaj din Cartea a X-a a tratatului lui Quintilian, în care 
autorul susţinea că în oratorie există mai multe modele de excelență, 
nu doar un singur model corect, devenise un loc comun. 

Este adevărat că mai mulţi critici au continuat să pună accent pe 
importanţa unităţii în opera literară şi să-l critice - de exemplu - 
pe Ariosto cu al său Orlando Furioso pentru lipsa de unitate 
formală a operei. Apoi, la fel de adevărat este şi că tiparul 
stimula standardizarea culturală şi că în cazul artelor vizuale 
remarcăm impunerea unui stil internaţional de sorginte italiană, 
în dauna stilurilor regionale. Totuşi, aceasta e şi perioada în care 
modelele clasice sau italiene au fost interpretate deliberat într-o 
manieră liberă, creativă. Aşa cum exista italofilia, au existat şi 
reacţii împotriva stilului italian - italofobia. 

Cu alte cuvinte, în perioada în discuţie, conflictul dintre stabilirea 
şi încălcarea regulilor, pe care l-am discutat anterior (p. 93), era şi 
mai acut decit înainte. În literatură, regulile de delimitare a diferitelor 
genuri literare au fost formulate pe baza Poeticii lui Aristotel. De 
exemplu, conform interpretării spuselor lui Aristotel, tragedia 
trebuia să utilizeze numai protagonişti din clasele superioare, iar 
comedia - dimpotrivă - doar oameni de rînd, iar piesele trebuiau 
să respecte regula unităţii de timp, loc şi acţiune. Casa editorială 
venețiană a lui Giolito a fost sursa principală de propagare a ideii 
de canon literar a lui Bembo, tipărind ediţii ale clasicilor moderni 
(în special din Petrarca, Boccaccio şi Ariosto) care erau prezentate 
publicului cu îngrijirea şi cu aparatul critic (glosare, comentarii 
ş.a.m.d.) rezervate anterior doar autorilor antici. La începutul 
anilor 1650, de acelaşi tratament s-a bucurat Bembo insusi!. 

Giorgio Vasari a incurajat ideea unui canon artistic prin intermediul 
judecátilor de valoare făcute în Vieţile celor mai de seamă pictori, 
sculptori şi arhitecţi, carte publicată pentru prima dată în 1550 şi 
apoi, într-o ediţie adăugită, în 1568. În arhitectură a continuat 
vitruvianismul. Patricianul venetian Daniele Barbaro, fost discipol 
al lui Bembo, a publicat în 1556 o traducere de succes a lui 
Vitruviu, incluzînd şi un comentariu asupra textului. Cam în 
aceeaşi perioadă, Vitruviu devenea tot mai faimos şi în afara 
Italiei. În 1547 a fost publicată o traducere în franceză a operei 
sale, cu ilustraţii ale artistului Jean Goujon, iar în 1548 a apărut 
şi o traducere în germană. Arhitectii Sebastiano Serlio (un fost 
asistent al lui Rafael) şi Andrea Palladio au ajutat la impunerea 
regulilor stabilite de Vitruviu prin publicarea tratatelor lor Cinci 
cărți de arhitectură (1537-1547) şi Patru cărți de arhitectură (1570). 
Şi aceste volume au avut o influenţă serioasă în afara Italiei. Spre 
exemplu, în această perioadă Serlio a fost tradus în cinci limbi. 
Vasari n-a fost tradus, dar cartea lui se găsea nu doar în bibliote- 
cile confratilor săi arhitecţi cum erau Juan de Herrera si Inigo 
Jones, ci şi în cea a magicianului John Dee sau a pictorului 
El Greco. Palladio nu era încă atit de important cum avea să 
devină ulterior, în secolul al XVIII-lea (vezi infra, p. 291), dar şi 
el era bine cunoscut în străinătate. Ca să dăm un singur exemplu, 
în 1613 contele de Arundel a luat cu sine în Italia exemplarul său 
din cartea lui Palladio. 

Totuşi, tirania regulilor nu trebuie exagerată. Au existat drama- 
turgi care nu s-au supus regulilor aristoteliene. Anti-petrarchismul 
era la fel de răspîndit ca şi petrarchismul. Artistul olandez Karel 
van Mander şi-a manifestat opoziţia faţă de modelul toscan de 
excelenţă artistică promovat de Vasari şi a apărat ideea de relati- 
vitate a normelor, remarcind că in Java, spre deosebire de Europa, 
albul este culoarea doliului, iar negrul culoarea bucuriei!. Vasari 
însuşi, în teoria sa, lăsa loc pentru ceea ce el numea „capriciu” 
sau „abatere”, vorbind de cazul creaţiei artistice de batrinete a 
lui Michelangelo, artist care „s-a îndepărtat serios de genul de 

arhitecturá guvernatá de ordine si de regulile proportiei". Cu 
toate acestea, Vasari afirmá cá ,toti artistii ii sint foarte indatorati 
întru veşnicie lui Michelangelo, căci văd cá el a rupt legăturile si 
lanţurile care odinioară îi limitau la crearea formelor tradiţionale”. 
Treizeci de ani mai tîrziu, într-un tratat despre muzică, pentru a da 
exemple de creatori care ştiau cînd să încalce regulile, Vincenzo 
Galilei (tatăl lui Galileo) l-a comparat pe compozitorul Cipriano 
de Rore cu Michelangelo. Un alt exemplu era Giulio Romano. Apoi, 
lucrarea lui Serlio intitulată atît de nimerit Libro estraordinario 
(1551) nu se concentra atît asupra regulilor, cît asupra „abaterii”. 
Însuşi Palladio, atunci cînd a proiectat diverse vile pentru patri- 
cienii venețieni, şi-a permis să se depărteze în anumite aspecte 
importante de modelele sale romane!. 

În orice caz, au existat conflicte clare între modele adverse. În 
pictură, cea mai mare bătălie s-a purtat între Florenţa şi Veneţia, 
adică între proiect şi culoare. În cazul dialogurilor, concurau 
modelele lui Platon, Cicero şi Lucian. În literatură, într-un plan 
mai general, se desfăşura războiul civil dintre ciceronieni şi 
anti-ciceronieni. Mulţi autori şi profesori îl acceptau încă pe 
Cicero ca model de scriere şi vorbire în latină, ca şi în limba 
vulgară, însă alţii începeau să prefere modelele asociate cu scriitorii 
latini de mai tîrziu, ca Seneca şi Tacitus. Concizia şi aciditatea 
frazelor lui Tacitus, precum şi stilul degajat, conversational, al 
lui Seneca îşi aveau fiecare propriii adepti. 

În practică, diversitatea era nota caracteristică fundamentală a 
unei epoci în care realizările culturale din Franţa, Spania, Anglia 
sau din alte părţi vădeau tot mai mult o independenţă asumată. În 
lumea tipăriturilor, dominaţia iniţială a Veneţiei a fost înlocuită 
de un sistem concurential în care Anvers, Lyon şi Basel (împreună 
cu Veneţia) deveniseră actorii principali. Astfel, perioada comentată 
aici ar putea fi numită o epocă a „policentrismului”. 


1. Puppi (1973); Tavernor (1990). 
2. Croll (1966) ; cf. Fumaroli (1980), pp. 170-179. 


136 RENAŞTEREA EUROPEANĂ - CENTRE SI PERIFERII 


Periferiile 


Tot în această perioadă, modelele şi ideile Renaşterii s-au propagat 
nu doar în anumite zone „periferice” ale continentului, ci chiar 
şi dincolo de graniţele Europei. 

În domeniul artelor, un rol deosebit de important în răspîndirea 
şi adaptarea stilului italian l-a jucat diaspora artiştilor din Țările 
de Jos. Hans Vredeman de Vries, care era originar din Friesland, 
a activat în Frankfurt, Wolfenbiittel, Hamburg, precum şi în alte 
locuri, iar cărţile cu modele arhitecturale pe care le-a publicat au 
circulat şi mai mult. La Praga, în epoca împăratului Rudolf al II-lea 
(vezi infra, p. 196), printre artiştii de la curte se numărau şi 
sculptorul Adrian de Vries şi pictorul peisagist Roelandt Savery. 
Artiştii italieni care activau în Anglia în epoca lui Wolsey au fost 
urmaţi de pictorul portretist Hans Eworth (din Anvers), precum 
şi de sculptorii William şi Cornelius Cure (din Amsterdam) şi 
Maximilian Colt (din Arras), cel care a făcut monumentul policrom 
al reginei Elizabeth din Westminster Abbey. 

Artiştii şi umanistii din Ţările de Jos au jucat un rol esenţial 
şi în receptarea Renaşterii în regiunea baltică, unde au scris 
lucrări de istorie, au predat în colegii, au pictat portrete, au 
sculptat monumente funerare, au proiectat fîntîni arteziene şi aşa 
mai departe!. De exemplu, expatriaţii olandezi Johannes Meursius 
şi Johannes Isaacszoon Pontanus au scris cîte o istorie umanistă a 
Danemarcei. În cazul monumentelor funerare, au existat doi 
sculptori din Mechelen care au jucat un rol foarte important : 
Willem Boy şi Willem van den Blocke. Boy a realizat monumentul 
funerar al lui Gustav Vasa, în Uppsala, cu siluetele culcate ale 
regelui şi reginei sculptate în piatră şi cu patru obeliscuri gigantice 
la colţurile mormântului. Blocke a activat initial la curtea Prusiei 
în Kónigsberg, după care s-a mutat în Gdafsk, unde a primit si 
comenzi venite de la regii Poloniei şi Suediei. În anumite privinţe, 
sculptorii din Ţările de Jos menţionaţi aici imitau modelele impuse 

de italieni si mai ales monumentele funerare fácute la Roma de 
Andrea Sansovino, dar ín alte privinte se deosebeau de acestia. 
Stilul de monument funerar cu patru stîlpi ca de baldachin în 
colţuri, semănînd cu un pat de marmură, a fost o inovaţie nordică. 
La fel şi decoratiunile în formă de „împletitură” (vezi infra, p. 223). 
Acum erau la modă şi monumentele policrome, cu blazoane în 
culori luminoase, cu marmură colorată şi alabastru. 

Renaşterea s-a răspîndit şi dincolo de graniţele Europei, prin 
intermediul negustorilor şi al misionarilor. Este perioada în care 
cîţiva pictori din Asia descoperă arta renascentistă, fie prin 
intermediul picturilor italiene, fie datorită reproducerilor flamande. 
De exemplu, călătorul Pietro della Valle a văzut în Ispahan picturi 
italiene puse la vînzare într-un magazin ţinut de un negustor 
venetian. În India, călugării iezuiţi i-au oferit împăratului mogul 
Akbar gravuri şi picturi religioase în stil renanscentist, inclusiv o 
reproducere după Heemskerk, iar Akbar le-a poruncit artiştilor 
săi să le imite. În China, gravurile fraţilor Wierix din Anvers, 
aduse de călugărul iezuit Matteo Rici, i-au inspirat în mod evident 
pe pictorii peisagişti chinezi, nu în sensul copierii acestora, ci în 
sensul modificării propriului stil ca reacţie la astfel de imagini 
străine de lumea lor!. 

Ricci era un cunoscător suficient de bun al culturii clasice ca 
să judece China prin prisma culturii eline şi romane. Filosofia 
chineză îi amintea de concepţiile lui Pitagora, iar obiceiul inváta- 
tilor de a se retrage la ţară ca să studieze îl făcea să se gindeascá 
la retragerea lui Cicero în vila sa de la Tusculum. Educaţia 
umanistă a lui Ricci l-a făcut receptiv la ideile lui Confucius, pe 
care îl descria ca fiind „egalul filosofilor păgîni şi chiar superior 
celor mai mulţi dintre ei"?. Pe de altă parte, el le-a prezentat 
chinezilor o introducere în filosofia lui Platon şi a stoicilor şi în 
arta clasică a memoriilor. 

În aceeaşi perioadă, Renaşterea a afectat şi Lumea Nouă. A 
existat un episcop mexican care, pe lîngă faptul că deţinea un 
exemplar din Utopia lui Morus, a şi încercat să-i pună ideile în 

practică în cîteva sate indiene din dioceza luit. Pe la 1590, în Peru 
existau şi petrarchişti, iar un astfel de grup s-a format în Lima, la 
Academia Antârtica. În cealaltă direcţie, cunoaşterea Lumii Noi 
a influenţat concepţiile despre páginism. Ediţia din 1615 a lucrării 
lui Vicenzo Cartari Imagini ale zeilor, un manual conceput pentru 
artişti, a fost adăugită prin includerea zeilor mexicani. Cele două 
culturi s-au combinat ori s-au împletit în bisericile construite în 
America hispanică după conquista. Bisericile respective — şi mai 
ales fațadele şi uşile lor decorate - includeau elemente clasice, 
transmise prin intermediul Renaşterii spaniole, fapt care a fost 
imediat interpretat drept o ilustrare şi o reafirmare a superiorității 
culturale a Spaniei. Numai că sculptorii erau în multe cazuri 
amerindieni care se obişnuiseră să lucreze şi în alte stiluri, astfel 
că apariţia formelor hibride era inevitabilă?. 

Cel mai remarcabil caz de hibridizare culturală este în mod 
cert cel al „umanistului incas” Garcilaso. Mama sa era o prinţesă 
incaşă, iar tatál său a fost un conchistador. În 1560, Garcilaso a 
plecat din Peru în Spania şi a dus viaţa unui om de litere. A 
frecventat un cerc de învăţaţi spanioli, iar biblioteca lui includea 
volume de Ficino şi Bembo, precum şi Orlando Furioso şi Curteanul 
lui Castiglione. Garcilaso şi-a început cariera literară prin traducerea 
în spaniolă a dialogurilor despre iubirea neoplatonică, scrise în 
italiană de Leone Ebreo, un medic evreu care a trăit el însuşi 
între două culturi (vezi infra, p. 256). Apoi a început să scrie o 
istorie a ţării sale de dinainte de venirea spaniolilor, fapt care 
ilustrează nostalgia sa pentru imperiul dispărut al incaşilor. Legă- 
tura dintre lucrarea sa de istorie şi receptarea Renaşterii reiese 
limpede din utilizarea limbajului sau limbajelor umanismului 
occidental, de la filologie la neoplatonism, pentru a critica preten- 
tiile de superioritate culturală ale Occidentului. 

Garcilaso urmărea să demoleze concepţiile spaniole conform 
cărora amerindienii erau barbari şi idolatri. El a discutat despre 
importanţa filosofilor şi a poeţilor pe vremea imperiului inca şi a 
susţinut că, încă dinainte de venirea spaniolilor, locuitorii din 

Peru credeau deja într-un singur Dumnezeu şi in nemurirea 
sufletului. La prima vedere, s-ar părea că neoplatonismul nu are 
prea mare legătură cu istoria unei ţări precum Peru, dar în opera lui 
Garcilaso ele sînt asociate. Tratatul de istorie scris de el sugerează 
că, de fapt, cultura peruană se potrivea cu modelul venerabilei 
Antichitáti şi cu teologia antică discutate şi comentate de Ficino 
şi de alţi umanişti. Neoplatoniştii aveau un cult al Soarelui, iar 
Soarele era venerat şi în Peru, aşa cum o dovedeşte din plin 
templul din Cuzco. Astfel, o formă de sincretism - între cultura 
creştină şi culturile págine din primele secole după Hristos - a 
fost utilizată pentru a justifica o alta, iar umanistii Renaşterii au 
jucat rolul de mediatori între cele două situații’. 


Modelele clasice 


În perioada discutată, modelele romane antice şi-au menţinut 
influenţa, aşa cum arată cazurile lui Cicero şi Vergiliu, discutate 
mai sus. Opera lui Cicero n-a fost doar reeditată, ci şi tradusă în 
limbile vulgare. De exemplu, între 1513 şi 1603, dialogul său 
despre prietenie a avut parte de trei traduceri în spaniolă, de două 
în franceză şi în engleză şi de cîte o traducere în cehă, italiană, 
portugheză, germană şi poloneză. Polemica asupra lui Cicero a 
continuat cu aceeaşi îndîrjire. Printre susţinătorii imitării maestru- 
lui latin se numărau învățatul şi tipograful francez Etienne Dolet 
şi umanistul german Johann Sturm. Sturm era un ciceronian 
creştin tradiţional, dar Dolet, care ulterior va fi ars pe rug pentru 
erezie, a lansat — aşa cum îi stătea în fire — un atac extrem de 
violent la adresa lui Erasmus, care era în acelaşi timp o apologie 
a lui Longolius şi a artei laice?. În cealaltă tabără, printre criticii 
lui Cicero se numărau Petrus Ramus, profesorul iconoclast de la 
universitatea din Paris, care mai criticase şi opera lui Aristotel, şi 

cel mai de seamá umanist din Tárile de Jos din a doua jumátate 
a secolului al XVI-lea, Justus Lipsius. 

Criticii modelului ciceronian nu respingeau si exemplaritatea 
Antichității. De exemplu, Lipsius propunea un model alternativ, 
care sá porneascá de la autorii romani dintr-o epocá ulterioará 
lui Cicero, aşa-numita „epocă de argint”, printre care se numărau 
Tacitus şi mai ales Seneca. Acest stil, pe care, urmîndu-l pe 
Quintilian, Lipsius îl numea „atic”, în opoziţie cu stilul „asiatic” al 
ciceronienilor, viza simplitatea şi concizia, accepta abaterile de 
la formă şi era caracterizat prin utilizarea frecventă a parantezelor 
şi prin ceea ce Lipsius numea acumina, întorsăturile „ascuţite” 
de frază. Acest model de proză latină a reuşit să se impună în 
jurul anilor 1570 şi s-a răspîndit şi în limbile vulgare, aşa cum 
vom vedea ulterior (infra, p. 178)!. În poezie, modelul suprem 
rămîne Vergiliu. În perioada respectivă, Eneida a fost publicată 
în mai multe limbi europene, printre care italiana, spaniola, 
germana, franceza, engleza si scotiana, fiind tradusă uneori de 
poeţi profesionişti, cum ar fi Joachim Du Bellay sau contele de 
Surrey. În dramaturgie, care acum începe să ocupe un loc din ce 
în ce mai important în viaţa culturală (vezi infra, p. 186), romanii 
Plaut şi Terentiu au inspirat o mulţime de imitatori. 

Totuşi, în această epocă a diversităţii au existat şi autori care 
şi-au îndreptat atenţia nu doar spre modelele de excelenţă romane, 
ci şi spre cele eline. La Paris, umanistul Jean Dorat le prezenta 
elevilor săi (printre care se număra şi Ronsard) literatura elină, 
inclusiv pe Homer. Ronsard a rămas impresionat şi, mai tîrziu, 
avea să susţină că a scris epopeea Franciada (La Franciade) „mai 
degrabă urmînd modelul abilității spontane a lui Homer decît pe 
cel al trudei conştiente a lui Vergiliu (plutôt sur la naive facilité 
d'Homere que sur la curieuse diligence de Virgile). 'Tot în această 
perioadă, Homer a fost tradus în italiană, franceză, engleză şi 
germană. Dramaturgii elini Sofocle şi Euripide (nu însă şi Eschil) 
au stîrnit tot acum interesul umanistilor. Electra lui Sofocle - ca 
sá luám un exemplu - a fost tradusá in spaniolá, francezá si 
italianá si a fost adaptatá in maghiará. Hecuba lui Euripide a fost 


1. Croll (1966); Fumaroli (1980), pp. 152-161. 


EPOCA DIVERSITÁTII: RENASTEREA TÍRZIE 141 


tradusă în latină (de Erasmus), spaniolă, franceză si - nu doar o 
dată - în italiană. Anticul roman elin al lui Heliodor, Etiopica, a 
fost tradus în franceză, spaniolă, italiană şi engleză. 

În poezia lirică, o mare descoperire a epocii a fost poetul Pindar, 
în special prin odele sale, care elogiau într-un stil înalt atletii 
olimpieni şi care în 1513 au fost publicate în varianta lor originală, 
în elină, de Aldus. „Odă” a devenit un cuvînt la modă în epocă, 
fiind utilizat în italiană de Ariosto, în franceză de Ronsard şi de 
alţii, iar în engleză de Shakespeare. Genul acesta de poem a ajuns 
şi el la modă şi a fost transpus din lumea anticilor atleti elini in 
lumea curților renascentiste, scopul fiind acela de a da unui poem 
scurt, în special unuia encomiastic, demnitatea epopeii. Ronsard, 
care recunostea că „a pindarizat” (pindarizé), se descria pe sine 
însuşi drept un „constructor” de ode, comparînd stilul elevat cu 
coloanele şi marmura unui palat regal. El a scris ode de laudă la 
adresa regelui Henric al II-lea, în cinstea victoriei din 1544 şi a păcii 
din 1550. În Spania, Fernando de Herrera a scris ode de laudă 
pentru victoria creştinilor asupra turcilor în bătălia de la Lepanto 
Sau de jale la moartea regelui Sebastian al Portugaliei în bătălia 
de la Alcazarkebir (El-Ksar-el-Kebir). Mikołaj Sęp-Szarzyński a 
scris o odă în poloneză în onoarea regelui Stefan Bâthory, un 
„imn regal” de laudă pentru triumful său în faţa „cumplitului 
tiran” (straszny tyran) al Moscoviei (ţarul Ivan al IV-lea, care a 
rămas în istorie sub numele de „Ivan cel Groaznic”), iar Jan 
Kochanowski a elogiat aceeaşi victorie, dar în latină. 

Un exemplu şi mai izbitor al atracției pe care o exercitau 
modelele clasice a fost încercarea - făcută în mai multe ţări - de 
a scrie poezie în metru clasic (antic). În Italia, de exemplu, aşa 
ceva au încercat Claudio Tolomei şi Giangiorgio Trissino, iar în 
Franţa - Jean-Antoine de Baif, un poet din cercul lui Ronsard, 
prin ceea ce el numea „versuri măsurate ca la antici” (vers 
mesurés à l'antique), înlocuind cantitatea (deosebirea dintre 
silabele scurte şi cele lungi) cu accentul. În Anglia, Gabriel 
Harvey, prietenul lui Spenser, a încercat să adapteze hexametrul 
latin. În Germania, Martin Opitz admira versurile în metrică dată 
(gemessene Reime) şi scria în alexandrini. Aşadar, nu e de mirare 
că oamenii acestei perioade vorbeau uneori de o „reformă” a 

poeziei, în sensul unui progres al drumului înapoi, prin revenirea 
la modelele clasice. 

Nu mai e nevoie să spunem că încercările de a urma astfel de 
modele ridicau multe probleme. Tentativele de a scrie versuri în 
metru clasic, ignorînd diferenţele existente între sunetele şi structura 
limbilor clasice (în care importantă era distincţia dintre silabele 
lungi şi scurte), pe de o parte, şi cele ale limbilor moderne, pe de 
altă parte, au avut în general ca rezultat numeroase critici şi o stare 
de dezamăgire. De exemplu, eforturile lui Harvey au fost luate în 
ris. Unii contemporani au criticat termenul „odă”, considerîndu-l 
un cuvînt străin inutil. Unii scriitori erau de părere că imitarea lui 
Plaut este absurdă, de vreme ce comedia are în vedere moduri de 
comportament şi obiceiuri, iar obiceiurile se schimbă în timp. Aşa 
cum spunea dramaturgul Anton Francesco Grazzini : „În Florenţa 
nu se mai trăieşte cum se trăia odinioară în Atena şi la Roma: nu 
mai există sclavi, iar copiii adoptați nu sînt un lucru obişnuit”. 

Mai puţine probleme ridica utilizarea Romei antice ca temă în 
poezie, ceea ce se făcea încă din vremea lui Petrarca, dar nici- 
odată atît de des ca la sfîrşitul secolului al XVI-lea. După ce a 
trăit patru ani în acest oraş, Joachim Du Bellay a dedicat un 
întreg volum de poeme Antichităţilor Romei (Les Antiquités de 
Rome, 1558). În unul dintre cele mai cunoscute, el îl avertizează 
pe călătorul abia sosit care caută urmele gloriilor trecutului că 
aici nu a rămas nimic altceva decît ruinele, un contrast cu oraşul 
falnic de odinioară ce dezvăluie astfel instabilitatea lucrurilor 
pămînteşti. „Nouveau venu, qui cherches Rome en Rome / Et rien 
de Rome en Rome n’appercois...” Poemul amintit aici si devenit — 
pe bună dreptate - faimos ar trebui inclus într-un ciclu. La fel ca 
multe clădiri romane, el include fragmente din construcţii mai 
vechi şi, la rîndul său, are să devină o sursă de material pentru 
alte construcţii. Versurile lui Du Bellay de la începutul poemului 
sînt traduse din latină, din opera unui poet din Sicilia, Janus 
Vitalis: „Qui Romam in media quaeris novus advena Roma / Et 
Romae in Roma nil reperis media". Edmund Spenser l-a tradus la 
rîndul lui pe Du Bellay: „Thou stranger, which for Rome in 
Rome here seekest / And naught of Rome in Rome perceiv'st at 

all”. A urmat o versiune poloneză (apartinindu-i lui Mikotaj 
Sep-Szarzyfiski), apoi una spaniolă (a lui Francisco de Quevedo)! . 

Vizitele la Roma mai aveau şi alte scopuri pe lîngă meditaţia 
asupra instabilității întreprinderilor umane. Din ce în ce mai multi 
artişti veneau să studieze, să măsoare şi să deseneze vestigiile 
clasice de aici. (Grecia era mai puţin accesibilă şi atrăgea mai 
puţin atenţia.) Printre mărturiile referitoare la interesul arătat de 
pictori se numără inscripţiile rămase în Casa de Aur a lui Nero, 
printre care se regăsesc numele lui Maarten van Heemskerck, 
Frans Floris, Karel van Mander şi Bartholomeus Spranger?. Aici 
se evidenţiază trei artişti ce ne-au lăsat mărturii bogate asupra 
impresiei pe care le-a făcut-o Roma antică, mărturii consemnate 
în caietele lor de schiţe. Heemskerck, care a fost la Roma în 1536, 
a făcut desene cu Colosseumul, Arcul lui Constantin, Forumul şi 
Panteonul. Artistul portughez Francisco de Holanda, care fusese 
trimis în Italia de regele Joao al III-lea în 1538, a făcut şi el schiţe 
cu Colosseumul, Arcul lui Constantin şi Panteonul, precum şi cu 
Columna lui Traian, decoratiunile din Palatul de Aur, Apollo din 
Belvedere, Laocoon şi statuia ecvestră a lui Marcus Aurelius. 
Arhitectul britanic Inigo Jones, care a venit în Italia in 1613 
împreună cu contele de Arundel, un iubitor al artelor, a luat note 
despre costumele, teatrele şi pieţele clasice, a făcut schiţe ale 
statuilor clasice şi comentarii pe marginea exemplarului său din 
cartea lui Palladio, comparind ilustratile cu clădirile originale, 
cum ar fi Panteonul. 


Modelele italiene 


Ca si in cazul generaţiilor anterioare, expatriatii italieni au jucat 
un rol important în popularizarea Renaşterii în străinătate. Rosso, 
Serlio şi Primaticcio şi-au petrecut cu toţii în Franţa o mare parte 
a carierei lor artistice. Primaticcio nu a lucrat doar ca pictor şi 
decorator, ci a încercat şi să obţină obiecte din Italia pentru 


1. Mortier (1974), pp. 46-59. 
2. Dacos (1969), p. 141. 

colecţiile regelui Francisc I şi pentru alte personaje importante 
ale vremii, cum ar fi cardinalul Granvelle (vezi infra, p. 202). 
Pictorul şi arhitectul Pellegrino Tibaldi a stat aproape un deceniu 
în Spania, în timp ce pictorul Arcimboldo a petrecut aproape un 
sfert de secol în Europa Centrală. 

Cît despre străinii care vizitau Italia în aceeaşi perioadă, ei erau 
atit de numeroşi, incit ar fi mai uşor să-i enumerăm pe cei care n-au 
ajuns acolo. Motivele vizitelor lor sînt atestate mai clar şi mai bine 
decît pînă acum şi includ interesul atît pentru Italia modernă, cit şi 
pentru moştenirea Antichității. Jurnalul lui Sir Thomas Hoby, tradu- 
cătorul lui Castiglione în engleză, arată că în 1548 acesta a fost la 
Padova ca să studieze italiana şi „humanitie”. Jacques-Auguste de 
Thou, viitorul istoric, menţionează în jurnalul său fervoarea cu care 
a vizitat Italia în 1573. Pe lîngă întîlnirile cu învăţaţi şi achizi- 
tionarea unor texte greceşti, el a văzut colecţia Isabellei d'Este 
de la Mantova şi a stat de vorbă cu Vasari la Florenţa. Prietenul 
lui, Montaigne, a admirat piaţa San Marco din Veneţia, şirul de 
Statui expuse pe Belvedere în Roma, Palatul Pitti din Florenţa şi 
monumentele dedicate lui Bembo şi Ariosto din Padova şi Ferrara. 

În cazul artelor vizuale, caietul de schiţe al lui Heemskerck ne 
dezvăluie interesul său pentru loggiile decorate de Rafael la 
Vatican şi pentru atelierul acestuia, precum şi pentru Palazzo del Té 
din Mantova. La rîndul lui, Francisco de Holanda a făcut desene 
cu monumentele ecvestre ale lui Gattemelata în Padova şi Colleoni 
în Venetia. Apariţia manierismului în Țările de Jos se datorează 
într-o mare măsură anilor petrecuţi de Frans Floris în Italia, timp 
în care acesta a studiat şi a copiat operele lui Michelangelo şi 
Giulio Romano. John Shute a fost trimis în Italia în 1550 de către 
protectorul său, ducele de Northumberland (după cum îi reamin- 
teste el ducelui în dedicatia tratatului său despre construcţii), nu 
doar pentru a vedea monumentele antice, ci şi „pentru a se 
confrunta cu realizările din arhitectură ale maeştrilor talentaţi”. 
În 1586, ducele de Bavaria îl trimite pe Martin Weiss „să înveţe mai 
temeinic în Italia arta vrednicá de laudă a picturii” (in Welschland 
die lóbliche Malerkunst noch fester zu lernen)'. În timpul cit a 


1. Warnke (1985), p. 137. 

stat in Italia, Inigo Jones a realizat schite ale unor picturi de 
Rafael, Michelangelo si Parmigianino, precum si ale unor vestigii 
antice; el si-a fácut totodatá insemnári referitoare la felul cum 
era proiectate pieţele şi biserica San Pietro din Montorio, gîndită 
de Bramante sub forma unui templu circular, pe care Jones afirmá 
cá le-a ,cercetat adesea". De asemenea, deoarece italienii deveni- 
será, în cele din urmă, modele în muzică, la fel ca si în celelalte 
arte, au început şi pelerinajele muzicale în Italia, mai ales la 
Veneţia. Hans Leo Hassler a plecat în 1584 din Niirnberg spre 
Veneţia şi a devenit un discipol al lui Andrea Gabrieli. În 1599, 
regele Christian al IV-lea a trimis patru dintre muzicienii lui la 
Veneţia, ca să studieze cu nepotul şi discipolul lui Andrea, Giovanni 
Gabrieli. Landgraful Moritz de Hesse-Kassel a urmat exemplul 
regelui Christian si, în 1609, l-a trimis în Italia pe compozitorul 
Heinrich Schiitz, tot ca să studieze cu Giovanni Gabrieli. 

Italia a rămas un model de urmat şi în literatură. Din cîte se 
pare, în prima parte a secolului, încurajarea unei astfel de emulatii 
a necesitat întreţinerea unor legături personale. De exemplu, 
în 1527, poetul englez Sir Thomas Wyatt a fost trimis în misiune 
în Italia si, în perioada în care a stat acolo, a „gustat din dulceata 
şi strălucirea metricii şi stilului poeziei italiene”, cum spunea un 
critic de la sfîrşitul secolului al XVI-lea. Lucrurile au stat la fel 
şi cu Francisco de Sâ, care a descoperit sonetul şi egloga în anii 
petrecuţi în Italia, după care, la întoarcerea acasă, a introdus 
respectivele forme de poezie în Portugalia. 

Pe de altă parte, italienii aflaţi în străinătate au răspîndit 
cunoaşterea. formelor noi. Diplomatul Andrea Navagero, prietenul 
lui Bembo, l-a întîlnit pe poetul Joan Boscân în 1526, în timpul 
unei misiuni în Spania. Aşa cum mărturisea cel din urmă în 
prefata la poemele sale, „într-o zi, aflindu-má în Granada cu 
Navagero [...], în timp ce discutam cu el probleme intelectuale şi 
literare şi în special problema diversităţii limbilor, el m-a întrebat 
de ce nu încerc să scriu în limba castiliană cîteva sonete şi alte 
forme literare folosite de autorii de valoare din Italia” (estando 
un diă en Granada con el Navagero [...] tratando con él en cosas 
de ingenio y de letras y especialmente en las variedades de las 
muchas lenguas, me dixo por qué no provara en lengua castellana 

sonetos y otras artes de trobas usadas por los buenos authores de 
Italia). Boscân s-a apucat şi a făcut exact aşa. 

Contactele personale le-au permis străinilor să înţeleagă mai 
rapid şi mai deplin ce făceau italienii. Pe de altă parte, tiparul a 
ajutat la răspîndirea mai largă a noilor modele şi, în plus, le-a 
permis străinilor să se detaşeze cu mai multă uşurinţă de aceste 
modele. Exemplul Lyonului ar putea dezvălui atît complexitátile 
unui astfel de proces, cit şi numărul de intermediari implicaţi. În 
Lyon, comunitatea negustorilor şi bancherilor italieni a determinat 
apariţia unei cereri substanţiale de cărţi în italiană, care au fost 
furnizate de tipografii locali. Spre exemplu, Jean de Tournes, 
prieten cu mai mulţi poeţi francezi şi totodată editorul lor, a 
tipărit şi multe cărţi în italiană, inclusiv opere ale lui Dante şi 
Petrarca. Guillaume Rouillé, care fusese ucenicul lui Giolito în 
Veneţia, s-a căsătorit cu o italiancă şi i-a publicat pe Castiglione, 
Dante, Petrarca şi Ariosto în italiană. Odată puse în circulaţie, 
volumele au atras şi atenţia cititorilor francezi. 

Lucrările de muzică tipărite acum au propagat şi ele peste 
graniţe cunoaşterea modelelor italiene. De exemplu, madrigalurile 
lui Roland de Lassus, care pusese pe muzică versuri de Petrarca, 
Sannazzaro şi Ariosto, au fost publicate pentru prima dată în 1555. 
La acea dată, tipărirea partiturilor muzicale se făcea deja şi în afara 
Italiei, de pildă la Anvers, unde Pierre Phalăse a publicat în 1583 
o culegere de madrigaluri italiene, Harmonia celeste. Următoarea 
etapă a reprezentat-o publicarea madrigalurilor italiene în traducere. 
În Anglia, ca să luăm cîteva cazuri concrete, Nicholas Yonge a făcut 
acest lucru în lucrarea sa Musica Transalpina (1588), urmat de 
Thomas Watson în First Set of Italian Madrigals Englished 
(„Primul. set de madrigaluri italiene în engleză”, 1590) si de 
Thomas Morley în ale sale Madrigals („Madrigaluri”, 1594). 

Traducerile din italiană, ca şi traducerile din scrierile clasi- 
cilor, au devenit din ce în ce mai numeroase la sfirşitul secolului 
al XVI-lea, cum s-a întîmplat, de exemplu, în Franţa sau în 
Anglia. Descoperirea Italiei de către călătorii străini a încurajat 
traducerile, iar traducerile, la rîndul lor, i-au încurajat pe cititori 
să descopere ei înşişi Italia. Printre cei mai traduşi autori italieni 
îi găsim pe Ariosto, al cărui volum Orlando Furioso a apărut în 
franceză, spaniolă, engleză şi poloneză, Castiglione (Curteanul a 

fost tradus în spaniolă, franceză, engleză, latină şi germană) si 
Tasso, cu Ierusalimul eliberat, publicat în spaniolă, engleză, 
franceză, latină şi poloneză, dar şi cu Aminta, apărut in latină, 
engleză şi în două versiuni separate în croată. Traducerile au 
ajutat şi la răspîndirea cunoştinţelor despre arta italiană. Tratatul 
de arhitectură al lui Alberti (ca să luăm un caz concret) a fost 
publicat mai întîi în traduceri italiene (în 1546 şi 1550), iar apoi 
în franceză (1553) şi spaniolă (1582). Tratatul de arhitectură al 
lui Serlio s-a bucurat chiar de mai mult succes, apărînd în 
olandeză, franceză, spaniolă, latină şi engleză, precum şi în 
varianta sa originală, adică în italiană. 


Arhitectura 


Graţie tratatelor amintite, noul termen de „arhitect” a intrat - tot in 
această perioadă - într-o serie de limbi europene. De exemplu, în 
Franţa, în anul 1529, Bramante este descris drept architecte de 
către tipograful Geoffroi Tory (care cunoştea Italia în mod direct). 
În 1541, Serlio este numit architecteure ordinaire al regelui. Philibert 
de l'Orme îşi începe tratatul cu următoarea afirmaţie: „Astăzi 
există puţini arhitecţi veritabili” (ZZ y a aujourd'hui peu de vrais 
architectes), deoarece majoritatea sint considerati simpli maistri 
constructori. Adevăratul arhitect cunoaşte atît lettres, cât şi oeuvres 
manuelles. Putin mai tîrziu, termenul este utilizat şi în spaniolă 
pentru a-l caracteriza pe Juan de Herrera, „Architecto de su 
Magestad”. În Anglia, John Shute, care studiase în Italia, se defineşte 
Singur în 1563 ca fiind un „architect”. Apoi, în 1614, pe monumentul 
funerar al lui Robert Smythson, acesta este numit ,architector". 

Ca şi în perioada anterioară, noile palate le-au oferit arhitecţilor 
posibilitatea să-şi dovedească indeminarea. Prin anii 1540, la Paris, 
Pierre Lescot primeşte sarcina să se ocupe de Luvru, care era 
palatul regelui Francisc I şi al succesorului său, Henric al II-lea. 
Prin 1550, în Heidelberg, principele elector al palatinatului, Otto 
Heinrich, a pus să se construiască o reşedinţă care a rămas cunoscută 
ulterior sub numele de Ottheinrichbau (vezi figura 9). La Florenţa, 
în anii 1560, Cosimo de Medici îi comandă lui Vasari ridicarea 
palatului Uffizi, care urma să slujească drept spaţiu de oficii şi 

Figura 9 - Ottheinrichbau, Heidelberg 
(copyright 9 Roger Viollet, Paris). E greu de spus dacá abaterile de la 
norma clasică sînt intenţionat „manieriste” sau pur şi simplu provinciale. 


birouri pentru angrena jul functionáresc tot mai dezvoltat pe care-l 
avea - de unde şi numele clădirii -, dar şi ca spaţiu de expoziţie 
pentru colecţiile sale de opere de artă. Cam în aceeaşi perioadă, 
Juan Bautista de Toledo şi Juan de Herrera construiau Escorialul 
pentru regele Filip al II-lea. În deceniul următor, pe la 1570, la 
porunca regelui Frederik al II-lea, pe insula Hveen s-a construit 
complexul Uraniborg, care urma să fie folosit de astronomul Tycho 
Brahe. Uraniborgul a fost prezentat ca un fel de înaintaş al institutelor 
de cercetări ştiinţifice, fiind dotat cu bibliotecă, laboratoare şi 
faimosul său observator, însă trebuie văzut şi în aspectul său de 
palat renascentist, cu turnuri, galerii şi altele asemenea. Brahe însuşi 
cunoştea bine lucrările lui Vitruviu, Serlio şi Palladio. El a decorat 
Uraniborgul cu inscripţii elegante în limba latină. Pentru clădirea 
învecinată, Stjerneborg, astronomul a comandat construirea unei 
„Săli a bărbaţilor de seamă” , construită în stil renascentist traditional 
(vezi supra, pp. 37, 62), cu portrete ale astronomilor renumiţi, 
printre care al lui Ptolemeu, al lui Copernic si al lui însuşi!. 


1. Thoren (1985). 

Figura 10 — Fațada intrării de la Collegio de S. Ildefonso, Alcala 
(copyright 9 Institut Amatller d'Art Hispanique). 


La acea vreme, modelele clasice sau italienizante de clădiri îi 
atrágeau nu numai pe stápinitori si pe curtenii lor, ci si pe patricienii 
din zonele urbane si pe nobilii de ţară. Renaşterea „civică” nu se 
stinsese încă. În Italia, noua Bibliotecă a Sfintului Marcu din Veneţia 
fusese proiectată de Jacopo Sansovino şi era descrisă de Andrea 
Palladio ca fiind „poate cea mai bogată şi mai împodobită clădire din 
vremea anticilor şi pînă azi”. Palladio însuşi a proiectat Basilica 
(adică primăria) şi Teatro Olimpico din Vicenza. Nu e deloc o 
întîmplare faptul că întreaga sa operă a fost creată pe teritoriul celei 
mai puţin importante republici italiene. Primării construite în noul 
stil au apărut şi în afara graniţelor Italiei, cum ar fi cele din Anvers, 
Toledo si Poznan, unde arhitectul a fost un italian din Lugano. 
Printre clădirile civile impozante din această perioadă mai putem 
enumera Universitatea din Alcală (vezi figura 10), Piaţa de Pînzeturi 
din Cracovia, reconstruită în anii 1550 cu ajutorul unui arhitect 
italian, arsenalele din Augsburg şi Gdansk şi clădirea Bursei din 
Copenhaga, construcţie începută in 1620 de Hans al II-lea 
Steenwinkel, un alt reprezentant al diasporei din Ţările de Jos!. 


1. Guillaume (1983); Kaufmann (1995), p. 223. 

Figura 11 - Fatada primáriei din Anvers (Architectural Association 
Photo Library ; foto copyright 9 Hazel Cook). 


Primária din Anvers este un bun exemplu pentru felul in care 
erau utilizate modelele lui Serlio. Fatada cládirii include un arc 
de triumf, obeliscuri (simboluri ale gloriei veşnice) si inscripţia 
SPQA, abrevierea expresiei „Senatul şi poporul din Anvers”, care 
prezintă astfel oraşul ca pe o nouă Romă - aşa cum, de altfel, se 
întîmpla în cazul multor alte oraşe în acea epocă !(vezi figura 11). 
Clădirea primăriei a fost interpretată drept „o expresie a luptei 
Anversului pentru libertate”. Unii contemporani au fost de acord 
cu ideea, însă pe de altă parte au dezaprobat-o, aşa cum a făcut 
un reprezentant de seamă al Bisericii, care a scris următoarele : 
„Aţi face un lucru foarte bun dacă i-aţi determina să şteargă acel 
SPQA pe care îl înscriu pretutindeni, pe clădirile şi edificiile lor, 
pretinzind cá sînt o republică liberă si că principele nu le poate 
porunci fără consimtámintul lor"?. Cînd, in 1569, umanistul 
Johannes Goropius şi-a dedicat studiul sáu asupra originilor oraşului 


1. Bevers (1985), pp. 22-30, 79-81. 
2. Citat în Marnef (1996), p. 14. 

„senatului şi poporului” din Anvers, poate că oferea de fapt ceva 
mai mult decît un omagiu conventional adus Antichității clasice. 
Spre deosebire de cazul amintit mai sus, în Anglia, autorităţile 
municipale din Leominster sau cele din Titchfield (ca să luăm 
două cazuri) s-au opus Renaşterii şi au comandat ridicarea unor 
primării noi în stilul tradiţional local. Abia după 1660 au desco- 
perit şi ele demnitatea pe care o degaja arhitectura clasică!. 

În zonele rurale, aceasta este epoca vilei, a reînvierii conştiente 
a unei vechi practici romane (vezi infra, p. 219). Ruinele vilei 
împăratului Hadrian de la Tivoli, nu departe de Roma, au fost 
studiate, măsurate şi chiar excavate. Tot în această perioadă, şi 
mai ales de prin 1540 pînă prin 1570, Andrea Palladio a construit 
faimoasele sale vile destinate patricienilor venețieni, cum sînt 
Villa Foscari, Villa Rotonda de lîngă Vicenza şi Villa Barbaro din 
Maser, comandată de editorul lui Vitruviu, Daniele Barbaro, 
împreună cu fratele sáu, Marcantonio. Aceste resedinte - initial 
modeste -, care reprezentau o combinaţie de fermă şi casă de 
vacanţă la ţară, au dobindit un nou gen de demnitate gratie 
variatiunilor lui Palladio pe temele clasice, prin adaptarea măre- 
telor porticuri ale templelor romane şi a altor trăsături specifice 
băilor romane?. 

În alte parti ale Europei, modelele vilelor şi ale palatelor 
italiene au fost ele înseşi adaptate pentru a se potrivi atît tradiţiilor 
locale, cit şi nevoilor aristocraților care preferau vînătoarea agri- 
culturii sau care, pe de altă parte, locuiau la ţară în cea mai mare 
parte a anului, şi nu doar în lunile de vară. Au rezultat astfel, 
printre altele, castelele de pe Loara, conacele de la tara din 
Anglia elisabetană şi „casele de plăcere” (Lusthduser) din Europa 
Centrală, de la Stuttgart pînă la Kratochvile (,,distractie”), în sudul 
Boemiei. Castelele Boemiei de la sfîrşitul secolului al XVI-lea, 
avînd curţi cu arcade (adesea opera arhitecţilor italieni), au fost 
descrise ca fiind „mai italiene în stil decît bine cunoscutele châteaux 
frantuzesti ale Renaşterii”. Unul dintre cele mai remarcabile 


1. Borsay (1989); Tittler (1991). 

chateaux frantuzesti amintite aici, amplasat în Anet, era un palat 
cu forma unui conac de vînătoare sau un conac de vînătoare de 
forma unui palat, proiectat de Philibert de l'Orme pentru Diane 
de Poitiers, amanta regelui Henric al II-lea al Franţei, şi descris 
în poemele lui Ronsard şi Du Bellay. Sculpturile cu cîini şi 
căprioare de pe poarta de la intrare, precum şi fîntîna Dianei din 
interior făceau aluzie la plăcerea de a vîna a regelui şi o identi- 
ficau totodată pe Diane cu zeiţa Diana!. 

În Anglia, aceasta este perioada marilor conace de ţară elisa- 
betane, cum sînt Longleat în Wiltshire, Hatfield în Hertfordshire 
şi Hardwick in Derbyshire („Hardwick Hall, more glass than 
wall” — „Conacul Hardwick, mai mult sticlă decît zid”). Locul 
acestor clădiri în istoria arhitecturii europene rămîne încă un subiect 
de dezbatere. Pe de o parte, s-a susţinut că, „postum şi pe termen 
lung”, italianul Sebastiano Serlio „a influenţat arhitectura engle- 
zească mai mult decît oricine altcineva”. La urma urmei, Hatfield 
şi celelalte conace au toate loggii, o invenţie italiană cu totul 
inadecvată climei din Anglia. Căminele, care erau mult mai necesare 
decît în Italia, au fost uneori deghizate în coloane clasice şi decorate 
cu capiteluri ionice. Pe de altă parte, s-a susţinut că noile modele de 
case „erau complet independente de evoluţiile petrecute în alte părţi 
în Europa”. De exemplu, planurile caselor nu reflectau modelele 
italiene, ci funcțiunile sociale ale casei ; astfel, plasarea salonului 
mare, unde proprietarul lua masa, chiar în centru, îi permitea 
acestuia să-şi primească oaspeţii şi să-şi supravegheze servitorii?. 

În cazul decoratiunilor, uneori istoricului îi vine greu să 
stabilească dacă abaterile de la modelul clasic sînt conştiente sau 
inconstiente, interpretări provinciale şi eronate sau manierisme 
la modă?. Amîndouă situaţiile puteau fi valabile concomitent, ca 
în cazul clădirii Ottheinrichbau din Heidelberg (vezi figura 9), 
despre care se crede că ar combina „solecismele” cu „elementele 
manieriste"^. În cazul Poloniei, pare imposibil să facem distincţia 


Bardon (1963), pp. 50-73. 
Summerson (1953), p. 54; Airs (1988), p. 49. 
Biatostocki (1965). 
Hitchcock (1981), pp. 133-134. 

intre manierismul italian (definit drept constient de sine si complex) 
şi manierismul polonez (definit ca naiv si spontan)!. Aceleaşi 
lucruri s-ar putea spune şi despre Anglia. Limbajul arhitectural 
era în egală măsură clasic şi vernacular. Unii critici văd în el pur 
şi simplu un amestec, în timp ce alţii îl consideră „o sinteză 
veritabilă, un stil independent si clar definit"?. Nu există nişte 
criterii exacte care să diferen(ieze un amestec de o sinteză, dar 
merită să adăugăm că un lucru care pare a fi o „interpretare 


eronată” sau un „solecism” din perspectiva celui care dă poate 


apărea ca o variaţie creatoare din perspectiva celui care preia. 
Elementele clasice au devenit dominante abia la sfîrşitul acestei 
perioade, aşa cum se întîmplă la Inigo Jones. În cazul lui, avem 
posibilitatea să combinăm mărturiile oferite de clădiri cu reacţiile 
sale la arhitectura italiană, aşa cum sînt ele consemnate în caietul 
său de schiţe din 1614, şi cu însemnările pe care le-a făcut pe 


Figura 12 - Andrea Palladio - Palazzo Chiericati din Vicenza 
(colecţie privată). 


1. Biatostocki (1965). 
2. Girouard (1966). 

Figura 13 - Inigo Jones - Conacul reginei din Greenwich 
(foto A.F. Kersting). Felul in care Jones adapteazá Palazzo Chiericati 
al lui Palladio este un bun exemplu de imitatie creativă. 


exemplarul din Patru cărți de arhitectură al lucrării lui Palladio 
un volum pe care editorul său modern îl descrie ca fiind „folosit pin: 
la distrugere”. Casa - sau conacul - pe care l-a construit pentn 
regina Angliei la Greenwich reprezintă un bun exemplu de imitati 
creativă, căci preia un model de la Palladio (Palazzo Chiericati dii 
Vicenza) şi, într-un fel, îl întoarce pe dos (vezi figurile 12, 13)! 


Pictura şi sculptura 

În perioada în discuţie, atît temele clasice, cît şi stilurile italien 
s-au răspîndit din ce în ce mai mult pe teritoriul Europei, fie pri: 
intermediul artiştilor expatriati, fie prin imitarea lor de cátr 


talentele locale. In cazul picturii, este suficient sá ne concentrár 


1. Summerson (1953). 

asupra unui singur gen ca sá ilustrám toate aceste evolutii : 
Scenele din mitologia clasicá, care urmau adesea descrierile 
poetice ale lui Ovidiu din Metamorfoze, o carte tradusá in acea 
perioadá in englezá, francezá, germaná, spaniolá si italianá. 
Scenele mitologice ale lui Tizian (sau - cum le numea el - 
poesie) au atras atentia protectorilor artelor din afara Italiei, si in 
special pe cea a regelui Filip al II-lea al Spaniei. Citeva dintre 
aceste scene mitologice au circulat sub forma unor reproduceri 
gravate si au stimulat imitatiile. Veronese i-a reprezentat pe zeii 
págini la Villa Maser, în special in Stanza di Bacco si în Sala di 
Olimpo. Primaticcio a realizat la Fontainebleau o serie de picturi 
reprezentîndu-l pe Ulise cam în aceeaşi perioadă în care Dorat îi 
prezenta lui Ronsard opera lui Homer. Aşa-numita „şcoală de la 
Fontainebleau” a mai pictat-o şi pe zeiţa Diana (înzestrînd-o 
uneori cu trăsăturile Dianei de Poitiers), precum şi transformarea 
lui Acteon în cerb, povestită cu atîta forţă dramatică de Ovidiu. 
La Praga, Bartholomaeus Spranger i-a pictat pe Venus, Marte, 
Vulcan, Mercur şi Hercule pentru împăratul Rudolf al II-lea. În 
Anvers, Frans Floris a realizat o serie de picturi ce ilustrau cele 
douăsprezece munci ale lui Hercule. 

Chiar şi Pieter Brueghel, a cărui operă pare să nu aibă nici o 
legătură cu Antichitatea, ocupă un loc în cadrul acestui curent. 
Brueghel făcea parte dintr-un cerc de umanişti din Anvers printre 
care se număra şi geograful Abraham Ortelius. Pictura sa Icar - 
ca să dăm un exemplu - pare la prima vedere un peisaj lipsit de 
orice înţeles mai profund, dar se dovedeşte a fi ilustrarea unui 
fragment din Cartea a VIII-a a Metamorfozelor lui Ovidiu, unde 
este descris zborul lui Icar şi al tatălui său, Dedal: „Poate vreun 
pescar ce se trudea la undita lui tremurîndă, poate vreun păstor 
aplecat deasupra bitei sale sau vreun ţăran gîrbovit deasupra 
plugului să-i fi văzut cînd au zburat pe deasupra lor”. 

În cazul sculpturii, noile tendinţe ar putea fi ilustrate de două 
genuri de o'importanţă tot mai mare: fîntîna arteziană şi monu- 
mentul ecvestru. Fîntînile arteziene sculptate cu minutiozitate au 
devenit ornamente din ce în ce mai obişnuite în pieţele oraşelor 
şi în curţile palatelor. Temele erau preluate de obicei din mitologia 
clasică. În Italia — ca să cităm doar cazurile cele mai vestite -, 

Florenta avea o fintiná a lui Neptun sculptatá de Bartolomeo 
Ammannati, iar Bologna o fintiná a lui Neptun creată de cel mai 
faimos sculptor de la sfirsitul secolului al XVI-lea, francezul 
naturalizat în Italia Giambologna (Jean de Boulogne). Fintina din 
Bologna era ilustrarea unui pasaj din Eneida lui Vergiliu, cel 
despre zeul mărilor care linişteşte valurile, si ar putea fi interpretată 
ca o alegorie a stăpînirii papei asupra oraşului. În Germania 
avem fintina lui Apollo de la Nürnberg şi fintina lui Hercule din 
Augsburg. În Franţa, cea mai faimoasă fintiná arteziană este 
Fontaine des Innocents din Paris, realizată de Jean Goujon, cu 
basoreliefuri de nimfe care amintesc de arta elenistică şi care sînt 
create exact în perioada în care Ronsard folosea Grecia antică 
drept sursă de inspiraţie. 

Statuile ecvestre după model roman - mai concret, după 
modelul statuii lui Marcus Aurelius din Roma - au reapărut în 
Italia secolului al XV-lea pentru a-i slăvi pe conducătorii trupelor 
de mercenari. Donatello a ridicat la Padova faimoasa „Gattamelata” 
(vezi supra, p. 53), iar maestrul lui Leonardo da Vinci, Verrocchio, 
i-a făcut un monument lui Bartolomeo Colleoni, care a fost ridi- 
cat la Veneţia. Pe de altă parte, în secolul al XVI-lea, acest gen 
de monument a devenit privilegiul principilor, printre care s-a 
numărat şi marele duce al Florenței, Cosimo de Medici. Statuia 
lui din Piazza della Signoria a fost prima de acest fel plasată 
într-o piaţă publică, constituind un puternic simbol al dominaţiei 
într-un spaţiu ce fusese odinioară republican. Conducătorii din 
alte ţări au început să comande şi ei statui ecvestre, adresîndu-se 
tot artiştilor italieni. Spre exemplu, o statuie ecvestră a regelui 
Ludovic al XII-lea a fost plasată deasupra porţii de la intrare a 
palatului regal din Blois. Caterina de Medici i-a cerut lui 
Michelangelo să-i facă un astfel de monument pentru răposatul ei 
soţ, regele Henric al II-lea. Artistul a refuzat, dar i l-a recomandat 
pe ucenicul său Daniele de Volterra, care a realizat ceea ce a fost 
numit „primul cal de bronz măreț de la Verrocchio încoace”!. Cu 
gîndul în continuare la călăreț, Caterina i-a cerut lui Francesco 
de Medici să i-l împrumute pe sculptorul său, Giambologna, dar 
cererea i-a fost refuzată. Henric al IV-lea a fost mai norocos. 


1. Avery (1987), p. 161; cf. Warnke (1985), p. 90. 

Statueta sa, creatá de Giambologna, a fost fácutá incá din timpul 
vietii monarhului, iar monumentul in sine, realizat de Pietro Tacca, 
a fost terminat la scurttimp dupá moartea sa si a fost ridicat in Paris, 
pe Pont-Neuf, în 1614. Cam în aceeaşi perioadă, in Plaza Mayor 
din Madrid a fost amplasatá o statuie a regelui Filip al III-lea 
realizatá de Tacca, un cadou din partea marelui duce al Toscanei. 


Formele diverse ale umanismului 


Ca si termenul de „arhitect”, cel de „umanist”, a cărui formă in 
latiná a fost discutatá in precedentul capitol, a ajuns sá fie utilizat 
în epoca despre care discutăm în mai multe limbi europene. În 
spaniolă, pe la 1552 cuvîntul intrase deja în uz. Prima sa atestare 
în franceză datează din 1554, cînd autorităţile municipale din 
Grenoble căutau un „humaniste” care să preia funcţia de director 
de şcoală. După o generaţie, Montaigne îi opune pe teologi celor 
numiţi „les humanistes”. În portugheză, termenul a fost folosit în 
jurul anului 1578 de Diogo do Couto în dialogul său O Soldado 
prâtico. În engleză este înregistrat pentru prima dată în anul 1589. 

Citiva dintre umanistii de frunte ai Italiei secolului al XV-lea 
au continuat să se bucure de o reputaţie remarcabilă. În secolul 
al XVI-lea, scrierile lui Bruni, Poggio şi Valla au fost retipărite 
în Basel şi in alte părţi. În special Valla a stîrnit foarte mult 
interes. Critica sa la adresa Donafiei lui Constantin s-a dovedit o 
armă utilă în mîinile protestanților şi l-a făcut preferatul lui 
Luther, ca şi al lui Ulrich von Hutten. Abordarea sa filologică a 
Noului Testament i-a interesat pe asa-numitii sozzini, adepţii lui 
Faustus Socinus, care a dat numele „socinianismului”!. Un alt 


1. Socinianism - mişcare creştină rationalistá din secolul al XVI-lea, 
întemeiată pe baza ideilor teologului italian Faustus Socinus (1539-1604). 
Sozzini propováduiau o interpretare rationalistá a Bibliei şi respingeau 
dogma trinitátii. Acceptau revelaţia divină întrupată de Iisus Hristos, dar 
pentru ei lisus era un om ca toţi oamenii, înzestrat cu forţă divină. 
Socinienii considerau că sufletul moare o dată cu trupul, dar sufletele 
celor care au urmat poruncile lui lisus vor fi înviate. Doctrina lui 
Socinus a stat la baza unitarianismului (n.t.). 

admirator al lui Valla a fost Petrus Ramus, care s-a arátat la fel de 
încîntat să zdruncine cadrele consacrate ale filosofiei cu o critică 
a operei lui Aristotel!. 

În acelaşi timp, mişcarea umanistă era supusă transformărilor. 
Acum e perioada în care distingem în sînul ei o mai mare diversi- 
tate de interese şi atitudini. „Diversitate” e un cuvînt elegant 
pentru ceea ce ar putea fi numit la fel de bine şi „fragmentare”. 
Ajuns în acest punct, cititorul s-ar putea întreba dacă umanismul 
mai reprezenta o mişcare. Probabil că nu. Idealurile pentru care 
luptase un grup restrîns la începutul secolului al XV-lea nu mai 
erau considerate de la sine înţelese în unele cercuri. Este adevărat 
că ele au afectat viaţa cotidiană a unei minorităţi destul de 
substanţiale de europeni, aşa cum vom încerca să arătăm în 
capitolul următor. Preţul pe care l-au plătit pentru succesul lor a 
fost o pierdere evidentă a coeziunii intelectuale. De exemplu, în 
filosofie, mişcarea neoplatonică era acum nevoită să se confrunte 
cu o revigorare a epicureismului, scepticismului şi, mai presus 
de toate, a stoicismului (vezi infra, pp. 257-259). Umanistii de 
mai tîrziu s-au arătat interesaţi si de antichităţile altor spatii, 
adică nu doar de cele eline şi romane, ci şi de înţelepciunea barbară 
a druizilor celți, a magilor persani şi a brahmanilor indieni 
(asa-numitii „gimnosofişti”). 

De asemenea, a sporit interesul faţă de cultura arabă?. Pico 
della Mirandola a studiat araba prin 1480, ca parte a planului său 
de a stápini ansamblul cunoştinţelor umane, fiind urmat de nepotul 
său Gianfrancesco Pico şi de Egidio da Viterbo. Umanistul 
francez Guillaume Postel a învăţat araba la Istanbul, în 1536, în 
vreme ce Nicolas Clenardus, din Ţările de Jos, a invátat-o cîţiva 
ani mai tîrziu în Granada şi Fez (cumpărîndu-şi un sclav marocan 
care să-l ajute la studiu). Din motive evidente, spaniolii erau 
interesaţi de o limbă vorbită în peninsula lor, iar printre cei 
interesaţi se numărau Antonio Nebrija şi Diego Hurtado de 
Mendoza. În 1542, la universitatea din Salamanca a fost înfiinţată 
o catedră de arabă. Una dintre cauzele acestui interes era speranţa 


1. Cantimori (1939). 
2. Dannenfeldt (1955). 

de a-i converti pe musulmani la creştinism, dar au existat şi 
învăţaţi pe care Islamul i-a interesat în mod direct, mai mult sau 
mai puţin personal. Umanistul protestant Celio Secundo Curione, 
italian de origine, a scris o Istorie a sarazinilor. 

Interesul faţă de Egiptul antic şi înţelepciunea sa ezoterică 
poate fi remarcat în Italia încă de la sfîrșitul secolului al XV-lea, mai 
ales în cercul lui Ficino (care a studiat un tratat antic despre hieroglife 
scris de un anume „Horapollo”), în anturajul lui Alexandru 
al VI-lea, despre care se credea că era un descendent al lui 
Osiris, şi în Visul lui Poliphilo, un roman cavaleresc plasat într-un 
decor cu ruine antice. Hieroglifele lui Horapollo şi Visul lui 
Polipholo au fost publicate în traducere franceză la mijlocul 
secolului al XVI-lea. Moda emblemelor heraldice, care a început să 
ia avint începînd cu anii 1530 (vezi infra, pp. 254-255), se datorează 
şi discuţiilor pe tema semnificației hieroglifelor, pe care filosofii 
greci le consideraseră a fi mai degrabă nişte simboluri morale 
decît o formă de scriere. La rîndul lor, emblemele heraldice au 
afectat modul în care erau percepute hieroglifele. Obeliscurile 
egiptene au stirnit şi ele interesul. Este epoca în care cuvîntul 
„obelisc” (obelisco, obelisque) pătrunde în italiană, franceză si 
engleză. Interpretate ca simboluri ale gloriei eterne, obeliscurile 
s-au înmulţit pe monumentele funerare şi pe conacele de la tara 
Sau au apărut chiar şi izolate, ca în cazul obeliscului ridicat de 
Henrik Rantzau la Segeberg în onoarea regelui Frederick al II-lea 
al Danemarcei (vezi figura 14). Fascinaţia Egiptului a continuat 
să-şi facă simțită prezenţa si la sfîrşitul secolului al XVI-lea, atît 
în rîndurile ortodocsilor, cit şi în cele ale heterodocsilor. În 1587, 
la Roma s-a înălţat un obelisc cerut de papa Sixtus al V-lea. 
Călugărul dominican Giordano Bruno, care a fost ars pe rug pentru 
erezie în acelaşi oraş în 1600, a fost acuzat - printre altele — cá 
a încercat să reînvie religia vechilor egipteni. În jurul anului 
1600, umanistul Nicolas-Claude Fabri de Peiresc şi prietenii săi 
magistrati din Aix-en-Provence colectionau plini de entuziasm 
antichităţi egiptene, inclusiv mumii!. 


1. Iversen (1961), pp. 59-82; Aufrére (1990). 

Figura 14 - Obelisc, H. Rantzau, Hypotyposis (1592), 
p. 117 (reprodus cu permisiunea reprezentantilor Bibliotecii Universitare 
din Cambridge). La doar cîţiva ani după înălţarea obeliscurilor in Roma 
pe vremea papei Sixtus al V-lea, moda s-a propagat pînă în Danemarca. 


Încă şi mai importantă era însă ceea ce am putea numi „reabi- 
litarea” umanistă a Evului Mediu, legată de răspîndirea umanismului 
în afara Italiei. Ar putea părea o răsturnare a tuturor ideilor pentru 

care militase mişcarea umanistă, dacă ne gîndim cá umanistii 
italieni din secolul al XV-lea s-au autodefinit prin opoziţie cu ceea 
ce ei numeau „Evul Mediu”. Totuşi, poate că mai relevant ar fi 
dacă am privi această reabilitare ca fiind doar unul din exemplele 
de conflict dintre spiritul si litera reînvierii Antichității. Adepții 
preluării literale au susţinut, de exemplu, ideea construirii în stil 
roman indiferent de clima locului unde era amplasată construcţia 
sau, pe de altă parte, scrierea poeziei în metru clasic fără a tine cont 
de diferenţele dintre latină şi, să zicem, franceză sau poloneză. 
Adversarii lor susțineau adaptarea culturii clasice si a celei italiene 
la condiţiile locale. Oare romanii de pe vremea lui Cicero nu-şi 
venerau trecutul ? Dacă italienii din secolul al XVI-lea l-au imitat 
pe Petrarca, de ce să nu-l imite şi englezii pe Chaucer ? 

În Franţa, de pildă, tot în epoca în discuţie a existat un fel de 
reînviere culturală celtică. Umaniştii îl elogiau mai degrabă pe 
galul Vercingetorix decît pe inamicul său, Cezar, şi studiau 
filosofia druizilor!. În poemul său La Galliade (1578), Guy 
Lefevre de La Boderie susţinea că Galia antică fusese leagănul 
artelor şi al ştiinţelor, la care acum oamenii nu făceau decît să se 
întoarcă. Literatura franceză medievală era comentată şi elogiată 
de oameni de cultură francezi precum prietenul lui Montaigne, 
Etienne Pasquier. Englezii — sau cel putin cîţiva învăţaţi din cercul 
arhiepiscopului Matthew Parker, printre care îi remarcăm pe 
Laurence Novell şi William Lambarde - îşi descopereau trecutul 
anglo-saxon. Parker, care era el însuşi un om de cultură, i-a 
comandat tipografului său John Day să elaboreze caractere de 
tipar anglo-saxone, astfel încît documentele să poată fi tipărite în 
limba lor originară. Fenomenul se manifestă chiar si în Italia, 
unde Tasso îşi alege ca temă a poemului său Ierusalimul eliberat 
perioada cruciadelor, iar umanistul Carlo Sigonio scrie un impor- 
tant studiu despre istoria Italiei între anii 560 şi 1200. 

Interesul faţă de trecutul neclasic a fost mai accentuat la 
periferia Europei, care ar putea fi definită aici drept teritoriul pe 
care romanii nu l-au cucerit niciodată. Ungurii se identificau cu 
hunii, polonezii cu sarmatii, danezii cu cimbrii, iar spaniolii şi 


1. Dubois (1972). 

suedezii cu gotii. De exemplu, Johannes Magnus, arhiepiscop de 
Uppsala, a plecat în exil la Roma după Reforma din Suedia, iar 
acolo s-a folosit de timpul pe care-l avea la dispoziţie ca să scrie 
istorie. Istoria goților scrisă de el (şi publicată postum, în 1554) 
se opune viziunii umaniste tradiţionale, prezentindu-i pe goți ca pe 
nişte fiinţe pioase, iubitoare de libertate, şi chiar ca pe nişte inamici 
ai barbariei. Johannes arată cum suedezii îşi trag obirsia din goți, 
asta după ce Magog, despre care se spunea că locuise în Insulele 
Britanice înainte de venirea romanilor, migrase în Scandinavia. 
Această lucrare de istorie n-a fost foarte bine primită în Danemarca 
(al cărei rege a pus un istoric să o combată), dar a dat naştere 
unui cult al goților în Suedia. Regelui Erik al XIV-lea îi plăcea să 
fie recunoscut ca „restaurator al goților”, si tot el a comandat 
realizarea unor tapiserii cu imagini care ilustrau faptele eroice 
ale lui Magog, Gothus şi ale altor monarhi de la începuturile 
istoriei suedeze. Succesorii săi Johan al III-lea si Karl al IX-lea 
au fost şi ei interesaţi de goți, iar interesul lor a stimulat cercetările 
istorice. Învăţatul curţii, Johan Bure, a străbătut Suedia în anii 1590 
şi a cules inscripţii runice, tot aşa cum primii umanişti culeseseră 
inscripţii romane, apoi, in 1624, le-a publicat sub titlul Monumenta 
Sveo-Gothica. Johannes Messenius, un profesor universitar din 
Uppsala, a transcris şi el rune, dar a scris şi piese de teatru istorice 
despre Suedia din timpurile goților’. 


Umanismul, muzica şi filosofia naturală 


Diversitatea disciplinară a umanismului din această perioadă este 
la fel de izbitoare ca şi diversitatea regională. Pînă acum, în paginile 
noastre am acordat prea puţină atenţie muzicii, dacă facem abstracţie 
de ideea renaşterii muzicale, sugerată de Tinctoris, sau de încer- 
cările lui Ficino de a regla influenţele exercitate de planete prin 
intermediul gamelor muzicale potrivite. Motivul acestei omisiuni 
este unul simplu. Realizările din muzica secolelor al XIV-lea şi 
al XV-lea au prea puţine legături cu principala temă a lucrării de 


1. Nordstróm (1944-1972); Johannesson (1982). 

faţă, care este receptarea culturii clasice şi a celei italiene!. Chiar 
dimpotrivă: în cazul muzicii, italienii erau cei care admirau 
produsele străine, şi în special pe cele ale lui Josquin (vezi supra, 
p. 71). Un personaj din Curteanul lui Castiglione observa cu 
aciditate cá „un motet oarecare, cîntat în fata ducesei, n-a plăcut 
nimănui şi nimeni nu l-a considerat bun pînă ce nu s-a aflat că fi 
aparţinea lui Josquin des Prez” (Cartea a II-a, capitolul 35). 
Cu toate acestea, începînd cu anii 1570, au apărut şi încercări 
de a reînvia muzica elină antică, datorate unor umanişti ca 
florentinul Girolamo Mei sau francezul Jean-Antoine de Baif, al 
căror interes faţă de metrica antică a fost deja menţionat. Baif voia 
ca poemele sale să fie puse pe muzică şi a înfiinţat, sub patronaj 
regal, o Academie de Poezie şi Muzică?. Cel mai sistematic cerce- 
tător al surselor clasice care a descris muzica Greciei antice - 
incluzînd, de exemplu, diferenţele dintre modurile dorian, frigian 
şi lidian - a fost Mei. El nu şi-a publicat propriile descoperiri, ci 
i le-a comunicat lui Vincenzo Galilei. Vincenzo, tatăl lui Galileo, 
a scris un Dialog despre muzica antică şi modernă în care unul 
dintre interlocutori susţinea că, după invazia barbarilor în Italia, 
oamenilor „nu le-a mai păsat cine ştie ce de muzică, aşa cum nu 
le păsa de Indiile de Vest”. Numai în ultimii ani învățații au 
început „să încerce să o scoată din întunericul în care fusese 
îngropată” şi să-i redea locul pe care îl ocupase în vechime. 
Cercetările profesioniste despre care am pomenit au avut 
urmări practice semnificative. Mei, Galilei şi prietenii lor au 
criticat muzica polifonică, în care voci diferite urmăreau linii 
melodice independente, si au susţinut monodia - canto fermo, 
cum i-au spus ei. lată cum, încă o dată, dăm peste un grup 
restrins care a jucat un rol crucial în inovaţie. În centrul acestui 
grup, cunoscut sub numele de Camerata, se afla contele Giovanni 
de Bardi, care a încercat să reconstituie un festival muzical elin în 
lucrarea sa Victoria lui Apollo împotriva şarpelui, interpretată 
în 1589 în cadrul programului festiv organizat cu ocazia nunţii 

lui Ferdinando de Medici. Casa lui Bardi era şi locul de întîlnire 
al membrilor grupului Camerata. 

Din acest grup fáceau parte Galilei, interpretul vocal Giulio 
Caccini, care a inventat ceea ce am putea numi stilul conversa- 
tional de interpretare, stile recitativo sau rappresentativo, si 
Jacopo Peri, care a compus muzica unei piese de teatru muzicale 
în noul stil, piesă numită Euridice, jucată in 1600 şi considerată 
azi primul spectacol de operă care a supravieţuit timpului (o alta, 
Dafne, fusese jucată în 1598 în casa rivalului lui Bardi, Jacopo 
Corsi). Printre oaspeţii casei lui Corsi s-a numărat şi Monteverdi, 
care a fost astfel stimulat să scrie muzică în noul stil - „a doua 
tehnică” (seconda prattica), cum o numea el, în care cuvintele 
prevalau asupra muzicii, şi nu invers. Opera lui Monteverdi Orfeo 
a fost pusă în scenă în 1607, iar Arianna în 1608!. Citiva ani mai 
tîrziu, în 1627, compozitorul german Heinrich Schiitz a compus o 
nouă versiune a lui Dafne, de data aceasta cu un libret în germană, 
compus de poetul Martin Opitz. Astfel, opera internaţională fusese 
lansată. În încercarea lor de a reînvia ceva vechi, umaniştii au 
sprijinit inventarea a ceva nou. 

Un paradox similar caracterizează rolul jucat de umanisti în 
studierea naturii. Pentru cercul format în jurul lui Leonardo Bruni, 
un astfel de rol nici nu exista, de vreme ce, aşa cum am văzut 
(p. 46), studia humanitatis se concentrează asupra umanului, nu 
asupra lumii naturale. Cu toate acestea, mişcarea umanistă i-a 
influenţat şi pe „filosofii naturii”, cum erau ei numiţi la acea vreme 
(termenul de „om de ştiinţă” aparţine secolului al XIX-lea). În 
esenţă, autorii antici erau consideraţi autorităţi în domeniile în 
cauză: Hipocrate şi Galen în medicină, Ptolemeu în geografie şi 
cosmologie, iar Aristotel practic în toate domeniile. Aşa se face 
că demersul umanistilor de a se întoarce la izvoare şi de a edita 
textele din cele mai bune manuscrise era important pentru filo- 
sofia naturală, lucru de care şi-au dat seama cîţiva învăţaţi din 
secolul al XV-lea. Unul dintre ei a fost faimosul filolog Ermolao 
Barbaro (vezi supra, p. 64), care a amendat textul Istoriei naturale 

a lui Pliniu. Altul a fost astronomul german Regiomontanus, care 
l-a studiat pe Ptolemeu dupá textul grecesc original!. 

Filosofii naturii împărtăşeau veneratia umanistilor faţă de 
Antichitatea clasică. Asemeni poeţilor, voiau şi ei o „reformă”. 
Citiva dintre ei, printre care şi Francis Bacon la tinereţe, in 
perioada cînd a scris Înţelepciunea anticilor, credeau că progresul 
cunoaşterii nu depindea de noile descoperiri, ci de recuperarea a 
ceea ce inteleptii din vechime ştiau deja. Acest gen de cunoaştere 
ezoterică le era transmis celorlalţi sub forma codificată a mitului. 
Alchimistul german Michael Maier avea convingeri similare. 
Lucrarea lui Fuga Atalantei (1617) urma aceeaşi procedură, pre- 
zentînd „secretele naturii” sub forma a cincizeci de embleme (un 
gen discutat mai jos; vezi pp. 254-255). Titlul face aluzie la 
mitul fetei iuți de picior care nu voia să-l accepte drept sot pe 
pretendentul ei decît dacă acesta ar fi învins-o într-o cursă de 
alergări şi care a pierdut fiindcă s-a oprit să culeagă cele trei 
mere de aur aruncate de bărbat pe drum. Credinţa în înţelepciunea 
anticilor dă un sens mai precis elogiului adus lui Regiomontanus 
şi Copernic pentru meritul de a fi „reînviat” astronomia. Despre 
Copernic s-a spus şi că ar fi „amendat” astronomia, ca şi cum 
această ştiinţă ar fi fost un text antic corupt. Sau - după cum s-a 
exprimat umanistul luteran Philip Melanchthon - filosofia celestă 
a renăscut” (renata est haec philosophia de rebus coelestibus). 

Ín domeniul acesta, ruptura dintre cultura înaltă si cultura 
populară era mult mai puţin profundă decît in cazul ştiinţelor 
umaniste. Aşa cum Alberti a învăţat de la constructori, şi uma- 
nistul german Georgius Agricola a obţinut de la minerii din 
Boemia multe dintre informaţiile pe care le-a publicat în tratatul 
său Despre metale (1556). Distanţa dintre cele „două culturi”, 
cea a artelor şi cea a ştiinţelor exacte, era şi ea mai mică decît a 
devenit mai tîrziu (asta în cazul în care ea exista la acea vreme). 
Pe de o parte, filosofi de frunte ai naturii cum erau Johan Kepler 
şi Galileo Galilei se arătau extrem de interesaţi de ştiinţele 
umaniste. De exemplu, Kepler scria versuri. Tratatul sáu Harmonice 


1. Rose (1975), pp. 90-117. 
2. Rose (1975), pp. pp. 111, 133. 


166 RENAŞTEREA EUROPEANĂ - CENTRE ŞI PERIFERII 


mundi (1619) făcea trimitere la gînditorul politic Jean Bodin şi la 
„digresiunea” sa despre armonia din sînul statului. Kepler a 
explicat trimiterile astronomice din textele clasice în beneficiul 
umanistilor care-i erau prieteni sau cunostinte!. Cît despre Galileo, 
acesta avea convingeri personale puternice în privinţa literaturii, 
a picturii şi sculpturii. Spre exemplu, îi plăcea Ariosto, dar nu şi 
Tasso?. Un alt exemplu ar fi germanul Andreas Libavius, care 
sublinia cît era de importantă, din perspectiva „chimistului” 
(chymicus), atenţia acordată educaţiei umaniste (humanitas). 

În ceea ce priveşte tabăra umanistă, am putea aminti voga de 
care se bucura în acea perioadă poemul ştiinţific, după modelul lui 
Lucrețiu cu al său Despre natura lucrurilor. De exemplu, poetul- 
-matematician Jacques Peletier a descris Cosmosul şi a elogiat 
dorinţa de cunoaştere a omului, în timp ce calvinistul Guillaume 
Salluste Du Bartas a introdus o mare cantitate de informaţii ştiinţifice 
în epopeea sa asupra creării Universului, intitulată La Semaine 
(1578), un poem atît de popular, încît în 1623 ajunsese la a patru- 
zeci şi una ediţie în franceză“. Am mai putea face apel la mărturiile 
oferite de bibliotecile personale, cum era cea a lui Sir Walter 
Raleigh, care deţinea lucrări de zoologie, medicină, botanică, 
fiziognomonie, astronomie (inclusiv Copernic) şi chimie (inclusiv 
Libavius). De asemenea, „cabinetul de curiozitáti" (vezi infra, 
capitolul 6) conţinea în mod normal obiecte antice cum ar fi 
monede şi medalii, alături de ele stînd rămăşiţe ale unor vietati 
(animale, păsări sau peşti) neobişnuite. 

Entuziasmul provocat de contribuţia anticilor la filosofia naturii 
coexista cu o disponibilitate tot mai ridicată de a-i critica atunci cînd 
dovezile făceau acest lucru inevitabil. Două cazuri celebre sînt cele 
ale lui Copernic şi Vesalius, ale căror lucrări de astronomie, respectiv 
medicină au fost publicate pentru prima dată în acelaşi an, 1543. 

Copernic împărtăşea interesele umanistilor din epoca sa. El 
susținea că, pe parcursul lecturilor din Cicero şi Plutarh, descoperise 

referiri la filosofi antici care credeau cá Pămîntul se mişcă. 
Descrierea pe care o face pozitiei centrale ocupate de Soare l-ar 
fi incintat pe Ficino. „În mijlocul tuturor, Soarele stă pe tronul 
său. În acest templu, frumuseţe a frumuseţilor, în ce poziţie mai 
bună am putea plasa un astfel de luminător, aşa încît să poată 
lumina dintr-o dată totul? El este numit pe drept cuvînt lampa, 
mintea, stăpînitorul Universului. Hermes Trismegistus îl numeşte 
Dumnezeul vizibil, Electra lui Sofocle îi zice atoatevăzător. Aşadar, 
Soarele şade ca pe un tron regal, stăpînind asupra copiilor săi, 
planetele, care se invirtesc împrejurul lui." Nu sîntem foarte departe 
de lumea neoplatonică a incasului Garcilaso (vezi supra, p. 139), 
cu descrierea pe care o face acesta cultului peruvian al Soarelui. 

Ne-ar fi greu să spunem cît de cunoscute erau la acea vreme 
teoriile lui Copernic. Între 1543 si 1617, cartea lui a avut parte de 
doar trei ediţii. Pe de altă parte, tot atunci circulau şi rezumate 
ale teoriei heliocentrice!. Teoria era discutată şi în universităţi. 
De exemplu, la universitatea din Salamanca, noile programe din 
anul 1561 îl includeau pe Copernic printre autorii ce puteau fi 
utilizaţi în studiul astronomiei. Trimiteri răzlețe sugerează cá, de 
obicei, numele lui Copernic era asociat cu heliocentrismul sau 
cel puţin cu înnoirea. Spre exemplu, Montaigne se referă şi el, 
într-unul din eseurile sale, la teoria heliocentrică. John Donne, 
care îl prezintă pe Copernic ca pe un osîndit la chinurile iadului 
pentru vina de a fi întors Cosmosul cu dosu-n sus, era cunoscut 
la rîndul lui sub numele de „Copernic al poeziei”, probabil 
datorită inovatiilor sale stilistice?. 

Copernic îşi datorează faima sa de mai tîrziu faptului că, în 
ultimă instanţă, era gata să se distanteze de opiniile lui Ptolemeu. 
Tot aşa, Vesalius era dispus - deşi cu ezitări — să-l corecteze pe 
Galen, care îşi întemeiase cîteva dintre afirmaţiile sale despre 
anatomia omului pe disectii făcute pe maimuțe, nu pe fiinţe 
umane. Vesalius îşi prezenta opera ca pe o contribuţie la reînvierea, 
restaurarea sau renaşterea medicinei. „În această epocă fericită”, 
scria el, „medicina, ca toate celelalte studii, a început de cîtva 

timp să reînvie şi îşi înalţă capul din bezna fără fund în care a fost 
azvirlita... Asistăm la renasterea izbutită a medicinei” (medicinam 
prospere renasci vidimus). Mai mult, cartea sa, ilustrată de un 
discipol al lui Tizian, dezvăluie o deplasare dinspre texte spre 
experienţa concretă. Efortul de recuperare a înţelepciunii anticilor 
a dat naştere unor cunoştinţe noi!. 


Ascensiunea limbilor vulgare 


Un alt semn al diversităţii sau al fragmentării a fost critica 
umanistă directionatá asupra limbii latine. În dialogul său asupra 
limbajului, Sperone Speroni, un continuator al lui Bembo, pune 
în gura maestrului său observaţia că latina nu mai era o limbă 
vorbită, ci doar „hîrtie şi cerneală” (carta solamente ed inchiostro). 
Într-un alt dialog pe aceeaşi temă, Ercolano, scris de Benedetto 
Varchi, latina şi greaca sînt numite limbi „epuizate” (spente), în 
timp ce florentina este considerată „vie”. Cu alte cuvinte, ideea unei 
„limbi moarte” a fost formulată pentru prima oară de umanişti. 
Pentru unii dintre ei, a-l urma pe Cicero nu mai însemna în nici 
un caz să scrie în limba latină, ci să scrie în limba maternă, ceea 
ce, de altfel, făcuse şi el. Indiferent că era vorba de o reacţie faţă 
de încremenirea latinei sau de o expresie a proaspăt apărutei 
increderi în propria forţă culturală, sfîrşitul secolului al XVI-lea 
a fost o perioadă extraordinară de „heteroglosie” (cum o numea 
teoreticianul literar Mihail Bahtin) : o diversitate de limbi şi stiluri 
de vorbire ce interacționează sau dialoghează unele cu altele?. 
Tot acum s-au ridicat şi un număr de voci care elogiau limbile 
vulgare. Cel mai faimos caz a fost cel al poetului Joachim Du 
Bellay. Lucrarea sa Défense et Illustration de la Langue francaise 
(1549) respingea ideea că franceza ar fi o limbă „barbară”. Ironia 
istoriei face că declaraţia sa de independenţă urma şi ea un model 
străin, cel al unui dialog despre limbă publicat în 15423. Du Bellay 

a fost sustinut de tipograful si umanistul Henri Estienne, care a 
afirmat în a sa Precellence de la langue françoise (1579) cá franceza 
are cel putin la fel de multá gravitate si gratie ca si latina si un 
potential oratoric mai ridicat decit alte limbi. Spaniolii au declarat cá 
limba lor este cea mai apropiată de latină, iar ca răspuns Estienne a 
sustinut că franceza este mai apropiată de elină. Italianul Corbinelli, 
comentind afirmaţia lui Estienne, remarca diversele calităţi superla- 
tive ale limbilor spaniolă, italiană şi franceză, dar considera că 
ultima dintre ele e doar o „limbă de vorbit” (lingua parlativa)'. Pe 
de altă parte, Etienne Pasquier a pus în opoziţie „mîndra şi ceremo- 
nioasa limbă materni" a „arogantului spaniol” cu „limba moale şi 
efeminat&” a italienilor, care „şi-a degradat antica virtute romană”?. 
În această controversă europeană au intervenit şi alte limbi. 
Joao de Barros a publicat elogii la adresa portughezei. Scriitorul 
german Johann Fischart a declarat că „limba pe care o vorbim 
noi este şi ea o limbă, şi în ea i se spune sacului sac, ca şi 
latinescul saccus”. (Unser sprache ist auch ein sprache und kan 
so wohhl ein Sack nennen als die Latiner saccus.) Poetul englez 
Edmund Spenser se întreba retoric: „Pentru numele lui Dumnezeu, 
de ce noi n-am avea regatul propriei noastre limbi, aşa cum au 
grecii ? "3. Lukasz Górnicki a discutat avantajele relative ale diver- 
selor limbi slave în lucrarea sa Curteanul polonez. Prologul lui 
Bâlint Balassa la a sa Comedie maghiară afirma dorinţa autorului 
„de a îmbogăţi limba maghiară cu această comedie, astfel încît 
să-şi poată da cu toţii seama că tot ceea ce există în alte limbi 
poate exista şi în maghiară”. Pictorul şi poetul Lukas de Heere l-a 
elogiat pe Jan Baptist van der Noot pentru că a dovedit că olandeza 
nu-i era inferioară francezei în creaţia poetică. Simon Stevin, din 
Ţările de Jos, a descris „splendidele calităţi ascunse ale limbii 
olandeze” în dedicatia pe care a pus-o în fruntea lucrării Viaţa 
unui cetățean. Umanistul Johannes Goropius din Anvers a mers 
pînă acolo încît a pretins că flamanda (şi nu ebraica, aşa cum 
credeau majoritatea invátatilor) era limba. primilor oameni. 


1. Citat în Balsamo (1992), p. 75. 
2. Citat în Kelley (1970), pp. 279-280. 
3. Citat în Helgerson (1992), p. 1. 


170 RENAŞTEREA EUROPEANĂ - CENTRE ŞI PERIFERII 


Retorica în favoarea limbilor vulgare a fost încurajată de 
retorica în limbile vulgare, prin manuale cum erau Art of Rhetoric 
al lui Thomas Wilson, La rhétorique francaise al lui Fouquelin si 
Rhetorica lui Lorenzo Palmireno, care au oferit unui public mai 
larg decît pînă atunci accesul la cunoaşterea regulilor scrierii!. 
Este şi epoca apariţiei primelor gramatici ale limbilor vulgare 
(lăsînd la o parte gramatica spaniolei, scrisă de Nebrija şi apărută 
foarte devreme ; vezi supra, p. 102), a primelor istorii ale acestor 
limbi - o istorie a spaniolei a fost publicată în 1606 - şi a 
polemicilor pe tema celui mai bun mod de a ortografia italiana, 
franceza şi engleza. 

Un rol şi mai important l-a jucat fenomenul traducerilor, 
indiferent că îl luăm ca pe un semn al dezvoltării limbilor vulgare, 
un rezultat al acestei dezvoltări, un stimul pentru dezvoltarea lor 
Sau toate trei la un loc. Importanţa traducerilor în latină, limba 
republicii internaţionale a literelor, nu trebuie nici ea uitată. Între 
anii 1530 şi 1600 s-au făcut mai mult de două sute de traduceri 
din diferite limbi europene în latină?. Pe de altă parte, numărul 
traducerilor în limbile vulgare a fost mult mai mare, iar conse- 
cintele culturale ale respectivelor traduceri au fost mult mai 
importante. Am menţionat deja traducerile din Cicero, Vergiliu, 
Vitruviu şi Homer în diferite limbi vulgare; ele înseamnă un 
progres semnificativ, fiindcă aceste texte devin accesibile unui 
public mai larg (inclusiv publicului feminin) căruia latina - ca să 
nu mai vorbim de elină - îi era de obicei necunoscută. Este 
perioada în care au fost traduşi şi mulţi alţi scriitori antici. De 
exemplu, la mijlocul secolului au fost transpuse în italiană sau în 
franceză o serie de dialoguri ale lui Platon. Metamorfozele, 
poemul lui Ovidiu, care, după cum am văzut, a fost o sursă de 
inspiraţie pentru artişti, s-a tradus şi publicat în italiană, spaniolă, 
franceză, engleză şi germană. 

Printre traducerile din latina modernă se numără nu numai opera 
lui Erasmus, discutată anterior, ci şi Utopia lui Thomas Morus, 
care a apărut în traducere germană în 1524, în italiană în 1548, 

în franceză in 1550, în engleză în 1551 si în olandeză in 1562. În 
fine, au apărut traduceri din texte scrise în limbile moderne 
europene, în special din italiană. În Franţa, peste şase sute de 
traduceri au fost publicate între 1525 şi 1599, în principal din 
patru limbi : elină, latină, italiană şi spaniolă. 

Tot acum au apărut cîteva dintre traducerile pe care generaţiile 
următoare le vor numi „clasice”, şi nu numai din scriitorii antici, 
de la Homer la Plutarh, ci şi din autorii moderni. În spaniolă, de 
exemplu, ne putem gîndi la traducerea făcută de Boscân după 
dialogul lui Castiglione pe tema curteanului perfect - El Cortesano. 
Ín Germania avem traducerea lui Rabelais, fácutá de Fischart, 
Geschichtsklitterung (1575), care in 1631 ajungea la a saptea 
editie. Ín Anglia, eseurile lui Montaigne sint traduse de un italian 
anglicizat, John Florio. Ín Polonia, Piotr Kochanowski, fratele 
mai tînăr al faimosului poet, face traduceri din Ariosto si Tasso. 

Granița dintre traducere şi imitație creativă a fost trecută cu 
uşurinţă. Fischart a amplificat textul pe care se presupunea că 
doar îl traduce, intervenind în special în listele deja lungi şi dragi 
autorului original, cum sînt cele două sute de jocuri jucate de 
tînărul uriaş Gargantua. Fischart n-a folosit nicăieri un singur 
cuvînt dacă putea strecura trei, dînd la iveală un Rabelais supra-rabe- 
laisian şi inventînd un limbaj polisilabic grotesc şi personal. O 
versiune în latină a poemului franțuzesc despre crearea Universului 
scris de Guillaume Du Bartas purta cu mîndrie pe pagina de titlu 
menţiunea că „a fost tradus liber şi, în multe locuri, amplificat”. 
Versiunea poloneză a lui Castiglione, care îi aparţinea lui Lukas 
Górnicki, transpunea dialogul din Urbino în Cracovia, transformind 
astfel lucrarea într-un „Curtean polonez”. Traducerea dialogului 
lui Giambattista Cinthio Giraldi despre traiul civilizat, făcută de 
un alt italian anglicizat, Ludowick Bryskett (al cărui nume era la 
origine Bruschetto), deplasa cadrul conversatiei din Italia in 
Irlanda, la „micul conac” al traducătorului de lîngă Dublin, şi 
introducea participanţi englezi, printre care şi pe prietenul tradu- 
cătorului, Edmund Spenser!. 


1. Weinberg (1986). 

Traducerea a dezvoltat vocabularul limbilor vulgare. Ín 1553, 
cind tratatul de arhitecturá al lui Alberti este tradus in francezá, 
dedicatia — adresată regelui - atrage atenţia asupra imbogátirii limbii 
de către traducător. Fischart a inventat multe cuvinte germane 
pentru a-l putea traduce pe Rabelais. În versiunea lui la sonetele 
lui Montaigne, Florio a construit - după cum ne spune din prefaţă — 
noi termeni englezeşti, cum ar fi conscientious (scrupulos), endear 
(a face să îndrăgească, a îndrăgi), tarnish (a păta reputaţia, a lipsi 
de strălucire), comport (a se purta, a se comporta), efface (a şterge), 
facilitate (a uşura), amusing (distractiv), debauching (depravat), 
regret (regret), effort (efort), emotion (emoție). Poeţii îşi permiteau 
şi ei astfel de licenţe. Un biograf de-al lui Pierre Ronsard, contem- 
poran cu el, îl descrie ca fiind în egală măsură un colecţionar şi 
un inventator de cuvinte frantuzesti. Într-adevăr, limba jul poeţilor 
Pleiadei era plin de cuvinte luate din elină: anagrammatisme, 
analytique, anapeste sau astronomique, care la acea vreme erau 
toate neologisme. 

O altă fatetá a creării unor cuvinte noi era conştiinţa sărăciei 
limbilor vulgare, care impunea neologismele ca pe o necesitate. 
În prologul traducerii sale din Vergiliu, Juan del Encina se plingea 
de „imensa lipsă de cuvinte în castiliană, prin comparaţie cu latina” 
(el gran defecto de vocablos que ay en la lengua castellana, en 
comparación de la latina). Thomas Elyot a scris despre „insufi- 
cienta” englezei!. În cartea sa despre educaţia principilor, scrisă 
în franceză, Guillaume Budé susținea că scrierea într-o limbă 
antică dădea faptelor şi spuselor remarcabile „mai multă eleganţă, 
mai multă autoritate, mai mult farmec şi mai multă graţie” (plus 
d'élégance, d'authorité et venusteté et de grace). Pînă şi Joachim 
Du Bellay, în faimoasa sa apologie a francezei, recunoaşte că 
limba era „săracă şi sterilă” (pauvre et sterile) în comparaţie cu 
bogăţia latinei sau elinei. 

Ascensiunea limbilor vulgare i-a determinat pe unii scriitori 
să împrumute din latină şi din alte limbi, iar pe alţii să denunțe 
respectivul proces. În Italia, în secolul al XV-lea era la modă o 
limbă locală latinizată, dar tot în această perioadă Accademia 


1. Citat în Jones (1953), p. 71. 

della Crusca, numită astfel fiindcă se presupunea că membrii săi 
au ca scop separarea grîului lingvistic de „pleavă”, a reacţionat 
împotriva latinizării, în numele purității lingvistice. La fel, tipo- 
graful Geoffroi Tory din Franţa s-a plîns de „diletanţii intr-ale 
latinei” (escumeurs de Latin) - cum le spunea el -, care au 
înlocuit propoziţia „să trecem peste Sena" cu „transfretons. la 
sequane”. Rabelais a dezvoltat ideea din pasajul respectiv în 
Pantagruel (capitolul 6), unde uriaşul erou este atît de enervat de 
un student din Limousin care foloseşte expresia de mai sus, 
precum şi alte fraze latinizate, încît îl strînge de gît pînă cînd 
insul începe să cerşească, milă în propriul său dialect. În Anglia 
a apărut o reacţie critică la cuvintele numite „termeni de călimară”, 
cuvinte inventate de scriitori fără a ţine cont de limba vorbită. 
Englezul Sir John Cheke şi olandezul Jan van de Werve au criticat 
dur coruperea propriilor limbi de către cuvintele străine, în special 
de cele italiene şi frantuzesti. În Franţa, Francois Malherbe a 
încercat să purifice limba atît de cuvintele latineşti, cît şi de 
termenii dialectali. 

Unele limbi europene au rămas în urma altora. Faptul că printre 
ultimele venite pe scena limbilor vulgare se numără şi germana 
poate fi dovedit de istoria traducerilor. Deşi Decameronul lui 
Boccaccio fusese tradus încă din 1473, valul masiv de traduceri 
în germană a început abia peste o sută de ani, o dată cu traducerea 
lui Rabelais (1575), a lucrării lui Jean Bodin despre demoni 
(făcută tot de Fischart), a cărţii lui Giovanni Botero despre 
rațiunea statului, a moraliştilor stoici Guevara şi Lipsius şi a 
cinci romane: Lazarillo de Tormes, Don Quijote, Diana de 
Montemayor, Argenis de John Barclay şi Arcadia de Philip Sidney. 
Germanii au trebuit să aştepte pentru un echivalent al lucrării lui 
Du Bellay, Défense et illustration de la Langue francaise, pînă 
in 1617, cînd poetul Martin Opitz s-a plins de Ignorarea limbii 
germane într-o carte scrisă în latină. În 1624 a urmat volumul 
său Carte de poezie germană (Buch von der deutschen Poeterey). 
Opitz a fost îmboldit de dorinţa de a călca pe urmele lui Petrarca 
şi Ariosto, dar şi pe ale lui Ronsard, Sidney şi ale poetului olandez 
Daniel Heinsius. El nu numai că putea citi în toate aceste limbi, 
dar mai făcea şi traduceri din latină, italiană, franceză şi engleză. 

Opitz nu era unicul poliglot. Compozitorul Roland de Lassus, 
un francez instruit în Italia şi care lucra în Bavaria, scria cîntece in 
latină, italiană, franceză şi germană şi coresponda cu protectorul 
sáu într-un amestec de limbi. Poetul maghiar Balassa ştia italiană, 
germană şi turcă. Poetul german Georg Rudolf Weckherlin scria 
în latină, germană, franceză şi engleză, iar un caz special îl 
reprezintă cei din Ţările de Jos, care se simțeau la largul lor 
într-o mulţime de limbi. Jan Baptist van der Noot scria poeme în 
olandeză şi franceză, pe care uneori le traducea el însuşi în 
italiană şi spaniolă şi făcea şi comentarii asupra lor. În tinereţea 
sa şi la sfîrşitul perioadei în discuţie, Christian Huyghens a scris 
versuri în opt limbi: greacă, latină, italiană, franceză, spaniolă, 
engleză, germană şi olandeză, limba sa maternă!. 

Italiana era, bineînţeles, foarte răspîndită în rîndul claselor 
superioare pe tot cuprinsul Europei, iar inventarele bibliotecilor 
ne sugerează că spaniola şi franceza nu erau cu mult în urma 
acesteia. Pe de altă parte, în cazul celor mai multe limbi vulgare 
din Europa, cunoaşterea lor era practic limitată la o singură 
regiune. Huyghens a tradus în olandeză cîteva poeme de John 
Donne, dar este puţin probabil să fi existat mulţi inşi din afara 
Insulelor Britanice care să fi auzit de piesele şi poemele lui 
Shakespeare, căci acestea nu au fost traduse în nici o limbă 
străină pînă în secolul al XVIII-lea. Apoi, puţini oameni din 
afara Peninsulei Iberice vor fi auzit de piesele de teatru ale lui Gil 
Vicente sau de poemele lui Camões (Lusiada a fost tradusă in 
spaniolă mai întîi în 1580 şi apoi în anii 1590, dar prima versiune 
în latină a apărut abia în 1622, iar în engleză doar în 1655). 
Practic, nimeni din afara Poloniei nu ar fi avut cum să citească 
versurile scrise de Jan Kochanowski (vezi figura 20) în limba 
maternă, în ciuda laudei în versuri etalate orgolios de poet: 


„Despre mine vor auzi Moscova şi tătarii, 

Şi englezii, locuitori ai atîtor lumi. 

Germanul şi viteazul spaniol vor afla despre mine, 
Dar şi cel ce bea din şuvoiul adînc al Tibrului”. 


1. Forster (1970). 

Cei care citeau intr-o singurá limbá aveau multe de pierdut, 
fiindcă perioada despre care vorbim e o epocă măreaţă pentru 
literatura în limbile vulgare europene. 

Este foarte greu să explicăm de ce s-a întîmplat aşa. Este limpede 
că traducerile Bibliei, consecinţă a Reformei, au jucat un rol 
important în dezvoltarea limbilor vulgare, dar ele nu explică de 
ce Spania, unde traducerile Bibliei în limba vulgară erau interzise, 
a intrat tot atunci în „epoca de aur” a literaturii sale. Ascensiunea 
literaturii în alte limbi vulgare a fost tot o reacţie la provocarea pe 
care au lansat-o Dante, Petrarca, Boccaccio, Ariosto şi Tasso. O 
serie de scriitori europeni moderni au fost recunoscuţi drept clasici 
în limba vulgară, aşa cum se întîmplase deja la italieni cu Petrarca 
şi Ariosto (vezi supra, p. 133). În 1553 şi 1560 au fost publicate 
două comentarii asupra volumului Amours al lui Ronsard, în care se 
remarcau - de exemplu - împrumuturile pe care poetul le făcuse 
din Petrarca şi se explicau aluziile sale la mitologia şi filosofia 
antică. Operele lui Ronsard au fost editate în 1587 de secretarul 
său, care a anexat şi o biografie a poetului, aşa cum şi operele lui 
Vergiliu, de pildă, conţineau adesea în prefaţă o biografie. Înainte 
de sfîrşitul secolului al XVI-lea, în Franţa fuseseră publicate nouă 
ediţii din Operele lui Ronsard. Printre admiratorii săi se numărau 
olandezi (van der Noot), englezi (Daniel Rogers), germani (Opitz), 
polonezi (Kochanowski) si italieni (Speroni)!. 

În Spania au fost publicate două ediţii critice ale operelor 
poetului Garcilaso de la Vega (în 1574 şi 1580), prima îngrijită 
de Francisco Sânchez, profesor de retorică la universitatea din 
Salamanca, iar a doua de poetul Fernando de Herrera. Sânchez a 
încercat să identifice în personajele cu nume clasice oameni pe 
care i-a cunoscut Garcilaso şi a menţionat împrumuturile făcute 
de poet din clasici ca Horaţiu şi Ovidiu, dar şi din italieni, mai 
ales din Petrarca. De cealaltă parte, Herrera a încercat să aplice 
terminologia critică a lui Bembo la poezia lui Garcilaso. În 
Portugalia, Manoel Correa a editat şi comentat Lusiada (în 1613). 
În Anglia, directorul de şcoală Thomas Speght a editat în 1598 
operele lui Geoffrey Chaucer, cu rezumatele textelor şi explicaţii 


1. Nolhac (1921), pp. 205-235; Maugain (1926). 

ale termenilor arhaici sau problematici, impuse de schimbările 
produse în limba engleză în ultimii două sute de ani. 


O diversitate de genuri literare 


În literatura europeană, epoca în discuţie a fost una a clasicilor în 
limbile vulgare într-o mulţime de genuri: epic, liric, comedie, 
tragedie, satiră, roman (inclusiv roman cavaleresc) si - nu în 
ultimul rînd - scrieri neficţionale : istorii, dialoguri, eseuri. De 
exemplu, s-a reuşit în cele din urmă umplerea golului dintre 
cronicile scrise după modelul tradiţional medieval în limbile 
vulgare, cronici foarte vii, dar dezorganizate structural (Giovanni 
Villani în Florenţa, Jean Froissart în Franţa, Fernão Lopes în 
Portugalia etc.) şi lucrările de istorie scrise de umanişti în latină, 
care erau organizate mai coerent, dar erau adesea lipsite de 
spontaneitatea celor ce le precedaseră. 

Un exemplu faimos care ilustrează această tendinţă este Istoria 
Italiei a lui Francesco Guicciardini (care a fost tradusă în franceză, 
engleză, spaniolă şi olandeză)!. Şi scenele de luptă descrise de 
Guicciardini, şi portretele pe care le face principalilor protago- 
nişti, cum ar fi papa Alexandru al VI-lea şi Lodovico Sforza, dar 
şi discursurile pe care le pune în gura personajelor de seamă 
respectă modelele clasice. Accentul pe care îl pune asupra felului 
în care evenimentele determină rezultate ce nu se dovedesc doar 
diferite, ci uneori chiar contrare intentiilor principalilor actanti 
aminteşte de ironiile tragice din piesele de teatru ale Greciei 
antice. Interesul său pentru analize şi explicaţii, exprimat adesea 
sub forma unor maxime pregnant formulate, aminteşte nu numai 
de Tucidide şi de Tacitus, ci şi de predecesorul său florentin, 
Leonardo Bruni. Însă portretele pe care le face Guicciardini 
personalităţilor individuale cum sînt papii Alexandru al VI-lea 
Sau Iuliu al II-lea sînt mult mai pline de culoare decît cele realizate 
de Bruni, iar istorisirile sale sînt înviorate de detalii percutante, 
în stilul lui Villani. De exemplu, la bătălia de la Fornovo, avem 


1. Phillips (1977). 

descrierea cailor care „se luptă, lovind cu copitele, muşcînd şi 
izbind, cu nimic mai prejos decît oamenii” (combattendo co’ 
calci co' morsi con gli urti i cavalli non meno che gli uomini). 
Imaginea va fi reluată în opera lui Tasso Jerusalimul eliberat 
(Cîntul 28), unde „fiecare cal se pregăteşte si el de luptă” (ogni 
cavallo in guera anco s'appresta), precum şi în Arcadia lui Sidney 
(Cartea a III-a, capitolul 7), unde se face referire la faptul cá 
„pînă şi caii, indirjiti de indirjirea stăpînilor, au sporit, cu dra- 
gostea şi supunerea lor, efectele urii şi împotrivirii”. 

Operele lui Niccoló Machiavelli (publicate postum, în 1532) 
au reprezentat contribuţii de seamă la literatura în limbile vulgare, 
dar şi la dezvoltarea gîndirii politice. În ciuda încercărilor de a le 
interzice, lucrările scrise de el au atras puternic interesul atît în 
Italia, cit si în străinătate. Discursurile lui Machiavelli au fost 
traduse în 1544 în franceză, în anii 1550 în spaniolă, iar în 1588 în 
latină. Principele a fost tradusă în franceză (de două ori în 1553 
şi încă o dată în 1571) şi în latină (in 1560), iar Arta războiului 
în engleză (tot în 1560) şi în latină (în 1610). Urmînd calea 
deschisă de Machiavelli, lucrările despre politică scrise în limbi 
vulgare au devenit tot mai dese, avînd probabil scopul de a atrage 
un public din afara spaţiului academic tradiţional. Lucrarea Sfatul 
şi sfătuitorii, scrisă de Fadrique Furi6 Ceriol în 1559 (publicată 
mai întîi în spaniolă), şi cea a lui Jean Bodin Șase cărți despre 
politică (1576, publicată prima dată în franceză) au ajuns repede 
la cititorii din afara ţărilor de origine ale autorilor. Cartea lui 
Bodin a fost comentată de critici din Italia, Spania şi Germania şi 
a fost tradusă în latină şi engleză. Furi6 Ceriol a fost tradus de 
două ori în latină şi o dată în poloneză. 

Un alt tratat spaniol scris în limba vulgară şi care a avut ecouri 
mult dincolo de graniţele peninsulei a fost lucrarea medicului 
Juan Huarte Analiza simţurilor (1575), în care se discuta despre 
diferitele tipuri de abilităţi. Pînă în 1628, cartea lui Huarte fusese 
tradusă în latină, franceză, engleză şi de două ori în italiană. Ca 
şi Anatomia melancoliei a lui Robert Burton, era o operă atît 
literară, cit şi de psihologie. Citiva ani mai tîrziu, a apărut Numele 
lui Hristos de.Luis de León (1583), un studiu de kabbalistică 
creştină, scris conform modelului lui Reuchlin şi Giorgi (vezi 

supra, p. 117). Spre deosebire de aceşti învăţaţi dinaintea lui, Luis 
de León n-a scris în latină. El a divulgat „secretele” şi „tainele” 
kabbalei şi ale neoplatonismului în limba sa maternă, spaniola. 
Nu e de mirare atunci că încercarea lui de a îmbogăţi creştinismul 
pornind de la tradiţiile evreieşti a atras atenţia Inchiziției, mai 
ales că autorul chiar era de origine evreiască!. 

Scrierile non-fictionale au luat adesea forma dialogului, o formă 
literară foarte adecvată lecturilor cu voce tare, care rămăseseră 
încă o practică larg răspîndită. În Italia, rareori trecea vreun an 
fără să fie publicat un dialog de o importanţă relativ ridicată, 
indiferent dacă tema sa era limbajul, pictura, muzica, filosofia 
Sau politica. Cîteva dintre aceste dialoguri italiene au fost traduse 
în alte limbi, iar în multe locuri din Europa au fost scrise noi 
dialoguri pe teme dintre cele mai diferite. De exemplu, anonimul 
Discurs despre bunăstarea comună, atribuit umanistului englez 
Sir Thomas Smith, comenta motivele „decăderii” economiei engleze 
şi creşterea preţurilor sub forma unei conversații dintre un cavaler, 
un negustor, un doctor în teologie, un fabricant de căciuli şi un 
fermier sau „gospodar”. Aceste dialoguri urmau o diversitate de 
modele, între care se remarcau cele oferite de Cicero şi Platon. 
În unele din ele, un profesor îşi expunea concepţia, în vreme ce 
ascultătorii se multumeau cel mai adesea să pună cîteva întrebări. 
În altele erau prezentate divergențe serioase de opinii, iar persona- 
lităţile vorbitorilor, ca şi ideile lor, erau descrise în portrete pline 
de viaţă. Curteanul lui Castiglione, de exemplu, prezenta dialogul 
drept „un portret al curţii din Urbino” în care prindeau viaţă 
personalităţile de seamă ale curţii, de la Gasparo Pallavicino, căruia 
îi plăcea să tachineze doamnele, pînă la entuziastul neoplatonician 
Pietro Bembo. Dialogul Despre pictura antică al umanistului 
portughez Francisco de Holanda nu se mărginea să descrie con- 
ceptia lui Michelangelo despre artă, ci evoca şi personalitatea 
artistului, precum şi felul lui aspru şi pasionat de a vorbi?. 

O altă metodă de a face ca informaţiile pe diverse teme să fie 
mai uşor de asimilat de cititorii care nu erau nici savanţi sau 


1. Thompson (1988). 
2. Jones-Davies (1984); Ferreras (1985); Burke (1989); Cox (1992). 

oameni de litere, nici studenti era de a le prezenta sub forma unui 
miscelaneu sau a unei culegeri de discursuri. Dintr-o asemenea 
tradiţie clasică vin şi eseurile lui Montaigne, „eseuri” în sensul 
de experimente sau speculaţii, cu toate că ele ajung să se înde- 
părteze din ce în ce mai mult de modelul lor original!. Cartea lui 
Montaigne a fost tradusă în italiană şi în engleză, a fost elogiată 
în Germania şi în Spania şi a fost imitată de Francis Bacon, care 
şi-a publicat primele sale zece eseuri în acest stil in 1597. Eseurile 
lui Bacon s-au bucurat destul de repede de o largă circulaţie pe 
teritoriul Europei graţie traducerii lor în latină. Dată fiind o 
asemenea diversitate de genuri literare, va fi necesar - ca şi în 
cazul picturii şi al sculpturii - să facem o selecţie dură. Urmă- 
toarea analiză se va concentra - pe rînd - pe trei genuri literare : 
epopeea, romanul în forma sa incipientă (inclusiv romanul cava- 
leresc) şi comedia. Vom alege şi cîteva exemple din fiecare. 


Epopeea 


În mod normal, epopeea era considerată cel mai nobil gen literar. 
Exemplele de epopei moderne apreciate la superlativ în întreaga 
Europă erau - iarăşi - italiene. Orlando Furioso al lui Ariosto a 
fost publicat în franceză (1544), spaniolă (1549) şi engleză (1591). 
Ierusalimul eliberat al lui Tasso s-a bucurat de şi mai mult succes. 
Au apărut versiuni în latină (1584, 1623), engleză (1594, 1600), 
franceză (două în 1595 şi o a treia în 1626) şi poloneză (1618). 
Apariţia spiritului de competiţie era inevitabilă. De exemplu, 
Edmund Spenser recunoştea cá a scris Faerie Queene pentru a-l 
întrece (sau, cum spunea el, pentru „a-l lăsa în urmă”) pe Ariosto. 
În practică, poeţii epici au urmat o mulţime de modele, italiene 
Sau clasice, iar printre cele clasice nu se numărau doar Vergiliu 
şi Homer, ci şi Lucan, a cărui Pharsalia relata povestea războiului 
civil din Imperiul Roman. Poemul lui Agrippa D'Aubigné despre 
războiul civil din Franţa, Les Tragiques, avea la origini, desigur, 
modelul lui Lucan. O mare atracţie o reprezentau şi temele biblice. 


1. Schon (1954). 

Printre eroii şi eroinele des intilniti apăreau Iosif, Iudita şi Estera, 
iar epopeea creatiunii scrisă de Du Bartas (vezi supra, p. 166) a 
fost primită cu căldură în diferite părţi ale Europei şi a fost 
tradusă în latină (de trei ori), în italiană, în engleză şi în germană. 

O altă temă des întîlnită a epopeilor era trecutul naţional. 
Italia eliberată de goți (1547-1548) a lui Trissino, plasată în Evul 
Mediu timpuriu, semăna cu Istoria Italiei a lui Guicciardini şi a 
fost scrisă cam în aceeaşi perioadă, exprimind proaspăt apáruta 
conştiinţă a existenţei Italiei ca un întreg, conştiinţă stimulată de 
invaziile străine din epocă. De altfel, este limpede că poemul 
poate fi citit ca o alegorie a invaziilor respective, în ciuda faptului 
că este dedicat unuia dintre cei mai de seamă invadatori, împăratul 
Carol al V-lea. Dedicaţia îl încuraja pe Carol să elibereze estul 
Europei de sub stăpînirea turcească - şi astfel, poate, să lase în 
pace Italia creştină. 

Frariciada lui Ronsard, dedicată regelui Carol al IX-lea, se 
plasa într-un trecut mai îndepărtat decît poemul lui Trissino şi 
relata istoria întemeierii naţiunii franceze de către Francion, fiul 
lui Hector din Troia. Ca şi eroul lui Vergiliu din Cartea a VI-a a 
Eneidei, Francion coboară în lumea umbrelor, unde are o viziune 
profetică a lungului şir de viitori regi ai Franţei. În prefaţă, 
poetul îşi prezintă foarte limpede țelul său politic. Epopeea 
urmăreşte „să aducă slavă casei Franţei” şi în special monarhului 
din acel moment, Carol al IX-lea, precum şi „virtuţilor sale eroice 
şi divine” care îl fac pe poet să spere că realizările lui Carol nu vor 
fi mai prejos decît cele ale înaintaşului său Charlemagne. Ironia 
sorții a făcut ca acest monarh să rămînă în memoria oamenilor în 
primul rînd pentru rolul pe care l-a jucat în măcelărirea protestan- 
tilor francezi cu ocazia Nopţii Sfîntului Bartolomeu (1572). De 
altfel, poemul lui Ronsard a rămas neterminat. 

Tot în 1572, un poet la fel de mare, portughezul Luis de 
Camões, şi-a publicat Lusiada. Titlul acestui poem epic provine 
de la numele lui Lusus, legendarul întemeietor al Portugaliei, 
însă poemul în sine nu are ca subiect trecutul îndepărtat. Povestea 
relatată aici aparţine istoriei recente a Portugaliei. E vorba de 
expedițiile lui Vasco da Gama. Camões îşi defineşte istorisirea sa 
epică prin contrast cu „faptele fantastice” („façanhas fantásticas”) 

ale eroilor lui Ariosto, alegind sá urmeze modelul lui Vergiliu. 
Avantajul autorului portughez este acela cá poate să-şi utilizeze 
propriile experienţe din timpul cit a fost soldat în Orient, adoptind 
totodată modelul folosit de Vergiliu pentru descrierea întemeierii 
unui „nou regat” (Novo Reino). Poetul portughez îşi demonstrează 
inventivitatea cînd se abate în anumite privinţe de la acest model. 
De exemplu, Camóes face cîteva referiri la cultura indiană, 
referiri bazate pe propria sa experienţă şi care se întind de la 
Sistemul castelor pînă la imaginile ce apar în templele hinduse, 
pe care poetul le compară cu cele ale zeilor romani şi egipteni. 

Concomitent, Vasco da Gama este prezentat ca un nou Aeneas. 
Descrierea flamurilor sale (ca să luăm un exemplu concret), pe 
care apar scene din istoria Portugaliei, aminteşte de descrierea 
pe care o face Vergiliu scutului lui Aeneas. Ca şi la Vergiliu, şi 
aici profetiile joacă un rol important. Jupiter îi spune lui Venus cá 
portughezii vor fi învingători din Malacca pînă în China şi din 
Oceanul Indian pînă la Oceanul Atlantic. La sfîrşitul poemului, 
nimfa Thetis îi arată lui Vasco da Gama un model al Universului 
(unul geocentric, în ciuda publicării modelului lui Copernic cu 
treizeci de ani înainte) şi îi spune că portughezii vor cuceri 
Brazilia. Ca şi în epopeea lui Vergiliu, se fac referiri la destin şi 
la imperiu, iar la sfîrşitul poemului Camóes îl îndeamnă pe regele 
Sebastian să se lanseze el însuşi într-o asemenea întreprindere eroică. 
Ceea ce regele Sebastian a şi făcut peste şase ani. Expediția sa in 
Africa de Nord, unde urma să se înfrunte cu musulmanii, va duce 
la moartea sa în luptă în 1578, la Alcazarkebir. 

Exemplul lui Camões ilustrează bine cunoscuta legătură dintre 
epopei şi frontiere. Motivul existenţei unei astfel de legături este 
explicat de Sir Philip Sidney în a sa Defence of Poetry („Apărarea 
poeziei”), atunci cînd acesta îşi aminteşte de vizita făcută în 
tara care desparte frontierele Imperiului Habsburgic de cele ale 
Imperiului Otoman. „În Ungaria, am văzut că, la toate ospetele 
şi la alte întâlniri asemenea, au obiceiul să cinte cîntece despre 
valoarea strămoşilor lor, pe care această nație teribil de războinică 
le consideră ca fiind printre cele mai bune mijloace de deşteptare 
a curajului voinicilor.” Maghiarul Bâlint Balassa, contemporan 
cu Sidney, a scris un faimos poem „menit a lăuda frontiera”, 

locul tinerilor viteji, înarmaţi cu „lănci împodobite cu flamuri" 
şi „săbii bune şi tăioase”, călare pe „cai arabi buni”, care îşi riscă 
viaţa „ca să-şi cucerească un bun renume şi o faimă strălucită” în 
luptă cu turcii!. La hotarele Imperiului Otoman, poemele epice 
militare tradiţionale au supravieţuit mai mult decît în alte părţi 
ale Europei. Croatul Brne Krnarutié a scris un poem epic despre 
apărarea cetăţii din Sziget împotriva sultanului otoman Soliman 
Magnificul. Nobilul maghiar Mikl6s Zrinyi, strănepotul apărăto- 
rului cetăţii de la Sziget, a scris şi el un poem epic pe aceeaşi 
temă în anii 1640. Şi mai tîrziu, în 1670, polonezul Wactaw Potocki 
a publicat o epopee de acelaşi tip, Asediul Chocimului, care are 
ca subiect un conflict anterior cu turcii, petrecut la începutul 
secolului al XVII-lea. 

Un alt teritoriu de frontieră era Lumea Nouă. O epopee 
avîndu-l ca subiect pe Columb, Columbeidos (1585), scrisă de 
nobilul roman Giulio Cesare Stella, n-a avut şansa să devină 
faimoasă, iar expedițiile lui Cortés si Pizzarro n-au atras, din cite 
se pare, atenţia poeţilor. Totuşi, nobilul spaniol Alonso de Ercilla 
îşi plasează poemul său epic Araucana (1569-1590) în spaţiul 
îndepărtat al viceregatului din Peru, pe care azi îl numim Chile, 
spațiu unde a trăit şi a luptat autorul însuşi. Araucana descrie 
rezistenţa pe care au opus-o spaniolilor indigenii, prezentaţi drept 
nişte barbari „neîmblînziţi”, „fără Dumnezeu şi lege" (sin Dios 
ni ley), dar care - pe de altă parte - erau oameni de onoare, 
viteji, indrázneti si disciplinati. Liderul lor, Caupolicân, este 
prezentat ca un veritabil om de stat, în vreme ce curajoasele 
femei araucaniene (cum ar fi Guacolda şi Tegualda) amintesc de 
eroinele lui Ariosto. În cealaltă tabără, spaniolii sînt uneori 
acuzaţi de două păcate majore: laşitatea şi lăcomia. Nu trebuie 
să ne mirăm că prologul autorului încearcă să preîntîmpine o 
posibilă critică, aceea că ar fi „înclinat cumva să ia apărarea 
araucanienilor” (algo inclinado a la parte de los araucanosy.. 

Epopeea lui Ercilla a mai fost criticatá si pentru indepártarea 
de modelul clasic, iar mai ales pentru absenta eroului. Cu toate 


1. Klaniczay (1977), pp. 47-78. 
2. Pastor (1983), pp. 207-275. 

acestea, autorul avea in minte exemple si situatii din Antichitatea 
clasică. El îi compară pe araucani cu troienii, face deseori trimiteri 
la zei antici şi la figuri de seamă din istoria romanilor (Iulius 
Cezar, Pompei, Marius, Sulla, Augustus şi aşa mai departe) şi 
imită Pharsalia lui Lucan. Descrierea peşterii lui Fiton - ca să 
dám un exemplu concret - este o imitație a descrierii peşterii lui 
Erictho din Lucan!. Ercilla era conştient şi de modelele italiene 
pe care le urmează, în special Ariosto, pe care îl menţionează cu 
numele în poemul său şi pe care îl imită în mai multe rînduri. 
Totuşi, în vreme ce Ariosto era interesat în egală măsură de 
iubire şi de război, Ercilla se limitează doar la cea de-a doua 
temă, aşa cum îşi avertizează cititorii chiar din primele versuri, 
care inversează începutul lui Orlando Furioso: „Nu cint despre 
doamne, iubire sau despre purtarea curtenească a cavalerilor 
inflácárati" (No las damas, amor, no gentilezas / de cabaleros 
canto enamorados). 

Araucana a plácut publicului cititor de spaniolá suficient de 
mult ca să ajungă pind in 1632 la a optsprezecea ediţie. În 1619 
a apărut o traducere în olandeză, apoi o traducere parţială în engleză, 
dar în proză, făcută de Sir George Carew, care a luptat sub condu- 
cerea contelui de Essex împotriva Spaniei. Numai că în ultimele 
două cazuri farmecul poemului n-a fost reprezentat de calitatea 
sa poetică — sau nu numai de aceasta -, ci (şi) de relatarea plină 
de compasiune a rezistenţei împotriva cuceririi spaniole. 


Romanele 


După cum am văzut, romanele cavaleresti şi-au păstrat popularitatea 
la curţile principilor şi principeselor din Renaştere, în ciuda 
criticilor formulate la adresa lor de umanişti ca Erasmus sau 
Vives (vezi supra, p. 123). Pentru a răspunde la criticile respective 
şi la altele asemănătoare, genul avea nevoie de unele transformări. 
O metodă de transformare era modernizarea romanului cavaleresc, 
ca în cazul multelor continuări la Amadis de Gaula, care au 
introdus referiri la practici şi valori noi. O a doua tehnică de 

transformare era aceea de clasicizare a genului, ca în cazul lui 
Ariosto, care a scris avînd în minte modelul lui Vergiliu, dar şi 
faptele lui Roland şi ale altor nobili palatini. O altă metodă de 
înnoire a genului era aceea de a-l parodia, ca în cazurile lui 
Rabelais şi Cervantes. În Gargantua şi Pantagruel, Rabelais 
contaminează în mod intenţionat genul acesta literar nobil punîndu-i 
pe uriaşi în rolul eroilor, nu în cel al ticăloşilor, şi înlocuind 
căutarea Sfintului Graal cu căutarea unei butelci. În ceea ce-l 
priveşte pe Cervantes, romanul său Don Quijote pare să fi început 
ca un anti-roman cavaleresc, după care a dobîndit o viaţă proprie. 
Ariosto, Rabelais şi Cervantes erau cu toţii buni cunoscători ai 
culturii populare din vremea lor. Uneori ei şi-au însuşit-o, utili- 
zînd-o în propriile scopuri, iar alteori par să se fi inspirat din ea. 
Nimic surprinzător : în perioada în discuţie, elitele erau „bicultu- 
rale". Membrii elitei învățau de la doicile lor cîntece şi poveşti 
populare şi se deosebeau de oamenii de rînd nu pentru că ar fi 
respins cultura populară, ci pentru că îi asociau o alta, tradiţia 
clasică, pe care o învățau în şcolile epocii!. 

Apologia genului a fost mai uşor de făcut în cercurile umaniste 
după descoperirea unor romane antice, în special Etiopica scriito- 
rului grec Heliodor, care descria furtuni, naufragii şi tribulatiile 
unei perechi de îndrăgostiţi care, în cele din urmă, ajung să 
rămînă împreună. Etiopica a fost tradusă şi publicată in 1547 în 
franceză, în 1556 în italiană, iar în 1587 în spaniolă şi engleză. 
Graţie lui Heliodor, romanul a început să fie luat mult mai în 
serios de criticii umaniști. A ajuns apoi să fie considerat un 
echivalent în proză al epopeii, gen pe care în cele din urmă l-a şi 
înlocuit. Noile romane au fost scrise urmînd diverse direcţii date 
de clasici, inspirindu-se - de exemplu - din tradiţia poeziei 
pastorale. Eglogele lui Vergiliu, care descriau iubirea dintre păstori 
şi pástorite, erau foarte admirate şi adesea imitate. Scriitorul 
italian Jacopo Sannazzaro l-a plasat pe îndrăgostitul suspinînd, 
de tip petrarchian, în cadrul pastoral şi a introdus poeme în cadrul 
narativ. Inovaţiile sale au fost primite cu căldură. Romanul său 


1.. Burke (1978). 


EPOCA DIVERSITÁTII : RENASTEREA TÍRZIE 185 


Arcadia a fost retipárit de vreo cincizeci de ori ín Italia secolului 
al XVI-lea si a impus - sau a ilustrat - o modă a peisajelor 
sălbatice, care ar putea fi pusă în legătură cu moda vilelor, 
apărută în acelaşi timp. Arcadia a inspirat şi ea piese de teatru, 
dintre care se remarcă Aminta lui Tasso şi rivala sa I] Pastor fido 
(Păstorul credincios), de Guarini. Guarini a ajuns să rivalizeze 
cu Petrarca, de vreme ce versurile sale erau puse pe muzică de 
prestigioşi compozitori de madrigaluri, dintre care se remarcă 
Luca Marenzio, Giaches Wert şi Claudio Monteverdi. Opera 
Orfeo a lui Monteverdi (ale cărei versuri au fost scrise de poetul 
Alessandro Striggio) a fost prezentată drept o „legendă pastorală” 
(favola pastorale). 

Entuziasmul pentru genul pastoral s-a răspîndit şi în afara 
Italiei. Piesa lui Guarini a fost tradusă nu doar în franceză şi 
engleză, ci şi în croată şi cretană. În special în Spania au apărut 
o serie de scriitori care îl imitau pe Sannazzaro, scriind romane 
pastorale. Diana lui Jorge de Montemayor introduce discuţiile 
legate de teoriile neoplatonice despre iubire. Continuarea scrisă 
de Gil Polo, Diana îndrăgostită, combină tradiţia pastorală cu 
teme preluate din Heliodor. În Anglia, Arcadia lui Philip Sidney 
se inspiră din Heliodor, Sannazzaro şi Montemayor, dar face 
aluzii şi la problemele politice contemporane. În Polonia, Idilele 
lui Szymon Szymonowicz creează un ecotip local al romanului 
pastoral clasic, introducînd scene din viaţa rurală, printre care 
unele legate de vrăjitorie şi de strînsul recoltei, precum şi o nuntă. 

Opusul complementar al romanului pastoral este ceea ce se 
numeşte astăzi romanul „picaresc”, deoarece eroul sau antieroul 
său era un vagabond, picaro în spaniolă. Scriitorii spanioli au 
dominat genul. De exemplu, scrierea anonimă Lazarillo de Tormes!, 
prezentată sub forma unei autobiografii, a fost retipărită de vreo 
douăzeci de ori în Spania şi tradusă în cinci limbi. Romanul lui 


1. Conform unor cercetări de dată recentă, apartinind cercetătoarei 
spaniole Rosa Navarro Durân, este aproape sigur că autorul faimosului 
roman picaresc este Alfonso de Valdés, care - printre altele - a 
studiat la universitatea din Alcalá şi a slujit la curtea regelui Spaniei 
Carlos al V-lea (n.t.). 

Mateo Alemán Guzmán de Alfarache, scris tot sub forma unei 
autobiografii, s-a bucurat de un succes asemánátor, avind parte 
de aproximativ douázeci de editii intre 1599 si 1604, urmate de 
traduceri in francezá, italianá, englezá si germaná. Genul nou 
apărut poate fi considerat o transpunere in formă ficțională a unei 
tradiţii îndelungate de descrieri moralizatoare ale vicleşugurilor 
practicate de cerşetori şi de pungaşi, deşi trecerea la naraţiunea 
la persoana întîi sau la autobiografia ficțională era una semnifi- 
cativă (vezi infra, p. 270), căci prezenta evenimentele, fie si 
intermitent, din perspectiva vagabondului!. Totuşi, chiar şi aici 
autorii au urmat modele ale Antichității clasice, în special Măgarul 
de aur al lui Apuleius şi Satyricon, romanul lui Petronius. Petronius 
a inspirat şi un alt succes internaţional al epocii: romanul în latină 
Argenis, scris de scotianul John Barclay, o carte încărcată de aluzii 
la politica internationalá de la începutul secolului al XVII-lea. 


Comediile 


Sfîrşitul secolului al XVI-lea a reprezentat o epocă a dezvoltării 
teatrelor ca instituţii permanente şi a impunerii pieselor de teatru 
laice în unele părţi ale Europei. La Paris, Hótel de Bourgogne a fost 
folosit astfel începînd din anul 1548. În Madrid, Corral de la Cruz 
şi Corral del Principe au fost transformate în săli de teatru, dotate 
cu cabine de schimb pentru actori şi cu loje pentru spectatorii 
mai înstăriți. Oraşe ca Valencia, Sevilla, Valladolid şi Barcelona 
au urmat curînd exemplul Madridului. În Londra, primul teatru 
(sau, cum i s-a mai spus , prima „sală de joc”) a fost înălţat în 
anul 1576. La Vicenza, după cum am văzut deja, Palladio a 
proiectat Teatro Olimpico (inaugurat în 1585 cu o piesă de Sofocle), 
primul teatru permanent care a fost construit în stil renascentist. 
Al doilea teatru Globe din Londra, înălţat în 1614, a fost construit 
într-un stil asemănător, cu o faţadă clasică în spatele scenei. 
Printre dramaturgii care s-au folosit de posibilităţile proaspăt 
apărute se numără multe nume prestigioase, printre care Lope de 

Vega şi Shakespeare. În Franţa, războaiele civile de la sfirsitul 
secolului al XVI-lea au restrictionat aparitia teatrelor permanente, 
dar nu $i a unor dramaturgi talentati, cum ar fi Robert Garnier. 
Portughezii l-au avut pe Francisco Sá de Miranda, a cárui piesá 
Străinii a fost prima comedie în stil clasic scrisă in limba ţării, 
olandezii pe Gerbrand Bredero, autorul piesei Spaniolul din 
Brabant, iar croații pe Marin Držić, cunoscut mai ales prin 
comedia sa Unchiul Maroje!. În Polonia, Jan Kochanowski a 
scris o tragedie despre izbucnirea războiului troian - Alungarea 
solilor greci. În Anglia, printre contemporanii lui Shakespeare se 
numără mulţi dramaturgi importanţi, cum ar fi Christopher 
Marlowe, John Webster şi Ben Jonson. 

Piesele de teatru scrise de acest grup remarcabil de dramaturgi 
talentaţi îşi culeg subiectele dintr-o mulţime de surse şi au ca 
temă istoria recentă (aşa, de exemplu, Masacrul din Paris a lui 
Marlowe), Orientul (Tamerlan a aceluiaşi autor) sau Evul Mediu 
(Edward al II-lea, tot de Marlowe). Temele tragice preluate din 
istoria romană erau extrem de des întâlnite, iar genul urma mai 
degrabă modelele romane decît pe cele eline - şi în special 
modelul lui Seneca, în piesele căruia părinţii îşi ucideau copiii, 
copiii îşi ucideau părinţii şi o serie de personaje (cum ar fi Iocasta 
sau Fedra) se sinucideau, uneori chiar pe scenă. Totuşi, modelul 
roman a fost contaminat şi de interesul faţă de tema răzbunării, o 
temă mai recentă, modernă, precum şi de o perspectivă la modă 
asupra Italiei, în care italienii apăreau ca specialişti în asasinări, 
în special prin otrăvire (vezi infra, p. 217). 

Comedia a urmat şi ea modelele romane. Dramaturgul suab 
Nicolas Frischlin se plasa în afara canonului prin încercarea lui 
de a reînvia comedia lui Aristofan, care oferea comentarii asupra 
problemelor publice, şi nu pe cea a lui Terentiu sau Plaut, neutri 
politic. Comediile lui Plaut erau jucate adesea, iar servitorii 
şireţi, taţii suspicioşi şi tinerii îndrăgostiţi erau personaje puse 
neîncetat în scenă. De exemplu, fraţii gemeni din Menaechmi au 
inspirat o mulţime de adaptări şi transformări, de la piesa lui 

Ariosto Suppositi piná la Comedia erorilor a lui Shakespeare. 
Plaut era adesea imitat prin filiera lui Ariosto si a altor autori de 
comedii din Italia, aşa cum au făcut Sá de Miranda în Portugalia 
şi Držić in Dalmatia. Subiectul din Eunucul lui Terentiu a fost 
transpus de Bredero la Amsterdam în piesa Micuța maură. 

Persona jul soldatului lăudăros oferă un exemplu neobişnuit de 
viu atît pentru modurile în care a fost folosită tradiţia clasică, cit 
şi pentru crearea unor noi ecotipuri. Modelul original a fost 
Pyrgopolinice din piesa Miles gloriosus a lui Plaut, un lăudăros 
care nu se satură niciodată să povestească ce curajos e el si câţi 
oameni a ucis. Numele său, Pyrgopolinice, „Incendiatorul 
Cetăţilor”, asemenea laudelor stilizate ale personajului, a inspirat 
multe cópii: Spezzaferro (Sfarmá-Fier), Taillebras (Taie-Brate), 
Matamoros (Ucigătorul de Mauri), Roister Doister [aproximativ 
„Sămînţă de Scandal”, n.t.] şi aşa mai departe!. Neîndoielnic, 
popularitatea cucerită de acest personaj comic se datorează în 
bună măsură numărului mare de soldaţi adevăraţi care au mărşă- 
luit în acea epocă pe drumurile Europei şi i-au jefuit cetăţile. În 
orice caz, dramaturgii au introdus referinţe concrete şi locale. 
Reinviatul Pyrgopolinice rostea cel puţin cîteva cuvinte în spaniolă, 
o reminiscență a spaimei şi urii inspirate de armatele spaniole atît 
în Italia, cît şi în alte ţări. Pe de altă parte, în Veneţia personajul 
ştia cîteva cuvinte greceşti, creînd astfel un ecotip local şi satiri- 
zind soldaţii vorbitori de greacă aflaţi în solda Republicii 
Venețiene. Alături de Pantalone, părintele nating, şi Gratiano, 
profesorul pedant, „Capitano” a devenit una dintre figurile de 
bază din commedia dell'arte, piesă de teatru improvizată în care 
actorii purtau măşti, un gen care a devenit vizibil (dacă nu cumva 
a fost chiar inventat) în această perioadă şi pe care actorii ambu- 
lanti din Italia l-au răspîndit în Franţa, Germania, Polonia şi în 
alte locuri. Ca să te bucuri de asemenea reprezentații, nu era 
nevoie să ştii limba italiană, căci jocurile de mimică erau mult 
mai importante decît de obicei. Nu e greu să ne imaginăm retorica 
gesturilor sus-amintitului Capitano. 


1. Boughner (1954); Lazard (1978), pp. 211-243. 

Teatrul a fost una dintre ţintele principale ale reformatorilor 
religiosi - Calvin pe de o parte şi San Carlo Borromeo pe de alta. 
Calvin nu accepta piesele de teatru nici dacá aveau subiecte 
religioase. În ceea ce-l priveşte pe San Carlo, el considera cá 
acestea reprezentau liturghia diavolului. Continuatorii celor doi 
reformatori intransigenti n-au mers întotdeauna atît de departe. 
Unii au preferat un compromis, un teatru educativ în care formele 
clasice slujeau unor scopuri creştine. 

De exemplu, piesa unui discipol de-al lui Calvin, Théodore 
Beza, care avea ca subiect sacrificarea lui Isaac de către Avraam, 
îmbina cu talent povestea biblică şi un model din Antichitatea 
clasică, cel al sacrificării Ifigeniei de către tatăl ei, Agamemnon, 
aşa cum apare la Euripide. Un alt calvinist, Jean de la Taille, a scris 
o piesă despre nebunia lui Saul, care îşi avea originea în tragedia 
lui Seneca despre nebunia lui Hercule. În şcolile protestante din 
Germania şi Ţările de Jos, elevii jucau adesea piese de teatru 
scrise de profesorii lor, în care subiectele biblice erau tratate în 
stilul lui Terentiu, preferat lui Plaut deoarece piesele lui erau 
considerate mai puţin dăunătoare pentru morală şi erau scrise 
într-o latină mai curată. În ceea ce-i priveşte pe catolici, iezuiţii 
au fost pionierii pieselor de teatru şcolare pe teme religioase, 
jucate de obicei în latină. Messina, Viena şi Córdoba au fost 
printre primele oraşe unde s-au putut vedea asemenea spectacole 
cu public, la care erau invitaţi părinţii şi membrii elitelor locale. 

Aşa cum ne sugerează cazul teatrului, legăturile dintre umanism 
şi reformele religioase (catolică şi protestantă) nu erau atât de simple 
pe cît le considerau odinioară istoricii pentru care Renaşterea ar 
fi luat sfîrşit în jurul anului 1530. Pe de o parte, după cum am 
văzut deja (pp. 48-50), între valorile creştine şi încercarea de a 
reînvia Antichitatea păgînă a existat o tensiune permanentă. Pe 
de altă parte, ne dăm seama că unii dintre participanţii de frunte 
la Reformă recunosteau in Renaştere o precursoare a acesteia. 
Luther a susţinut că Dumnezeu făcuse ca ebraica, elina şi latina 
să reînvie (prin.diaspora grecească, începînd din 1453) în numele 
adevărului Sfintei Evanghelii şi l-a încurajat pe colegul său 


190 RENAŞTEREA EUROPEANĂ - CENTRE SI PERIFERII 


Figura 15 - Portretul lui Philip Melanchthon de Lucas Cranach 
cel Tinár, Frankfurt. (Copyright © Ursula Edelmann, Stădtisch Galerie, 
Stádelschen Kunstinstitut, Frankfurt.) Cartea din tablou este 
tratatul despre educatie al lui Vasile cel Mare din Cezareea, 
într-o ediţie bilingvă - in elină si latină. 

Melanchthon sá predea disciplinele umaniste 1a universitatea din 
Wittenberg. Ín 1517, Ulrich Hutten a publicat tratatul lui Lorenzo 
Valla despre Donafia lui Constantin pentru a-l folosi ca armă in 
conflictul dintre Luther si papă. Înainte de a deveni protestanti, 
atît Zwingli, cît şi Calvin făcuseră studii umaniste serioase. De 
exemplu, Calvin şi-a început cariera intelectuală scriind un comen- 
tariu la tratatul lui Seneca despre clementá. Deşi era un critic 
aprig al neoplatonismului profesat în cercul Margaretei de Navarra, 
Calvin l-a citat totuşi pe Platon în mai multe locuri în cea mai 
importantă lucrare a sa - Instituţiile religiei creştine. Urmaşul 
său, Beza, l-a elogiat pe Francisc I pentru reînvierea ebraicei, elinei 
şi latinei, „porţile templului adevăratei religii” (les portiéres du 
temple de la vraie religion). 

În nordul Europei, diaspora protestantă italiană a jucat un rol 
important nu doar în propagarea Renaşterii, ci şi în asimilarea ei! . 
De exemplu, la Basel, Pietro Perna tipărea lucrări clasice ale 
Renaşterii. Una dintre ele era [storia Italiei de Guicciardini, in 
care Perna a reintrodus criticile la adresa papalitátii, care fuseserá 
eliminate in ediţiile din Italia. Ín Altdorf, un alt protestant, 
profesor de drept, pe nume Scipione Gentili, a tradus în latină 
Ierusalimul eliberat al lui Tasso. La Londra, John Florio, fiul 
unui protestant italian refugiat aici, şi-a cîştigat existenţa predind 
italiana, deşi la ora actuală este cunoscut în primul rînd ca 
traducător al Eseurilor lui Montaigne. 

Este adevărat că, începînd cu anii 1530, criticile la adresa 
păgînismului Antichității au devenit tot mai frecvente şi mai 
radicale. Modificarea de atitudine poate fi ilustrată de destinul 
lui Lucian. În faza timpurie a Reformei, cînd prioritatea absolută 
era demolarea pretențiilor ridicate de Biserica Catolică, tonul 
ironic utilizat de Lucian era foarte imitat, după cum am văzut 
deja (p. 119). Totuşi, în faza următoare, Lucian a început să fie din 
ce în ce mai criticat şi de catolici, şi de protestanți, din pricina 
scepticismului său, a blasfemiei şi chiar a „ateismului” (termen 
utilizat într-un sens mult mai imprecis în secolul al XVI-lea decît 
în zilele noastre, atunci referindu-se mai degrabă la batjocorirea 


1. Tedeschi (1974). 

religiei decít la negarea existentei lui Dumnezeu). Luther si Calvin 
s-au numărat printre protestanții care l-au condamnat pe Lucian. 
Cîteva dintre textele lui Lucian au fost trecute în anii 1550 în catolicul 
Index librorum prohibitorum, soartă pe care, în 1590, au avut-o 
toate lucrările lui. 

Nu este deloc greu să găsim exemple de atacuri religioase la 
adresa literaturii laice. Beza s-a căit că în tinereţe scrisese epigrame 
în latină şi a criticat minciunile poeţilor. Tipograful calvinist Henri 
Estienne l-a acuzat pe Ronsard de păgînism. În Geneva, Calvin a 
interzis romanul Amadis de Gaula, iar un italian a fost arestat 
aici în 1576 sub acuzaţia că se referise la exemplarul său din 
Orlando Furioso ca fiind „Noul său Testament”. Rabelais, care îl 
criticase pe Calvin, a devenit tinta favorită a calvinistilor, iar Calvin 
însuşi l-a enumerat pe scriitorul francez printre „cîinii mizerabili" 
care îşi băteau joc de religie. Un puritan englez, Joseph Hall, a 
denunţat „orgiile alcoolice ale nemernicului de Rabelais”, iar un 
altul, Everard Guilpin, s-a referit la „gura lui spurcată”. 

În ciuda unor astfel de atacuri, la acea vreme valorile umaniste 
n-au fost atît respinse cu indirjire, cît mai degrabă combinate cu 
atitudini specifice protestantismului sau Contrareformei. Forţele 
compromisului sau ale hibridizării s-au dovedit mai puternice 
decît cele puriste. De exemplu, Melanchthon a făcut apel, ca şi 
predecesorii săi italieni, la exemplul Părinților Bisericii - cum ar 
fi Vasile din Cezareea -, iar un portret al reformatorului (vezi 
figura 15) îl arată tinind un text pe care Salutati il utilizase 
anterior in apárarea scrierilor págine (vezi supra, p. 49). Poezia 
a fost apáratá de umanistul protestant Philip Sidney prin citarea 
precedentului reprezentat de Psalmii biblici, pe care i-a si tradus 
in englezá impreuná cu sora lui, Mary. Ín mod similar, au apárut 
parafraze versificate ale psalmilor scrise de Théodore Beza in 
francezá si de George Buchanan in latiná. Scriitorii importanti ai 
Renasterii erau judecati cu ochi de protestant. Criticile lui Petrarca 
la adresa curţii papale de la Avignon şi subminarea de către Valla 
a pretentiei papei de stăpînire asupra Statelor Bisericii au fost 
interpretate drept dovezi că aceşti autori erau proto-protestanti. 
Epopeile poeţilor francezi Du Bartas si D'Aubigné, care aveau ca 
“subiect crearea Universului, respectiv războaiele religioase din 

Franţa, dezvăluiau atît umanismul, cât si protestantismul autorilor. 
Un exemplu surprinzător de explicit pentru procesul de armonizare 
ce se desfăşura atunci este cel al englezului Arthur Golding, care i-a 
tradus atît pe Calvin, cât si pe Ovidiu. În traducerea Metamorfozelor 
lui Ovidiu, el a plasat un comentariu la cîteva versuri, sustinind 
că epoca de aur la care se referea Ovidiu era perioada de dinaintea 
căderii omului în păcat. 

Umanistii protestanți au format o reţea internațională. Ca să 
ilustrăm legăturile personale dintre ei, nu avem decît să ne uităm 
la Albumul cu prieteni ţinut de Abraham Ortelius din Anvers, în care 
sînt incluşi nu numai tovarăşii lui din Ţările de Jos, ci şi italieni 
(cum era Pietro Bizzari, care a colindat întreaga Europă după ce 
a fost nevoit să părăsească Italia din motive legate de religie), 
englezi (ca istoricul William Camden şi magicianul John Dee), 
francezi (Hubert Languet, un prieten de-al lui Philip Sidney) şi 
personaje din Europa Centrală şi de Est (silezianul Johannes 
Crato şi maghiarul Andreas Dudith). 

Corespondenta lui Lipsius, care a locuit în oraşul calvinist 
Leiden şi în Leuven, oraş al Contrareformei, acoperă ambele 
lumi, catolică şi protestantă, de la Lisabona la Lvov. Pe partea 
catolică, Lipsius tinea legătura cu învățații iezuiţi Martin Delrio 
şi Antonio Possevino, cu magistratul francez Jacques-Auguste de 
Thou, cu nobilul polonez Jan Zamojski şi cu poetul spaniol 
Francisco de Quevedo. Printre corespondentii săi protestanți se 
numărau nobilul danez Henrik Rantzau, profesorul universitar 
german Nathan Chytraeus, învățatul francez Isaac Casaubon si 
scriitorul maghiar Jânos Rimay. Corespondenta lui Lipsius ilustrează 
forţa comunităţii umaniste a oamenilor de litere cu mai multă 
putere decît o face chiar corespondenţa lui Erasmus. 

La fel ca şi protestanții, reformatorii catolici au fost în egală 
măsură fascinati si oripilati de cultura Renaşterii. Îi oripilau 
caracterul imoral şi împrumuturile din Antichitatea „păgînă”, 
inclusiv amănuntele legate de utilizarea unui vocabular clasicizant. 
De exemplu, Castiglione şi Montaigne au fost amindoi criticati 
pentru cá au folosit termenul págin „soartă” (după latinescul fortuna) 
în loc de echivalentul său creştin, „providenţă”. O serie de texte 
renascentiste au fost trecute în diversele Indexuri de cărți interzise. 

Gargantua şi Pantagruel a fost anatemizată de Sorbona (adică de 
Facultatea de Teologie a Universităţii din Paris) în anul 1544. 
Indexul de cărți interzise elaborat în Spania în 1559 includea 
Decameronul lui Boccaccio, Colocviile şi Elogiul nebuniei ale lui 
Erasmus, precum şi dialogul Mercurio y Charón. O versiune 
ulterioará a Indexului spaniol continea si Eseurile lui Montaigne. 
Printre cărţile condamnate de Indexul portughez din 1581 se 
numărau Utopia şi Orlando Furioso. Pe de altă parte, iezuitul 
italian Roberto Bellarmino a luat apărarea m4retului trio florentin 
format din Dante, Petrarca şi Boccaccio, considerîndu-i buni 
catolici, iar un personaj de mare anvergură, adică însuşi Marele 
Inchizitor (Michele Ghislieri, devenit ulterior papa Pius al V-lea), 
s-a pronunţat în apărarea epopeii Orlando Furioso a lui Ariosto. 

Pentru un studiu de caz asupra acestei ambivalente, am putea 
lua romanul picaresc Lazarillo de Tormes. Interzis în 1559, adică 
la cinci ani după publicare, romanul a reapărut într-o formă cen- 
zurată sub titlul de Lazarillo castigado (1573), versiune utilizată 
pentru traducerea italiană din 1622 şi din care erau eliminate 
pasajele anticlericale, eroul fiind transformat din călugăr în medic. 
Totuşi, istorisirea a fost republicată în forma ei originală în două 
ţări catolice : Italia (1587, 1597) şi sudul Olandei (1595, 1602). 

O ambivalentá similară poate fi observată în raporturile dintre 
reformatorii catolici şi artele vizuale. Pe latura negativă, Îndrumările 
pentru arhitecţi (1577) scrise de San Carlo Borromeo criticau bise- 
ricile circulare pentru că semănau cu „templele idolilor”. În 1582, 
Bartolommeo Ammannati, sculptorul care a realizat fintina arteziană 
a lui Neptun din Florenţa, şi-a mărturisit greşelile într-o scrisoare 
adresată colegilor săi, prin care îşi cerea iertare pentru că păcătuise 
în faţa lui Dumnezeu şi stîrnise gînduri rele în privitori „făcînd 
multe din personajele mele complet goale şi neacoperite” (facendo 
molte mie figure del tutto ignude e scoperte). Pe latura pozitivă, 
bisericile proiectate de Palladio la Veneţia şi de Pellegrino Tibaldi 
(care lucra pentru Borromeo) la Milano combinau tradiţia clasică 
cu idealurile reformatoare. Palladio fusese la Conciliul de la Trento 
împreună cu protectorul său, Daniele Barbaro, iar construcţiile 
bisericeşti pe care le-a făcut, în special San Giorgio Maggiore şi 
Redentore, cu interioarele lor de un alb strălucitor, par să simbolizeze 

purificarea Bisericii. Apoi, máretul palat-mausoleu Escorial al 
regelui Filip al II-lea este un exemplu incintátor pentru arhitectura 
Contrareformei, la fel de grav şi de auster cum şi-l va fi dorit San 
Carlo şi în concordanţă cu estetica Sfîntului Augustin (dacă nu 
cumva chiar inspirat de ea), dar folosind totodată şi forme clasice. 

Într-un mod similar, cu ajutorul Antichității creştine a Sfinţilor 
Părinţi ai Bisericii, a fost creată o sinteză între valorile umanis- 
mului şi cele ale Contrareformei sau, în orice caz, o combinaţie 
între cele două. Sinteza respectivă ar putea fi ilustrată cu ajutorul 
colegiilor iezuite de după 1550!. S-a spus de multe ori că iezuiţii 
n-au făcut altceva decît să folosească formele Renaşterii, respin- 
gînd sau ignorînd conţinutul lor. Acum, cînd epoca lui Bruni şi 
Valla este considerată a fi mai degrabă una de umanism creştin 
decît păgîn, acest contrast şi-a pierdut mult din validitate. Ignatiu 
de Loyola n-a fost nici măcar primul care, într-o scrisoare din 1555, 
recomanda ca Antichitatea păgînă să fie tratată aşa cum poporul 
lui Israel a tratat „acele prăzi din Egipt” (questi spogli de Egipto ; 
vezi supra, p. 50). Oricum, liderul unui ordin care pînă în 1626 
înființase nu mai putin de 444 de colegii exercita o influenţă mult 
mai puternică în Europa decît (să zicem) Salutati sau Ficino. 
Cicero si Quintilian, Vergiliu si - într-o formă cenzurată - Ovidiu 
erau prezenti in mare másurá in programele acestor colegii, al 
căror obiect îl constituiau în mod explicit studia humanitatis? . 

Rolul jucat de iezuiti in ráspindirea arhitecturii Renasterii si 
în propagarea umanismului a fost extrem de important în special 
în zona de periferie, în oraşe ca Braunsberg (Braniewo), Vilnius 
(Wilno), Kolozsvâr (Cluj) sau Lvov (Lw6w), unde iezuiţii au 
înfiinţat colegii în această perioadă. De exemplu, biserica Sfîntul 
Cazimir din Vilnius a avut ca model biserica Gesi din Roma. Ca 
lider religios, Ignatiu de Loyola a fost uneori comparat cu Calvin. 
Indiferent care ar fi meritele acestei paralele, importanta iezuitilor 
în ceea ce priveşte receptarea Renaşterii poate fi comparată fără 
teamă cu cea a protestanților italieni. 


1. Dainville (1978); Mészaros (1981). 
2. Dainville (1978), pp. 168-170, 186-189. 

Aristocratizarea artelor 


Adaptarea constientá la noile contexte a ideilor si formelor clasice 
sau italienizante este extrem de evidentá in cazul Reformei si al 
Contrareformei. Mai puţin vizibile, dar la fel de relevante pentru 
istoria Renasterii sint efectele schimbárilor sociale din perioada 
in discutie. Principii continuá sá joace un rol semnificativ. Asa 
cum am vázut deja, patronajul civic n-a dispárut complet. Oricum, 
foarte importanti in perioada aceasta sînt nobilii - bărbaţi si, 
într-o măsură tot mai ridicată, şi femei -, care nu mai sînt doar 
protectori ai artelor, ci şi scriitori. Iată motivul care ne permite 
să vorbim de „aristocratizarea” Renaşterii. Ca şi în capitolele 
anterioare, ar putea fi util să discutăm baza socială a mişcării din 
perspectiva spaţiilor de manifestare - adică, în cazul de faţă, 
curţile regale, oraşele şi conacele de la ţară. 

Curțile habsburgice au jucat şi acum un rol important. De 
exemplu, Filip al II-lea n-a comandat doar construirea Escorialului, 
ci s-a interesat şi de pictori dintre cei mai diferiţi, de la Tizian 
pînă la Hieronymus Bosch, deşi creaţia lui El Greco nu s-a 
dovedit a fi pe gustul său!. Împăratul Rudolf al II-lea este cunoscut 
mai ales pentru fascinația sa faţă de filosofia naturală şi faţă de 
ştiinţele oculte, dar preocupările sale intelectuale erau mult mai 
cuprinzătoare. A lucrat el însuşi ca orfevru, a oferit artiştilor titluri 
nobiliare şi a numit o serie de poeti laureati. Ca şi Francisc I, s-a 
folosit de poziţia pe care o deţinea pentru a pretinde cadouri pentru 
colecţia sa. În Praga, împăratul Rudolf domnea peste o curte cosmo- 
polită, care includea artişti italieni (precum Giuseppe Arcimboldo), 
germani (cum ar fi Bartholomaeus Spranger) şi din Ţările de Jos 
(ca sculptorul Adriaen de Vries şi pictorul peisagist Roelant 
Savery), precum şi pe umanistul maghiar Johannes Sambucus, 
poetul ceh Simon Lomnický, compozitorul ceh Kryštof Harant şi 
compozitorul sloven Jacobus Gallus. Se pare că diverşii membri ai 
acestui cerc se stimulau unii pe alţii în creaţie. Graţie patrona jului 

lui Rudolf, Praga a devenit unul dintre centrele artistice cele mai 
prestigioase ale Europei, cel puţin vreme de cîţiva ani!. 

De altfel, la acea vreme curţile regale de la periferia Europei 
dobindeau tot mai multă importanţă. De exemplu, regele João 
al III-lea al Portugaliei, care primise o educaţie umanistă, a 
invitat umaniști la curtea sa şi l-a numit pe João de Barros 
istoricul oficial al Imperiului Portughez în Indii. După cum am 
văzut, tot el l-a trimis şi pe artistul Francisco de Holanda să 
studieze la Roma. În Polonia, Zygmunt August al II-lea a fost 
protectorul lui Lukasz Górnicki, care i-a dedicat regelui lucrarea 
sa Curteanul polonez, şi al muzicianului Valentin Bakfark, dar 
nu şi al lui Jan Kochanowski (aşa cum spera poetul amintit). În 
Scandinavia, regii Frederick al H-lea şi Christian al IV-lea ai 
Danemarcei, Erik al XIV-lea şi Johan al III-lea ai Suediei au fost 
cu toţii interesaţi de noua cultură de sorginte italiană. De exemplu, 
Christian al IV-lea era pasionat de arhitectură, iar Inigo Jones a 
lucrat pentru el înainte de a fi angajat de familia regală Stuart. 
Regele Christian era şi protectorul unui număr de muzicieni, 
printre care şi compozitorul englez Jonh Dowland, care nu izbutise 
să obţină un post la curtea regală engleză?. 

În cazul oraşelor, schimbarea cea mai izbitoare produsă în 
aceşti ani este ascensiunea teatrului comercial. Am discutat deja 
despre dezvoltarea dramaturgiei în mai multe părţi ale Europei. 
Ea era legată de dezvoltarea teatrelor ca instituţii, fapt care le 
permitea actorilor să se aşeze undeva şi să nu-şi mai petreacă 
viaţa mutîndu-se dintr-un loc în altul. La baza unor astfel de 
schimbări stăteau creşterea populaţiei şi tendinţa de migraţie a 
populaţiei din zonele rurale spre oraşe. După ce s-a depăşit un 
anumit prag critic (poate o sută de mii de locuitori, poate ceva 
mai puţin), companiile de actori au avut posibilitatea să-şi cîştige 
existenţa prezentind aceleaşi piese - cel putin cîteva zile in şir — 
în faţa unor publicuri diferite din acelaşi oraş. 

Aşa cum am văzut (p. 149), comenzile pentru construirea 
unor clădiri de interes public au continuat. Patronajul oraşelor 

asupra şcolilor umaniste şi-a menţinut importanţa, un exemplu 
faimos fiind academia lui Sturm de la Strasbourg (1538), care a 
reprezentat un model pentru crearea multor alte instituţii!. Pe de 
altă parte, se pare că umanismul civic începea să decadă. În 
Italia, restaurarea republicii florentine, petrecută în 1527, nu a 
durat prea mult. În Germania, relevanta politică şi culturală a 
aşa-numitelor oraşe „libere” ca Niirnberg sau Augsburg devenea 
tot mai redusă, cu toate că familia Fugger din Augsburg şi-a 
continuat activitatea de mecenat artistic. Geneva lui Calvin era 
un oraş-stat independent, dar - aşa cum am văzut - Calvin nu se 
număra printre prietenii umaniştilor. Independenţa Anversului a 
fost nimicită în 1585, cînd forţele spaniole au recucerit oraşul. În 
afară de Veneţia, idealurile umanismului cetátenesc au supra- 
vietuit numai în Republica Olandeză, creată în timpul revoltei 
împotriva împăratului Filip al II-lea, şi s-au manifestat în arhi- 
tectură, pictură, tapiserie, ba chiar şi în decorarea corăbiilor şi, 
bineînţeles, în textele scrise. Tratatul lui Stevin Burgerlick Leven 
(1590) definea concret viaţa politică, viaţa urbană şi traiul civilizat, 
conceptul sáu central fiind acela de „civilitate” (Burgerlicheyt). 
Elogiu Haarlemului, lucrarea lui Samuel Ampzing din 1628, era 
echivalentul olandez al panegiricului facut de Bruni Florenței cu 
aproape două secole mai înainte?. 

Oricum, poziţia oraşelor şi a orăşenilor, care fusese foarte 
importantă în fazele timpurii ale Renaşterii, era acum ameninţată de 
un proces social ce se putea observa în mai multe părţi ale Europei, 
din Spania pînă in Polonia, numit uneori „refeudalizare” - resta- 
bilirea dominaţiei aristocrației rurale în sfera culturii, economiei şi 
politicii”. Termenul utilizat aici va fi cel de „aristocratizare”, pe 
care l-am ales pentru a evita sugestia că participarea sporită a 
aristocrației la mişcarea renascentistă a fost, în esenţă, rezultatul 
schimbărilor economice şi politice. 

Procesul acesta de aristocratizare s-a desfăşurat pe două coordo- 
nate. Nobilii nu se manifestau doar ca protectori ai artelor, ci şi 

ca scriitori si mai ales ca poeti. Ín ciuda exemplului oferit de 
împăratul Rudolf al II-lea, multi dintre ei considerau că activitatea 
artistică manuală — cum ar fi pictura sau sculptura - era sub 
demnitatea lor. Publicarea unei cărţi putea fi în egală măsură o 
sursă de stigmatizare şi de marcă socială, de vreme ce era asociată 
cu profitul. Pe de altă parte însă, circulaţia poemelor în manuscris 
prin mîinile unor cititori respectabili era o activitate compatibilă 
cu valorile aristocratice. Aşa cum am văzut, ne plasăm într-o 
perioadă bogată în nobili-poeti si in special in poeti-soldati. Ín 
Spania îl avem pe Garcilaso de la Vega, care a fost ucis la Nisa 
în timpul războiului dintre Franţa şi Spania, şi pe Alfonso Ercilla, 
care a luptat în Chile. În Portugalia îl găsim pe Luis de Camóes, 
care a fost militar în Orientul Îndepărtat. În Ungaria se afla 
Bálint Balassa, care a luptat împotriva turcilor şi a fost ucis de o 
ghiulea la asediul cetăţii Esztergom. Anglia îl avea pe Sir Philip 
Sidney, care şi-a găsit moartea la Zutphen, în timp ce lupta în 
tabăra celor din Ţările de Jos răsculați împotriva împăratului 
Filip al Spaniei. 

Ronsard şi Kochanowski nu au luat armele in miini, dar au 
trăit viaţa unor nobili de ţară. Kochanowski s-a retras pe domeniul 
său de la Czarnolas („Pădurea Neagră”) după ce speranţele de 
a beneficia de patronajul curţii regale i-au fost spulberate. În 
Franţa, Anglia, Polonia şi în alte părţi ale Europei, viaţa de 
relaxare studioasá sau otium a fost asociată nu numai cu spaţiul 
rural, ca în vilele de la Veneto, ci şi cu respingerea sau chiar 
criticarea curților regale. Entuziasmul manifestat la nivel inter- 
naţional pentru scrierile pastorale, în care nobilii jucau rolul 
păstorilor, devine mult mai uşor de înţeles dacă e plasat într-un 
asemenea context. 

Dintre exemplele date, unele ţin mai degrabă de mica nobilime 
decît de aristocrație în sensul strict al termenului, dar contrastul 
cu secolele anterioare rămîne izbitor. De exemplu, în Franţa, 
Statutul social al poeţilor Pleiadei era mult mai înalt decît al 
poeţilor dinaintea lor, asa-numitii rhétoriqueurs!. Pe lîngă poeti, 

am mai putea adăuga şi exemplul eseiştilor Michel de Montaigne 
şi Francis Bacon. 

În ceea ce priveşte patrona jul aristocratic, el se manifestă cu 
claritate în multe părţi ale Europei şi ne deplasează atenţia de la 
curţile regale şi de la oraşe spre domeniile de la ţară. Nu ne-ar fi 
greu să găsim şi alte exemple asemănătoare celor de mai jos. 
În Franţa, cîteva dintre cele mai nobile familii - cum ar fi Guise 
sau Montmorency - au fost protectoare active ale artei si arhi- 
tecturii în stil nou. În Scandinavia, Henrik Rantzau, guvernatorul 
Holsteinului, a construit sau a reconstruit nu mai puţin de două- 
zeci şi cinci de case şi a strîns peste şase mii de cărţi, inclusiv 
lucrări ale lui Vitruviu, Serlio şi Du Cerceau, care stau mărturie 
pentru interesul manifestat de el faţă de stilul arhitectural clasic. 
Prieten de-al lui Tycho Brahe (care a stat în casa lui de la 
Wandsbek) şi corespondent de-al lui Lipsius, Rantzau a scris el 
însuşi versuri în latină şi cărţi de istorie, genealogie, călătorii, 
tratament, vise şi astrologie, iar patronajul său a fost comparat cu 
cel al lui Lorenzo de Medici!. De altfel, in epoca sa acționau 
mult mai mulţi Lorenzo decît la sfîrşitul secolului al XV-lea. 

De exemplu, în cazul Renaşterii cehe, un alt prieten al lui 
Tycho, Peter Vok din Rozmberk, împreună cu fratele sáu, Vilém, 
au jucat un rol esenţial. Cei doi frati erau mari colecționari de 
cărţi, protectori ai muzicienilor şi alchimiştilor şi proprietari ai 
unui palat în Praga şi ai unui şir de conace de ţară din sudul 
Boemiei, cum ar fi Kratochvile şi Tizeboi?. În cazul Poloniei, 
dacă e să alegem un exemplu grăitor, îl avem pe cancelarul Jan 
Zamojski. Cancelarul, care studiase la universitatea din Padova, 
a fost protectorul muzicianului Valentin Bakfark şi al poeţilor 
Klonowic, Szymonowic şi Kochanowski. Ultimul dintre ei a scris 
Alungarea solilor greci cu ocazia căsătoriei lui Zamojski cu Krystina 
Radziwiłł. Zamojski a fost şi întemeietorul oraşului Zamość, care 
a fost proiectat pentru el de un arhitect italian, Bernardo Morando, 
şi era gîndit să cuprindă trei mii de locuitori, o biserică, trei 
pieţe, trei porti şi o casă pentru intilnirile academiei lui Zamojski. 

Oraşul Zamość reprezintă un caz extrem de control aristocratic 
într-o regiune în care marile domenii şi oraşele particulare erau 
o caracteristică obişnuită a peisajului, însă şi în Europa Occidentală 
avem o epocă a aristocraților protectori ai artelor. De exemplu, in 
Spania trăia Don Diego Hurtado de Mendoza, care în anii 1520 
a locuit în Italia. Vara, Don Diego era soldat, dar pe timpul 
iernii, cînd perioada de campanii se încheia, era student la 
universităţile din Roma şi Siena. În perioada în care a fost 
ambasadorul Spaniei la Veneţia, el a studiat elina în timpul liber, 
l-a angajat pe Tizian să-i facă portretul şi a creat o bibliotecă de 
calitate cu volume renascentiste. Printre protejatii săi se numărau 
Vasari şi arhitectul Jacopo Sansovino!. În Anglia, Robert Dudley, 
conte de Leicester, era un important protector al literatilor, după 
cum o atestă sutele de cărţi ce-i sint dedicate. El a fost cel care - 
de exemplu - l-a sprijinit pe Edmund Spenser, ca şi pe traducătorii 
John Florio şi Thomas Blundeville, care i-au dedicat contelui 
traducerile unor texte italiene despre arta echitatiei şi cea a 
istoriei. În biblioteca acestui conte existau lucrări de Erasmus, 
Machiavelli şi de neoplatonicianul Leone Ebreo. Dudley era inte- 
resat şi de arta italiană, despre care se ştie că a discutat cu un 
diplomat italian?. 

Ne-am putea aştepta ca în anii Contrareformei patronajul 
ecleziastic să intre în declin, dar din perioada respectivă ne-au 
rămas două exemple spectaculoase, cele ale cardinalilor Farnese 
şi Granvelle. Alessandro Farnese a trăit cu patruzeci de ani mai mult 
decît papa care l-a numit în funcţie (bunicul său, Paul al III-lea) 
şi a supravieţuit sub autoritatea papei Sixtus al V-lea, cînd climatul 
cultural s-a schimbat foarte mult. Dacă e să luăm de bune spusele 
unor învăţaţi, cardinalul Farnese a fost cel mai important protector 
al artelor din vremea sa, deşi Michelangelo pretinde (conform 
afirmației lui Francisco de Holanda) că acesta „habar n-avea de 
pictură”. În orice caz, Farnese avea sfătuitori buni, printre care şi 
pe istoricul Paolo Giovio, care l-au convins să-l angajeze pe Vasari 

să decoreze sala de audiente din palatul său. Tot in acest palat, la 
o conversaţie de după cină, Vasari a fost încurajat să scrie Vieţile 
sale. Farnese mai era şi colecţionar de cărţi, manuscrise, sculpturi 
în marmură şi medalii. Cupa Farnese (Tazza Farnese), un obiect 
de artă străvechi, şi Orologhionul Farnese, manuscris decorat de 
pictorul croat Giulio Clovio, au primit numele fostului lor proprietar, 
iar pe faţada bisericii Gesù din Roma stă scris cu majuscule numele 
său, atestîndu-i calitatea de ctitor al acestei celebre cládiri!. 

Cardinalul Granvelle a jucat un rol aproape la fel de important 
ca şi Farnese. A fost unul din miniştrii de seamă ai regelui Filip 
al II-lea şi l-a angajat pe umanistul Justus Lipsius ca secretar 
personal, luîndu-l cu el în Italia. L-a încurajat pe Plantin să 
tipărească volume ale invátatilor italieni. Îi plăceau cărţile legate 
artistic şi a fost pictat de Tizian cu un astfel de volum în mînă. Cit 
de mare era entuziasmul lui Granvelle pentru colecţii se poate 
vedea dintr-o scrisoare de-a sa către Primaticcio, referitoare la o 
statuie antică reprezentînd un Antinous, pe care el şi-o dorea „oricît 
ar costa” (quoy qu'il couste). A comandat lucrări şi artiştilor 
italieni, şi celor nordici, printre ei numărîndu-se Tizian, Antonis 
Mor, care a pictat portretul cardinalului (vezi figura 16), şi 
sculptorul Giambologna. Tot el a construit şi un palat în stil 
italian la Bruxelles, una dintre primele construcţii de acest fel din 
Ţările de Jos. Gravorul Hieronymus Cock i-a dedicat un volum 
acestui „mecena al tuturor artelor frumoase”. 

Scrisorile lui Granvelle ne lasă cu impresia că, deşi cardinalul 
provenea dintr-o familie recent înnobilată, el îşi îndreptase atenţia 
asupra artelor nu atît pentru a-şi cîştiga un anumit statut social, cit 
pentru plăcerea oferită de ele, pentru eliberarea de grijile specifice 
unui om de stat. Ca şi în politică, şi în artă Granvelle ştia ce vrea. 
Cînd i-a comandat lui Tizian un portret al lui Hristos, i-a scris : 
„În primul rînd, vreau ca faţa lui să fie frumoasă, blîndă şi delicată, 
aşa cum tu ştii bine s-o faci (sopra tutto vorrei che avesse la 
faccia bella, dolce e delicata tanto quanto la sapete fare)’. 

Figura 16 - Antonis Mor - Portretul cardinalului Anton Perrenot 
de Granvelle (copyright © Kunsthistorisches Museum, Viena). 


Un alt ministru de seamá al epocii, englezul William Cecil, 
idicat la rangul de lord Burghley pentru serviciile aduse reginei 
‘lizabeth, a fost de asemenea un protector al arhitecturii şi al 

eruditiei, din motive similare cu cele ale lui Granvelle (desi, din 
cîte se pare, englezul era mai puţin interesat de pictură). Casa lui 
de la Theobalds ar putea fi chiar prima din Anglia făcută după un 
model italian. O fîntînă arteziană plasată în curte a fost orna- 
mentată cu figurile lui Venus şi Cupidon, iar şemineul din Salonul 
Mare cu o Venus şi un Vulcan din bronz. Interesul arătat de Cecil 
pentru detaliile de construcţie se vede limpede din corespondenţa 
lui: cu zidarul său, care îi cerea schiţe, cu finantistul Thomas 
Gresham, cu care discuta despre posibilitatea aducerii unei loggii 
de piatră din Ţările de Jos, sau cu ambasadorul Angliei în Franţa, 
cînd instrucţiunile politice erau întrerupte de rugămintea de a 
căuta „o carte de arhitectură... pe care am văzut-o la Sir Thomas 
Smith acasă”!. 

Conform unei biografii din epocă, Cecil „iubea fără rezerve 
eruditia si pe eruditi", iar „relaxarea şi-o găsea în primul rînd în 
cărţile lui”. A dat bani pentru şcoli. Se spunea că umblă tot timpul 
cu lucrarea lui Cicero De officiis după el. Cecil era interesat în 
special de istorie, geografie şi astrologie. A fost protectorul 
istoricului William Camden, iar Arthur Golding i-a dedicat tradu- 
cerea sa la un text de Leonardo Bruni despre invazia goților în Italia. 
A comandat hărţi din Franţa, iar în salonul său de la Theobalds 
pusese să i se picteze imagini din diverse oraşe europene. Tavanul 
din Salonul Mare era pictat cu semnele zodiacale, iar aceleaşi 
semne erau folosite uneori ca un cod (ducele de Parma era 
Berbecul, Maurice de Nassau era Geamănul şi aşa mai departe). 

Aristocratizarea Renaşterii a implicat şi femeile. Ascensiunea 
limbilor vulgare a redus obstacolele existente în calea femeilor 
scriitoare din Italia, Franţa, Anglia, Ţările de Jos şi, poate, 
pretutindeni în Europa. Urmarea a fost în primul rînd o explozie 
de poezie atît de puternică, încît n-am greşi prea mult dacă am 
vorbi de o „feminizare” a Renaşterii de la acest moment, nu 
doar de o aristocratizare a fenomenului, mai ales dacă luăm în 
considerare rolul jucat de femei în „domesticirea” mişcării. 
Poziţia femeilor în cadrul Renaşterii a devenit mai puţin peri- 
ferică decît înainte. Două antologii italiene de la mijlocul 

secolului al XVI-lea apărute la casa editorială venetianá a lui 
Giolito au fost dedicate în întregime operelor literare scrise de 
femei. Prima se numea Epistolele mai multor doamne onorabile 
(1548), o sută optzeci şi una în total, deşi au existat unele îndoieli 
legate de autenticitatea cîtorva dintre aceste scrisori. A doua 
antologie, Versuri diverse ale unor femei nobile şi talentate 
(1559), includea cincizeci şi trei de autoare!. Majoritatea femeilor 
incluse aici erau de viţă nobilă. Una dintre cele mai cunoscute 
scriitoare ale vremii, poeta Vittoria Colonna, era marchiză, în 
timp ce partenera ei de corespondenţă Margareta de Navarra, 
care a scris poezii, piese de teatru şi o culegere de povestiri, 
Heptameronul, era sora regelui Francisc I. 

După cum am văzut deja (vezi supra, p. 104), în perioada 
Renaşterii timpurii, doamnele din aristocrație actionaserá ca 
protectoare ale artelor. Această tradiţie a continuat. Pe la sfîrşitul 
secolului al XVI-lea, la Poitiers, Madeleine Des Roches şi fiica 
ei, Catherine, organizau un salon unde se citeau poeme şi se 
discuta despre iubirea platonică, la fel ca în Urbino, oraşul 
Elisabettei Gonzaga şi al lui Baldassare Castiglione?. Două exemple 
faimoase de protectoare ale artelor din Anglia sînt Bess of Hardwick 
şi Mary Sidney. Elizabeth Talbot, văduva contelui de Shrewsbury, 
e mai cunoscută sub numele de Bess of Hardwick, deoarece ea a 
pus să se construiască Hardwick Hall (plasînd pe creasta zidului 
inițialele sale, ES, în stilul cardinalului Farnese). S-a sugerat si 
că inovațiile în proiectare au fost uşurate de faptul cá din partea 
unei femei nu era de aşteptat să fie la fel de ospitalieră cum o 
cerea modelul traditional al generozităţii nemăsurate?. 

Sora lui Philip Sidney, Mary, a devenit contesă de Pembroke 
şi stăpîna unui alt domeniu important, cel de la Wilton, în 
Wilthshire. Ea a tradus Triumful morţii, opera lui Petrarca, 
tragedia Marc Antoniu a lui Robert Garnier, Discursul umanistului 
francez Philippe Mornay şi, împreună cu fratele ei, Psalmii 
biblici. A redactat apoi lucrarea lui Philip Sidney, Arcadia, în 

vederea publicárii ei. Traducerile din Garnier si Mornay au fost 
publicate in 1592, in cazul unei femei traducerea fiind consideratá 
o activitate mai respectabilă decît publicarea propriilor creaţii. 
Mary, care era cunoscută în epocă drept „o a doua Minerva”, a 
continuat ceea ce începuse fratele său, luîndu-i sub protecţia ei 
pe poeţii Edmund Spenser şi Samuel Daniel şi încurajindu-l şi pe 
Nicholas Breton, care a comparat-o cu ducesa de Urbino din 
epoca lui Castiglione si a Curteanului său!. 

În Spania, Franţa si Anglia, doamnele din aristocrație incura jau 
traducerea cărţii lui Castiglione. Traducerea în spaniolă, făcută 
de Juan Boscán, a fost realizată la „comanda” - după cum spune 
traducătorul - Gerónimei Palova de Almogâver. Existenţa unui 
manuscris cu traducerea în franceză a cărţii a III-a din Curteanul, 
unde subiectul central al discuţiei este doamna casei, sugerează o 
iniţiativă feminină, poate chiar a Margaretei de Navarra. În 
Anglia, traducerea lui Sir Thomas Hoby a fost făcută la cererea 
marchizei de Northampton, Elizabeth Parr?. 

Preocupárile umaniste ale unui numár mare de doamne sínt 
bine atestate in epocá. Astfel de preocupári nu erau complet noi, 
însă se pare că acum ele sînt acceptate mai uşor de bărbaţi. În 
secolul al XV-lea, Isotta Nogarola şi Cassandra Fedele au fost 
luate peste picior, una de către Guarino, iar cealaltă de Poliziano, 
pentru că încercaseră să participe şi ele la schimbul de scrisori 
care avea loc în mod obişnuit între umanisti?. Pe de altă parte, 
nobila frantuzoaicá Marie de Gournay a primit un răspuns mai 
călduros atît de la Montaigne, cît şi de la Lipsius, atunci cînd le-a 
scris celor doi. Fiicele umanistilor primeau o educaţie deosebită. 
Fiica lui Antonio Nebrija a predat retorica la universitatea din Alcală. 
Bembo s-a ocupat îndeaproape de studiile fiicei sale, iar Thomas 
Morus a fost profesorul fiicei lui, Margaret, ulterior Margaret Roper. 
Magdalene, fiica tipografului erudit Cristophe Plantin, citea spaltu- 
rile tatălui ei în latină, elină, ebraică, caldeeană şi siriacă. 

Un al doilea grup de femei care aveau acces la educatia de tip 
umanist erau cele din rîndurile nobilimii, de la principese pînă la 
soțiile micilor nobili. Înainte de a urca pe tron, regina Elizabeth I 
a primit o bună educaţie umanistă de la Roger Ascham. Alte cîteva 
exemple de pe teritoriul Angliei ne vor dovedi că umanismul se 
răspîndise printre aristocrate. Lady Jane Grey, al cărei sînge 
regal a costat-o viaţa, a fost văzută citind dialogul lui Platon 
Phaedon în greacă, în original. Mildred Cooke, a doua soţie a lui 
William Cecil, a fost comparată de Ascham cu Lady Jane şi a fost 
descrisă drept cea mai erudită femeie din Anglia. De fapt, patru 
dintre surorile Cooke împărtăşeau aceleaşi preocupări. Mildred 
l-a tradus pe predicatorul grec Ioan Chrysostomul (Sfîntul Ioan 
Gură-de-Aur). Anne, soţia lui Sir Nicholas Bacon (şi mama lui 
Francis), l-a tradus pe protestantul italian Bernardo Ochino. 
Surorile mai mici, Elizabeth şi Katharine, au compus epitafuri, 
unul din genurile literare în care (ca si în cazul poeziei lirice, al 
scrisorilor şi al traducerilor) bărbaţii acceptau cu mai multă 
uşurinţă autori femei!. 

Ín mod normal, prin intermediul bibliotecilor ne e greu sá 
reconstituim zonele de interes ale femeilor, de vreme ce cártile 
aveau înscrise pe ele numele soţilor lor. Henrik Rantzau, care a 
trecut şi numele soţiei lui, Christina von Halle, pe ex libris-urile 
sale, a fost un caz neobişnuit?. Dovezile descoperite în cele cîteva 
biblioteci care înregistrează ca proprietari nume de femei sprijină 
imaginea existenţei unui număr tot mai ridicat de doamne din 
aristocrația din afara Italiei care luau în serios lucrările scrise şi 
ideile din ele. De exemplu, Maria a Ungariei avea în biblioteca ei 
un număr din ceea ce am putea numi texte importante ale Renaşterii, 
şi nu doar texte în italiană, cum ar fi lucrări de Castiglione, 
Machiavelli şi Serlio, ci şi operele lui Erasmus în latină, precum 
şi o serie de lucrări de istorie?. Caterina de Medici avea şi ea o 
bibliotecă valoroasă, care ne dezvăluie interesul său pentru geogra- 
fie. Biblioteca reginei Mary a Scoției, care ştia latină, puţină 

elină, precum şi patru limbi moderne şi care scria poeme în franceză, 
reflectă interese diverse faţă de umanism (Biondo, Erasmus, Vives) 
şi literatura în limbile vulgare (şi nu doar obişnuitele texte de 
Ariosto şi Bembo, ci şi lucrări de Du Bellay, Rabelais şi Ronsard). 

Aceeaşi perioadă ne oferă mărturii substanţiale referitoare la 
interesul femeilor faţă de alte arte, precum şi la implicarea unor 
doamne ce nu aparţineau aristocrației în cultura Renaşterii. Regina 
Mary a Scoției desena, cînta din gură si din alăută. În 1580, în 
Ferrara exista un grup de cintárete, concerto delle dame, din care 
fácea parte si aristocrata Tarquinia Molza. Printre actrite o gásim 
pe Isabella Andreini, din Compagnia dei Gelosi, care juca ín 
piese de teatru la curtea Florentei şi la cea a Franţei. Laura 
Terracina a fost, probabil, prima femeie critic literar. Diirer a 
cumpărat o lucrare a unei femei care făcea anluminuri şi a afirmat 
cá „e o mare minune cînd o femeie obişnuită e capabilă să lucreze 
aşa de bine”!. În ciuda atitudinii sale superioare, în vremea aceea 
existau cîteva pictorite bine cunoscute, printre care merită men- 
tionate Catherine van Hemessen (figura 17) în Ţările de Jos, 
Levina Teerlinc in Anglia sau Sofonisba Anguissola şi Lavinia 
Fontana în Italia. Catherine a devenit doamnă de curte a reginei 
Maria a Ungariei, Levina (fiica unui artist din Flandra ce realiza 
anluminuri) doamnă de curte a reginei Elizabeth, în vreme ce 
Sofonisba a ajuns doamnă de onoare a reginei Spaniei. Lavinia a 
urmat alt traseu, cistigindu-si traiul de pe urma portretelor si 
picturilor religioase pe care le făcea, iar soţul ei i-a devenit 
agent. Şi mai neobişnuit este cazul Annei Coxcie, fiica unui 
sculptor flamand, care a urmat aceeaşi carieră ca şi tatăl ei. 

Au existat două curtezane venețiene vestite pentru poeziile 
lor: Gaspara Stampa, cunoscută şi sub numele de „noua Sapho”, 
şi Veronica Franco, care se angaja în dueluri poetice cu bărbaţii. 
Stampa era şi cíntáreatá din gură, la fel ca şi sora ei, Cassandra”. 
La Roma, Tullia d'Aragona ocupa o poziţie asemănătoare. În 
Lyon, printre femeile ce scriau poezie se număra şi Louise Labé, 
fiica unui negutátor, ale cărei versuri erau adresate doamnelor 


1. Citat în Meiss (1967), p. 362. 
2. Feldman (1995), pp. 104-108. 

Figura 17 - Catherine van Hemessen - Autoportret, 1548. 
(Copyright 9 Offentliche Kunstsammlung Basel, Kunstmuseum ; 
foto Martin Buhler.) 


din oraşul ei. Anna Bijns, directoare de şcoală in Anvers, a 
izbutit să fie acceptată într-unul din cluburile literare sau „sălile 
de retorică” (Rederijkerkamers) unde se creau poeme şi piese de 

teatru. În acelaşi oraş exista o şcoală pentru fete numită „Laurul”, 
condusă de un umanist. 

Au existat şi unele femei care şi-au utilizat talentele literare 
pentru a critica societatea care le limita şansele de afirmare. 
Atunci cînd - de exemplu - Louise Labe şi-a dedicat scrierile lui 
Mademoiselle Clémence de Bourges, ea i-a criticat pe bărbaţi 
pentru nedreptatea pe care le-o făceau femeilor interzicîndu-le 
accesul la educaţie şi a remarcat că, în sfîrşit, „legile aspre ale 
bărbaţilor nu le mai împiedică pe femei să se dedice şi ele 
învăţăturii” (les sévéres lois des hommes n'empéchent plus les 
femmes de s'appliquer aux sciences et disciplines). Ín Venetia au 
existat două femei care au scris pe aceeaşi temă. Lucrarea 
Lucreziei Marinella, Noblefea şi desăvirşirea femeilor, a fost 
publicată în 1591, iar Meritele doamnelor, de Modesta Pozzo (un 
exemplu reuşit de dialog renascentist), a apărut în 1600. În 
Franţa, Egalitatea femeilor cu bărbaţii, text scris de Marie de 
Gournay, datează din 16221. 

Libertatea de a scrie şi mai ales de a publica de care se 
bucurau femeile nu trebuie totuşi exagerată. Textele unor femei 
care astăzi sînt faimoase - cum ar fi Gaspara Stampa şi Pernette 
Du Guillet - au fost publicate abia după moartea autoarelor. În 
ciuda acestui fapt, publicarea în timpul vieţii lor a mai multor 
cărţi scrise de femei a reprezentat o schimbare semnificativă în 
epocă. În Italia, pe lîngă antologiile despre care am discutat deja 
(vezi p. 205), Vittoria Colonna şi-a publicat poemele în 1538, iar 
Tullia d'Aragona pe ale ei, laolaltă cu un dialog, în 1547 ; Laura 
Terracina si-a publicat poemele in 1548, ca si un discurs despre 
Ariosto in 1550 (ambele la Giolito din Venetia) ; Laura Battiferri 
şi-a publicat poemele în 1560, iar Veronica Franco în 1576, 
publicindu-si si corespondenţa în 1580; Isabella Andreini şi-a 
publicat romanul pastoral Mirtillo in 1594, iar Lucrezia Marinella 
a publicat o apologie a femeilor, scrisă de ea, în 1591. În afara 
Italiei, exemplele sînt mai greu de găsit, dar Anna Bijns şi-a 
publicat şi ea poemele în trei volume - în 1528, 1548 şi 1567 -, 


1. Jordan (1990), pp. 173-177; Rosenthal (1992). 

Louise Labé si-a publicat scrierile in 1555, iar Mary Sidney a 
publicat douá traduceri in 1592. 

Ca să rezumám, Renaşterea tirzie a fost perioada în care 
mişcarea a fost acceptată pe cea mai largă scară, atît din punct de 
vedere social, cît şi geografic. Un număr mare de grupuri dintre 
cele mai diverse au preluat şi au adaptat ideile şi formele care 
anterior atrăseseră relativ puţini oameni. Aceasta este şi perioada în 
care mişcarea pătrunde cel mai profund în viaţa socială. Subiectul 
capitolului următor este exact acest proces de „domesticire” sau 
autohtonizare a Renaşterii. 


5. Domesticirea Renasterii 


„Renaştere” este un termen percutant, dar şi ambiguu. Pentru 
unii istorici el semnifică un eveniment, pentru alţii, o perioadă, 
iar pentru un al treilea grup - o mişcare. Problemele pe care le 
ridică descrierea unui fenomen care a durat cîteva secole ca fiind 
un simplu eveniment au fost prezentate mai sus (vezi p. 131). Să 
folosim termenul pentru a descrie o perioadă, aşa cum a făcut 
Burckhardt în cazul Italiei, este practic imposibil atunci cînd 
scrii despre întreg continentul european. Dacă am încerca să 
descriem toate tendinţele contrastante şi conflictuale existente, 
termenul ar căpăta un caracter atît de vag, încît ar deveni inutil. 
O definiţie mai strictă, cea a Renaşterii ca mişcare conştientă de 
sine, acceptată de Gombrich şi de alţii, este mult mai utilă şi, în 
ansamblu, de ea ne-am şi folosit pe parcursul lucrării de faţă. 

Totuşi, şi această concepţie are dezavantajele ei. Ceea ce a 
început în secolul al XIV-lea ca o mişcare a unui grup restrîns de 
italieni s-a modificat mult pe parcursul răspîndirii în alte ţări şi în 
interiorul altor grupuri sociale. Ceea ce fusese iniţial un proces 
de inovaţie conştientă a devenit treptat o parte a practicii cotidiene 
şi a obisnuintelor de gîndire, afectînd mentalitátile, cultura materială 
şi chiar trupul uman, după cum vom vedea mai jos (vezi pp. 233 
şi urm.). În capitolul de faţă ne vom concentra asupra convinge- 
rilor nerostite şi asupra modificării stilurilor de viaţă. 

Nu este prea uşor să stabilim cine sînt cei ale căror convingeri 
şi stiluri de viaţă au fost afectate de Renaştere în perioada în 
discuţie. Cu cîteva excepţii, în afara oraşelor Florenţa şi Veneţia 
avem foarte puţine mărturii despre efectul mişcării asupra altor 
grupuri sociale în afara anumitor tipuri de meşteşugari, cum ar fi 

zidarii si dulgherii. Una dintre cele mai remarcabile exceptii este 
înregistrarea în arhivele judiciare a unei piese de teatru jucate 
în satul Aspra, de lîngă Roma, în timpul carnavalului din 1574, 
„O piesă de teatru veche şi tipărită”, după cum o descrie un-martor ; 
este vorba despre o piesă pastorală cu nimfe şi păstori, jucată de 
un pantofar, un olar şi cîţiva ţărani care, după cum afirmau ei, 
Ştiau să scrie şi să citească, „dar nu prea mult”!. Alăturate acestui 
document, portretele pe care le face Shakespeare în Visul unei 
nopți de vară lui Fundulea, tesátorul care îl joacă pe îndrăgostitul 
Pyram, şi lui Flaut, cîrpaciul de foale care o joacă pe Thisbe, nu 
mai par atît de nerealiste pe cit păreau odinioară. Numai că astfel 
de mărturii sînt rare. În consecinţă, paginile care urmează se vor 
concentra asupra nobilimii şi a clerului, dar vor face şi cîteva 
trimiteri la lumea avocaţilor, a medicilor, a negustorilor şi a 
soțiilor acestora. Deşi grupul pe care il vom studia este unul 
restrîns din punct de vedere social, el va fi extins din punct de 
vedere geografic. Revenim astfel la o temă recurentă a cărţii, cea 
a europenizării Europei. 

Ideea istoriei vieţii cotidiene — Alltagsgeschichte, cum i se spune 
în germană - nu este una nouă, dar a stîrnit un interes tot mai 
ridicat în ultimii treizeci-patruzeci de ani şi constituie o parte 
componentă a tendinței de a scrie istoria pornind de jos în sus. Ea 
a fost utilizată adesea mai mult sau mai puţin independent de alte 
tipuri de istorie. Totuşi, în paginile următoare accentul va cădea 
pe interacţiunea dintre mişcarea de înnoire culturală şi structurile 
vieţii cotidiene din diferite părţi ale Europei. Această interacţiune 
va fi descrisă şi analizată din perspectiva receptării, a opoziţiei, 
a hibridizării şi a ceea ce în titlul capitolului de faţă a fost numit 
„domesticire”, dar nu în sensul de „îmblînzire” a Renaşterii, ci 
în sensul pătrunderii acesteia în viaţa domestică şi cotidiană. 
Termenul cel mai potrivit ar fi cel german, Veralltdglichung, un 
termen ce poate fi tradus prin „domesticire”, „cotidianizare” sau 
„Tutinizare”, trei cuvinte care - fiecare în parte - privilegiazá 
aspecte diferite ale unui proces extrem de complex şi care sînt la 
fel de relevante în capitolul de faţă. 


1. Cohen şi Cohen (1993), pp. 243-277. 


214 RENAŞTEREA EUROPEANĂ - CENTRE ŞI PERIFERII 


Va fi imposibil să evităm termenul de „modă”, în sensul de 
preocupări care n-au durat mai mult de cîţiva ani sau, în cel mai 
bun caz, cîteva decenii. Oricum, consecinţele pe termen lung ale 
combinației dintre entuziasmul pentru Antichitate şi pentru Italia 
sînt mult mai importante. Istoricul olandez Johan Huizinga a 
scris un eseu faimos despre idealurile istorice ale vieţii umane!. 
Capitolul de faţă va studia procesul transpunerii unui astfel de 
ideal, cel al „omului Renaşterii” (fie el bărbat sau femeie), în 
practica vieţii cotidiene. Cel puţin cîţiva dintre participanţii la 
unele din practicile pe care le vom descrie aici au pus în aplicare 
în mod conştient acest ideal cultural. 

Multe din exemplele următoare vor proveni din Renaşterea 
tîrzie, faza în care noile forme şi idei nu numai că ajung la gradul 
cel mai ridicat de ráspindire geografică şi socială, ci pătrund şi în 
mai multe domenii de activitate decît înainte. În epoca respectivă, 
pînă şi conceptul de Renaştere se modifică. Pe la mijlocul seco- 
lului al XVI-lea, cei care susțineau că trăiesc într-o epocă nouă 
ajunseseră să folosească drept argumente nu doar reînvierea 
Antichității clasice, ci şi inventarea tiparului si a prafului de puşcă, 
precum şi descoperirea Lumii Noi. Ca exemple îi putem menţiona 
pe medicul francez Jean Fernel, al cărui tratat despre cauzele 
ascunse a apărut în 1548, şi pe umanistul german Christophorus 
Mylaeus, care a publicat în 1551 o carte despre scrierea istoriei. 
Fernel descrie „această epocă a noastră” ca fiind remarcabilă 
datorită reînvierii vorbirii frumoase, a filosofiei, muzicii, geome- 
triei, picturii, arhitecturii şi sculpturii, datorită inventării armelor 
de foc şi a tiparului, precum şi datorită expedițiilor de explorare, 
în special cele ce se îndreptau spre Lumea Nouă. În ceea ce-l 
priveşte pe Mylaeus, el menţionează reînvierea culturii eline, 
inventarea armelor de foc si a tiparnitei „în Germania”, desco- 
perirea Americii şi opera unor pictori ca Michelangelo şi Diirer. 


1. Huizinga (1915). 

Italofilia si italofobia 


Aşa cum am văzut, în multe părţi ale Europei cultura italiană a 
devenit ceva de bun-gust în cercurile de la curţile regale. De pildă, 
în Polonia, tendinţa respectivă pare să fi fost declanşată în 1518, 
o dată cu sosirea reginei Bona Sforza. Piotr Tomicki, episcopul 
Cracoviei, era poreclit „Italianul” din pricina a ceea ce un membru 
al cercului său descria ca fiind „nostalgia lui copleşitoare” pentru 
Italia. Entuziasmul polonezilor faţă de Italia pare să fi ajuns la 
apogeu pe la mijlocul secolului al XVI-lea. Un entuziasm similar 
se naşte în Transilvania o generaţie mai tîrziu, atunci cînd Isabella 
(fiica reginei Bona) devine regină-mamă. Italienizarea curţii regale 
pare să fi atins punctul maxim în Franţa şi Polonia cam în aceeaşi 
perioadă, cu alte cuvinte în a doua jumătate a secolului al XVI-lea, 
în vremea Caterinei de Medici, a lui Henric de Anjou (care a fost 
pentru scurtă vreme rege al Poloniei, înainte de a deveni Henric 
al III-lea al Franţei) şi a lui Ştefan Bathory!. În Anglia, dacă pornim 
de la dezbaterea asupra subiectului, curentul pare să fi ajuns la 
apogeu puţin mai tîrziu, spre sfîrşitul domniei reginei Elizabeth. 

Italia era considerată un model atît în artă, cît şi în viaţa 
obişnuită. Un galez care ştia bine italiană, William Thomas, a 
declarat în 1549 că „națiunea italiană... pare să aibă în zilele 
noastre o cultură civică mult mai înfloritoare decît orice altă 
naţiune”. Tot aşa, clericul italian Beccadelli i-a spus unui prieten 
din Ragusa (azi Dubrovnik) să-şi trimită fiul „să se rafineze în 
Italia” (per affinarsi in Italia)’. Ne-ar fi foarte uşor să găsim 
nenumărate alte exemple ale acestei italofilii, dar - pe de altă 
parte - ar fi inutil, de vreme ce atitudinea amintită a fost ilustrată 
în aproape fiecare capitol al cărţii de faţă. 

Oricum, tocmai succesul pe care l-au avut în afara graniţelor 
ţării moravurile şi modele venite din Italia a dus la sfîrşitul 
secolului al XVI-lea la un curent contrar, anti-italian, vizibil din 


1. Backvis (1958-1960); Barycz (1967); Boucher (1986), pp. 97-125. 
2. Torbarina (1931), p. 52. 

Anglia si Franţa pînă in Ungaria şi Polonia. În secolul al XVI-lea, 
italofobia a coexistat şi a interactionat cu italofilia, la fel cum, în 
a doua jumátate a secolului XX, dragostea si ura fatá de cultura 
americană au coexistat şi au interactionat — uneori chiar la aceiaşi 
indivizi - în Europa si în alte părţi ale lumii. 

O anumită doză de ostilitate din partea celorlalţi europeni faţă de 
Italia era deja tradiţională, ca reacţie împotriva impozitelor papale, 
a bancherilor lombarzi sau a dreptului roman. Ascensiunea protes- 
tantismului a sporit suspiciunea faţă de Italia, căminul papalității. 
Tot în perioada aceasta, ostilitatea şi suspiciunea au crescut şi 
mai mult, ca reacţie la ceea ce ar putea fi numit „imperialismul 
cultural” al italienilor, adică la invazia artefactelor, practicilor şi 
ideilor provenite de la ei, ca să nu mai pomenim de convingerea 
italienilor că toţi ceilalţi europeni nu erau decît nişte barbari. 
Reacţia de respingere faţă de Italia nu a fost atît una naționalistă 
(deşi, pe termen lung, a stimulat dezvoltarea conştiinţei naţionale), 
cît una generată de sentimentul de inferioritate culturală. Apoi, 
aceste reacţii ostile mai trebuie asociate şi cu reevaluarea Evului 
Mediu, despre care am discutat anterior (vezi pp. 160-161). 

Astfel, umanistul suedez Olaus Magnus s-a arătat critic faţă 
de sudicii „moi”. O cronică maghiară îl ataca pe Sigismund al 
Transilvaniei pentru ,adulatia" sa faţă de italieni. Scriitorul 
polonez Marcin Bielski considera că vizitele în Italia sînt o cauză 
a efeminării şi a poftei de lux. În adaptarea realizată de Lukasz 
Górnicki după Curteanul lui Castiglione, ce transpune totul într-un 
cadru polonez, unul dintre personaje primeşte rolul de apărător 
al tradiţiilor locale şi de adversar a tot ce e italian. În Germania, 
umanistul Konrad Celtis pretindea că „luxul italian ne corupe” 
(Nos italicus luxus corrupit). În Germania, propoziţia „un german 
italienizat este dracul în carne şi oase” (Tedesco Italianato, Diabolo 
incarnato) a devenit proverb. 

O expresie similară, „Inglese italianato, diavolo incarnato”, a 
devenit proverb in Anglia. În cartea sa Învățătorul, umanistul 
protestant Roger Ascham i-a criticat pe englezii ,italienizati" 
care îi preferau pe Petrarca, Boccaccio şi Cicero în locul Bibliei. 
Într-o lucrare cu titlul socant Maimufa engleză (1558), autorul 

asociază Italia cu lingusirea, viclenia si vanitatea şi acuză coruperea 
englezilor care încercau să se „italienizeze”. În piesa lui Shakespeare 
Richard al II-lea, ducele de York acuză „trufaşa Italie,/ Ale cărei 
maniere natia noastră înapoiată/ Le tot schimonoseste, imitîndu-le 
slugarnic" (Actul II, scena 1). Sentimentul exprimat aici este 
ambivalent: respingerea faţă de ceea ce e străin se combină cu 
disprețul de sine. 

În Franţa, criticile la adresa Italiei şi în special a francezului 
italienizat, francois ytaliqué, au fost extrem de puternice!. Este 
epoca în care zicerea dissimuler comme un Italien, „să fii fatarnic 
ca un italian", este la ordinea zilei. Joachim Du Bellay a satirizat 
tipul de francez care se întoarce din vizita lui în străinătate cu 
gesturile, hainele şi limbajul (De gestes et d'habits, de port et de 
langage) italienizate. Într-unul din poemele sale, el denunţă un 
fenomen bine cunoscut si în zilele noastre - admiraţia pentru tot 
ce e exotic şi disprețul pentru propria cultură: „Să-i lauzi pe 
străini şi să-i dispretuiesti pe francezi” (Louer les étrangers, les 
Francais mépriser). Tipograful calvinist Henri Estienne respingea 
în special ceea ce el numea „italienizarea” limbii franceze, pentru 
care arunca vina pe războaiele din Italia şi pe curtea regală, cu 
„jargonul” ei special. 

Teama de Italia era uneori exprimată prin metafora otrávii, 
metaforă utilizată de doi gentlemani protestanți, Francois de La 
Noue, care a scris despre „otrăvurile dulci" (douces poisons) ale 
Italiei, şi Agrippa d'Aubigné, care s-a referit la „veninul florentin” 
(venin florentin). Gabriel Harvey, prietenul lui Spenser, care era 
considerat el însuşi de unii englezi pe jumătate „prea” italian, l-a 
acuzat pe Machiavelli că ar fi un „politician otrăvitor”, pe Aretino 
ca fiind un „desfrînat otrăvitor”, iar pe Pomponazzi că ar fi un 
„filosof otrăvitor”. Unii străini vedeau în Italia tărîmul otrăvii chiar 
în sens literal, in parte datorită povestii relatate de Guicciardini 
în a sa istorie a Italiei, despre papa Alexandru al VI-lea care a 
băut din greşeală o cupă cu otravă pe care el însuşi o pregătise 
pentru unul dintre cardinalii săi. Sîntem aşadar tentaţi să vedem 
imaginea de mai sus ca fiind una simbolică şi să considerăm că 


1. Sozzi (1972). 

italofobia a fost o mişcare de purificare, o reacţie împotriva unei 
supradoze de cultură străină. 

Din toate aceste conflicte legate de cultura italiană şi, în egală 
măsură, de cultura clasică a Antichității a rezultat o sinteză sau, 
în orice caz, un compromis ori o combinaţie care a afectat atît 
traiul de zi cu zi, cit şi artele. Pentru o analiză mai detaliată a 
diferitelor domenii din viaţa cotidiană a epocii, ar putea fi util să 
delimităm trei zone largi de interes : cultura materială, practicile 
şi mentalitátile. 


Cultura materială 


Dacă începem cu aspectele materiale a ceea ce am putea numi 
„eleganța Renaşterii”, cu inserarea obiectelor în noile stiluri de 
viaţă, cel mai adecvat început în cercetarea domesticirii ar fi 
studierea casei şi a obiectelor casnice. Construcţia unei case era 
un exemplu de risipă uimitoare, care ducea uneori la ruina finan- 
ciara a comanditarului, dar însemna şi o investiţie, constituind atît 
un simbol al statutului şi al puterii proprietarului, cit şi mijlocul 
de a le cîştiga!. În acelaşi timp, construirea unei case conform 
noului stil era un simbol al participării la reînvierea Antichității. 
Stilul arhitectural reprezenta o metaforă a stilului de viaţă. 

Din acest motiv, pe la sfîrşitul secolului al XVI-lea, dacă nu 
mai înainte, arhitectura a devenit o afacere prea importantă ca să 
fie lăsată pe miinile arhitecţilor, si cu atît mai putin pe miinile 
meşterilor zidari. I-am amintit deja pe Tycho Brahe şi William 
Cecil printre nobilii care au arătat un interes personal puternic 
pentru construirea propriilor locuinţe (vezi pp. 147 şi 202). Astfel 
de constructori amatori, care s-au folosit de cărţile lui Serlio sau 
de alte tratate de arhitectură, nu erau nişte cazuri neobişnuite în 
epocă. De exemplu, Sir John Thynne a jucat un rol important în 
proiectarea imensei sale case de la Longleat, în Wiltshire, iar 
Francis Bacon a avut un rol la fel de important în construirea 
locuinţei sale de la Verulam. Sir Thomas Smith, un pasionat de 


1. Stone (1965), pp. 549-555; cf. Girouard (1966). 

arhitecturá din epoca elisabetaná, avea nici mai mult, nici mai 
putin decît şase ediţii din Vitruviu. S-ar putea ca pentru multi 
cititori ilustrațiile din lucrările lui Vitruviu; Serlio si din alte 
tratate de arhitectură să fi fost mai importante decît textul, de 
vreme ce acestea le prezentau potenţialilor clienţi o serie de 
modele de porţi, uşi, ferestre, cămine şi tavane (vezi figura 22). 

Mulţi nobili europeni, fie ei francezi, englezi, germani, boemi, 
polonezi sau scandinavi, locuiau în castele sau în conace la ţară. 
În vreme ce semenii lor din Italia locuiau la oraş şi se retrăgeau 
la vilele lor numai vara, nobilii respectivi făceau invers. Pe la 
sfîrşitul secolului al XVI-lea, reducerea necesităţii de a fortifica 
aceste conace, fenomen apărut în multe părţi ale continentului, a 
coincis cu descoperirea formelor clasice şi a dus la apariţia casei 
de la ţară specifice Renaşterii. Prin urmare, era de aşteptat ca 
ecotipurile locale să se dezvolte în funcţie de materialul de 
construcţie din zonă şi de necesităţile sociale ale proprietarului. 
Membrii nobilimii rurale din diferite părţi ale Europei aveau 
nevoie de alte tipuri de locuinţe decît patricienii italieni, fiindcă 
traiul lor de fiecare zi era diferit. Distanţa socială dintre nobili şi 
lucrătorii de la ferme era şi ea diferită, ca şi distanţa concretă, 
spaţială, de la conac pina la sat. În unele locuri, printre care si 
Anglia, în secolul al XVI-lea salonul mare era încă o necesitate, 
fiindcă acolo se serveau mesele pentru slujitori sau pentru membrii 
clientelei. Cînd familiile nobile s-au retras încetul cu încetul din 
salon spre „camera de primire”, acţiunea lor exprima nevoia de 
intimitate, care era mai mare - sau, în orice caz, mai vizibilă — 
in Anglia decît în Italia!. 

Strălucirea Italiei este demonstrată de hotărîrea de a adopta 
un stil italian în ciuda climatului nordic. Ironia face că astfel se 
ignora sfatul lui Vitruviu referitor la necesitatea de a adapta 
clădirile la condiţiile locale. Un exemplu spectaculos este moda 
loggiilor deschise la casele de la ţară din Anglia, modă ce apare 
la sfîrşitul secolului al XVI-lea. Loggiile în stil italian erau 
utilizate ca spaţiu pentru luarea mesei, pentru plimbări şi pentru 
amplasarea statuilor şi au fost construite pentru William Cecil 


1. Girouard (1978). 


220 RENASTEREA EUROPEANÁ - CENTRE SI PERIFERII 


(la conacele Theobalds si Burghley), pentru prietenul său Sir 
Thomas Smith (Hill Hall, in Essex), pentru Bess of Hardwick si 
pentru fiul lui Cecil, Robert (conacul Hatfield)!. Eseul lui 
Bacon „Despre construcţii” recomanda construirea unei „galerii 
deschise, pe piloni, pentru a profita de perspectiva şi prospe- 
timea grădinii”. 

Generatiile următoare s-au arătat nemultumite de moda res- 
pectivă. În lucrarea sa Elemente de arhitectură (1624), Sir Henry 
Wotton observa că „ospitalitatea naturală a Angliei” făcea ca bucă- 
tăria şi cămara să fie mai importante decît în Italia. O generaţie 
mai tîrziu, în tratatul său Despre construcții, Roger North îl 
critica pe Inigo Jones, observînd că „a fost ceva obişnuit la 
italieni şi prost imitat în Anglia de cîţiva fond surveyors [arhitecţi 
proşti] să se amplaseze porticul în casă, aşa cum îl vedem la 
Greenwich, la conacul reginei... În Italia, aşa ceva este potrivit şi 
folositor, fiindcă reduce arsita şi blochează lumina soarelui, care 
sînt dăunătoare... Noi avem, în general, prea mult aer şi prea 
puțină căldură, prin urmare nu avem nevoie să distrugem un şir 
de încăperi ca să îl obținem pe cel dintîi şi să o reducem pe cea 
de-a doua”. În secolul al XVIII-lea, poetul Alexander Pope încă 
îi mai ironiza pe entuziaştii care erau „mîndri să răcească la o uşă 
venețiană”. Conform unei discuţii frantuzesti anonime despre 
recentele creşteri de preţuri din epocă, numită Discurs asupra 
cauzelor scumpirii (Discours sur les causes de l'extresme cherté, 
1586), una din cauzele inflaţiei era noul, „exageratul si trufaşul 
stil de construcţie” (cette excessive et superbe facon de bastir), 
cu alte cuvinte, ridicarea de construcţii în stil clasic, cu galerii, 
porticuri, balustrade, frize, corniste, capiteluri şi tot restul. 

Cu toate acestea, stilul italienizant s-a răspîndit nu numai de 
la un palat la altul şi de la un conac la altul, ci şi printre casele 
relativ modeste din oraşe. Printre modelele populare în ultimul 
caz se numără casele unor artişti italieni ca Mantegna, Rafael, 
Giulio Romano, Vasari şi Zuccaro. Vasari, de pildă, şi-a pictat 
casa de la Arezzo cu ilustraţii din istoriile despre artişti, în vreme 


1. Henderson (1995). 

ce casa din Florenţa îi era decorată cu alegorii ale artelor si 
portrete în medalion ale unor artişti celebri. 

În Niirnberg, patricianul Sebald Schreyer, unul dintre prietenii 
umanistului Konrad Celtis, şi-a decorat casa de pe Burgstrasse cu 
imaginile lui Orfeu, Apollo şi ale muzelor. În Amsterdam, ban- 
cherul frizian Pompejus Occo avea pe Kalverstraat o casă cu 
decoraţiuni interioare şi obiecte de mobilier atît de luxoase, încît 
locuinţa era cunoscută sub numele de „Paradisul”. În Anvers, 
negustorul Niclaes Jongelinck l-a angajat pe artistul Frans Floris 
să-i decoreze casa cu o pictură reprezentînd muncile lui Hercule. 
Casa lui Floris era ea însăşi o reclamă a profesiei sale, avînd o 
faţadă pictată ce imita o serie de nişe cu statui care reprezentau 
figuri alegorice cum ar fi „îndemînarea”, „cunoaşterea poeziei” 
şi „cunoaşterea arhitecturii”. Uneori, noutatea pe care o aducea 
o casă de la oraş era doar ceva mai mult decît faţada, iar alteori 
chiar ceva mai puţin. În Ţările de Jos şi în Europa Centrală, o 
casă cu tradiționalul fronton triunghiular în trepte putea căpăta o 
faţadă renascentistă prin adăugarea unor pilaştri, balustrade, 
statui şi obeliscuri. 

Ráspindirea rapidă a formelor clasicesau cel putin clasicizante 
a fost posibilă gratie tipăririi cărților cu modele arhitecturale, proces 
ce a început prin anii 1520. Printre aceste lucrări se numărau 
cele ale lui Serlio (Cartea a IV-a), Jacques Androuet Du Cerceau 
şi Hans Vredeman de Vries, care a publicatîn- Anvers, între 1555 
şi 1587, nu mai puţin de douăzeci şi şapte de volume de modele 
de arhitectură, inclusiv aranjamente arhitecturale, cariatide, fîntîni 
arteziene şi grădini. Cărţile cu modele ofereau un sistem complet 
nou de semne menit să înlocuiască sistemul gotic, care şi el se 
extinsese de la catedrale la tacîmuri de masă. Arhitectura clasică 
şi formele sculpturale cum sînt columnele, capitelurile, cariati- 
dele, frontoanele, frizele, ghirlandele şi heruvimii s-au dovedit 
încîntător de adaptabile şi au inspirat decoratiunile de pe paturi şi 
coperte de carte, cupe şi ceasuri, pînzeturi, monumente funerare 
şi pagini de titlu, ultimele imitînd adesea arcurile de triumf ori 
intrările cu columne, simbolizînd astfel intrarea cititorului într-o 
lume a cărţii (vezi figura 18). 


222 RENASTEREA EUROPEANÁ - CENTRE SI PERIFERII 


DE PIERRE 


DE RONSARD 
GENTILHOMME 


S\cueuts et a 
et 


Figura 18 - Léonard Gaultier - portret al lui Ronsard, gravat ín lem 
pentru editia sa de Opere, Paris, 1623. (Photographie Giraudon, Pari 
Comparati bustul lui Ronsard cu cel al lui Ariosto (din figura 5). 

Totusi, noul sistem nu a fost pur clasic, si nici mácar strict 
italienizant. Dupá cum am vázut (p. 100), formele grotescului, 
oricit de neclasice sau chiar anticlasice ar fi fost (senza alcuna 
regola, „fără nici un fel de regulă” - cum le descria Vasari), i-au 
atras pe vechii romani şi au fost reînviate in Italia la sfîrşitul 
secolului al XV-lea. Cărţile cu modele arhitecturale venite din 
Ţările de Jos (Vredeman), Franţa (Du Cerceau) şi Germania 
(Jamnitzer) au răspîndit cunoaşterea acestei abundente de forme 
fantastice şi monstruoase. Cărţile codificau regulile dezordinii. 
Formele groteşti erau adesea hibrizi dintre fiinţe umane şi animale 
(satiri, centauri, harpii şi aşa mai departe). Nici nu se putea ca 
ele să nu încurajeze hibridizarea. În acest gen de artă, după cum 
scria un englez în 1612, „cu cît arăţi mai multă diversitate în 
capacitatea ta de invenţie, cu atît mai tare încînţi”!. Odată creată 
această breşă în zidurile regulilor clasice, o mulţime de alte 
forme au izbutit să-şi facă şi ele intrarea. 

De exemplu, un nou tip de decoratiune creat la vremea respec- 
tivă în Ţările de Jos şi foarte popular în nordul Europei, de la 
Cambridge la Kónigsberg, era cunoscut sub numele de „împleti- 
tură” fiindcă formele arătau ca şi cum ar fi fost împletite din 
curele de piele (vezi figura 19). Aceasta era utilizată la ornamen- 
tarea caselor, a monumentelor funerare, a fintinilor arteziene, a 
cărţilor etc. Formele abstracte cunoscute sub numele de „ara- 
bescuri”, un exemplu izbitor de influenţă a culturii islamice 
asupra Occidentului, au fost multă vreme foarte des întîlnite în 
Spania, dar în secolul al XVI-lea ele au invadat Italia, Franţa şi 
alte părţi ale Europei. Du Cerceau chiar a publicat în 1582 o 
carte cu modele arhitecturale numită Grandes arabesques. În 
miezul unei asemenea nebunii de forme, putem identifica şi 
elemente gotice, indiferent dacă ar trebui să le considerăm drept 
forme supraviețuitoare sau forme de recuperare, adică un fel de 
„întoarcere a refulatului”. Nu e întotdeauna foarte uşor să deose- 
beşti un satir renascentist de un gargui medieval. 


1. Citat în Mercer (1962), p. 99. 

Figura 19 - Modele arhitecturale din Hans Vredeman de Vries, 
Architectura (1577), figura 21 (reproduse cu acceptul conducerii 
bibliotecii de la Universitatea Cambridge). 

Cártile cu modele arhitecturale ráspundeau unei nevoi, deoarece 
in acea perioadá existau din ce in ce mai multe obiecte care aveau 
nevoie de ornamente sau puteau fi utilizate ele înseşi ca orna- 
mente. Secolul al XVI-lea a mai fost numit şi epoca „descoperirii 
obiectelor”, din cauză că aceasta este perioada în care locuinţele 
oamenilor înstăriți au început să fie umplute cu obiecte materiale. 
Criticile morale la adresa unor asemenea extravagante sau „inuti- 
lităţi” erau iarăşi ceva obişnuit. Konrad Celtis şi Marcin Bielski 
au fost deja citati în această privinţă, iar Discursul asupra cauze- 
lor scumpirii conţinea ideea că în zilele bune de odinioară, înainte 
de mijlocul secolului al XVI-lea, „oamenii nu cumpărau mobilier 
atît de scump si de valoros” (on n'achetoit point tant de riches 
et précieux meubles). Numai cá toate criticile aduse acestor 
braveries (termen care ar putea fi tradus prin sintagma ,obiecte 
menite să impresioneze”) nu erau suficient de puternice ca să 
pună capăt procesului de acumulare şi etalare. Multe dintre 
obiectele de lux în discuţie întruchipau idealurile Renaşterii şi, în 
consecinţă, pot fi considerate de către istorici mărturii referitoare 
la convingerile proprietarilor lor, la încercările pe care aceştia le 
făceau ca să-şi construiască sau să-şi reconstruiască identitățile 
conform noului stil!. 

Preocuparea pentru definirea identităţii se vede foarte clar în 
cazul a două forme artistice : monumentul funerar şi portretul. O 
capelă de familie dintr-o biserică locală poate fi considerată drept 
o extensiune a conacului familiei, iar monumentul funerar poate 
fi văzut ca făcînd parte din mobilier. Monumentele funerare erau 
construite în stil clasicizant, stil care fusese mai întîi filtrat prin 
percepțiile sculptorilor italieni, iar apoi prin cele ale sculptorilor din 
Ţările de Jos, care circulau prin toată Europa (vezi supra, p. 136). 
Ele includeau frecvent blazonul familiei, epitafuri care elogiau 
calităţile celui decedat, reprezentări ale soţului sau soţiei şi - nu de 
puține ori - şi ale copiilor, băieţii de o parte, iar fetele de cealaltă, 
aranjaţi pe cîte un şir, de la cel mai înalt la cel mai scund. 
Indiferent dacă sculptorii au încercat sau nu să respecte cu 


1. Goldthwaite (1987, 1993), pp. 226-227; 'Thornton (1991). 

Figura 20 - Monumentul lui Jan Kochanowski de la Zwolén (cca 1610), 
imagine preluatá din Samuel Fiszman (coord.), The Polish Renaissance 
in its European Context, 1988 (reprodus prin amabilitatea Indiana 
University Press, Bloomington). Acest stil de monument funerar era 
ráspindit din Anglia piná in Polonia. 

adevárat asemánarea cu originalul (vezi figura 20), monumentul 
funerar reprezenta familia in comunitate in aceeaşi măsură ca şi 
galeria de portrete din interiorul casei (vezi infra, p. 277)!. 

Aceasta este şi perioada în care au fost transformate inte- 
rioarele - dar şi fațadele — caselor, adică tavanele, uşile, sirurile 
de scări, aşa cum s-a întîmplat şi cu mobilierul?. Ideea că inte- 
riorul caselor era (cel puţin iniţial) teritoriul femeilor ne este 
sugerată de faptul că printre cele mai timpurii mostre de mobilier 
decorat cu artă şi talent se numără aşa-numitele cassoni şi deschi 
di parto. Cassoni erau lázile de zestre în care miresele îşi ţineau 
trusoul ; ele erau pictate adesea cu imagini preluate din Homer 
sau Vergiliu, Petrarca sau Boccaccio, reprezentînd femei vestite 
ca Elena din Troia, Dido a Cartaginei, Lucretia sau Griselda. 
Deschi di parto, sau „tăvile de naştere”, pe care se obişnuia să se 
aducá rácoritoare mamei imediat dupá nastere, erau decorate 
într-un mod asemănător?. Cassoni au început să dispară în secolul 
al XVI-lea, ele fiind înlocuite de birouri, care i-au impresionat 
pe unii vizitatori străini, cum ar fi englezul Fynes Moryson, prin 
talentul etalat de gravurile şi incrustatiile lor^. 

În compensație, englezii aveau paturile cu baldachin, cu cele 
patru tăblii sculptate, care erau decorate uneori cu figuri groteşti 
şi cu cariatide ce respectau modelele furnizate de Du Cerceau şi 
de Vredeman’. Mesele au fost şi ele redecorate în concordanţă cu 
noul stil. În Italia ele erau uneori incrustate cu marmură colorată. 
În Hótel Montmorency din Paris, sala numită Connétable etala o 
masă de abanos decorată cu medalioanele în bronz a doisprezece 
împărați romani. Pe la mijlocul secolului al XVI-lea, în conacele 
de la ţară din Anglia au apărut mese de piatră octogonale, avînd 
sculptate pe ele zei şi zeițe din Antichitatea clasică. Scaunele erau 
şi ele decorate conform noului stil, inclusiv scaunele normale, care 
au început să fie folosite tot acum, cum ar fi italianul sgabello 


. Esdaile (1946); Mercer (1962), pp. 217-252; Llewellyn (1996). 
Mercer (1962), pp. 60-98; Thornton (1991). 
Welch (1977), partea a 4-a. 
Schubring (1915); Riccardi-Cubitt (1992). 
Roberts (1995). 

(escabelle in francezá), care semána mai degrabá cu un taburet 
cu spátar. Instrumentele muzicale, cum ar fi clavecinele, aveau în 
egalá másurá rolul de a fi expuse si de a fi utilizate si aveau si ele 
decoratiuni pictate cu minutiozitate. 

Faimoasa solnitá realizatá de Benvenuto Cellini pentru regele 
Francisc I, cu statueta zeiţei Pămîntului (simbolizind sarea) si 
cea a zeului Neptun (simbolizind piperul), nu era chiar un 
obiect des întîlnit, dar ar putea fi considerată definitorie pentru 
importanţa pe care o aveau atunci noile forme ale tacîmurilor şi 
veselei. Familia Jamnitzer din Niirnberg era renumită în acest 
domeniu şi lucra comenzi pentru împărați, însă mestesugarii mai 
putin faimoşi, care lucrau pentru clienti mai putin distinşi, au 
produs o cantitate mare de ulcioare, ibrice, halbe de bere cu 
capac şi cupe cu picior care puteau sustine sau puteau fi susţinute 
de statuete ori luau forma unui fruct - un măr, o pară sau un con 
de pin -, fiind acoperite totodată cu decoraţiuni. 

Armurile şi armele erau şi ele menite să fie expuse, dar şi 
utilizate, şi simbolizau identitatea de războinici a proprietarilor. 
Indiferent dacă scopul lor era unul ceremonial sau războinic, 
indiferent dacă era vorba de turnire, dueluri sau vînătoare, 
spadele, puştile şi celelalte arme erau transformate în opere de 
artă. Printre principalele centre de producţie în domeniu se 
numărau oraşele Milano şi Augsburg. Spadele putea fi incrustate 
cu aur, procedeu cunoscut sub numele de „damaschinare” şi care 
era o specialitate a meşteşugarilor spanioli. Minerele puteau fi 
decorate cu modele de împletituri sau de frunziş ori cu măşti. 
Paturile si minerele pustilor sau pistoalelor aveau adesea 
incrustatii din corn de cerb şi erau ornamentate cu scene de 
vînătoare sau de bătălie, în funcţie de scopul în care urmau să fie 
utilizate!. 

Printre produsele mai ieftine se numărau teracota şi majolica. 
Unele dintre figurile de teracotă pictată produse la Florenţa în 
atelierul familiei Della Robbia erau obiecte de artă superbe, care 
urmau să fie folosite în biserici sau de personalităţi de seamă, 


1. Hayward (1976). 

cum ar fi René de Anjou, însă atelierul producea si figuri mai 
mici, pentru altarele de pe marginile drumurilor sau pentru 
persoane particulare. Ar fi exagerat sá vorbim in acest moment 
de „producţie de masă”, dar au fost remarcate totuşi semne de 
muncă grăbită, iar figurile legate de subiecte populare, cum ar fi 
Adoratia Magilor sau Fecioara cu Pruncul, au supravieţuit in 
numeroase cópii care sînt practic identice!. 

Multe dintre tăvile, farfuriile şi ulcioarele de majolică produse 
de atelierele din Faenza, Urbino, Deruta şi din alte părţi ale 
Italiei erau extraordinar de frumoase şi probabil că au fost şi 
extraordinar de costisitoare. Astfel de lucrări în ceramică nu erau 
deloc dispretuite de Isabella d'Este, o doamnă nobilă care era tot 
atît de greu de mulţumit pe cît de interesată era de achiziţionarea 
operelor de artă. Un serviciu de masă din majolică pictată era 
demn de un principe, iar unul realizat de un pictor renumit, 
Taddeo Zuccaro, i-a fost oferit cadou împăratului Filip al II-lea al 
Spaniei de către ducele de Urbino. Totuşi, majolica era utilizată 
şi pentru lucrări mai ieftine, cum ar fi seria de tăvi pictate cu 
imagini de fetişcane frumoase, ce purtau numele de „Laura 
Bella”, „Jerolima Bella” şi aşa mai departe şi care pot fi văzute 
şi azi în multe muzee?. 

De obicei, pe majolică erau reproduse picturi faimoase. De pildă, 
tăvile şi farfuriile produse de atelierele din Urbino imitau picturile 
eroului local, Rafael (vezi figura 21). Se poate dovedi că pictorii 
respectivi cunoşteau opera lui Rafael la mîna a doua, prin repro- 
ducerile lui Raimondi (vezi supra, p. 98). O situaţie comparabilă 
apare în Franţa, unde vesela decorată în email de meşteşugarii de 
la Limoges reproducea lucrări ale lui Rafael, Primaticcio şi 
Diirer. Astfel, unele dintre cele mai vestite imagini ale artei 
Renaşterii au devenit parte componentă a existenţei cotidiene a 
unui grup de consumatori, cu toate că imaginile pe care ei le 
admirau în fiecare zi erau reproducerile unor reproduceri. 


1. Marquand (1922), pp. 2, 64 şi nr. 122-142, 157-167, 302-309, 
312-320. ` 
2. Rackham (1952). 

Figura 21 - Farfurie de majolicá decoratá cu Judecata lui Paris, 
dupá Rafael (reprodusá cu permisiunea conducerii de la Fitzwilliam 
Museum, Cambridge), exemplu de reproducere non-mecanicá 
a unei opere de artá. 


Semineul sau cáminul ne oferá un alt exemplu uimitor de 
pătrundere a noilor forme în existenţa cotidiană. În secolul al XV-lea, 
căminul de marmură era deja o parte importantă a decoratiunii 
interioare italiene, după cum se vede, de exemplu, în palatul din 
Urbino. Tratatul de arhitectură al lui Serlio oferă modele alterna- 
tive de cămine (vezi figura 22), încărcate cu detalii clasice, modele 
care au fost respectate, cu unele modificări, la Fontainebleau, la 
conacul Burghley, la Harwick Hall etc. - ca să ne limităm la doar 

Figura 22 - Sebastiano Serlio - model de cămin, în Cinci cărți 
de arhitectură (Londra, 1611), Cartea a IV-a, capitolul 7, fig. 43 
(retipărit de Dover Publications, New York, 1982). 

cîteva exemple!. Tratatele de arhitectură de mai tîrziu ofereau o 
mare varietate de modele, clasificate uneori în dorice, ionice, 
corintice şi aşa mai departe. În Discursul asupra cauzelor scumpirii 
se deplîngea faptul că în vremurile de odinioară „oamenii nu 
ştiau ce-i aceea să pui marmură sau porfir pe cămine” (on ne savait 
que c'était mettre du marbre ni du porphyre aux cheminées), dar 
de-acum nu mai exista cale de întoarcere. 

Popularitatea tot mai mare de care se bucurau imaginile cu 
impárati la decorarea caselor a fácut ca istoria Romei antice sá 
deviná parte componentá a vietii cotidiene. Cháteau Gaillon, 
construit pentru cardinalul Georges d'Amboise, a fost decorat cu 
medalioane de marmurá continind ,capete de impárati romani". 
Imitind modelul acestui castel, resedinta Hampton Court a cardi- 
nalului Wolsey a fost ornamentatá de Giovanni da Maiano cu opt 
rondele de teracotá reprezentind impárati romani (vezi figura 7). 
Ín mod obisnuit, era etalat un set cu reprezentările celor „doi- 
sprezece Cezari” ale căror biografii fuseseră scrise de istoricul 
roman Suetoniu, fapt ce i-a transformat astfel în figuri canonice : 
Iulius, Augustus, Tiberius, Caligula, Claudius, Nero, Galba, 
Otho, Vitellius, Vespasian, Titus şi Domitian. De pildă, un înalt 
funcţionar francez, Florimond Robertet, şi-a decorat casa de la 
Blois cu medalioanele celor doisprezece cezari, iar Tizian a pictat 
portretele acestora pentru Federigo Gonzaga de Mantova. Era la 
modă să deţii propriul set cu cele douăsprezece busturi din 
marmură. Cardinalul Farnese avea unul, cardinalul de Lorena un 
altul, ducele de Mantova un al treilea, iar ducele de Bavaria un al 
patrulea?. William Cecil a comandat şi el unul la Veneţia, apoi a 
expus busturile la Theobalds. Învăţatul Sir Robert Cotton s-a 
folosit de setul său (căruia i-a alăturat busturile Cleopatrei şi 
Faustinei) pentru a delimita categoriile de subiecte după care şi-a 
aranjat faimoasa lui bibliotecă. 

În perioada pe care o comentăm, discuţiile asupra imaginilor 
evidentiau în general scopul lor moral, intenţia de a oferi exemple 
concrete de virtute. De exemplu, Erasmus, în Educaţia unui 

principe creştin, afirmă cá modelele de moralitate ar trebui 
„gravate pe inele [şi] pictate în imagini” pentru a impresiona 
minţile privitorilor. Un model moral îndrăgit, care apare de la 
picturi pînă la farfurii, este cel al cetăţeanului roman Mucius 
Scaevola virindu-si mina în foc. Pe de altă parte, popularitatea de 
care s-au bucurat în rîndul elitelor europene seturile de doispre- 
zece cezari, in care conducătorii „buni”, ca Iulius sau Augustus, 
stăteau alături de cei „răi”, precum Nero sau Caligula, ne suge- 
rează că scopul proprietarilor nu era atît cel de a încuraja virtutea, 
cît de a se identifica ei înşişi cu cultura Romei antice. 

În interiorul casei, simbolul esenţial al valorilor umaniste era 
biroul de studiu sau studiolo, cum îi spuneau italienii, adică 
versiunea laică a chiliei călugărului, o încăpere (sau cel puţin un 
colţ de încăpere) dedicată faimoasei vita contemplativa, medita- 
tiei, lecturilor şi scrisului (un alt nume pentru spaţiul respectiv 
fiind „camera de scris”, scrittoio). Pe pereţi puteau fi pictate 
maxime, ca în biroul lui Ficino din vila lui de la Careggi, la 
marginea Florenței, cu scopul de a favoriza gîndurile potrivite. 
Într-o scrisoare către prietenul lui, Vettori, Machiavelli spunea 
despre sine că, înainte de a intra în scrittoio pentru a discuta cu 
anticii, se îmbrăca în hainele lui cele mai bune. Aşa cum am 
văzut deja (pp. 62, 104), umaniştii de genul lui Salutati şi Poggio, 
precum şi principii şi principesele cum erau Federigo da Urbino 
şi Isabella d'Este erau mîndri de birourile lor şi se străduiau să le 
decoreze cum se cuvine, adică nu numai cu mese de scris şi 
călimări, ci şi cu picturi ale unor bărbaţi de seamă, statui şi (după 
cum i-a recomandat un om de încredere cardinalului Farnese) cu 
„toate obiectele dumneavoastră micute, cum sînt medaliile, 
cameele, micile călimări şi ceasornicele”. Picturile ce-i reprezintă 
pe Sfîntul Ieronim sau pe Sfîntul Augustin scriind ori meditînd 
ne furnizează reprezentări destul de precise ale birourilor de 
studiu de acest tip. Înainte de sfîrşitul secolului al XVI-lea, moda 
s-a răspîndit şi în afara cercului eruditilor si al principilor. În 1569, 
un studiolo al unei curtezane din Venetia, Julia Lombarda, includea 
„0 figură de bronz cu un arc în mînă” (una figura de bronzo con 
un arco in man) — reprezentîndu-l probabil pe Cupidon -, un 

Figura 23 - Peter Vischer cel Tînăr - călimară mare de cerneală, 
cca 1516, un obiect foarte potrivit pentru biroul de studiu al unui 
umanist (reproducere permisá prin amabilitatea conducerii de la 
Ashmolean Museum din Oxford). 

portret al lui Dante, Triumfurile lui Petrarca, patru ulcioare de 
majolicá şi cîteva cárti!. 

Dacá studiem mobilierul si obiectele de birou ce ne-au rámas 
din acele secole, putem urmári ráspindirea modei biroului de studiu 
(sau étude) si in afara Italiei. Un exemplu bun sínt cálimárile de 
argint, dar si trusele pentru instrumente de scris, printre care se 
numără şi cîteva făcute de cei mai de seamă orfevri germani ai 
epocii, cum ar fi Peter Vischer cel Tînăr (vezi figura 23) şi Wenzel 
Jamnitzer. O astfel de trusă de scris, făcută în 1562 la Niirnberg, 
avea pe ea silueta unei femei ce reprezenta filosofia şi care ţinea în 
mînă o tăbliță inscripționată cu un mesaj fundamental renascentist — 
acela că educaţia „reînvie ceea ce e pe moarte” (rebus caducis 
suscitat vitam), iar artele „readuc la lumină ceea ce s-a pierdut în 
întuneric” (revocant ad auras lapsa sub umbras). Mesele de scris 
sînt o altă ilustrare a importanţei tot mai sporite a biroului de studiu. 
Diversele zone ale Europei au dat naştere propriilor ecotipuri, 
cum ar fi spaniolul escritorio (adesea incrustat cu sidef şi decorat 
cu arabescuri) sau germanul Schreibtisch sau Kunstschrank, care 
putea lua forma fațadei unei biserici sau a unui templu, fiind orna- 
mentat cu statuete, un loc potrivit pentru „meditații şi contemplatii 
minunate” (schóne meditationes et contemplationes), cum declara 
un scriitor german în 1619?. Nürnbergul era un centru important de 
productie si de export pentru astfel de mese si birouri de scris?. 

La aceste obiecte care au ajuns piní la noi am mai putea 
adăuga si mărturiile oferite de inventarele existente. Jacques 
Perdrier, un secretar regal care a murit in 1578, avea o incápere 
cu cărţi ce mai conţinea si două mese de lucru, o statuetă a lui 
Jupiter, un astrolab si o colectie de medalii. Juan Bautista de 
Monegro, un arhitect spaniol care a murit in 1623, îşi tinea 
cártile intr-o camerá care continea si ea un ceasornic, astrolabe, 
sextante, globuri terestre si ceresti. În secolul al XVI-lea, profe- 
sorii şi studenţii de la Cambridge îşi mobilau birourile de studiu 
cu clepsidre, globuri şi alăute. Inventarele amintite nu pomenesc 

nimic de decoraţiunile pictate ale încăperilor respective, dar 
faimosul birou al lui Montaigne din turnul conacului său avea — 
şi încă mai are - pe birnele sale diferite inscripţii: douăzeci si 
cinci de citate în elină şi treizeci şi două în latină. 

În decursul perioadei renascentiste s-a produs o deplasare 
treptată a interesului dinspre biroul de studiu înspre muzeu, cel 
putin în cazul proprietarilor unor locuinţe de mari dimensiuni’. 
Termenul „muzeu” (Care la origini însemna „un spaţiu dedicat 
muzelor”) a fost pus în circulaţie de Paolo Giovio, episcopul 
umanist care a strîns laolaltă o colecţie de portrete ale unor 
bărbaţi (şi ale cîtorva femei) de seamă din acea vreme în locuinţa 
sa de lîngă Como, construită (conform spuselor sale) pe ruinele 
vilei lui Pliniu şi decorată cu picturi reprezentindu-le pe cele 
nouă muze?. Un spaţiu menit expunerii statuilor şi altor obiecte 
era cunoscut şi sub numele de galleria, cu alte cuvinte, un spaţiu 
prin care te puteai mişca. Unul dintre primele exemple de muzeu 
construit anume în acest scop este încăperea adăugată în 1568 la 
Palazzo Grimani din Veneţia, menită să servească la expunerea 
de picturi din Antichitatea clasică. În anii 1570, o parte din 
palatul Uffizi a fost dedicată prezentării publice a colecţiei Medici 
de către marele duce Francesco I, care iniţial îşi expusese 
comorile în propriul scrittoio. 

În acea epocă existau deja şi cîţiva germani care colectionau si 
expuneau antichităţi. Raimund Fugger din Augsburg deţinea o 
colecţie importantă, care a fost descrisă de umanistul Beatus 
Rhenanus în 1531. Ideea de muzeu sau de galerie i-a atras imediat 
pe colectionarii respectivi. Un italian cu care fiul lui Raimund 
Fugger, Johan Jakob, coresponda în acea vreme i-a scris acestuia 
o scrisoare în care îi vorbea despre noul muzeu din Palazzo 
Grimani, ca şi cum Johan Jakob ar fi intenţionat să preia modelul. 
O serie de stápinitori germani şi-au prezentat colecţiile în ceea 
ce pe atunci se numea Kunstkammer (un termen înregistrat 
pentru prima dată în anii 1550). Principele elector August de 

Saxonia a întemeiat la Dresda (în 1560) un muzeu de acest tip, 
fiind urmat curînd de împăratul Ferdinand I la Viena, de arhi- 
ducele Ferdinand al II-lea al Tirolului la Ambras si de ducele 
Albrecht al V-lea al Bavariei la München, unde muzeul era 
cunoscut sub numele de Antiquarium! . 

Grádina unei locuinte avea adesea functia de galerie de sculpturá 
in aer liber. Umanistul Poggio i-a scris cu entuziasm prietenului 
sáu Niccoli, anunţîndu-l că descoperise la Roma „un bust de 
marmurá al unei femei, absolut nevátámat, care imi place foarte 
mult" si pe care intenţiona să-l expună pe soclu „în mica mea 
grădină de la Terra Nova, pe care mi-o voi decora cu antichităţi”. 
În dialogul său Despre noblețe, Poggio descrie visul său de a-şi 
umple grădina cu resturile unor statui antice, în vreme ce Lorenzo 
Valla îi ridiculizează pasiunea pentru „cioburile acelea de marmură”. 
Lorenzo de Medici a dus la împlinire visul lui Poggio în grădina 
lui din spatele pieţei San Marco din Florenţa. Superbele grădini 
de la Pratolino ale familiei Medici sau cele de la Tivoli, apartinind 
familiei Este, încercau să recreeze grădinile romane antice descrise 
de Cicero şi de Pliniu?. 

La începutul secolului al XVI-lea, modelul italian descris aici 
a fost preluat şi imitat pretutindeni. De pildă, Florimond Robertet 
S-a decis să aşeze copia de bronz după David al lui Michelangelo 
pe care a achizitionat-o în Italia nicăieri altundeva decît în grădina 
lui, şi la fel a făcut contele de Benavente în Sevilla cu colecţia sa 
de statui. Grădina, cu terasele şi straturile ei de flori, cu pavi- 
lioanele şi galeriile sale, cu fîntîni arteziene, grote, lacuri şi 
munţi artificiali, era adesea ea însăşi o operă de artă. În lucrările 
lui Serlio, modelelor de grădini li se acorda o atenţie deosebită, 
şi la fel se întîmpla şi la Vredeman, care le oferea cititorilor 
posibilitatea de a alege între stilurile doric, ionic şi corintic. 
Curios este că secolul al XVI-lea a reprezentat o epocă de 
ascensiune a grădinii ca obiect estetic implicînd o risipă ostentativă 
atît în Europa, cit şi în China. Unul dintre puţinii oameni care 
aveau competenţa necesară pentru a face o asemenea comparaţie, 

călugărul iezuit Matteo Ricci, a vizitat în 1598 o grădină din 
Nanjing (Nanking) şi i-a lăudat terasele, pavilioanele şi turnurile 
ca şi cum ar fi avut în faţă o grădină italiană!. 

Ca şi în arhitectură, exemplele cele mai strălucite sînt şi aici 
tot italiene: grădinile familiei Medici din Pratolino şi Florenţa 
(Boboli) şi grădinile familiei Este de la vila acesteia din Tivoli, 
lîngă Roma. Împăratul Maximilian al II-lea i-a cerut ambasadoru- 
lui său la Roma să-i trimită modele de grădini italiene si, în 1571, 
a primit un desen al grădinii de la Tivoli. Laurentius Scholz, un 
medic din Breslau care studiase la Padova şi la Bologna, a amenajat 
o grădină după modelul italian, combinînd specii de plante medi- 
cinale şi plante exotice cu fîntîni arteziene, grote, un pavilion şi 
o Kunstkammer. Pe de altă parte, englezul Sir Henry Wotton, în 
ciuda faptului că petrecuse multi ani în Italia, s-a distanțat de 
formalismul italian şi a afirmat că „grădinile ar trebui să fie 
dezordonate sau cel puţin structurate după un model de o regu- 
laritate sălbatică”. În Franţa, extrem de criticul Discurs asupra 
cauzelor scumpirii include şi o parte unde sînt exprimate nemultu- 
miri la adresa noii mode care cerea straturi de flori, alei, canale şi 
fîntîni arteziene. Folosirea grădinilor ca locuri de plimbare, 
meditaţie, conversaţie sau pentru luat masa se vede foarte clar în 
descrierile literare precum cea din dialogul lui Erasmus „Banchetul 
religios” (convivium religiosum) sau descrierea grădinii lui Kalander 
şi a „casei de plăcere” din Arcadia lui Sidney. 

Oraşele erau mai greu de modificat decît grădinile, dar plani- 
ficarea urbană a reprezentat o altă metodă prin care idealurile 
Renaşterii au afectat traiul de zi cu zi al unui număr impresionant 
de oameni. Oraşul complet simetric era o raritate, dacă exceptăm 
prezenţa sa în tratatele de arhitectură, cum este cel în care Filarete 
descrie oraşul său ideal, „Sforzinda”, o construcţie de formă 
octogonală. Unul dintre puţinele oraşe de acest fel era La Valletta 
din Malta, care a fost reconstruit după asediul turcilor din 1565. 
Un alt exemplu ar fi Palmanova din Friuli, o fortăreață venețiană 
de forma unei stele cu nouă colţuri. Printre exemplele nord-europene 

se numără Frederikstad din Norvegia, Freudenstadt din 
Württemberg, Glückstadt din Holstein si Christianstad, in Skâne - 
ultimele douá fiind construite pentru regele Christian al IV-lea al 
Danemarcei, care era interesat personal de construcţiile urbane. 
În ceea ce priveşte oraşele spaniole din Lumea Nouă, aici s-au 
ciocnit două tradiţii de planificare urbană. O lege din 1571, care 
codifica practici mai vechi, impunea construirea unor aşezări 
noi, în care urmau să fie obligati să trăiască multi amerindieni şi 
care trebuiau clădite sub forma unor reţele geometrice, exprimînd 
astfel ceea ce a primit numele de „mentalitatea geometrică a 
Renaşterii”. Numai că, de fapt, construirea unor străzi drepte şi 
a unor pieţe centrale reprezenta o practică indigenă obişnuită atît 
în Mexic, cât şi în Peru. De exemplu, în Mexico City, străzile şi 
pieţele au respectat contururile oraşului aztec Tenochtitlân, pe 
ruinele căruia a fost construită noua agezare!. 

Dar nu atît oraşul simetric era forma arhitecturală puternic 
implicată în experienţa cotidiană, cît mai degrabă piaţa simetrică. 
Pieţele mai mult sau mai puţin regulate şi cu arcade, aşa cum 
erau ele descrise de Vitruviu şi de Alberti, au devenit din ce în ce 
mai des íntilnite. În Venetia, piaţa San Marco a fost remodelată în 
secolul al XVI-lea pentru a deveni mai regulată. În Piazza del 
Campidoglio (Capitoliul) din Roma şi Piazza SS Annunziata din 
Florenţa au fost ridicate clădiri noi, pentru a face pieţele mai 
simetrice?. În anii 1590, în Livorno, un oraş nou din Toscana, a 
fost construită Piazza Grande, care era delimitată de loggii. Pînă 
la sfîrşitul secolului, exemplul italian a fost imitat şi în alte părţi 
ale Europei. De pildă, Parisul avea Place Royale (astăzi Place des 
Vosges), a cărei construcţie a început în 1605, urmînd modelul 
din Livorno. Madridul avea Plaza Mayor, începută în 1617. 
Londra a trebuit să aştepte pînă în 1630 construirea faimoasei 
Covent Garden. În cazul pieţelor, periferia a fost mai degrabă 
model decît imitatoare, căci o caracteristică esenţială a oraşelor 
proaspăt construite din Lumea Nouă era Plaza de Armas, cu cate- 
drala într-o parte şi primăria în partea opusă. Conform precizărilor 

legii din 1571, „piaţa principală trebuie să fie în centrul oraşului 
şi să aibă o formă alungită, lungimea ei fiind cel puţin o dată şi 
jumătate cît lăţimea, fiindcă acesta este raportul cel mai bun 
pentru festivalurile în care se folosesc cai şi pentru alte manifes- 
tări care urmează a fi ţinute aici”!. 


Practicile 


Din perspectiva istoriei mici, a vieţii cotidiene, istoria mişcării 
renascentiste poate fi văzută ca un set de practici culturale. În 
domeniul artelor, de pildă, practica studierii, măsurării şi copierii 
statuilor şi clădirilor clasice a devenit cu timpul un lucru obişnuit. 
La fel s-a întîmplat cu studierea anatomiei şi cu utilizarea unui 
model uman dezbrăcat în orele de studiu „pe viu”, practică 
apărută mai întîi în Italia spre sfîrşitul secolului al XVI-lea, apoi 
preluată şi imitată în Țările de Jos şi în alte părţi. Umanismul poate 
fi văzut şi el ca un set subordonat de astfel de practici, incluzind 
aici critica textuală, imitatia, precum şi cititul, scrisul şi vorbitul 
în diferite stiluri, care se predau în mod oficial, în şcoli. 
Şcoala latinească a fost una dintre cele mai importante moda- 
lităţi de implantare a Renaşterii în cotidian. Cîteva şcoli de acest 
fel, organizate şi conduse de umanisti, au devenit modele pentru 
toate cele care au apărut ulterior. Şcoala Sf. Paul, întemeiată de 
John Colet cu scopul de a elimina „barbaria”, a reprezentat 
modelul după care au fost create şcoala din Ipswich, întemeiată 
de cardinalul Wolsey, şi Merchant Taylors’ School din Londra. 
Academia din Strasbourg, fondată in 1538 de Johan Sturm, a 
atras studenti din toate colţurile Europei, iar şcolile din Basel şi 
Geneva, precum şi academia din Zamość i-au urmat modelul?. 
Merită să ne oprim puţin şi asupra numărului de elevi de la cîteva 
din şcolile în discuţie. În 1546, academia din Strasbourg avea 
peste 600 de elevi. Unele colegii iezuite erau chiar şi mai mari. 
De exemplu, în 1597, cel din Miinchen avea 900 de elevi. 

Colegiul iezuit din Paris avea 1.300 de elevi in 1580, iar colegiul 
din Billom avea 1.500 dé elevi în 1582. Şcolile respective îi 
învățau pe copii să vorbească şi să scrie în latina clasică, atît in 
proză, cît şi în versuri. Piesele de teatru în latină jucate de elevi 
(vezi supra, p. 189) îi ajutau pe aceştia să se familiarizeze cu 
limba. Aşa a ajuns umanistul scoţian George Buchanan să-şi scrie 
piesele în latină în perioada cînd preda în Bordeaux, la Collège 
de Guyenne, unde printre elevii săi se număra şi Montaigne, 
viitorul eseist, care a şi jucat, de altfel, în cîteva dintre producţiile 
respective. Piesele de teatru mai aveau şi scopul de a întări 
competenţa în retorică, obiect de studiu predat zilnic şi care 
includea elocventa, gestica şi mnemotehnica, precum şi tehnici 
de persuadare şi de disuadare unui public sau tactici de atac ori 
de apărare a unei idei. 

Este epoca în care se înmulţesc şi tratatele de retorică, printre 
cele mai vestite numărîndu-se cele scrise de Erasmus, Melanchthon, 
Sturm şi Cipriano Soarez, volumul acestuia din urmă fiind 
adoptat ca manual oficial de către iezuiti!. Popularitatea de care 
se bucurau n-ar trebui să-l surprindă pe cititorul modern, căci în 
epoca respectivă retorica avea multe utilizări concrete. Ocaziile 
speciale, de la înmormîntări pînă la vizitele regale în diverse 
oraşe, erau marcate de discursuri publice şi oficiale, în timp ce 
pentru avocaţi, predicatori şi diplomaţi discursurile făceau parte 
din activitatea cotidiană. O practică încurajată în şcoli începînd 
cu anii 1530 a fost cea de redactare a unor „caiete de locuri 
comune”, adică însemnări de lectură al căror scop era de a pune 
la dispoziţia studenţilor o selecţie de fraze şi pilde care să poată 
fi utilizate ca atare cu diverse ocazii în discursuri si în scrisori?. 
Primele eseuri ale lui Montaigne, înainte ca autorul să-şi des- 
copere un stil personal, au la origine astfel de caiete de însem- 
nări. La fel stau lucrurile şi cu tratatul despre politică al lui 
Lipsius (vezi supra, p. 20), care este, în esenţă, o antologie de 
comentarii despre politică ale unor diverşi autori antici şi care a 

fost atit de apreciat in epocá, incit piná in anul 1604 fusese tradus 
in sapte limbi europene. 

Practicile neoficiale au jucat un rol la fel de important în 
pătrunderea umanismului în viaţa cotidiană. A existat chiar şi un 
stil distinct, umanist, de prietenie, care respecta recomandările 
făcute de Cicero şi Seneca şi făcea referire la dragostea veşnică, 
la altarele prieteniei şi la diverse exemple din Antichitate, mai 
ales la cel al lui Oreste şi Pilade. Acest stil umanist, ce respecta 
aşa-numitele „legi” ale prieteniei, se manifesta prin însemnările 
ce apăreau în cărţi şi informau că un anumit volum aparţine 
proprietarului „şi prietenilor săi” (et amicorum) ; de asemenea, 
prin cadourile pe care şi le făceau prietenii — în special cărţi si 
portrete, cum ar fi portretele pereche ale lui Erasmus şi Peter 
Gillis, făcute cadou de cei doi prietenului lor comun Thomas 
Morus - şi prin „albumele cu prieteni” (album amicorum), care 
puteau conţine autografe, blazoane, desene, versuri şi motouri. 
Din secolul al XVI-lea au ajuns pînă la noi mai bine de 1.500 de 
exemplare de astfel de albume. Obiceiul pare să fi apărut în cercul 
patricienilor de la Augsburg si Nürnberg, în special în rîndul 
studenţilor de la universităţile străine, după care s-a răspîndit în 
Elveţia, Ţările de Jos, Danemarca, Polonia şi Scoţia. În anii 1550, 
interesul pentru ele era atît de ridicat, încât se tipăreau deja albume 
goale, pe care erau imprimate titluri de genul „Tezaurul priete- 
nilor” (Thesaurus Amicorum)! . 

Colectionarea de obiecte asociate cu Antichitatea clasicá era o 
altá practicá prin care valorile Renasterii deveneau parte inte- 
grantá a vieţii cotidiene. Librarul Vespasiano da Bisticci scria 
despre patricianul florentin Niccoló Niccoli cá toti cei care voiau 
să-i cîştige bunávointa obisnuiau să-i trimită busturi de marmură, 
vase sau inscripţii antice. În generaţia următoare, Lorenzo de 
Medici a fost şi el un colecţionar vestit de nestemate, camee, 
statui, vase şi medalii. Un alt entuziast al Antichității era Pietro 
Bembo. Stă mărturie o scrisoare pe care i-a scris-o în 1516 
cardinalului Bibbiena şi în care spunea că, „deoarece Rafael din 
Urbino n-a izbutit să găsească în noua dumneavoastră baie un loc 

potrivit pentru micuta Venus de marmurá pe care v-a dáruit-o 
Signor Giangiorgio Cesarino [...], v-as ruga să fiti aşa de bun să 
mi-o dati mie. O voi pretui şi-o voi aşeza in camera mea de lucru 
(camerino), intre tatál ei, Jupiter, si fratele ei, Mercur". 

În epoca lui Bembo, un asemenea interes nici nu mai era ceva 
foarte deosebit, fiind împărtăşit de o reţea internaţională de 
cunoscători pasionaţi. În anii 1560, artistul Hubert Goltzius 
pretindea că ştie de existenţa a aproape o mie de colecţii de acest 
gen, aflate în diverse părţi ale Europei. Obiectele colectionate s-au 
diversificat şi ele. Galeria de portrete istorice a lui Giovio a fost 
imitată de multi colecționari şi întrecută de arhiducele Ferdinand 
al II-lea al Tirolului, care deţinea peste o mie de asemenea expo- 
nate. Patricianul Cornelius van de Gheest din Anvers colectiona 
picturi flamande din secolul al XV-lea. Faimoasa colectie a 
împăratului Rudolf al II-lea includea obiecte aduse din Imperiul 
Otoman, din Persia, India, China şi din Lumea Nouă. Colectionarii 
erau interesaţi în egală măsură şi de minunatele creaţii ale naturii : 
scoici ori specimene uscate sau împăiate de animale, păsări, peşti 
şi plante exotice!. 

Practicile lingvistice au reprezentat un alt semn de domesticire 
a Renaşterii, printre ele numărîndu-se, de exemplu, practicile 
onomastice. Numele personale erau un semn de aderare la valorile 
umaniste, o legătură cu un cult al Antichității. De pildă, in familia 
Anguissola, copiii lui Amilcare purtau numele de Sofonisba şi 
Asdrubale, iar în familia Aldrovandi din Bologna, faimosul natu- 
ralist Ulisse şi fratele său, Achille, erau fiii lui Teseo. De multe 
ori învățații îşi latinizau patronimele, în special dacă era vorba de 
nume germane sau olandeze, ca în cazul lui Agricola (la origine 
Bauer sau Huusman), Melanchthon (Schwarzstein), Mercator 
(Kramer), Sapidus (Witz) şi Vulcanius (Smet). Identificarea cu 
Antichitatea clasică poate fi ilustrată şi prin practica acordării 
unor titluri clasice instituţiilor moderne. Milano, Wittenberg 
şi Coimbra erau numite, fiecare în parte, „noua Atenă”. Veneţia, 
Anvers şi Sevilla erau noile Rome. Papa era numit cu titlul pe 
care-l avusese predecesorul său păgîn - pontifex maximus. 

Infanteria franceză era descrisă utilizînd termenul de „legiuni”. 
Parlamentul din Paris şi consiliile locale din multe oraşe primeau 
titulatura de „senat”. 

Împrumuturile lingvistice din greacă, latină şi italiană ilustrează 
atît entuziasmul stîrnit de cultura clasică şi de cea italiană, cît şi 
necesitatea unui vocabular nou, care să permită discutarea noilor 
preocupări.. În cazul discuţiilor despre poezie, în cîteva limbi 
europene au fost introduse cuvinte ca „elegie”, „epigramă”, 
„hexametru” şi „sonet”. În muzică, termenii tehnici ce denumeau 
anumite tipuri de cîntec (madrigale, strambotta, villanella) sau 
de dans (pavana, alla gagliarda) au intrat în franceză, engleză şi 
Chiar în germană (Paduanen, Gagliarden). În ceea ce priveşte 
arhitectura, ne-ar fi greu să discutăm stilul arhitectural clasic în 
lipsa unor termeni ca „arhitravă”, cornişă”, „friză”, „galerie”, 
„pilastru”, ,piatá" sau „portic”, indiferent dacă aceste cuvinte 
au fost împrumutate din italiană (cum s-a întîmplat de obicei în 
franceză, engleză şi spaniolă) sau erau neologisme create exact în 
acest scop (ca în germană). 

Montaigne condamna ceea ce el numea „jargonul” arhitecturii, 
care probabil cá era folosit - aşa cum se întîmplă adesea cu 
jargoanele - pentru a-i impresiona pe neinitiati. Într-o manieră 
similară, Istoriile lui Eutrapel, scrise de nobilul breton Noél Du 
Fail, îi luau peste picior pe inşii care „n-aveau alte cuvinte în 
gură, în afară de frontispicii, piedestaluri, obeliscuri şi coloane” 
(n'avaient autres mots en bouche que frontispices, piedestals, 
obelisques, colonnes). Cum am văzut deja, pentru Henri Estienne 
„italienizarea” francezei nu era decît o pură absurditate. Pe de 
altă parte, consecinţele pe termen lung ale acestei mode au fost 
totuşi semnificative. A luat fiinţă un limbaj internaţional al artei, 
care includea nu numai cuvinte pentru diferite tehnici, cum ar fi 
fresca sau damaschinarea, dar şi pentru diverse stiluri — rustic, 
grotesc, arabesc şi, deasupra tuturor, clasic (all’antica, à l'antique, 
a lo romano, nach antiquischer manier şi aşa mai departe). De 
vreme ce limbajul influenţează percepţia, foarte probabil că acest set 
de termeni a accentuat conştientizarea diferenţelor dintre stiluri. 
Dacă privim în urmă spre anul 1500, cînd nici unul dintre aceste 
cuvinte nu intrase încă în uzul curent, ne vine greu să ne imaginăm 

cum puteau discuta cei care nu erau italieni despre noile tendinte 
din arhitecturá, picturá ori muzicá sau cum puteau medita la ele. 

Scrisul este o altá practicá in care s-a tins spre imitarea 
modelelor Antichității si a celor italiene. Umanistii italieni au 
reînviat arta scrierii de mînă, practicată de scribi în timpul lui 
Carol cel Mare (Charlemagne), considerînd că ea reprezintă stilul 
romanilor din Antichitate, iar Poggio şi cu Niccoli au introdus 
stilul cunoscut azi sub numele de „italic”. Inscriptiile clasice au 
influenţat caligrafia italiană şi mai ales majusculele. Elevii învățau 
să scrie astfel (vezi figura 2), iar cancelariile, profesorii de cali- 
grafie şi tratatele tipărite au ajutat la răspîndirea noilor idealuri). 
Pentru multi oameni, caligrafia italicizată era un semn de aderentá 
la mişcarea umanistă (deşi unii dintre cei cu preocupări umaniste, 
cum ar fi Rabelais, nu au adoptat-o). După ce a vizitat Italia, Dürer 
şi-a modificat stilul de scriere, trecînd la cel italic?. Tot astfel a făcut, 
un secol mai tîrziu, şi Inigo Jones. Tehnica tipografică a urmat 
acelaşi model, deşi în grade diferite în funcţie de ţară şi de 
subiectul lucrărilor. Cărţile religioase, romanele cavaleresti si 
lucrările juridice au fost tipărite cu caractere gotice şi după ce 
italicele s-au impus ca normă pentru poezie şi dialoguri. 

O altă practică socială prin care Renaşterea a pătruns în 
viaţa cotidiană a fost compunerea de versuri, în special de 
sonete de dragoste în stilul lui Petrarca, o practică numită în epocă - 
pe jumătate ironic - „petrarchizare” (petrarcheggiare, pétrarquiser). 
Celia, Delia, Julia, Helen, Stella si multe alte creaturi feminine 
s-au aláturat Laurei lui Petrarca, devenind si ele obiectul unor 
asemenea omagii poetice. În Italia, practica respectivă nu se 
limita la tinerii nobili, ci se extinsese şi la artişti - cum erau 
Rafael si Michelangelo - sau curtezane. O curtezană venețiană 
interogată de Inchizitie a declarat cá îl citise pe Petrarca si 
„compusese multe sonete” (luind-o ca model, din cite se pare, pe 
Veronica Franco). Elogierea doamnelor prin compararea lor cu 
trandafirii, crinii, coralul şi alabastrul, precum şi imaginile 
oximoronice ale iubitei ca „drag duşman”, ale iubirii ca „dulce 

chin" (dolce tormento) si ca „foc de gheaţă”, toate au intrat in 
vocabularul iubirii!. Au fost realizate dicţionare ce fişează voca- 
bularul lui Petrarca, ediţii ale operelor sale au inclus un indice al 
adjectivelor utilizate de poet, iar un critic italian l-a condamnat pe 
un poet fiindcă a utilizat cuvinte care nu se găsesc la Petrarca - 
o critică ce aminteşte de polemica legată de imitarea lui Cicero 
(vezi supra, p. 128). Scrisul şi vorbitul în această manieră deveni- 
seră un fel de joc. Invers, un joc de societate obişnuit în Italia 
secolului al XVI-lea le cerea celor ce-l jucau să asocieze diversele 
părţi ale corpului uman cu versuri din Petrarca. 

Elaborarea scrisorilor - şi mai ales a scrisorilor de dragoste - 
era o altă practică puternic îndatorată modelului clasic şi celui 
italian. Ca şi sonetele, scrisorile trebuiau să implice o exprimare 
elegantă a unor locuri comune, o nouă permutare sau combinare 
a unor elemente deja familiare. Tratatele despre arta epistolară 
s-au înmulţit. Exista o cerere serioasă de modele de scrisori — 
scrisori de recomandare, scrisori de mulţumire, scrisori de scuze, 
scrisori de consolare şi aşa mai departe. Scrisorile lui Cicero, 
Petrarca, Aretino şi ale altor maeştri ai genului au fost tipărite şi 
puse la dispoziţia publicului. Au fost publicate şi antologii de 
scrisori elaborate de diverse persoane, cum au fost Epistolele mai 
multor doamne onorabile, despre care am discutat mai sus (vezi 
p. 205). Montaigne a afirmat că deţinea o sută de antologii de 
scrisori, cumpărate cu ocazia vizitei lui în Italia. 

Modelele de scrisori de dragoste constituiau un gen separat, 
care a inspirat crearea unui prim roman epistolar, scris de Alvise 
Pasqualigo - Scrisori de dragoste (1569). Printre temele recurente 
se numărau trimiterea unui cadou, plîngerile legate de cruzimea 
Sau „duritatea” persoanei iubite, chinurile geloziei şi aşa mai 
departe. Farmecele făpturii iubite erau descrise într-o manieră 
formalizată : la vostra angelica bellezza, l'incredibile bellezza 
vostra, quella bellezza estrema etc. Limbajul utilizat este cel al 
indrágostitului petrarchian, care oftează si suspină, sau cel al 
„Micului păstor sărac şi umil” (umile e povero pastorello) din 
tradiţia scrierilor pastorale. 

Cititorii s-ar putea întreba dacă au existat oameni în carne şi 
oase care au scris vreodată în stilul acesta. Faptul că unii dintre 
ei imitau modelele descrise mai sus şi respectau recomandările 
din tratate şi ghiduri poate fi dovedit de un caz judecat la tribunal 
de guvernatorul Romei în 1595, un proces de sodomie în care un 
preot din Subiaco era acuzat cá îi făcuse avansuri unui băiat (din 
cîte se pare, organistul bisericii). Documentele doveditoare erau 
nişte scrisori de dragoste nesemnate aflate în posesia băiatului, 
scrise într-un stil petrarchian aproximativ şi care îl numeau „unica 
mea speranţă” (unica mia speranza), se refereau la „prea-credin- 
ciosul meu sprijin” (mio fidelissimo servire), deplingeau faptul 
că expeditorul a fost părăsit, vorbeau de „soarta vitregă”, „imensul 
chin”, „inima sfişiată” (sviscerato core) şi îl descriau pe autor drept 
„cel care te-a iubit mai mult decît pe sine însuşi” (quel che vi ha 
amate più che se stesso). Oare ce-ar fi spus Petrarca de o 
asemenea adoptare şi utilizare a limbajului său ? 

O altă practică ce dezvăluie entuziasmul pentru Antichitate şi 
pentru Italia era călătoria sau ceea ce am numi azi „turismul”, cu 
alte cuvinte, vizitele făcute cu scopul de a vedea locuri cu anumite 
conotaţii culturale!. Petrarca n-a meditat doar pe ruinele de la Roma, 
ci a vizitat şi mormântul lui Vergiliu de la Capri, şi pe cel al lui Titus 
Livius de la Padova. Practicile de acest gen au devenit tot mai 
obişnuite. De pildă, Alfonso de Aragon a vizitat ceea ce el credea a 
fi casa lui Ovidiu şi mormîntul lui Cicero. Mormintul lui Vergiliu 
de la Capri a fost vizitat de Erasmus şi de regele Carol al VIII-lea 
al Franţei. În 1598, un vizitator polonez şi-a gravat aici numele?. 

Italofilia a fost în egală măsură exprimată şi încurajată prin 
intermediul turismului. Practica respectivă poate fi atestată încă 
din secolul al XV-lea, cînd municipalitatea din Arezzo a declarat 
casa lui Petrarca monument de interes public. Umanistul florentin 
Traversari a vizitat mormîntul lui Petrarca de la Arqua, în timp ce 
umanistul francez Fichet s-a dus la Avignon ca să vadă ceea ce 
credea el că este mormîntul aceluiaşi Petrarca. Totuşi, abia în 
secolul al XVI-lea turismul a devenit ceva obişnuit, în special 


1. Maczak (1978). 
2. Maczak (1978), pp. 272-273. 


248 RENASTEREA EUROPEANÁ - CENTRE SI PERIFERII 


datorită expansiunii cultului pentru Petrarca şi pentru iubita sa 
Laura. În 1533, poetul Maurice Scăve, pe atunci student la 
Avignon, a descoperit ceea ce el a luat drept mormîntul Laurei!. 
În anul următor, poetul spaniol Garcilaso de la Vega a vizitat şi el 
mormîntul. Călătorul englez Fynes Morysona vizitat Arquă în 1594 
şi a văzut nu doar mormîntul lui Petrarca, ci şi casa poetului, 
unde proprietarul „ne-a arătat cîteva obiecte de gospodărie care 
îi aparținuseră acestuia şi chiar blana unei pisici pe care [poetul] 
o iubise ; ei o uscaseră şi o păstrau în continuare”. 

Printre obiectivele de pelerinaj cultural se numărau mormîntul 
lui Ariosto de la Ferrara, cel al lui Boccaccio de la Certaldo, cel 
al lui Sannazzaro, aflat la Mergellina, mormîntul lui Castiglione, 
din Mantova, şi cele ale lui Giotto, Ficino şi Michelangelo, la 
Florenţa. Începînd cu anul 1620, casa lui Michelangelo a fost 
deschisă pentru public. Itinerarele călătorilor ce veneau în Italia 
includeau atît opere de artă, cît si artişti şi eruditi în viaţă. 
Viitorul magistrat Jacques-Auguste de Thou s-a dus să viziteze în 
Mantova un studiolo, cel al Isabellei d'Este, şi l-a întîlnit pe 
Vasari în Florenţa. Capela Medici este menţionată frecvent de 
vizitatorii străini veniţi în Florenţa în jurul anului 1600. Practica 
acestui Grand Tour, în care tineri nobili din Anglia, Franţa, 
Ţările de Jos, Germania, Danemarca, Polonia şi din alte locuri 
mergeau să viziteze Italia şi, într-o măsură mai redusă, şi alte ţări, 
a fost creată pe la sfîrşitul secolului al XVI-lea. Tratatele scrise 
de Justus Lipsius, Henrik Rantzau, umanistul elveţian Theodor 
Zwinger şi alţii au formalizat această practică, oferind indicaţii 
cu privire la ceea ce ei numeau „arta” sau „tehnica” de a călători, 
arătînd tot ce trebuia făcut şi ce era de văzut - antichităţi, biserici, 
fîntîni, grădini, inscripţii, biblioteci, pieţe, statui etc.” 

Nu se întîmplă prea des ca războiul să fie considerat o parte 
componentă a Renaşterii, însă şi în acest domeniu practicile 
europene au preluat din ce în ce mai mult modelele oferite de 
Antichitate şi de Italia. În franceză, engleză, spaniolă şi în alte limbi 
au pătruns termeni militari italieni cum ar fi bastione şi cannone 

(germanii, în schimb, nu au acceptat pătrunderea cuvîntului cannone, 
aşa cum s-au opus şi termenulul pilastro sau altor contribuţii italiene 
la limbajul arhitecturii). Tratatele italiene de artă a războiului au 
fost studiate şi traduse, iar printre ele s-a aflat şi Despre meşteşu- 
gul războiului al lui Machiavelli, care scotea în evidenţă virtuțile 
militare ale Romei antice. Autorii antici care au scris despre arta 
războiului, cum ar fi Iulius Cezar, Polibiu sau Aelian, au fost 
luaţi foarte în serios de comandanții militari ai vremii. 

De pildă, Maurice de Nassau, fost discipol al lui Lipsius şi 
unul dintre generalii de seamă ai epocii sale, a urmat modelele 
antice în activitatea sa militară, înlocuind careurile cu formaţiuni 
în linie şi punînd accent pe instructia soldaţilor si pe săparea unor 
tabere fortificate. Maurice cunoştea bine comentariul lui Lipsius 
asupra descrierii făcute de Polibiu armatei romane. Din cîte se 
pare, „renaşterea militară” a jucat un rol esenţial în „revoluţia 
militară” de la sfîrşitul secolului al XVI-lea!. Există aici cîteva 
aspecte ironice. În primul rînd, reuşita invaziei „barbarilor” în 
Italia, petrecută în 1494, nu i-a împiedicat pe italieni să devină 
modele militare. În al doilea rînd, epoca prafului de puşcă, uneori 
elogiat ca parte a „noii epoci”, a coexistat cu o revenire la 
modelul Antichității. În al treilea rînd, generalii hotărîţi, pragma- 
tici şi de succes cum era Maurice de Nassau au învăţat lucruri 
utile de la intelectuali umanişti cum era Lipsius. Ca şi în cazul 
muzicii, al caligrafiei şi al arhitecturii, umaniştii au contribuit la 
transformarea practicilor culturale. 

Toate celelalte practici cotidiene, cum ar fi dansul, călăria şi 
scrima, au urmat şi ele modelele italiene. Majoritatea tratatelor 
centrate pe astfel de subiecte - si care au proliferat în secolul 
al XVI-lea - erau scrise de italieni, iar termenii tehnici utilizaţi 
de ei au pătruns în celelalte limbi, ca şi în cazul lexicului specific 
arhitecturii sau artei războiului. În afara Italiei exista o cerere 
foarte mare de profesori italieni de dans, de călărie şi de scrimă, 
atît la curţile regale, cit şi în academii, unde tinerii nobili învățau 
genul de comportament considerat adecvat pentru categoria lor 
socială. Practicile respective ar putea părea cam îndepărtate de 

ceea ce este cunoscut de obicei sub numele de Renastere, dar 
exemplul Curteanului lui Castiglione este suficient ca să ne arate 
legáturile existente. Ín Curteanul sint comentate dansul, mersul, 
gestica si pozitiile corpului ca metode utilizate pentru a evidentia 
gratia (grazia) sau neglijenta elegantă (sprezzatura) unei persoane, 
concepte preluate de la Cicero si de la alti scriitori ai Antichității 
şi ulterior , incorporate" treptat în viata cotidiană. 

Cărţile italiene despre tăierea şi portionarea cărnii, precum şi 
despre alte elemente ale ritualului mesei, cum ar fi arta împăturirii 
servetelelor, au atras şi ele interesul în alte părţi. Folosirea 
furculitei la masă s-a răspîndit în Europa pornind tot din Italia, 
deşi opoziţia faţă de utilizarea ei a rămas puternică şi n-am putea 
spune că practica aceasta ar fi fost foarte răspîndită nici măcar în 
rîndul claselor superioare pînă prin secolul al XVII-lea. Despre 
regele Matei Corvinul al Ungariei, care în multe privinţe era un 
italofil, se spune cá ar fi refuzat să folosească furculitele dăruite de 
principele de Ferrara!. Nu trebuie să credem însă că Ungaria ar fi 
fost un caz izolat de înapoiere în ceea ce priveşte acest aspect. În 
Anglia, călătorul Thomas Coryate a fost nevoit să le explice în 
1608 conationalilor săi ce este o furculi(á, făcînd şi o demonstraţie 
pentru ca descrierea acelui obiect exotic să fie mai inteligibilă. 


Atitudini şi valori 


A venit vremea să ne aplecăm asupra principiilor care stau la 
baza practicilor amintite anterior, adică a schimbărilor provocate 
în mentalitatea oamenilor obişnuiţi, în convingerile lor nerostite, 
în sensibilitatea sau rutinele lor mentale. De exemplu, formele 
arhitecturale exprimă uneori idei complexe. Cînd clădirea Colegiului 
Caius and Gonville din Cambridge a fost reconstruită în stil 
renascentist, adică în anii 1560-1570, au fost realizate trei porţi 
de acces: una mai simplă, Poarta Umilintei, la intrare; o alta mai 
îngrijit făcută, Poarta Virtuţii ; şi, în fine, extrem de impodobita 
Poartă a Onoarei, înzestrată cu obeliscuri şi plasată la ieşirea 
spre locul unde se confereau titlurile academice (vezi figura 24). 


1. Elias (1939); Klaniczay (1990), p. 83. 

Cambridge ; foto - Wim Swaan.) 


24 
din Cambridge. (Reproducere permisă prin amabilitatea 


decanului si a consiliului de conducere de la Caius College 


Figura 

Atunci cînd cineva trecea pe sub cele trei porti, imita trecerea 
unui student prin universitate. Era un fel de punere în scenă a 
unui ritual de iniţiere, un gen de revenire în lume sau Renastere, 
in care portile reprezentau pintecele matern. Simbolismul - si 
trimiterile la virtuti - amintesc de emblema heraldicá de tip 
renascentist (vezi infra, p. 254). Poarta Onoarei, ca şi porticul 
Universităţii din Alcalà (figura 10) reprezintă o variantă acade- 
micá a arcului de triumf - gloria ca imbold pentru studiu. 
Apoi, muzeele sau „cabinetele de curiozitati” ale Renaşterii 
ar putea fi considerate drept nişte materializări ale interesului din 
acea vreme faţă de minunăţiile, ciudáteniile şi deviatiile naturii!. 
Creşterea interesului pentru astfel de lucruri se leagă de un nou tip 
de apreciere, mai pozitivă, a curiozitátii, o atitudine condamnată 
multă vreme de ginditorii creştini, de la Augustin la Calvin?. 
Astfel de aşezăminte au fost analizate şi ca nişte întrupări ale 
unui ideal enciclopedic, ca nişte încercări de a elabora un micro- 
cosmos, o imagine în mic a Universului care să includă, alături de 
produsele ingeniozitátii umane, animalele, plantele şi mineralele 
din diferite părţi ale lumii. Cu ajutorul tratatelor rămase, cum ar 
fi cel al medicului Samuel Quiccheberg, Inscripții (din 1565), in 
care cititorilor li se explică felul în care să-şi aranjeze şi clasifice 
colecţiile, s-a încercat chiar şi reconstituirea sistemului de cate- 
gorii pe care era fundamentată aranjarea unor astfel de muzee?. 
De asemenea, ideile expuse cu precizie de Machiavelli în 
Principele şi în Discursurile sale au fost comparate cu gîndirea 
politică de la nivelul general al epocii, aşa cum apare el în 
memoriile trimise de consilieri principilor, în dezbaterile consi- 
liilor sau în rapoartele ambasadorilor. Nu era vorba doar de o 
teorie înaltă care influenţa practica obişnuită. În Florenţa din 
epoca lui Machiavelli, ideile politice cotidiene erau într-un proces 
de transformare, în special după criza provocată de invazia franceză 
din 1494. Dezbaterile politice care s-au desfăşurat între membrii 
clasei stápinitoare din Florenţa ne dezvăluie existenţa unui grad 


1. Céard (1977). 


2. Blumenberg (1966), partea a 3-a ; cf. Blumenberg (1988), Daston (1995). 
3. Lugli (1983); Olmi (1992). 

mai scăzut de încredere în ratiune decît înainte de criză, precum 
şi un interes mai ridicat faţă de forţa brută. Scrierile lui 
Machiavelli au reflectat, au exprimat şi totodată au influenţat 
acest gen de convingeri!. Câteva dintre ideile lui au intrat în uzul 
curent al nenumăratelor tratate pe tema „raţiunii de stat”, inclusiv în 
paginile autorilor care l-au atacat în mod explicit pe Machiavelli, 
cum ar fi Giovanni Botero, al cărui tratat Ragione di Stato (1589) a 
fost tradus în franceză, germană, spaniolă şi latină înainte de sfîrşitul 
secolului, iar pînă în 1606 a ajuns la a şasea ediţie în italiană. 

Un alt exemplu de schimbări în convingerile nerostite ale 
oamenilor este ceeâ ce am putea numi „sentimentul trecutului”. 
Mişcarea de reînviere a Antichității clasice depindea de două 
convingeri adverse, dacă nu cumva chiar contradictorii. Cea dintîi 
era aceea a distanţei culturale, conturată prin presupozitia conform 
căreia anticii făceau lucrurile într-un mod diferit faţă de moderni. 
A doua era aceea că nu era numai de dorit, ci şi posibil să se 
anuleze acea distanţă culturală şi, de pildă, să se reînvie limba lui 
Cicero. Cultura materială dezvăluie uneori astfel de convingeri 
nerostite cu mai multă claritate decît o fac textele. Construcţiile 
în stil clasic şi reprezentarea modernilor în veşminte antice erau 
tot atîtea tentative de a anula distanţa culturală. Pe de altă parte, 
sentimentul distanţei ne este dezvăluit de ceea ce am putea numi 
„testul soldatului roman”. În vreme ce artiştii medievali reprezen- 
taseră soldati. romani (dormind lîngă mormîntul lui Hristos, ca 
să dăm un exemplu concret) în armurile propriei lor epoci, 
Mantegna a studiat sculptura romană pentru a reprezenta cu 
acuratețe armurile şi armele anticilor. La fel, indicaţiile scenice la 
o piesă de teatru a lui Cervantes, Încercuirea Numanciei (El cerco 
de Numancia), îi descriu pe soldaţii romani astfel : „Înarmaţi in 
stil antic, fără archebuze”. 

În cele din urmă, sentimentul distanţei a devenit atît de puternic, 
încît a ajuns să submineze impulsul de a imita Antichitatea. După 
cum am văzut (la p. 128), Erasmus a atacat ciceronianismul 
pornind de la ideea că faimosul orator vorbea şi scria în limba 
propriei sale epoci, nu a unei epoci anterioare. Un personaj din 


1. Albertini (1955); Gilbert (1965), pp. 105-152. 

Curteanul lui Castiglione declară cá, dacă îi imitám pe antici, nu 
facem de fapt decît să ne îndepărtăm de ei, fiindcă anticii nu 
imitau pe nimeni. Cercetările întreprinse de eruditul francez 
Francois Hotman asupra dreptului roman l-au dus la concluzia — 
exprimată în lucrarea sa Anti-Tribonian din 1567 - că astfel de 
Studii erau inutile pentru un francez modern, deoarece „sistemul 
Republicii romane este foarte diferit de cel al Franţei” (l'état de 
la république romaine est fort différent de celui de France). 

Evident cá, pentru a urmári procesul de formare a rutinelor 
mentale, este necesar să fim foarte atenţi la transformările siste- 
mului educaţional. Caietele în care erau adunate cugetări ajutau 
la structurarea unor moduri de gîndire în concordanţă cu acestea, 
incurajindu-i pe elevi să judece lumea din perspectiva calităţilor 
morale, aranjate într-o ordine ierarhică, şi s-o vadă sub forma unei 
structuri de opoziții binare : între cariera armelor şi cea a literelor, 
între otium si negotium, între vicii şi virtuti etc.? Enciclopediile 
de genul lucrării lui Zwinger Teatrul vieţii omeneşti (1586), care 
era structurată în cea mai mare parte a ei pornind de la calităţile 
morale, întăreau un astfel de mesaj. Acelaşi lucru îl făceau şi 
culegerile de maxime morale, cum a fost extrem de bine vînduta 
Adagia a lui Erasmus. La fel şi aşa-numitele gnomologiae, indici 
de maxime adăugaţi de editori la unele volume, cum ar fi Istoria 
Italiei a lui Guicciardini sau Scrisorile lui Lipsius. Astfel de indici 
reprezintă şi un ghid util pentru felul în care erau citite aceste 
cărţi la vremea lor. Unul dintre motivele entuziasmului stîrnit de 
Tacitus la sfîrşitul secolului al XVI-lea şi la începutul seco- 
lului al XVII-lea, pe lîngă relevanta scrierilor sale in polemica 
legată de „raţiunea de stat”, era pasiunea autorului roman pentru 
maxime. Botero îl citează în nu mai puţin de şaptezeci şi trei de 
locuri. 

Judecarea lumii prin prisma calităţilor morale a fost sprijinită 
şi de un gen de carte la modă, cartea cu embleme heraldice, 
modă lansată de avocatul umanist Andrea Alciati în anii 1530. 
Emblema heraldică era o imagine cu o morală, criptică în mod 


1. Burke (1969); Kelley (1970), pp. 29-50. 
2. Curtius (1948); Moss (1996). 

intentionat, dar combinatá cu un moto si o maximá, elemente 
care se presupunea că-i permiteau privitorului să o decodeze. 
Emblema heraldică a însemnat un progres faţă de impresa (un desen 
simbolic personalizat, asociat cu un moto, pe care umaniştii — 
dar nu numai ei - îl foloseau pe medalii sau în alte locuri); 
concomitent, ea a reprezentat şi o popularizare a acelei impresa. 
De exemplu, desenul simbolic al împăratului Carol al V-lea, 
imaginat special pentru împărat de un umanist italian, consta în 
două coloane şi motoul „Mai departe” (plus oultre), sugerînd că 
imperiul lui Carol se întindea şi dincolo de Coloanele lui Hercule, 
pe care odinioară europenii le considerau marginea lumii cunoscute!. 

În secolul al XVI-lea, în Italia, Franţa, Spania, Țările de Jos, 
Europa Centrală şi în alte părţi au fost publicate sute de cărţi cu 
embleme heraldice. Universul natural văzut prin prisma morali- 
zatoare, aşa cum apare în Istoria naturală a lui Pliniu şi în 
bestiariile medievale, a devenit una dintre cele mai bogate surse 
pentru astfel de embleme. Cîteva dintre motouri au intrat în 
limba jul cotidian (dacă nu cumva au fost preluate de acolo) şi au 
supraviețuit pînă în zilele noastre. Printre ele - ca să dăm cîteva 
exemple - se numără : a-şi tăia craca de sub picioare, a plînge cu 
lacrimi de crocodil, a omorî cu dragostea (ultima asociată cu 
imaginea unei maimuțe antropoide care îşi înăbuşă odrasla strîn- 
gind-o prea tare în brate)?. 

Filosofia lui Platon şi a stoicilor a pătruns şi ea în viaţa 
cotidiană a anumitor grupuri sociale, printre care cel al artiştilor 
cum ar fi Michelangelo şi El Greco, sau cel puţin le-a colorat-o 
într-o anumită măsură. Concepţia neoplatonică asupra iubirii, 
bazată pe comentariul lui Ficino la Banchetul lui Platon, a devenit 
o temă de conversaţie mondenă în grupurile mixte cu un anumit 
Statut social din Italia secolului al XVI-lea, fapt sugerat de 
proliferarea dialogurilor pe tema respectivă ; acestea, după cum s-a 
exprimat la un moment dat istoricul artelor Erwin Panofsky, par 
„Să fi jucat în societatea din Cinquecento un rol nu cu mult diferit 
de cel pe care îl joacă lucrările de psihanaliză semi-popularizată 


1. Bataillon (1960); Rosenthal (1973). 
2. Saunders (1989). 

în zilele noastre”. După cum remarca sec un umanist, „în cele 
din urmă, curtenii s-au gîndit că o parte indispensabilă a muncii 
lor este să ştie cîte feluri de iubire există şi ce înseamnă fiecare” — 
iubirea fizică, intelectuală, spirituală şi aşa mai departe!. Nu se 
ştie dacă participanţii la dezbateri şi-au dat seama că Platon era 
interesat de iubirea dintre bărbaţi, dar ei s-au concentrat oricum 
pe relaţiile dintre bărbaţi şi femei. Femeile au contribuit şi ele la 
discuţii, uneori chiar cu dialoguri scrise, cum este Infinitatea 
iubirii al curtezanei Tullia d'Aragona. Am putea spune chiar că 
platonismul a fost „feminizat”. 

Cel mai influent dintre dialogurile despre iubire, cu posibila 
excepţie a discursului pe această temă dezvoltat de Bembo la 
finalul Curteanului lui Castiglione, a fost publicat la Roma în 1535 
de Leone Ebreo, cunoscut şi sub numele de Iuda Abravanel, un 
medic evreu din Lisabona. După expulzarea evreilor din Portugalia 
în 1492, familia acestuia s-a stabilit în Italia. Prezentarea pe care 
o face Leone definiţiei, originilor, tipurilor şi efectelor iubirii ia 
forma unui dialog între Philo şi Sophia, maestrul şi eleva sa, de 
care cel dintîi este îndrăgostit. „Sophia” înseamnă, bineînţeles, 
»intelepciune”, iar cele două nume combinate formează cuvîntul 
„philosophia”. Dintre toate tratatele despre iubire ale epocii, 
acesta s-a bucurat de cel mai mare succes: pînă în 1607, a avut 
paisprezece ediţii în italiană, o traducere în latină, două în franceză 
şi trei în spaniolă. Montaigne şi Cervantes menţionează amindoi 
dialogurile lui Leone, iar ideile expuse în respectivele dialoguri 
sînt reluate în poezia autorilor din grupul Pleiadei şi în romanul 
pastoral Diana al lui Montemayor (vezi supra, p. 185), în special 
în discuţia despre iubire din cartea a patra. 

Interesul extrem de puternic faţă de subiect este confirmat de 
atenţia acordată concepţiilor platonice despre iubire în „acade- 
miile”, grupurile de discuţii sau cluburile italiene, dintre care 
unele - ca Dubbiosi din Veneţia sau Incogniti din Neapole - 
acceptau printre membri şi femei. Utilizarea pe scară tot mai 
largă a ideii de ,Idee" ne trimite în aceeaşi direcţie. Termenul 
joacă un rol fundamental în teoria artei, de la Michelangelo la 


1. Panofsky (1939), p. 146. 

Giovanni Paolo Lomazzo, care si-a publicat in 1590 tratatul 
Ideea, şi la Vincenzo Scamozzi, a cărui lucrare, Ideea de arhi- 
tectură universală, a apărut in 1615!. El a mai fost utilizat într-o 
mare varietate de contexte. De exemplu, un anume Bartolomeo 
Zucchi şi-a intitulat ghidul de redactare a scrisorilor L'idea del 
segretario (1606). 

Entuziasmul faţă de ideile lui Platon şi ale adepților săi s-a 
propagat şi în afara Italiei şi probabil că a atins apogeul în a doua 
jumătate a secolului al XVI-lea. În 1548, un student de la Magdalen 
College din Oxford a cumpărat o lucrare de Platon în latină şi a 
scris pe pagina de titlu a cărţii „Deus Philosophorum Plato”. 
Multe dintre dialogurile lui Platon au fost traduse în franceză în 
anii 1540 şi 1550. Imageria utilizată de poeţii Pleiadei şi de 
contemporanii lor, de la Edmund Spenser (în Anglia) pînă la Sá 
de Miranda (în Portugalia), îşi avea sorgintea în neoplatonism. 
Ceea ce-i atrăgea pe poeţi nu era numai analiza diferitelor feluri 
de iubire, ci si comparatiile între extazul, nebunia sau inspiraţia 
indrágostitilor, a poeţilor si a profeților. Prin intermediul poeţilor, 
ideile au pătruns în interiorul unor grupuri şi mai largi. i 

Dacă neoplatonismul a fost ferninizat prin adaptarea lui la un 
nou mediu social, complexul de idei descris sub numele de 
„neostoicism” şi elaborat de filosoful roman Seneca în scrisorile 
Sale şi în alte texte şi-a păstrat o imagine masculină clar definită. 
Pătrunderea ideilor respective în viaţa cotidiană a fost susţinută 
de biografia romantatá a împăratului Marcus Aurelius, publicată de 
Antonio Guevara în 1528 şi tradusă ulterior în franceză, engleză, 
italiană, latină şi germană, dar şi de dialogul din 1584 Despre 
statornicie al lui Justus Lipsius, care pe timpul vieţii autorului a avut 
parte de douăzeci şi patru de ediţii în latină, fiind tradus totodată în 
franceză, olandeză, engleză, germană, spaniolă, italiană şi poloneză. 
Numeroasele scrisori ale lui Lipsius, publicate şi ele, reveneau 
adesea la acest subiect şi abundau în maxime moralizatoare. 

Ideea fundamentală a stoicismului - cel puţin în varianta sa 
renascentistă — era aceea a „apatiei”, a „statorniciei” sau a „tihnei 
minţii”. Una din imaginile preferate ale stoicilor era cea a unui 

bărbat care se confruntă cu dezastrul şi rămîne la fel de netulburat 
ca un copac sau o stîncă în furtună. De pildă, medalia personală 
a lui Guicciardini avea pe ea o stîncă în mare. În tragedia sa 
despre Sfintul Ioan Botezătorul, George Buchanan îl compară pe 
eroul său cu un stejar care stă neclintit în furtună sau cu o stîncă 
bătută de valuri. În romanul său pastoral Arcadia, Sidney o descrie 
pe eroina sa Pamela astfel: „ca o stîncă în mijlocul mării, bătută 
şi de vinturi, si de valuri, dar stînd tot neclintită” (Cartea a III-a, 
capitolul 30). O biografie anonimă din acea vreme îl prezintă pe William 
Cecil ca pe un ins care „n-a fost niciodată cuprins de patimă [...], 
nici de cea a bucuriei la bine, şi nici de cea a fricii la rău”. 

Cu ajutorul scrierilor patristice, n-a fost deloc greu să se 
realizeze apropierea stoicismului de creştinism. Discuţiile despre 
adiaphora, lucrurile „indiferente” sau „exterioare”, pentru care 
ar fi fost o nebunie să te lupti, erau pentru Melanchthon şi pentru 
alţii ca el tot atîtea aplicaţii practice ale stoicismului la problemele 
Reformei. Catolicii şi protestanții au proslăvit la unison stator- 
nicia lui lov, ca şi cea a martirilor confesiunii lor. De pildă, 
Jacques-Auguste de Thou a scris în 1587 o parafrază în vers latin 
la Cartea lui Iov, parafrază al cărei subtitlu era „Despre stator- 
nicie”, amintind de titlul dialogului lui Lipsius, publicat cu trei 
ani mai devreme. Apelul la ideea de statornicie, într-o epocă a 
războaielor civile, este unul extrem de clar. Relevanta sa pentru 
problemele de la sfirsitul secolului al XVI-lea a fost evidentiatá 
de Lipsius si de unul dintre adepţii săi, magistratul francez 
Guillaume Du Vair, al cărui dialog despre statornicie în vremuri 
de restrişte (De la constance et consolation és calamités publiques) 
era plasat în Parisul asediat!. 

Utilizările acestei virtuţi bărbăteşti în context militar sînt şi mai 
evidente. Nu este o întîmplare că Lipsius pare să fi fost atras în 
egală măsură de studiul stoicismului şi de cel al armatei romane. În 
epoca instrucției armate, autodisciplina recomandată de Seneca şi de 
Lipsius a fost transformată în disciplină militară. Neostoicismul a 
afectat însă chiar şi moda grădinilor. Lipsius îşi plasează dialogul 
amintit în grădina casei sale de la Liége şi transformă grădina 

într-un simbol al calităţilor morale pe care le recomanda. Prima 
parte a dialogului lui Du Vair are loc tot într-o grădină!. 

Pînă şi recomandarea stoicilor în favoarea sinuciderii a fost luată 
la acea vreme în serios, în ciuda incompatibilitatii sale cu crestinis- 
mul. Patricianul florentin Filippo Strozzi s-a sinucis în 1538, după 
nimicirea aspirațiilor sale republicane în bătălia de la Montemurlo, 
şi a lăsat o scrisoare în care se referea la exemplul lui Cato din 
Utica, ce fusese pus într-o situaţie asemănătoare. Practica sinu- 
ciderii după modelul clasic al lui Cato, al Lucretiei sau al lui 
Seneca (care şi-a tăiat venele în baie) s-ar putea să nu fi ajuns 
niciodată la modă, însă atras la acea vreme tot mai multă atenţie. 
Guicciardini, Lipsius, Montaigne şi John Donne au discutat cu 
toţii despre etica sinuciderii. Lipsius a comandat chiar un tablou 
pe această temă?. Subiectul apare sistematic în poemele, piesele 
de teatru şi romanele de diverse genuri de la sfîrşitul secolului 
al XVI-lea. Croatul Dominko Ranjina a scris poeme despre 
sinuciderea lui Cato, a Sophonisbei şi a Cleopatrei. Piesa lui 
George Chapman Cezar şi Pompei prezenta pe scenă sinuciderea 
lui Cato, iar Porţia lui Garnier - sinuciderea fiicei lui Cato. 
Shakespeare îi prezintă pe Brutus şi pe Cleopatra săvîrşind actul 
Sinuciderii nobile (deşi în aceeaşi piesă, doar că puţin mai înainte, 
Brutus condamna sinuciderea ca pe un act „josnic si misel”?). În 
Arcadia lui Sidney, Pyrocles şi Philoclea ne sînt prezentaţi în 
timp ce încearcă să se hotărască dacă să se sinucidă sau nu, 
pentru a scăpa de dezonoare. 


Descoperirea lumii 


A venit vremea să ne întoarcem la ideile lui Burckhardt, cea de 
„individualism” şi cea legată de descoperirea lumii şi a omului 
(vezi supra, p. 33). Numai că paginile ce vor urma se vor abate 


1. Oestreich (1982), pp. 267-271; Morford (1987). 

2. Jehasse (1976), pp. 636-639; MacDonald şi Murphy (1990), pp. 86-95. 

3. Cf. William Shakespeare, Iuliu Cezar, actul V, scena 1, în Opere 
alese, vol. 5, Editura Univers, Bucureşti, 1986, p. 78, traducere de 
Tudor Vianu (n.t.). 

in mai multe privinte de la ideile lui Burckhardt. Nu vom porni 
de la presupozitia cá individualismul era complet absent in Evul 
Mediu sau cá in epoca lui Petrarca a avut loc o schimbare 
inexplicabilă în „spiritul vremii”!. În schimb, accentul va cădea 
pe procesul circular sau pe reacţia în lanţ prin care modificarea 
perceptilor a creat o cerere pentru noi tipuri de texte si de 
imagini, inclusiv pentru scrieri de călătorie, peisaje, biografii şi 
portrete, iar aceste texte şi imagini noi au afectat la rîndul lor 
percepţia asupra lumii. Oamenii s-au obişnuit să privească natura 
ca fiind „picturală” şi să-şi vadă propria lor viaţă ca pe o poveste. 

Aşa cum am văzut deja (vezi supra, p. 33), ideea de desco- 
perire a fost asociată mult timp cu ideea de Renaştere. Cuvîntul in 
sine a început să fie folosit în context geografic în secolul al XV-lea. 
De pildă, Poggio a utilizat termenul de „descoperire” într-o 
scrisoare adresată principelui portughez Henric Navigatorul, pe 
temeiul că teritoriile africane unde acostaseră recent navigatorii 
portughezii nu le erau cunoscute anticilor. Cincizeci de ani mai 
tîrziu şi cam cu trei ani înainte de faimoasa debarcare a lui 
Columb, Poliziano îi scrie regelui Portugaliei despre „descope- 
rirea unor noi pămînturi, a unor noi mări, a unor noi lumi”. 
Descoperirea Americilor este parte componentă a unei mişcări 
mai ample de expansiune europeană. 

Ca şi în cazul manuscriselor autorilor antici, italienii au jucat 
un rol important în cazul descoperirilor, dar şi în ceea ce priveşte 
răspîndirea noutátilor. Columb era genovez şi avea legături cu 
umanistul şi geograful florentin Paolo Toscanelli. Florentinul 
Amerigo Vespucci, cel după care au fost numite continentele ame- 
ricane, a ajuns în Patagonia în 1501-1502. Lodovico di Varthema 
a călătorit prin Egipt, Persia şi India între anii 1500 şi 1508. 
Antonio Pigafetta din Vicenza a fost împreună cu Magellan 
(Fernão de Magalhaes) în călătoria sa în jurul lumii din 1519 şi 
a povestit în scris tot ce a văzut. Umanistul Pietro Martire din 
Anghiera (în Lombardia) a rămas în Europa, dar a scris o carte 
foarte populară despre Lumea Nouă, privindu-i pe locuitorii de 
acolo prin prisma clasică şi descriindu-i ca pe nişte inşi care 

trăiau în epoca de aur înfăţişată în poemele lui Ovidiu, fără 
proprietăţi şi bunuri personale. Gianbattista Ramusio, un funcţionar 
public venetian din cercul lui Bembo şi al lui Navagero, a strîns 
laolaltă primele relatări făcute din astfel de călătorii şi le-a 
publicat în trei volume masive, sub titlul de Navigatii. Cărţile au 
apărut între anii 1550 şi 1559!. 

Constiinta existenţei unei alte lumi dincolo de hotarele Europei 
poate fi detectată şi în istoriile scrise de Bembo, Guicciardini şi 
mai ales de Giovio. Giovio a scris istoria epocii în care a trăit, 
concentrîndu-se asupra Europei, dar a menţionat şi alte părţi ale 
lumii, „din Cathay [China] pînă în Tenochtitlan”, cum a afirmat 
el odată. Giovio a fost şi primul scriitor european care a afirmat 
clar că tiparul îşi are originile în China. Era un personaj de o 
curiozitate atotdevoratoare. Trebuie spus totuşi că nici curiozitatea 
Sa - şi nici cea a cititorilor săi - nu era complet dezinteresată. De 
exemplu, Giovio a scris o carte despre Imperiul Otoman în care 
încuraja organizarea unei cruciade împotriva turcilor. „Descope- 
rirea lumii” de către europeni nu s-a petrecut într-un vid politic?. 

Totuşi, odată făcute, descoperirile au influenţat imaginaţia 
multor europeni, inclusiv sentimentul amplasării lor în timp şi 
spaţiu. După cum am văzut deja, Columb, care uneori era denumit 
„al doilea Neptun”, şi Magellan au fost incorporati în definițiile 
„noii epoci”. Un senator venetian i-a sugerat lui Ramuso cá 
exploratorul Cristofor Columb ar merita o statuie de bronz, idee 
preluată de un patrician genovez din secolul al XVI-lea, Andrea 
Spinola, care a recomandat ridicarea unei statui de marmură a lui 
Columb în faţa primăriei oraşului. Francis Bacon a descris cum ar 
expune o imagine a lui Columb în institutul de cercetări pe care şi-l 
imagina el, Casa lui Solomon, alături de „statuile tuturor marilor 
inventatori”. Lope de Vega a scris o piesă de teatru despre 
Columb, în timp ce Giulio Cesare Stella l-a făcut eroul unei 
epopei. Epopeile mult mai faimoase scrise de Ercilla şi Camóes 
(vezi supra, pp. 180-183) descriau şi ele lumea din afara Europei. 

Materialele tipárite au ajutat in mod clar la lárgirea orizonturilor 
celor care rămăseseră acasă. În secolul al XVI-lea au fost publicate 
multe relatări la prima mînă ale călătoriilor în afara Europei, 
inclusiv lucrări clasice cum ar fi scrisorile diplomatului flamand 
Ogier Ghiselin de Busbecq, care descria Imperiul Otoman, sau 
relatările despre Tupinamba, în Brazilia, făcute de mercenarul 
german Hans Staden şi de misionarul protestant francez Jean de 
Léry. Urmînd exemplul lui Ramusio, clericul Richard Hakluyt 
publică la Londra o culegere de scrieri de călătorie, iar tipograful 
şi gravorul 'Theodor de Bry face acelaşi lucru la Frankfurt!. De 
altfel, cei doi bărbaţi se cunoşteau. Hakluyt îi mai cunoştea pe 
André Thevet, cosmograful curţii regale franceze, si pe geografii 
umanisti Gerard Mercator si Abraham Ortelius, care l-au incurajat 
pe englez sá publice acele lucrári. 

Începînd cu a doua jumătate a secolului al XVI-lea, istoriile 
despre lumea din afara Europei au început să se înmulțească. 
João de Barros a relatat istoria expedițiilor portugheze in Asia 
(vezi supra, p. 197). Pentru secţiunile referitoare la India şi 
Persia, el a consultat militari, negustori şi administratori întorşi 
de acolo. Pentru China s-a folosit de surse chinezeşti, inclusiv de 
hărţi, cumpărîndu-şi şi un sclav chinez „pentru interpretarea 
lucrurilor acestea"?. González de Mendoza a scris şi el despre 
China. Lopez de Gómara, care fusese preot militar în trupele lui 
Hernán Cortés, si iezuitul José de Acosta au descris cele două 
Americi din punctul de vedere al cuceritorilor si al misionarilor. 
Istoria scrisă de Girolamo Benzoni, un milanez care şi-a petrecut 
paisprezece ani din viaţă în Lumea Nouă, condamnă cruzimile 
comise de spanioli, în vreme ce Garcilaso (vezi supra, pp. 138-139) 
elogiază realizările strămoşilor săi, incaşii?. Cel puţin cîteva 
dintre aceste istorii s-au bucurat de un succes editorial interna- 
tional. De pildă, Lopez de Gómara a apărut în traducere italiană, 
franceză şi engleză. Cartea lui Benzoni a fost publicată la 
Geneva în franceză şi latină, apoi a fost tradusă şi în germană şi 

olandezá, deoarece atitudinile sale antispaniole erau pe placul 
lumii protestante. González de Mendoza s-a bucurat de o receptare 
internaţională chiar mai bună, fiind tradus în şase limbi (italiană, 
franceză, engleză, germană, latină şi olandeză) în primii zece ani 
de după prima ediţie a cărţii sale!. 

Una dintre cele mai remarcabile naratiuni despre lumea din afara 
Europei realizate în secolul al XVI-lea a fost Descrierea Africii, 
publicată în italiană în 1550 de „Leo Africanus”, care a fost 
imediat salutat ca un al doilea Columb?. Era vorba de opera unui 
om care cunoştea Europa atît din interior, cît şi din afară. Leon 
Africanul sau Hasan al-Wazzan, ca să-i dăm numele musulman, 
s-a născut în Granada. După expulzarea musumanilor în 1492, 
familia sa s-a mutat la Fez, unde Leon a făcut o carieră remarca- 
bilă ca trimis al guvernatorului. Prins de corsarii sicilieni in 1518, 
Hasan a fost dus la Roma şi prezentat papei Leon al X-lea. 
Convertit la creştinism şi botezat de însuşi papa, Hasan a devenit 
Giovanni Leo. Geografia sa istorică a Africii, scrisă probabil în 
arabă şi tradusă în italiană de către autor, a fost publicată pentru 
prima dată în colecţia de scrieri de călătorie a lui Ramusio. A fost 
tradusă în latină, franceză, spaniolă şi în engleză (de către un 
prieten al lui Hakluyt). Jean Bodin l-a elogiat pe autor ca fiind 
„Singurul care, după o mie de ani, a descoperit Africa... şi a 
dezvăluit-o tuturor”. Trebuie adăugat că ceea ce s-a dezvăluit a fost, 
în esenţă, Africa de Nord. Doar Cartea a VIl-a din lucrare, care de 
altfel este una relativ scurtă, se concentrează pe descrierea părţii 
din continentul african ce se întinde de la sud de Sahara. 

În a doua jumătate a secolului al XVI-lea, imaginile vizuale 
făceau ca ţările exotice şi populaţiile lor să le devină tot mai 
familiare multor europeni. Istoricul spaniol Oviedo şi-a exprimat 
la un moment dat regretul că Leonardo da Vinci şi Mantegna nu 
au putut să picteze imagini din America. Oricum, multe mostre 
aduse din cele două Americi, fie ele naturale sau create de om, 
puteau fi găsite în cabinetele de curiozitáti europene, printre ele 
numărîndu-se animale exotice cum ar fi tatu-ul, aligatori, măşti 

din pene si mozaicate! . Gravurile de genul ilustraţiilor din antologia 
in mai multe volume America a lui Theodor de Bry au fácut ca o 
sumă de imagini ale Lumii Noi să devină tot mai cunoscute. 
Hărțile pictate şi tipărite îi ajutau pe privitori să îşi delimiteze 
geografic informaţiile despre diferite regiuni. Hărțile pictate din 
Galleria delle carte a Vaticanului sînt un exemplu spectaculos de 
informaţie combinată cu decoraţiuni. Inventarele existente dezvăluie 
importanţa tot mai mare a globurilor terestre ca parte integrantă 
a mobilierului din birourile de studiu şi, probabil, şi a mintilor 
proprietarilor lor. Cărţile de călătorii, cum a fost relatarea lui 
Sigismund von Herberstein despre Moscovia, erau ilustrate cu tot 
mai multe hărţi. Hărțile lumii şi atlasele complete, cum era 
Teatrul lumii, realizat de Abraham Ortelius din Ţările de Jos, îi 
ofereau privitorului o imagine asupra întregului?. Volumul amintit, 
publicat pentru prima oară în latină în 1570, a fost tradus pînă în 
1608 în alte şase limbi, ceea ce dovedeşte interesul stîrnit de el în 
afara comunităţii umaniştilor, unde a fost realizat. Descrieri ale 
lumii (Relationi Universali), lucrare realizată de autorul piemontez 
Giovanni Botero în anii 1590, oferea informaţii detaliate despre 
sistemele politice şi religioase. Interesul stîrnit de această lucrare, 
colationatá după rapoartele trimise acasă de diverşi ambasadori 
şi misionari, dar extinsă la întreg globul, este dovedit de nume- 
roasele ediţii ulterioare, ca şi de traducerile apărute în germană, 
latină, engleză, spaniolă şi poloneză?. 

Imaginile lumii ce se întindea în afara Europei erau adesea 
stereotipizate. Nu de puţine ori se întîmpla ca stereotipurile să 
fie unele clasice. De pildă, fie că era vorba de oamenii cu un 
Singur picior (sciopozii), de femeile cu un singur sîn (ama- 
zoanele), de oamenii cu cap de cîine (cinocefalii) sau chiar lipsiţi 
complet de cap (blemii), locuitori ai unor ţinuturi îndepărtate cum 
ar fi India sau Etiopia, ideea unor aşa-numite „rase monstruoase” 
era una antică, elină, transmisă posterităţii prin intermediul 
IStoriei naturale a lui Pliniu. După 1492, oamenii au reamplasat 

aceste fápturi in Lumea Nouá imaginará. Imaginile tipárite au 
fácut ca existenta si infátisarea lor sá fie nu doar mai veridicá, ci 
şi mai populară, cum s-a întîmplat in cazul canibalilor, asociaţi 
mai ales - dar nu exclusiv - cu Brazilia. Imaginile Lumii Noi ca 
o rămăşiţă a epocii de aur (ca la Pietro Martire) sau ca un loc 
populat cu sălbatici nobili (ca la Jean de Léry) nu erau mai puţin 
stereotipizate decît cele amenințătoare. Originalitatea lui Montaigne 
constă nu atît în faptul că a oferit un portret umanizat al locuitorilor 
Lumii Noi, cit în acela cá a inversat argumentatia tradiţională si 
a susținut că, de fapt, europenii sînt adevărații barbari!. 

Asia era şi ea percepută după anumite stereotipuri. Imperiile 
islamice ale otomanilor şi mongolilor erau prezentate nu de puţine 
ori ca mostre de despotism oriental (aşa cum vechii greci descrise- 
seră odinioară statul persan). Jean Bodin a descris în lucrarea sa 
Republica (1576) Imperiul Otoman ca pe o monarchie seigneuriale 
în cadrul căreia principele era deţinătorul întregii proprietăţi. 
Diplomatii venețieni din Istanbul au făcut observaţii similare in 
rapoartele lor. Tragedia lui Christopher Marlowe, Tamerlan 
(cca 1587) a oferit publicului o imagine de neuitat a ceea ce va fi 
cunoscut mai tîrziu în Occident ca „despotism oriental”, prezen- 
tîndu-l pe sultanul otoman Baiazid la început triumfător, înconjurat 
de ienicerii şi pasalele lui, iar apoi înfrînt, adus pe scenă într-o 
cuşcă şi folosit de Tamerlan pe post de taburet. Un ambasador 
englez în India, Sir Thomas Roe, a descris într-un mod similar 
forma de guvemămiînt a mongolilor, ca fiind una „nesigură, lipsită 
de o lege scrisă, fără politică” (folosind termenul de „politică” în 
sensul de constituţie care să limiteze puterea conducătorului). 

Íntilnirile cu lumea din exterior par să fi avut o influenţă 
semnificativă asupra modului în care europenii percepeau omeni- 
rea şi Europa însăşi. Întâlnirea cu locuitorii indigeni ai Americilor 
a dus la o dezbatere despre natura umană, în cadrul căreia unii 
participanţi au aplicat indienilor conceptul lui Aristotel de „sclavi 
din fire”, în timp ce alţii l-au respins?. Reflecţiile asupra a ceea 

ce inseamná sá fii european au avut loc tot la granite. Amenintarea 
invaziei turcesti, mai ales in anii 1450 si 1520, a incurajat formarea 
unui sentiment de solidaritate europeană. Atunci cînd a auzit de 
căderea Constantinopolului, papa Pius al II-lea a comentat că 
„acum am fost într-adevăr loviți in Europa, care este casa noastră”. 
Este cumva ironic faptul că un papă a trebuit să fie cel dintîi care 
a înlocuit termenul de „Creştinătate” cu „Europa”, dar Pius (ante- 
rior numit Aeneas Silvius - sau Enea Silvio - Piccolomini) a fost 
un umanist care s-a interesat serios de geografie. Prima istorie a 
Europei care a purtat un astfel de titlu, Storia dell'Europa, a fost 
scrisá de un alt umanist, florentinul Pierfrancesco Giambullari. 
Cartea a fost publicată în 1566, pe vremea cînd Occidentul era 
preocupat intens de Imperiul Otoman. Faptul că Lumea Nouă a fost 
invadată de europeni a fost la fel de important pentru stimularea 
conştiinţei unei identități europene ca şi invazia turcilor în Europa. 
Cosmograful André Thevet, de exemplu, a pus în opoziţie modul 
de viaţă al indienilor din Brazilia cu cel din „nostre Europe”!. 
Indiferent dacă interesul le-a fost sau nu stimulat de conştiinţa 
contrastelor cu alte părţi ale lumii, cîţiva umanişti au realizat 
„corografii” sau topografii istorice ale diferitelor zone din Europa, 
urmînd un model clasic, cel al geografului grec Strabon, şi un 
exemplu italian, cel al Italiei ilustrate a lui Flavio Biondo (vezi 
supra, pp. 57, 103). Aceste corografii au inclus adeseori, atunci 
cînd au fost scrise de inşi din afara spaţiilor respective, descrierea 
moravurilor şi a obiceiurilor diferitelor popoare în stilul în care 
Herodot i-a descris pe perşi, iar Tacitus pe germani. Printre 
contribuţiile bine cunoscute din cadrul acestui gen se numără 
Cele două Sarmatii (1517) de Matthias din Michow, rector al 
universităţii din Cracovia, Comentariu asupra problemelor din 
Moscovia (1549) de Sigismund von Herberstein, ambasadorul 
imperial la curtea ţarului, Descrierea Ţărilor de Jos (1567) de 
Lodovico Guicciardini, nepotul istoricului, Descrierea Britaniei 
(1572) de învățatul galez Humphry Lluyd şi Britannia (1586) de 
istoricul englez William Camden?. Trebuie să adăugăm că publicarea 

cártilor lui Lluyd si Camden, ca si colectia editatá de Hakluyt, 
s-au datorat întrucîtva susținerii lui Ortelius, umanist din Ţările 
de Jos. La un nivel inferior, modelul corografic a fost urmat 
într-o serie de istorii ale ținuturilor Angliei, care au început cu 
lucrarea lui William Lambarde O plimbare prin Kent (1576) şi 
l-au determinat pe un învăţat să vorbescă despre „descoperirea 
elisabetană a Angliei”!. Imaginile pictate ale Europei şi ale lumii 
din afara ei se schimbau şi ele în această perioadă. Opera pictorilor 
venețieni - Vittore Carpaccio sau Gentile Bellini, de exemplu - 
s-a făcut remarcată prin stilul ei „faptic” sau gen „martor ocular” 
şi prin relativa sa libertate faţă de stereotipuri, mai ales faţă de 
stereotipurile legate de Islam?. 

Unii artişti şi eruditi din secolul al XVI-lea au fost de asemenea 
preocupaţi, ca niciodată pînă acum, de detaliile infátisárii anima- 
lelor şi plantelor. Ei erau probabil stimulati de fluxul de informaţii 
despre flora şi fauna exotică, printre ale căror exemplare găsim 
girafa pe care sultanul i-a dăruit-o lui Lorenzo de Medici şi 
elefantul şi rinocerul pe care regele Manuel I al Portugaliei i-a 
primit din India şi i-a trimis papei în 1514 şi 1515. Rafael a pictat 
elefantul, în timp ce Dürer a făcut o gravură cu rinocerul, după 
ce a văzut o schiţă făcută cînd animalul a sosit la Lisabona?. 
Câţiva învăţaţi, printre care se remarcă francezul Pierre Belon şi 
germanul Leonhard Rauwolf, au vizitat Orientul Mijlociu cu 
scopul de a studia plantele şi animalele de acolo. Un medic 
portughez, Garcia d'Orta, a scris o carte despre plante şi leacuri 
din India (1563), în timp ce un coleg spaniol de-al său, Nicolâs 
Monardes, a publicat un studiu similar despre continentul ame- 
rican (1565). Enciclopedia animalelor publicată de umanistul 
elveţian Konrad Gessner începînd din 1551 conţinea 1.200 de 
ilustraţii. Ilustraţiile au avut, de asemenea, un rol crucial în apariţia 
altor cărţi clasice de istorie naturală din secolul al XVI-lea, cum 
au fost lucrarea despre peşti a medicului francez Guillaume 
Rondelet (un prieten de-al lui Rabelais) şi studiile despre peşti şi 

pásári ale lui Pierre Belon. Picturile cu animale si plante realizate 
pentru naturalistul Ulisse Aldrovandi din Bologna sint incá un 
exemplu de legáturi dintre ceea ce distingem acum ca fiind 
observaţie „artistică” şi observaţie „ştiinţifică”!. 

Într-un pasaj celebru al cărţii lui despre necredinta în epoca 
lui Rabelais, Lucien Febvre remarca lipsa de interes pentru 
vizual : „în secolul al XVI-lea nu a existat nici un hotel Prive- 
liştea, nici un hotel Panorama. Nici nu aveau să apară - pînă in 
epoca romantismului"?. Febvre uita de Villa Belriguardo de lîngă 
Ferrara, ca să nu mai amintim de Belvedere din Vatican şi de 
fortăreaţa cu acelaşi nume din Florenţa. Petrarca, artist care urcase 
pe Mont Ventoux în 1336 şi admirase „priveliştea neobişnuit de 
deschisă şi de largă”, era sensibil la calităţile estetice ale peisa- 
jului, după cum ştia foarte bine Burckhardt?. 

Istoria literaturii relatează o poveste similară. Descrierea 
»coltului de rai" (locus amoenus), care se poate găsi în opera lui 
Homer, Vergiliu şi a altor scriitori clasici, a fost adesea imitată 
de poeţii Renaşterii, iar operele lor au influenţat percepțiile 
referitoare la dealuri, crînguri şi alte elemente ale peisajului. 
Arcadia lui Sannazzaro dezvăluie un simţ acut al frumuseţii 
naturii sălbatice. Pe scurt, mărturia literaturii susţine ceea ce 
sugerează existenţa picturilor după natură şi amplasarea vilelor — 
şi anume că italienii din secolele al XV-lea şi al XVI-lea erau 
obişnuiţi să aprecieze calitatea peisajelor”. 

Prin secolul al XVI-lea, dacă nu şi mai înainte, această formă 
de sensibilitate putea fi găsită şi în alte zone ale Europei. În acea 
vreme, pictura peisagistică devenea un gen independent în Germania 
lui Albrecht Altdorfer şi a „şcolii Dunării”, precum şi în Țările de 
Jos, reprezentate de Joachim Patinir. Cuvîntul german Landschaft, 
ca şi cel italian paese, a fost folosit pentru prima dată cam pe la 
1520, cu referire mai curînd la picturile după natură decît la 
peisajul propriu-zis. Umanistul elveţian Joachim Vadianus a urcat 


Olmi (1992), p. 21. 

Febvre (1942), p. 437. 

Burckhardt (1860), cap. 4; cf. Stierle (1979). 
Curtius (1948), pp. 183-202; Turner (1966). 

cu prietenii sái pe Gnepfstein, lingá Luzern, in 1518. Intentia sa 
era sá vadá lacul asa cum fusese acesta descris de geograful antic 
Pomponius Mela, subiect al unei serii de prelegeri tinute de 
elvetian. 

Interesul recent apárut fatá de naturá este cel mai usor de 
dovedit in cazul Italiei, al Tárilor de Jos si al Europei Centrale, 
desi putem gási exemple si din alte regiuni, unul remarcabil fiind 
cel al celebrei vederi asupra orasului Toledo, pictatá de El Greco. 
Acest interes era deseori unul estetic. Vocabularul poetic folosit 
pentru descrierea frumuseţilor naturii se imbogátea, iar unii poeti, 
cum ar fi Ronsard, au descris cu interes şi precizie crescinde 
rîuri şi păduri, primăveri şi toamne, răsărituri si amurguri!. 
Scriitorii care aveau ca temă arta călătoriei, cum era germanul 
Hilarius Pyrckmair, le spuneau cititorilor să caute „munţii, pădu- 
rile, văile, riurile" (montes, sylvae, valles, flumina). Cu toate 
acestea, pentru altii interesul fatá de naturá era mai degrabá 
»Stiintific”. Împăratul Rudolf al II-lea l-a trimis pe angajatul său 
Roelandt Savery în Tirol ca să picteze minunile naturii pentru 
colecţiile imperiale. Poemele care descriau călătoria, o revenire 
a genului clasic al hodoeporicon-ului, au fost echivalentul literar 
al peisajelor pictate şi s-au diversificat în ecotipuri locale. Două 
exemple din Polonia relevă o preocupare etnografică, dar şi 
estetică, pentru această regiune. Sebastian Klonowié, de pildă, a 
descris zona rurală a Ruteniei şi obiceiurile locuitorilor ei în 
poemul latin Roxolania (1584), în vreme ce poemul în poloneză 
Plutaşul (1595) descria rîul Vistula. Contemporanul său, Szymon 
Szymonowi€, a portretizat peisajele poloneze şi obiceiurile locului 
în Idilele sale. 


Descoperirea sinelui 
Corpul omenesc, ca şi cel al animalelor, a fost „descoperit” în 
epoca Renaşterii târzii, în sensul cá a fost disecat, studiat si 


ilustrat tot mai exact, mai ales în studiile de anatomie ale lui 


1. Wilson (1961). 

Vesalius (vezi supra, p. 167). Totusi, aceastá sectiune se va 
concentra asupra personalităţii umane. În cazul descoperirii 
sinelui, ca şi a lumii, reprezentările descoperirii au încurajat 
explorările viitoare. După cum a menţionat şi Burckhardt, în 
secolul al XV-lea şi al XVI-lea în Italia au devenit tot mai 
frecvente portretele şi autoportretele, biografiile şi autobiogra- 
fiile, urmînd adeseori modele clasice, de la Comentariile lui 
Cezar la Confesiunile lui Augustin. În acest domeniu, ca şi în 
multe altele, exemplul italian a fost urmat puţin mai tîrziu în alte 
zone din Europa. De pildă, „momentul autoportretisticii” a venit 
în Germania în epoca lui Diirer!. Momentul autobiografiei a venit 
putin mai tîrziu, după 1550. Vorbind despre Italia, ne gindim la 
Benvenuto Cellini şi la medicul milanez Girolamo Cardano. În 
cazul Franţei - la Montaigne sau la soldatul Blaise de Monluc. În 
lumea vorbitoare de germană, ne gîndim la Bartholomaeus Sastrow 
şi la Thomas Platter; în Ţările de Jos, la Justus Lipsius; în 
Anglia, la muzicianul Thomas Whythorne. În Spania şi-au scris 
autobiografiile Sfinta Tereza, Sfîntul Ignatiu, căpitanul Alonso 
Contreras şi alţii. Este puţin probabil să fie o coincidenţă faptul 
că apariţia acestor texte spaniole coincide cu apariţia romanului 
picaresc scris la persoana I (discutată mai sus, pp. 185-186), 
indiferent dacă „realitatea” a influenţat ,fictiunea” sau invers?. 

Nu putem susţine că o asemenea tendinţă este numai occidentală 
sau modernă. Portrete şi biografii, inclusiv autobiografii sau 
,ego-documente" (un termen intenţionat vag, care impune anu- 
mite întrebări), se pot găsi şi în alte culturi, cum ar fi China, 
Japonia sau lumea islamică. De altfel, s-a afirmat că „vîrsta de 
aur” a autobiografiei chineze a început în jurul anului 1566, cam 
în acelaşi moment ca si în Europa, o coincidenţă care - ca si 
apariţia grădinii aranjate estetic, pe care am mentionat-o mai sus - 
ar trebui să dea de gîndit?. În Europa putem găsi biografii si 
cîteva ego-documente în secolul al XII-lea, iar portrete - în 


1. Koerner (1993). 
2. Buck (1988), Spadaccini şi Talens (1988). 
3. Wu (1990), p. 196. 

sensul de asemánare recognoscibilá - in secolul al XIV-lea. Pe 
de altá parte, in pofida opiniei lui Burckhardt, in Italia Renasterii 
nu lipsesc dovezile cá indivizii au continuat sá se identifice cu 
familiile, breslele, factiunile sau oraşele lor. Ricordanze sau 
„memoriile” atît de des intilnite in Florenţa nu sint autobiografii 
individuale, in ciuda detaliilor personale pe care le contin, ci un 
amestec de registre de venituri si cheltuieli, jurnale de familie si 
cronici locale’. 

Ar fi, probabil, mult mai relevant dacă am lua în considerare 
mai curînd concepţiile despre individ din epoca Renaşterii decît 
să vorbim, cum a făcut Burckhardt, despre „evoluţia individului” 
în acea vreme. Poate că ar fi şi mai bine dacă am gîndi lucrurile 
din perspectiva modificărilor care se produc în categorisirea unei 
persoane, în imaginea despre sine a individului sau în stilul şi 
tehnicile de prezentare ori automodelare ale individului?. Curteanul 
lui Castiglione poate fi considerat un ghid de prezentare perso- 
nală, la fel ca şi numeroasele ghiduri de redactare a scrisorilor 
din acea perioadă. Constiinta importanţei prezentării personale 
prin intermediul scrisorilor este dezvăluită de preocuparea lui 
Petrarca, Erasmus şi Lipsius, printre alţii, pentru colectionarea 
şi editarea epistolelor lor’. În plus, multe forme ale culturii 
materiale discutate mai devreme în acest capitol - casele si 
mobilierul lor, ca să nu mai vorbim de haine - pot fi considerate 
drept tot atîtea adăugiri la autoprezentare. Acest aspect este foarte 
clar în cazul în care comanditarii îşi au numele inscripţionate pe 
clădirile pe care le-au plătit. Numele lui Marco Antonio Barbaro 
apare pe faţada clădirii bisericii de lîngă vila sa din Maser, cel al 
cardinalului Farnese pe biserica Gesù din Roma, iar inițialele lui 
Bess of Hardwick apar pe parapetele de la Hardwick Hall. În 1602, 
pe galeria castelului scoţian de la Strathbogie s-a inscripţionat cu 
majuscule romane „GEORGE GORDOUN FIRST MARQUIS 
OF HUNTLE” (figura 25). 


1. Guglielminetti (1977), Burke (1992). 
2. Greenblatt (1980). 
3. Jardine (1993). 

Figura 25: Fatada galeriei Huntley din Strathbogie, Gordon. 
(Fotografie 9 Historic Scotland ; copyright Coroana Britanicá.) 
Un exemplu de autoreclamá în stil renascentist. 


Medaliile, care aveau în mod normal un portret pe o parte şi 
un desen personalizat pe cealaltă, au fost un alt exemplu de 
autoprezentare. Moda medaliilor, în mare parte italiană în secolul 
al XV-lea (vezi supra, p. 63), s-a răspîndit prin Europa în secolul 
al XVI-lea nu numai în rîndul conducătorilor politici, care le 
foloseau în scopuri de propagandă, ci şi în rîndul umaniştilor, 
cum ar fi Erasmus (a cărui medalie a fost desenată de artistul 
Quentin Matsys), Willibald Pirckheimer, Sir John Cheke (a cărui 
medalie a fost făcută la Padova) şi astronomul Tycho Brahe. 


Biografiile 


Şi aici, ca şi în alte domenii, Petrarca este un punct de plecare 
necesar, datorită colecţiei sale de biografii ale romanilor celebri 
şi ale altor personalităţi. Colecţiile secolului al XV-lea includ 

lucrările Oameni iluştri a lui Bartolomeo Fazio, Vieţile papilor a 
lui Platina, biografiile oamenilor celebri pe care i-a cunoscut şi 
despre care a scris Vespasiano da Bisticci şi biografiile femeilor 
celebre scrise de călugărul augustinian Jacopo Fillipo Foresti, 
care a urmat modelul lui Boccaccio (vezi supra, p. 41), incluzînd 
însă şi biografiile umanistelor Isotta Nogarola şi Cassandra Fedele. 
În ceea ce priveşte biografiile individuale, Boccaccio a scris despre 
Dante şi Petrarca, Leonardo Bruni despre Aristotel, Cicero, Dante 
şi Petrarca, Guarino din Verona despre Platon, iar Giannozzo 
Manetti despre Socrate şi Seneca. Printre contemporanii omagiati în 
acest fel s-au numărat Nicolae al V-lea, Alfonso de Aragon, Filippo 
Maria Visconti, Cosimo de Medici, arhitectul Brunelleschi, uma- 
nistul Pomponio Leto si un condottiere, Braccio da Montone!. 
În Italia secolului al XVI-lea, biografiile au devenit o parte si 
mai importantă a peisajului cultural. Dacă noi ne gîndim în primul 
rînd la scrierile lui Vasari despre vieţile artiştilor, contemporanii lui 
ar alege probabil biografiile de soldaţi şi de sultani ale lui Giovio, 
urmate de biografiile unor doamne, scrise de Giuseppe Betussi, care 
a adus la zi textele lui Boccaccio, adăugînd (printre altele) figurile 
Isabellei d'Este şi Margaretei de Navara. Printre biografiile indi- 
viduale se numără cea a lui Ficino, scrisă de Corsi, biografia lui 
Castruccio Castracani, de Machiavelli, viaţa lui Michelangelo 
istorisită de Condivi şi cea a lui Ariosto scrisă de Pigna. 
Înainte de 1500, nu era mare lucru de povestit despre ce se 
întîmpla dincolo de Alpi. Rudolf Agricola scria despre Petrarca, 
iar Hernando Polgar despre „oamenii faimoşi din Castilia”. Despre 
viaţa lui Henry al V-lea al Angliei nu a scris un englez, ci un 
italian expatriat, Tito Livio Frulovisi (un elev al lui Guarino da 
Verona), tot aşa cum despre viaţa episcopului polonez Grigore 
din Sanok a scris un alt umanist italian, Filippo Buonaccorsi 
„Callimaco”. Totuşi, după 1500 situaţia s-a schimbat. Biografia 
lui Ieronim, scrisă de Erasmus şi publicată în 1516, a reprezentat 
un simptom al unei noi preocupări şi, în acelaşi timp, un stimul 
pentru aceasta. Umanistul Beatus Rhenanus a scris în 1540 o 


1. Burke (1998b). 


274 RENASTEREA EUROPEANÁ - CENTRE SI PERIFERII 


biografie a lui Erasmus, iar Beatus însuşi urma să devină peste 
zece ani eroul unei biografii. 

Ín Anglia, Sir Thomas Elyot a scris o biografie a impáratului 
roman Alexander Severus. William Roper si Nicholas Harpsfield 
au scris cîte o biografie a lui Thomas Morus, iar George Cavendish 
una a cardinalului Wolsey. Fulke Greville, prietenul lui Philip 
Sidney, a scris o biografie a acestuia. În lumea francofonă s-au 
scris biografii ale lui Guillaume Budé, Jean Calvin, Caterina de 
Medici, Petrus Ramus şi Pierre Ronsard, precum şi biografiile 
colationate ale „Marilor Căpitani”, lucrare întreprinsă de Brantóme. 
Poeţii Eoban Hessus şi Jan Kochanowski, artiştii Albrecht Diirer 
şi Lambert Lombard, compozitorul Josquin des Prez, reformatorul 
Philip Melanchthon şi umanistul Justus Lipsius şi-au avut cu toţii 
biografii lor. 

Modelul italian este destul de evident în unele dintre aceste 
cazuri. Schilderboek sau „Cartea pictorilor” (1604) a lui Karel 
van Mander a fost o pastişă după Vasari, după cum Brantóme l-a 
pastişat pe Giovio. Si italienii au urmat nişte modele. Petrarca s-a 
inspirat, probabil, din De viris illustribus a lui Ieronim, el însuşi 
inspirat de opera lui Suetoniu pe tema scriitorilor romani. Giovio 
a recunoscut că l-a imitat pe Plutarh ; biografiile sale de soldaţi 
urmează modelul lui Cornelius Nepos, în vreme ce Vasari a 
adaptat pentru vieţile artiştilor modelul biografiilor de filosofi 
scrise de Diogene Laertius. Chiar şi Brantóme, care era soldat, nu 
învăţat, i-a studiat pe Platon şi pe Suetoniu în traducere franceză 
şi uneori şi-a privit eroii şi eroinele prin prisma acestor clasici. 

Biografiile s-au scris în diferite scopuri şi în contexte variate. 
Vieţile sfinţilor, care încă se scriau şi apăreau, propuneau citito- 
rilor modele de imitat. Vasari a scris despre artişti din motive 
similare, după cum spune chiar el, un punct de vedere care ne 
ajută să explicăm faptul că povesteşte aceeaşi anecdotă despre 
artişti diferiţi, exact aşa cum anumite istorisiri despre sfinţi pot fi 
găsite într-o mulţime de hagiografii. Alte biografii îşi au originea 
în oratii funebre!. 


1. Mayer şi Woolf (1995). 

Una dintre imprejurárile in care s-au scris biografiile este 
deosebit de relevantá pentru schimbárile generale de atitudine 
sau mentalitate. Íncepind de la sfîrşitul secolului al XV-lea, 
biografiile autorilor s-au scris şi s-au publicat adesea ca prefețe 
la operele lor. De exemplu, biografiile poeţilor antici romani 
scrise de umanistul Pietro Crinito (publicate iniţial, în 1508, 
într-o antologie) au fost folosite mai tîrziu pentru a introduce 
ediţiile operelor acestor poeti. Biografia lui Ieronim, realizată de 
Erasmus, a fost pusă în fruntea unei ediţii a operelor lui Ieronim, 
publicată de tipograful Froben din Basel în 1516. La fel, Froben 
i-a comandat lui Beatus Rhenanus biografia lui Erasmus, ca 
prefatá la o nouá editie a lucrárilor umanistului din Rotterdam. 
Biografia lui Ariosto, scrisá de Pigna, a fost adáugatá rapid la 
editiile operei Orlando Furioso. Editiile operelor lui Ronsard, 
Chaucer si Francisco de Sà, publicate in 1586, respectiv in 1598 
şi in 1614, erau prefatate tot de astfel de biografii. Această nouă 
convenţie ilustrează apariţia ideii individualitátii autorului sau, 
cu alte cuvinte, a ideii (ori a presupunerii) că informaţiile despre 
viaţa personală a autorului îi ajută pe cititori să-i înţeleagă opera. 


Portretele 


Portretele şi autoportretele sînt în mod evident paralele cu biografiile 
şi autobiografiile, iar genurile s-au dezvoltat cam în acelaşi timp 
şi în aceleaşi locuri, mai ales în Italia, Germania şi Ţările de Jos. 
Autoportretul lui Jean Fouquet este unul dintre primele exemple 
(figura 3). Dintre exemplele italiene, cele mai bine cunoscute sînt 
autoportretele lui Tizian, Parmigianino şi Vasari, iar dintre cele 
ale Sofonisbei Anguissola au supravieţuit exact douăsprezece. În 
cazul Germaniei, se pot menţiona seriile de autoportrete ale lui 
Dürer, iar în Ţările de Jos autoportretele lui Maarten van 
Heemskerck şi ale lui Catherine van Hemessen (figura 16). 

În cărţile lui Giovio şi Vasari (în a doua ediţie a Viefilor scrise 
de cel de-al doilea, publicată în 1568, au fost incluse 144 de 
portrete istorice), biografiile şi portretele s-au combinat, după 
modelul oferit de învățatul roman antic Varro. Portretele de bărbaţi 

iluştri - şi mai rar de femei ilustre - deveneau o parte tot mai 
importantá a procesului de mobilare a caselor bogate sau a 
edificiilor publice, mai ales a bibliotecilor. Persoanele care impártá- 
şeau aceleaşi preocupări pentru astfel de figuri istorice, dar nu-şi 
puteau permite să comande picturi în ulei, puteau obţine un 
„muzeu de hîrtie”, cu alte cuvinte, cărţi cu portretele tipărite ale 
papilor, conducătorilor politici, invátatilor, ereticilor şi aşa mai 
departe, din care s-au publicat cu zecile în secolul al XVI-lea!. 

Ediţiile din operele scriitorilor renumiţi erau însoţite nu doar 
de biografiile, ci şi de portretele acestora, plasate de obicei sub 
formă de frontispiciu, ca în cazurile lui Dante (1521), Ariosto (1532, 
figura 5), Erasmus (1533), Petrarca (1536), Ronsard (1552), 
Tasso (1593) şi Shakespeare (1623). Sub portretul lui Ronsard 
era scris: „Aici este trupul, iar spiritul este în versurile lui” ; 
sub cel al lui Shakespeare - celebrele versuri ale lui Ben Jonson 
despre artist : 


»O, spiritu-i de-ar fi putut 

Chiar si-n bronz sá fie fácut 
Precum obrazu-i, - scrisu-i mut 
Înscrisu-n bronz ar fi-ntrecut 
Oricum. Dar n-a fost s-aibă parte, 
Deci, cititor, uitá-te-n carte ! " 


Zeci de juristi, medici si alti insi mai putin importanti au 
adoptat această tendinţă. Pînă pe la 1600, portretele a cel puţin 
optzeci de italieni, inclusiv două sau trei femei (Isabella Andreini, 
Modesta Pozzo şi, probabil, Veronica Franco), au fost puse pe 
frontispiciile cărţilor lor?. Ne lipseşte o cercetare sistematică 
pentru restul Europei, dar am găsit cincizeci de exemple, toate, 
în afară de opt, posterioare anului 1550. 

Cum putem justifica apariţia portretului în Europa acestei 
epoci? Tentaţia de a încadra răspunsul la această întrebare în 
termeni de „individualism” - individualism occidental în general 

şi individualism renascentist în particular - este puternică. Nu ne 
surprinde să aflăm că Jacob Burckhardt, care a pus atîta accent 
pe „evoluţia individului” în Renaşterea italiană, ar fi trebuit să 
dedice un eseu şi istoriei portretului. În favoarea ideii respective 
putem găsi, cu siguranţă, cîteva argumente. Existenţa „sălilor 
oamenilor iluştri”, care omagiază realizările unor indivizi de 
excepţie (vezi supra, pp. 38, 62), sugerează că se pot face unele 
conexiuni între apariţia portretului şi ceea ce Burckhardt numea 
„simţul modern al faimei”. Aşa stau lucrurile cu muzeul de portrete 
istorice al lui Giovio şi cu alte colecţii similare. Ideea unicitátii 
individului se potriveşte bine cu cerinţele crescînde de verosi- 
militate, de „asemănare”. Margareta de Austria l-a trimis pe Jan 
Vermeyen la Augsburg pentru a-i face portretul lui Carol al V-lea 
„cît mai apropiat cu putinţă de original” (au plus pres du vif que 
possible luy seroit). Printre instrucţiunile pentru înmormîntarea 
lui Filip al II-lea se număra ordinul de a i se face portretul „cît 
mai natural cu putinţă” (el más al natural que fuere posible)! . 
Cam tot pe atunci, englezii şi englezoaicele care îşi comandaseră 
monumente funerare pentru ei sau familiile lor au început să 
ceară şi realizarea portretelor reale ale decedatilor?. Atunci cînd 
a vizitat mormîntul lui Ariosto de la Ferrara, Montaigne a remarcat 
că figura de pe efigie era „puţin mai plină la faţă decît apare în 
cărţile lui” (un peu plus plein de visage qu 'il n'est en ses livres), 
cu alte cuvinte, pe frontispiciul exemplarelor din Orlando Furioso. 
Este deci posibil ca efigia de pe monumentul funerar al lui Jan 
Kochanowski (figura 20) să fie un portret. 

Totodată, teza care susţine că apariţia portretului este o expre- 
sie a apariţiei individualismului ridică probleme dificile. O analiză 
a utilizărilor portretului în Renaştere arată că, iniţial, majoritatea 
acestor obiecte au fost atirnate pe perete în grupuri, incluzind 
membrii unei anumite familii sau deţinătorii unor slujbe oficiale 
(episcopi, dogi şi aşa mai departe). Portretul reprezenta de obicei 
mai degrabă roluri sociale decît indivizi. În special oamenii 


1. Citat în Checa (1992), p. 451. 

importanti sint covirsiti de bagajul lor cultural, purtind sau fiind 
inconjurati de accesorii cum sînt robele, coroanele, sceptrele, săbiile, 
coloanele, draperiile grele. Aceste practici sugereazá cá identitátile 
reprezentate in tablouri erau mai degrabá colective sau institutionale 
decît individuale, excepţie făcînd portretele prietenilor proprieta- 
rului (un tip de portret care contează doar în mică măsură în 
clasificarea genului). 

O problemă şi mai serioasă este ridicată de persistenta a ceea 
ce este uneori cunoscut sub numele de „portret generic”, repre- 
zentînd mai degrabă un cavaler sau o doamnă decît pe cineva 
anume. La sfîrşitul secolului al XV-lea, la cronica lumii, publi- 
cată în 1493 de umanistul Hartman Schedel din Niirnberg, s-a 
folosit aceeaşi gravură în lemn pentru a imprima în paginile cărţii 
portretul lui Homer, al profetului Isaia, al lui Hipocrate, al lui 
Terentiu, al juristului medieval Accursius şi al filosofului renas- 
centist Francesco Filelfo. În anii 1550, pentru ilustrațiile anonime 
ale unei colecţii de biografii scrise de învățatul elveţian Heinrich 
Panteleon s-a folosit aceeaşi gravură pentru portretul umanistului 
german Johan Reuchlin şi pentru cel al lui Eginhard, biograful 
din secolul al IX-lea al lui Carol cel Mare. La fel, umanistul din 
Ţările de Jos Gemma Frisius a fost încurcat cu Albrecht Diirer - 
tocmai Dürer, un om ale cărui numeroase autoportrete sugerează 
o preocupare obsesivă pentru înfăţişarea sa. 

Pe scurt, există o contradicţie vizibilă între două moduri de a 
explica semnificaţia portretului, adică două perspective. Dintr-un 
punct de vedere larg, comparativ, se observă o distribuţie inegală 
a portretelor de-a lungul timpului, care necesită o explicaţie şi 
care merge în paralel cu distribuţia inegală a biografiilor. Pe de 
altă parte, privită de aproape, imaginea reală apare foarte diferită. 
Portretul a fost folosit la nivel mai curînd instituţional decît 
individual. O tensiune similară a existat între stilurile şi funcţiile 
biografiei. Biografia mai „individualistă” coexista cu biografia 
exemplară, generică sau tipică, ce scotea în evidenţă mai degrabă 
rolul decît individul şi le oferea cititorilor un model de imitat. 

Renaşterea şi Evul Mediu 


Coexistenta mentalitátii centrate pe individ cu aceea centrată pe 
tipologie, relevată de biografii şi portrete, este în acelaşi timp un 
exemplu şi un simbol pentru o ruptură mai adîncă existentă în 
cultura perioadei despre care am discutat în această carte. Conflictul 
dintre istoricii pro- şi anti-Burckhardt, care dezbat problema dacă 
Renaşterea trebuie descrisă în termeni de realism sau simbolism, 
nu este neapărat unul necesar, cum nici opţiunea între identitatea 
colectivă şi cea individuală nu este obligatorie. Grupurile şi chiar 
indivizii ar fi putut trece de la o atitudine la alta în funcţie de ocazie 
şi de context. Coexistenta atitudinilor contrastante şi tensiunea dintre 
ele au fost trăsături structurale importante ale culturii Renaşterii. 

Preferinta împăratului Carol al V-lea pentru cultura tradi- 
tionalá a curţii Burgundiei, inclusiv pentru romanul cavaleresc 
Le chevalier délibéré, este bine cunoscută. Francisc I a combinat 
interesul pentru Renaştere, descris mai sus (p. 106), cu entu- 
ziasmul pentru alte romane cavaleresti, cum e Amadis. În ceea ce 
priveşte sfîrşitul secolului al XVI-lea, istoricii Angliei elisabetane 
nu vorbesc despre supraviețuirea, ci despre „redeşteptarea cavale- 
rismului”. Această redeşteptare a inclus turniruri la care au luat 
parte curteni renascentisti — printre care şi Sidney -, precum şi o 
întoarcere la formele gotice de arhitectură, combinate acum cu 
elemente ale tradiţiei clasice!. O astfel de „întoarcere a refula- 
tului”, subiect pe care l-am discutat deja în cazul decoratiunilor 
(p. 223), poate fi descoperită şi în alte zone din Europa şi a fost 
pusă în legătură cu procesul de „refeudalizare” sau de „aristo- 
cratizare” descris mai sus (pp. 197-198). 

Totuşi, în această epocă situaţia se prezenta invers decît cea 
descrisă în capitolul 2 : existau mai degrabă elemente medievale în 
cultura Renaşterii decît elemente renascentiste în cultura medievală. 
Unele obiecte şi atitudini care au părut cîndva străine au devenit 

acum familiare sau au fost naturalizate, domesticite. Noile practici, 
care odinioará exprimau o respingere traditiei, s-au transformat 
în tradiţii sau obisnuinte, împotriva cărora generaţiile următoare 
se vor revolta rînd pe rînd, după cum vom demonstra în capitolul 
următor. 


Coda: Renasterea de dupá Renastere 


Cînd s-a încheiat Renasterea? lată o chestiune la fel de 
controversată ca şi cea legată de momentul în care a început 
mişcarea. Răspunsul pe care îl dăm - cu unele temeiuri - în 
paginile care urmează este acela că dezintegrarea acestui complex 
cultural s-a produs la începutul secolului al XVII-lea, o dată cu 
revoluţia ştiinţifică şi cu apariţia barocului. Cu toate acestea, 
Renaşterea a persistat mai multă vreme în anumite domenii, de la 
şcolile de gramatică pînă la academiile de artă. 

Putem susţine, privind îndărăt, că o conştiinţă vagă a acestor 
schimbări putea fi deja percepută la sfîrşitul secolului al XVI-lea, 
ea fiind exprimată sub forma unui sentiment de haos sau de 
declin pe care îl găsim, de exemplu, la umaniştii francezi Etienne 
Pasquier, Louis Le Roy si Montaigne. „Toate lucrurile se află în 
continuă mişcare, schimbare şi variaţie”, scria Montaigne în 
Eseurile lui (Cartea a II-a, capitolul 12). Sau, din nou (Cartea 
a III-a, capitolul 2): „Lumea nu e decît o mişcare continuă” (Je 
monde n'est qu'une branloire perenne)! . Poeţii acestei perioade - 
D'Aubigné, Quevedo, Donne, Sęp-Szarzyński -, fie cá îi numim 
„poeţi ai Renaşterii tîrzii”, poeti „metafizici” sau ,baroci", 
comunicá o senzatie acutá si deseori angoasatá a fluxului sau a 
lipsei de constantá a treburilor omenesti. Ín cazul ultimilor doi 
poeti, senzatia de instabilitate a fost accentuatá de schimbarea 
confesiunii lor, de la protestantism la catolicism in cazul polo- 
nezului si de la catolicism la protestantism in cazul englezului. 

Nu e de mirare cá poetul olandez catolic Vondel l-a numit pe 
John Donne „soare întunecat” (duistre zon)!. 

Acest gen de atitudine ne ajutá sá ne explicám popularitatea 
Metamorfozelor lui Ovidiu (una din cărţile preferate ale lui 
Montaigne) ca sursá pentru poetii, artistii si compozitorii acestei 
perioade : Acteon se preschimbá într-un cerb, Daphne într-un laur 
şi aşa mai departe. După cum am văzut (p. 164), povestea lui Daphne 
a inspirat una dintre primele opere, în 1598. „Apollo şi Daphne” 
a lui Gianlorenzo Bernini, considerată în general una dintre 
primele mari lucrări de sculptură barocă, datează din 1622-1624. 

Filosoful Tommaso Campanella, într-o scrisoare din 1632 
adresată lui Galileo, a afirmat că vede „o nouă epocă” anunţată 
de „noi lumi, noi stele, noi sisteme, noi naţiuni”. Filosoful nu 
pomenea nimic despre renaşterea Antichității sau despre exemplul 
pe care îl oferea aceasta. Dimpotrivă, a declarat că adevărații 
antici erau contemporanii săi, deoarece lumea era mai bătrînă în 
vremea lor decît în zilele grecilor şi romanilor antici. Acest 
argument nu era folosit chiar atît de rar în secolul al XVII-lea, 
epoca în care un grup de „moderni” siguri de ei susțineau că se 
puteau lăuda cu mai multe realizări decît predecesorii lor din 
Antichitate. Galileo şi Descartes au oferit exemple cit se poate de 
clare de ruptură voită în raport cu tradiţia, în special cu filosofia 
naturală a lui Aristotel. Galileo a respins ideea că cerurile sînt 
perfecte, în vreme ce Descartes a încercat să realizeze un nou 
început în filosofie. Partida „modernilor” a folosit exemplul „noii 
filosofii” a lui Galileo şi a lui Descartes pentru a-şi argumenta 
respingerea a ceea ce fusese axioma de bază a umaniştilor Renaşterii, 
şi anume întîietatea anticilor. 

Respectabilitatea crescîndă a inovației s-a reflectat în titlurile 
unor cărţi precum Noua astronomie (1609) a lui Kepler, Noul 
Organon (1620) a lui Bacon şi Discursurile despre două noi 
ştiinţe (1638) a lui Galilei?. Imaginea despre lume a elitelor 
europene fusese relativ stabilă din momentul receptării operei lui 
Aristotel, în secolul al XIII-lea. Opiniile lui Aristotel au fost 

adesea criticate si uneori modificate, dar sistemul intelectual 
asociat cu Aristotel nu a fost inlocuit. De exemplu, atitudinea 
umanistă faţă de demnitatea omului putea să fi fost nouă în ceea 
ce priveşte unele accente, dar nu a afectat imaginea tradiţională 
despre cosmos!. 

Totuşi, această imagine s-a modificat în multe privinţe între 1600 
şi 1700, pe măsură ce ipoteza lui Copernic - cá Pămîntul nu este 
centrul universului - devenea tot mai cunoscută, iar cosmosul era 
văzut tot mai mult nu ca o creaţie insufletitá, ci ca una mecanică, 
funcţionarea sa constituindu-se în obiect al legilor fizicii. Kepler, 
care crezuse cîndva că planetele sînt dirijate de suflete sau de 
inteligente", s-a convertit la ideea că mişcarea planetară poate 
fi explicată în termeni mecanici. Descartes a comparat funcţionarea 
corpurilor oamenilor şi animalelor cu cea a maşinilor?. O altă 
schimbare majoră a fost cea numită „ruperea cercului”, cu alte 
cuvinte, declinul ideii ,,corespondentelor” obiective - de exemplu, 
dintre microcosmos şi macrocosmos, sau - un alt exemplu - 
dintre corpul uman şi „organismul politic”, în care diferitele 
grupuri sociale jucau rolul capului, al miinilor, al pîntecului şi 
aşa mai departe. Poeţii şi filosofii au continuat să facă „analogii” 
de acest gen, dar le considerau din ce în ce mai mult doar nişte 
metafore”. Rațiunea, ilustrată de matematică şi mai ales de geome- 
trie, a cîştigat prestigiul intelectual pe care autoritatea Antichității 
era pe cale de a-l pierde. În Leviatanul (1651), Thomas Hobbes 
a analizat teoria politică utilizînd limbajul filosofiei mecanice şi 
a încercat să-şi deducă concluziile din axiome generale. Spinoza 
a sustinut că afirmaţiile sale din Etica erau „demonstrate geometric". 
S-au făcut chiar şi încercări de aplicare'a metodei geometrice în 
cazul scrierilor istorice. 

Aşa se explică inventarea sintagmei „revoluţie ştiinţifică”, 
ea fiind folosită pentru descrierea perioadei dintre Renaştere şi 
Iluminism. Un istoric britanic a declarat în jurul anului 1940 că 
această revoluţie a fost atît de importantă în istoria lumii, încît a 

coborit Renaşterea si Reforma „la rangul de episoade izolate”. 
Studiile mai recente au pus accentul mai degrabă pe schimbarea 
treptată decît pe ,,revolutia” bruscă, subliniind criticile la adresa 
metodei geometrice si - în egală măsură - preferința pentru ea si 
amintind că, la fel ca şi în cazul Renaşterii, gradul de coerenţă al 
mişcării a fost exagerat. Totuşi, puţini sînt istoricii care neagă impor- 
tanta istorică a reformei cunoaşterii naturale din secolul al XVII-lea!. 

Rămîne de discutat dacă stilurile artistice cunoscute acum sub 
numele de clasicism sau baroc marchează o ruptură la fel de 
importantă faţă de stilurile Renaşterii. Monteverdi, de pildă, a 
fost încadrat şi în Renaşterea tîrzie (vezi supra, p. 164), şi în 
baroc?. Rubens poate constitui un exemplu similar, date fiind 
apartenenţa sa la cercul umanist din jurul lui Lipsius, interesul 
lui faţă de Antichitate, vizita pe care a făcut-o în 1600 în Italia şi 
admiraţia pentru epoca emulatiei, pe care a dovedit-o făcînd 
Schite dupá Michelangelo si Rafael si cópii dupá pinzele lui 
Tizian. Subliniem încă o dată cá ideea nu este de a-l anexa pe 
Rubens Renasterii, ci de a estompa granitele dintre perioadele 
istoricilor, privindu-le din mai multe unghiuri. Asa cum pe Giotto 
şi Petrarca îi putem vedea si in Evul Mediu, si - concomitent - 
jucind roluri de seamă în cadrul Renaşterii, tot aşa îl putem plasa 
şi pe Rubens în mai multe categorii. 

Declinul treptat al hegemoniei culturale italiene constituie o 
schimbare mai evidentă. În secolul al XVII-lea, epoca lui Descartes 
şi Corneille, Racine şi Moliére, Boileau şi Bossuet, exista o nouă 
préponderance francaise, asa cum existase si la apogeul Evului 
Mediu (vezi supra, p. 34). Hegemonia tradiţiei clasice a fost şi ea 
contestată. Creşterea importanţei genurilor cum ar fi romanul şi 
peisajul, care au avut puţine precedente clasice, a mărit distanţa 
dintre scriitorii şi pictorii secolului al XVII-lea şi exemplul 
Antichității. „Lupta cărţilor” dintre susţinătorii anticilor si cei ai 
„modernilor”, desfăşurată în Franţa si în Anglia sfirgitului de 

secol XVII, a pus in scená un mai vechi conflict dintre cele douá 
lumi. Aceste schimbári la nivelul ideilor si practicilor au ca 
implicatie faptul cá sfîrşitul Renaşterii, ca mişcare coerentă, s-a 
petrecut în jurul anului 1630, lucru care se vede cel mai clar în 
Italia!. Totuşi, această generalizare trebuie analizată din cel puţin 
trei perspective. 

În primul rînd, declinul mişcării s-a produs în general mai 
degrabă lent decît brusc, mai curînd sub forma unei diluări sau 
dezintegrări decît a unui sfîrşit abrupt. Spre deosebire de vremea 
lui Petrarca, forţele de rezistenţă şi de reproducere culturală 
lucrau acum în favoarea Renaşterii. Ca şi în cazul stilului gotic, 
nu este uşor să faci diferenţa dintre supravieţuire şi reînviere. La 
urma urmelor, procesul de luare în posesie şi de adaptare, fie el 
conştient sau nu, a fost activ în ambele situaţii. În al doilea rînd, 
nu se poate presupune că toate domeniile culturale împărtăşesc 
aceeaşi cronologie. Ele şi-au avut propriile continuitáti şi discon- 
tinuităţi. În al treilea rînd, în ceea ce priveşte destinul mişcării, 
au existat variatiuni de la regiune la regiune. Anumite tendinţe 
S-au manifestat la periferia Europei exact la vremea cînd ele 
dispăreau de la centru. În oraşele de provincie englezeşti, primă- 
riile au început să fie construite în stil clasic abia la sfîrşitul 
secolului al XVII-lea, ca, de exemplu, la Abingdon, în 16782. 
Rusia, a cărei participare la Renaştere a fost doar marginală în 
secolele al XV-lea şi al XVI-lea (vezi supra, pp. 85-87), a 
descoperit această mişcare la sfîrşitul secolului al XVII-lea. De 
pildă, ţarul Petru cel Mare şi-a sărbătorit victoria împotriva 
tătarilor din 1696 prin construirea unei porţi triumfale în stil 
renascentist. Bine cunoscutul său entuziasm pentru tehnologie 
pare să se fi îmbinat cu un interes faţă de cultura umanismului, 
inclusiv faţă de emblemele heraldice (vezi supra, p. 255). În 
orice caz, în 1705, la Amsterdam, a fost tipărită special pentru el 
o carte de embleme heraldice, care în 1719 s-a retipărit în Rusia?. 

De aici si piná la finalul acestui capitol, vom spune povestea 
unei serii de acte de supravieţuire şi de reinviere, implicind atît 
umanismul, cít si artele. 


Supravietuirea umanismului 


Umanismul a supravieţuit revoluţiei ştiinţifice, chiar dacă locul sáu 
în cultura europeană a devenit tot mai limitat. Programa şcolilor 
latine a rămas mai mult sau mai puţin aceeaşi pînă la începutul 
secolului al XIX-lea. În universităţi, înlocuirea aristotelianismului 
cu filosofia mecanicistă a început în jurul anului 1650, dar acest 
proces a durat peste un secol. Nu e de mirare că gîndirea lui Galileo, 
Hobbes şi Descartes a fost modelată într-o anumită măsură de con- 
ceptele, metodele şi valorile umanismului. Într-adevăr, Galileo a 
fost descris ca un „moştenitor credincios al tradiţiei umaniste”!. 

În literatură, Roma din timpul papei Urban al VIII-lea a fost 
scena unei „a doua Renaşteri romane”, după modelul epocii lui 
Leon al X-lea?. Dintr-o perspectivă mai generală, continuitátile 
dintre clasicismul secolului al XVII-lea si marea Renastere nu sînt 
dificil de detectat. În Ţările de Jos se consideră că, în mod normal, 
Renaşterea literară include epoca dramaturgului şi poetului Joost 
van den Vondel sau, cu alte cuvinte, că durează pînă pe la 1660. 
Boileau şi Racine pot fi consideraţi şi umanişti, în sensul că este 
greu de făcut diferenţa dintre stilul înalt în care au scris - la care 
se adaugă faptul că i-au imitat pe clasici - şi teoria lui Pietro 
Bembo sau aplicarea acestei teorii. Perioada clasică a literaturii 
franceze a reprezentat o revenire la standardele marii Renasteri, ca 
reacţie la încălcarea regulilor de la sfîrşitul secolului al XVI-lea. 

Şi în Anglia, sfîrşitul umanismului a fost aproape imper- 
ceptibil. Robert Burton şi-a început Anatomia melancoliei (1621) 
în pur stil umanist, cu sintagma „Omul, cea mai extraordinară şi 
mai nobilă fiinţă din lume”. În lucrarea sa Religio Medici (1642), 
medicul Thomas Browne scria despre „demnitatea umanităţii”. 


LI 

Dacá il includem pe Browne ín miscarea umanistá, atunci e 
dificil sá justificám excluderea politicianului Edward Hyde, ale 
cárui reflectii asupra meritelor vietii active, respectiv ale vietii 
contemplative urmau traditia instituitá de Leonardo Bruni. Dacá 
îl includem pe Hyde, e greu să justificám excluderea asa-numitilor 
„platonicieni de la Cambridge”, care au continuat, la sfîrşitul 
secolului al XVII-lea, tradiţia lui Ficino. În alte zone ale Europei, 
preocupările enciclopedice ale invatatilor precum iezuitul german 
Athanasius Kircher sau suedezul Olaus Rudbeck amintesc de unii 
dintre primii umanişti. În momentul în care opera completă a lui 
Erasmus a fost republicată la Leiden, între 1703 şi 1706, în zece 
volume format in-folio editate de Jean Leclerc, e greu de ştiut 
dacă trebuie să vorbim de supravieţuire sau de renaştere. Pentru 
Leclerc, un pastor calvinist care era mai degrabă admirator al 
voluntarismului sau al filosofiei lui Arminius, pledoaria lui Erasmus 
în apărarea conceptului de liber arbitru a constituit o legitimare 
a propriei sale poziţii. Leclerc a sugerat că în vremea sa era 
nevoie de „un nou Erasmus" pentru a combate noile superstiții. 
Pentru contemporanul şi inamicul său Pierre Bayle, alt pastor 
calvinist care trăia în Republica Olandeză, Erasmus stătea deasupra 
tuturor ca o figură gigantică din Republica Literelor, o cauză căreia 
Bayle i-a dedicat şi el mult efort. Pentru Voltaire, pe de altă parte, 
Erasmus era mai demn de reţinut în calitate de critic al călugărilor’. 

Chiar şi în secolul al XVIII-lea, opiniile şi valorile unor 
intelectuali europeni de seamă aveau încă multe în comun cu cele 
ale lui Bruni (să zicem), Pico sau Bembo. Filosoful Ernst Cassirer 
a descris odată Renaşterea ca fiind „primul Iluminism” ; pare 
cel putin la fel de potrivit să numim Iluminismul „o a doua 
Renastere”. În Germania, Gotthold Ephraim Lessing si Johan 
Gottfried Herder au fost amindoi preocupati de ceea ce Herder 
numea Humanitát, o adaptare a idealului de humanitas. Într-un 
fel, aceştia ar putea fi descrisi în mod util ca umanisti târzii, deşi 
preocuparea lui Herder pentru cultura populară l-ar fi şocat pe 
Bembo (să zicem), în vreme ce Laokoon (1766) al lui Lessing a 

subminat analogiile dintre poezie si picturá, care le fuseserá atit 
de dragi criticilor renascentişti. Ideea acestor comparatii, ca si in 
cazul lui Rubens, nu este negarea schimbárii sau incercarea de a 
anexa secolul al XVIII-lea zonei Renaşterii, ci doar de a menţiona 
puterea tradiţiei. Se poate spune că Lessing şi Herder au reconstruit 
umanismul pentru a-l adapta la necesităţile timpului lor. Totuşi, 
tradiţia umanistă a fost mereu în construcţie. Bruni s-a îndepărtat 
în unele privinţe de Petrarca, Ficino de Bruni, Erasmus de Ficino, 
iar Lipsius de Erasmus. 

În Anglia, cercul lui Samuel Johnson a fost prezentat sub 
eticheta de „umanism augustan”, datorită încercărilor acestuia 
de a lua drept model realizările culturale ale Romei lui Bembo şi 
Leon al X-lea, dar si ale Romei lui Vergiliu şi Augustus!. În 
secolul al XVIII-lea a apărut în spaţiul britanic (dar mai ales în 
Scoţia) o mişcare de umanism civic, la fel ca şi în America de 
Nord în epoca Revoluției: o preocupare pentru virtuțile civice, 
pentru libertate şi viaţă activă, după modelele Florenței şi Veneţiei 
renascentiste, precum şi după cel al Romei antice?. Umanismul 
civic al secolului al XVIII-lea nu s-a limitat la lumea anglofonă. 
Herder a îmbinat devotamentul faţă de Antichitate, atitudinea 
critică faţă de curţile nobiliare şi sentimentul de responsabilitate 
al cetăţenilor Franţei din epoca Revoluţiei. La fel a făcut şi tînărul 
Wilhelm von Humboldt?. Astfel, cultul Antichității a supravieţuit 
pînă în epoca revoluțiilor americană şi franceză. În cazul ambelor 
revoluţii, modelul de conduită politică urmat a fost cel al republi- 
canilor romani. Participanţii la mişcarea romantică - un protest 
împotriva imitatiei în arte, în numele spontaneitátii si al „adevăratei 
voci a simtirii" — ar fi fost indreptátiti să menţioneze continuitátile 
dintre Renaştere şi secolul al XVIII-lea. 

Totuşi, în jurul anului 1800, aşadar cam în perioada Romantis- 
mului, au avut loc două schimbări importante. În primul rînd 
Grecia - mai ales Atena - înlocuia Roma ca model în literatură, 
în politică şi în artele vizuale. Humboldt, care a fost ministru al 

Educaţiei in Prusia şi unul dintre fondatorii universităţii din 
Berlin, considera că Grecia antică este idealul întregii umanitáti (das 
Idealalles Menschendaseins). În această privinţă, „neoclasicismul” , 
cum este adeseori numită mişcarea din această perioadă, diferă 
de clasicismul care l-a precedat. În al doilea rind, cei devotați 
ideii de studia humanitatis (spre deosebire de predecesorii lor 
renascentisti) au ajuns să vadă în ştiinţă o ameninţare. Pe la 1800, 
germanii discutau dacă să facă sau nu loc în programa şcolară 
unor subiecte practice şi folositoare ca ştiinţele naturale. În acest 
moment şi în acest context a fost inventat termenul Humanismus 
(contrapus celui de Philanthropismus) pentru a descrie valorile 
care erau atacate!. Clasicii au încetat să mai fie materia primă de 
ingurgitat pentru şcolari. Unii dintre ei puteau studia acum subiecte 
moderne în Realgymnasien, numite astfel pentru cá se presupunea 
că trebuiau să fie mai aproape de „realitate”. Susţinătorii ideii de 
Humanismus erau mai curînd ,reactionari" in mod conştient decît 
conservatori involuntari, fiind preocupaţi mai mult de renaştere 
decît de supravieţuire. În acest sens, ei erau „neo-umanişti”. 
După cum s-a exprimat odată un distins sinolog, „un public care 
înţelege că Mozart nu este acelaşi lucru cu Wagner nu va asculta 
niciodată opera din secolul al XVIII-lea Don Giovanni”?. 
Analiza supravieţuirii umanismului în secolul al XIX-lea 
este una uşor deficitară, dar poate că ar fi util să o facem, cu 
ajutorul cîtorva exemple luate din spaţiul englez. John Stuart Mill 
a fost prezentat ca umanist datorită educaţiei sale clasiciste şi 
preocupării de o viaţă dedicate valorilor eticii. Walter Pater a fost 
considerat şi el umanist. Pater s-a identificat cu ceea ce el consi- 
dera a fi reconcilierea umanistă dintre păgînism şi creştinism şi, 
în plan mai general, cu Renaşterea ca o mişcare orientată spre 
ceea ce el numea „dragostea dezinteresată pentru ce ţine de 
intelect şi imaginaţie, nevoia de un mod mai liberal şi mai atră- 
gător de a concepe viata"?. Acestor doi victorieni le putem adăuga 
un al treilea, Matthew Arnold, care îmbina rolurile de poet, 


1. Riiegg (1944). 
2. Levenson (1958), p. xx. 
3. Tinkler (1992); Crinkley (1970). 


290 RENASTEREA EUROPEANÁ - CENTRE SI PERIFERII 


critic cultural si inspector scolar si se pare cá a fost prima 
persoană care a folosit termenul de „umanism” în engleză. Poate 
că nici măcar Arnold nu va fi fost ultimul dintre umanişti. 
Istoricul britanic Arnold Toynbee remarca odată: „Generaţia 
mea a fost cam ultima din Anglia care a primit o educaţie în 
limbile şi literatura greacă şi latină, educaţie care a rămas fidelă 
celor mai stricte standarde italiene ale secolului al XV-lea”!. 
Lumea umanismului a devenit doar de relativ puţin timp un 
teritoriu nefamiliar. 


Artele 


Atit în umanism, cit şi în arte, este greu de identificat un moment 
precis în care Renaşterea a ajuns să se încheie. Se alege adeseori 
perioada din jurul anului 1630, iar motivul este apariţia stilului 
pe care îl numim acum „baroc”, deşi acest stil, ca şi cel al 
Renaşterii, a utilizat un vocabular clasic. Reînvierea gotică din 
secolul al XIX-lea a reprezentat o ruptură mult mai profundă în 
raport cu tradiţia clasică. Comparate cu ea, barocul şi neoclasi- 
cimul abia dacă sînt nişte biete fisuri într-o construcţie clasică. 

În pictură, „maniera grandioasă” a lui Nicolas Poussin, care 
a trăit la Roma, a fost la fel de apropiată de cea a lui Rafael pe cît 
era stilul lui Boileau de cel al lui Bembo. Artiştii străini au 
continuat să-şi facă vizitele tradiţionale în Italia. Velâsquez, de 
pildă, a mers acolo în 1629, Mengs în 1740, Reynolds în 1749, 
iar Romney în 1773. Aceştia au vizitat Italia ca să studieze 
Antichitatea, aşa cum făcuseră artiştii renascentişti, dar şi ca să 
înveţe de la Rafael, Tizian şi Michelangelo. Academiile de artă 
continuau să-i înveţe pe pictori şi sculptori să-i imite pe antici. 
Pieţele din Europa şi de pe continentul american continuau să fie 
populate cu monumente ecvestre realizate în maniera lui Donatello 
şi a lui Giambologna. Postiri pe care le inventaseră Rafael sau 
Tizian au devenit, în ultimele secole, parte a tradiţiei portretisticii, 
iar fotografiile moderne de familie respectă şi azi unele dintre 

convențiile stabilite atunci. lată de ce se poate afirma cá 
Renaşterea a supravieţuit — într-o formă atenuată — pînă la începutul 
secolului XX, epoca revoltei împotriva perspectivei, împotriva 
reprezentării şi a tradiţiei artelor „academice”. Ca o ironie, 
sfîrşitul influenţei Renaşterii în arte s-a produs, cel puţin în 
Italia, printr-o mişcare ce aspira, ca şi Renaşterea, la renovatio. 
Marinetti a nădăjduit că lumea se va regenera prin futurism. 


Renaşteri 


În secolul al XVIII-lea, palladianismul sau neo-palladianismul a 
devenit o mişcare internaţională de renaştere arhitecturală. Lucrarea 
lui Palladio Patru cărți de arhitectură a fost publicată în germană 
în 1698, în franceză în 1726, iar în engleză în 1715 şi încă o dată 
în 1728. Cărţile ilustrate cu titluri ca Danske Vitruvius şi Vitruvius 
Britannicus i-au răspîndit idealurile. Printre discipolii săi se numărau 
Ottavio Bertotti în Italia, Jacques-Germain Soufflot în Franţa şi 
doi celebri arhitecţi amatori din lumea anglofonă. Al treilea duce 
de Burlington colectiona desene ale lui Palladio, a vizitat Italia 
pentru a studia clădirile proiectate de el şi i-a imitat stilul. Vila 
Chiswick a lui Burlington, de pildă, a cărei construcţie a început 
în jurul anului 1725, urmează modelul faimoasei Villa Rotonda 
de lîngă Vicenza, ca şi castelul Mereworth din Kent, construit cu 
doi sau trei ani mai devreme. Thomas Jefferson cunoştea opera 
lui Palladio numai prin intermediul celor Patru cărți, dar şi el a 
urmat, pentru casa lui de la Monticello, modelul Villei Rotonda. 
Alegerea lui Palladio nu a fost neutră din punct de vedere politic 
nici în cazul englezesc, nici în cel american. Asocierea sa cu 
republica venețiană l-a facut un model mai atrăgător pentru 
liberali în Marea Britanie si pentru republicani în Statele Unite!. 

Neo-palladianismul trebuie plasat într-un context mai larg: 
acela al Renaşterii Renaşterii din secolul al XVIII-lea, mai ales a 
epocii lui Leon al X-lea, cînd - aşa cum scria Alexander Pope - 
„a pictat un Rafael şi a cîntat un Vida”. Poemul lui Pope, Un eseu 

despre critică, a fost el însuşi scris după modelul Artei poetice a 
lui Vida. Cît despre Rafael, el a fost sursa de inspiraţie pentru 
neoclasicismul pictorului boem Anton Raphael Mengs. Frescele 
realizate de Gianbattista Tiepolo pentru Residenz din Wiirzburg 
în jurul anului 1750, în care multe personaje poartă costume din 
secolul al XVI-lea, amintesc de tablourile lui Veronese şi, astfel, 
de epoca de aur a Veneţiei. În Italia, redeşteptarea Renaşterii a 
fost marcată de apariţia unor noi ediţii ale operelor lui Petrarca, 
Poggio, Castiglione şi ale altor umanişti şi prin publicarea, pentru 
prima oară, a cîtorva texte din secolul al XVI-lea. Printre acestea se 
face remarcată autobiografia lui Benvenuto Cellini, apărută în 1728. 

Şi secolul al XIX-lea a fost o epocă a redeşteptării Renaşterii, 
datorită unor tendinţe din cele mai diferite. Două exemple izbi- 
toare şi chiar paradoxale vin din zona picturii : este vorba despre 
nazarineni şi prerafaeliti. Nazarinenii erau un grup de tineri 
artişti germani care au trăit la Roma începînd din 1810. Ei erau 
ostili neoclasicismului lui Mengs şi idolului său, Rafael. În mod 
similar, Dante Gabriel Rosseti şi prietenii lui voiau o revenire la 
perioada de dinainte de Rafael. De aici şi numele lor - „Frăția 
Prerafaelită”. În Franţa, Alexis Rio, autorul unei cărţi despre 
poezia creştină în care dezbătea arta „spirituală” a Evului Mediu, 
avea scopuri asemănătoare. 

Totodată, aceşti artişti şi scriitori au ajutat la reabilitarea 
perioadei pe care ei o numeau „Evul Mediu”, deşi astăzi o 
cunoaştem sub denumirea de „Renaşterea timpurie”. Nazarinenii, 
de pildă, erau admiratori ai lui Masaccio şi ai lui Fra Angelico. 
Rio îl admira pe Giotto. Botticelli (figura 1) a fost redescoperit în 
aceeaşi perioadă şi în aceleaşi cercuri. Cu alte cuvinte, standardele 
formulate de Vasari, conform cărora cea de-a treia fază a Renaşterii, 
epoca lui Rafael şi Michelangelo, a fost şi cea mai bună, nu mai 
erau acceptate. Canonul care dominase arta europeană din 1550 
pînă în 1850 era pus sub semnul întrebării şi reconstruit!. Apariţia 
curentului Art Nouveau va creşte şi mai mult reputaţia lui Botticelli, 
în timp ce expresionismul va ajuta la redescoperirea manieriştilor. 
De exemplu, în cadrul unei conferinţe din 1920, criticul de artă 

Max Dvořák a amintit de îndemnul lui El Greco spre „o eră 
nouă, spirituală si anti-materialistá" , care ar fi trebuit să urmeze 
după primul război mondial!. Apariţia post-impresionismului şi 
preocuparea pentru formele geometrice au sprijinit în acelaşi 
mod reevaluarea primilor pictori ai Renaşterii. Pictorul Giorgio 
Morandi, de pildă, s-a inspirat nu doar de la Cézanne, ci şi de la 
Giotto, Masaccio şi Piero della Francesca. 

Entuziasmul faţă de Renaştere a mers uneori la fel de departe 
ca şi entuziasmul Renaşterii faţă de Antichitate. De exemplu, 
Isabella Stewart Gardner din Boston a refăcut cariera „sfintei 
sale patroane", Isabella d'Este, colectionind objets d'art din 
Renastere, mai ales dacá fuseserá legate de femei. De asemenea, 
ea şi-a comandat un portret pictorului John Singer Sargent. 
Colecţia ei a fost adăpostită într-un palat în stil italian, Fenway 
Court, care s-a deschis pentru public in 19032. Interesul faţă de 
Renaştere ca model pentru prezent s-a răspîndit în domeniul 
mobilei, ceramicii şi bijuteriilor, cum ar fi, de exemplu, aşa-numi- 
tele „broşe Medici”, făcute de bijutierii din Paris. Pentru un foarte 
vizibil studiu de caz al acestei Renasteri a Renaşterii, ne putem 
îndrepta spre arhitectură. În epoca reînvierii goticului, cîţiva 
arhitecţi au descoperit că Renaşterea putea oferi un stil alternativ 
pentru clădirile moderne de genul caselor din zona urbană, 
vilelor, băncilor, cluburilor, bibliotecilor şi primăriilor. Cele mai 
faimoase clădiri laice din Florenţa, Roma sau Veneţia Renaşterii au 
fost interpretate mai mult sau mai puţin liber într-un idiom considerat 
potrivit pentru Germania, Franţa, Anglia, Italia sau Statele Unite 
din secolul al XIX-lea?. În Germania, de pildă, princiarul edificiu 
Residenz din Miinchen (1826) imita Palazzo Pitti din Florenţa. 
Villa Rosa din Dresda, proiectată de Gottfried Semper (1839), 
imita o vilă renascentistă, iar Palais Oppenheim (1845) - tot creaţia 
lui Semper - un palazzo renascentist. În Paris, printre cele mai 
izbitoare exemple de Renastere a Renasterii se numárá Ecole des 
Beaux-Arts (1833) si Bibliothéque Sainte-Geneviéve (1842). 

În Londra, Charles Barry, care făcuse în jurul anului 1820 
desene şi măsurători ale clădirilor renascentiste din Roma, a 
proiectat Travellers’ Club (1832) şi Reform Club (1841) în stil 
roman, în timp ce pentru o bancă din Bristol, construită în 
anii 1850, a fost urmat modelul Bibliotecii Marciana din Veneţia, 
creaţia lui Sansovino. În Italia, stilul neorenascentist a ajuns 
relativ tîrziu, în 1860, puţin după unificarea ţării, un bun exemplu 
fiind banca din Bologna, Palazzo della Cassa del Risparmio, 
proiectată de Giuseppe Mengoni (1868). Bibliotecile şi blocurile de 
apartament din New York, Boston şi Chicago se construiau sub 
formă de palate renascentiste, fiind preferat Palazzo della Cancelleria 
din Roma. Stilul Renaşterii franceze a reînviat şi el, şi nu numai 
în Franţa. Schloss Schwerin (1843) s-a construit urmînd liniile 
generale ale unui castel francez, după ce arhitectul a fost trimis 
să facă un tur pe valea Loarei. Holloway College, construit lîngă 
Egham, în Surrey (1879), este o imitație după castelul Chambord. 

Aceste exemple sînt bine cunoscute istoricilor arhitecturii, 
care le-au comentat ca pe nişte exemple de căutare a unui stil 
modern - nici întru totul gotic, nici întru totul clasic. Trebuie să 
adăugăm cá - măcar în unele cazuri - stilul a fost probabil ales 
pentru asociaţiile pe care le trezea. Alegerea stilului primăriei 
din Sheffield, de exemplu, sugerează o paralelă între oraşele-state 
italiene şi noile municipalități democratice. Băncile s-au folosit 
de asociaţiile dintre Renaştere şi familia Medici, în timp ce stilul 
italienizant a îmbogăţit capitalul cultural al Victoria and Albert 
Museum şi al Bibliotecii Newberry din Chicago. Charles Barry a 
adoptat stilul Renaşterii romane pentru cluburile din Londra, dar 
a proiectat castelul Highclere în manieră elisabetană, ca şi cum 
aceasta ar fi fost mai adecvată pentru o reşedinţă la ţară. 

Pe măsură ce timpul a trecut, Renaşterea a fost percepută tot mai 
clar ca o entitate colectivă. În jurul anului 1750, pentru Voltaire, 
Italia din epoca familiei Medici şi a ,renasterii eruditiei" (la 
renaissance des lettres) a reprezentat a treia dintre cele mai 
glorioase patru perioade din istoria omenirii, urmînd după cele 
clasice, greacă şi romană, şi precedînd epoca lui Ludovic al XIV-lea. 
În 1775, învățatul italian Saverio Bettinelli a publicat o istorie a 
»resurectiei” eruditiei şi artelor in Italia. Bettinelli a folosit 

termenul risorgimento, care, o generatie mai tírziu, a fost utilizat 
in cazul miscárii de renastere nationalá. Tablourile istorice au 
inceput sí reprezinte vietile eroilor Renasterii. De exemplu, 
moartea lui Leonardo da Vinci in bratele lui Francisc I (eveniment 
care nu a avut de fapt loc) a fost pictată de Francois-Guillaume 
Ménageot (1781), de Jean-Auguste-Dominique Ingres (1818) si 
de Luigi Mussini (1828). Moartea lui Rafael a fost pictatá de 
Nicolas-André Monsiau (1804), Pierre-Nolasque Bergeret (1806) 
şi Rodolfo Morgari (1880). 

Ín secolul al XIX-lea, Jules Michelet, Jakob Burckhardt si alti 
istorici au inceput sá scrie despre Renastere ca despre un eveni- 
ment exceptional, care a avut o contributie majorá la cultura 
Europei, inserind acest capitol in marea naratiune a civilizatiei 
occidentale (vezi supra, p. 14). Renasterea cu majusculá, am 
putea spune. Michelet şi Burckhardt au căzut de acord cá desco- 
perirea lumii şi a omului a avut loc în Renaştere. Burckhardt şi 
Ernest Renan - în lucrarea sa Averroés et l'averroisme (1852) - 
au fost de acord cá Petrarca a fost primul om modern. Istoricii 
italieni, in special Francesco De Sanctis în Istoria literaturii 
italiene (1870-1871) si Pasquale Villari in Machiavelli şi epoca sa 
(1877-1882), au recontextualizat Renasterea, descriind-o ca pe o 
expresie a spiritului italian şi evidentiind contribuţiile acesteia la 
sentimentul identităţii naţionale. Walter Pater a descris „Renascence” 
(cum prefera el să scrie) ca pe „un entuziasm general şi o 
iluminare a minţii omeneşti”. Fie că au văzut Renaşterea ca pe o 
eră de redeşteptare a spiritului uman, ca pe o eră a păgînismului 
ori a coruperii morale sau ca toate aceste lucruri la un loc, poeţii, 
dramaturgii, compozitorii şi romancierii şi-au familiarizat publicul 
cu Lucretia Borgia (Victor Hugo, 1833), Cola di Rienzo (Richard 
Wagner, 1842), Savonarola (George Eliot - Romola, 1863) si alte 
figuri de seamá ale epocii!. 

Ín ceea ce priveste imaginea Renasterii in secolele al XIX-lea 
şi XX, la munca istoricilor şi a scriitorilor trebuie să adăugăm 
contribuţia adusă de muzee, de turism şi de fotografii. Începînd 
cu sfîrşitul secolului al XVIII-lea, a existat o tendinţă europeană 

generală de a deschide galerii şi librării regale, aristocratice şi 
ecleziastice şi de a le pune valorile la îndemîna „publicului”. 
Palatul Uffizi şi-a deschis porţile pentru public în 1769. Luvrul 
s-a deschis ca muzeu în 1793, iar Prado în 1818. Pentru a ilustra 
triumful artelor şi procesul de transmitere a marilor tradiţii, 
muzeele au fost adesea decorate cu imagini ale marilor artişti, 
multi dintre ei din perioada Renaşterii. De exemplu, South Court 
de la Albert and Victoria Museum din Kensington a fost decorat 
cu portretele în mozaic ale lui Giotto, Rafael, Michelangelo, 
Holbein, precum şi al artistului ceramist Bernard Palissy, de unde 
şi-a şi cîştigat porecla de „Valhalla de la Kensington”. Ideea este 
similară cu cea a sălilor oamenilor iluştri din clădirile renascen- 
tiste, cu o diferenţă semnificativă : în locul liderilor politici sau 
al filosofilor, acum eroii erau artiştii. 

După deschiderea muzeelor, un pas înainte venit în ordinea 
firească a lucrurilor a fost vizionarea artei Renaşterii în cadrele 
sale originale, iar apariţia turismului organizat şi sistemul euro- 
pean de căi ferate au făcut ca acest lucru să fie mult mai uşor de 
făcut ca înainte. Thomas Cook în Marea Britanie şi familia 
Baedeker în Germania organizau tururi ale Italiei pe la mijlocul 
secolului al XIX-lea. Cicerone al lui Burckhardt, un ghid turistic 
pentru comorile artei italiene, a fost publicat în 1855, cu cinci ani 
înainte de apariţia celebrului său eseu despre Renaştere. Ghidul 
lui Baedeker pentru nordul Italiei, publicat în 1862, punea şi el 
accent pe arta şi arhitectura Renaşterii, ca şi manualul călătorului 
în Italia publicat de Cook. 

Apariţia reproducerii prin fotografii le-a permis turiştilor să-şi 
aducă acasă suveniruri ale Renaşterii, iar călătorilor comozi să-şi 
facă o idee, oricît de aproximativă, despre ceea ce pierdeau. Familia 
Alinari şi-a deschis un atelier fotografic în 1854 şi s-a concentrat 
pe reproducerea artei florentine. În 1908 a fost înfiinţată Societatea 
Medici, scopul ei fiind acela de a-i face pe „vechii maeştri” mai 
familiari publicului prin intermediul reproducerii fotografice, 
folosind noua tehnologie a „colotipului”. Astăzi, aparatul de 
fotografiat a făcut cîteva dintre capodoperele Renaşterii mai 
cunoscute decît au fost ele vreodată. În 1500 sau chiar în 1600, 
doar cîţiva inşi ştiau de existenţa picturii Primavera a lui Botticelli, 

iar Vasari a trebuit sá o descrie din memorie si inexact, din cauzá 
că accesul la această lucrare nu se făcea cu uşurinţă. Astăzi, 
milioane de oameni au văzut-o direct, chiar dacă numai pentru un 
moment, iar alte milioane pot recunoaşte imaginea din fotografii. 

În zilele noastre, produsele Renaşterii nu mai sînt proprietatea 
privată a Europei. Unul dintre primele exemple ale acestui proces 
de globalizare a fost o monografie despre Botticelli publicată în 
1925 (de către Societatea Medici) şi scrisă de un profesor de 
istoria artei de la Academia Imperială din Tokyo, Yukio Yashiro. 
Yashiro era atras de Botticelli datorită afinitátii pe care o percepea 
între artistul italian şi tradiţiile japoneze, de la pictura pe perga- 
ment pînă la gravura în lemn a lui Utamaro, prin intermediul a 
ceea ce el a numit „confluenţa spontană, în geniul lui, a idealu- 
rilor orientale şi occidentale”. 

Faptul că galeriile din afara Europei au achiziţionat picturi ca 
Ginevra de Benci a lui Leonardo da Vinci (în acest caz, National 
Gallery din Washington) ilustrează procesul prin care arta Renaşterii 
a devenit parte a „moştenirii” întregii lumi. Expozitiile, ca si 
fotografiile, ajută la procesul de decontextualizare. Obiectele sînt 
mutate din cadrele lor originale şi văzute din noi perspective - de 
exemplu, ca „opere de artă” în loc de imagini religioase. Literatura 
Renaşterii se citeşte şi ea din noi perspective. Piesele de teatru 
ale acestei perioade sînt puse în scenă în noi interpretări, pentru 
a arăta că Shakespeare, de pildă, este într-un fel contemporanul 
nostru. Renaşterea continuă să se îndepărteze de noi într-un ritm 
accelerat. Şi totuşi, aşa cum a încercat să demonstreze această 
carte, dublul proces de însuşire şi domesticire a Renaşterii este la 
fel de vechi ca şi mişcarea însăşi. 


1. Yashiro (1925), pp. 82-83, 89, 99-101, 148. 


Repere cronologice 


Datele din dreptul cártilor dinainte de 1450 reprezintá anul scrierii lor sau 
anul dedicatiei de pe ele. Pentru cele de dupá 1450 am folosit anul publicárii. 


1336 - Petrarca escaladeazá Mont Ventoux 

1337 - Petrarca, De viris illustribus 

1345 - Petrarca descoperá Scrisorile cátre Atticus ale lui Cicero 

1356 - Petrarca la Praga 

1368 - Petrarca, De ignorantia 

1375 - Salutati este numit cancelar al Florentei 

1397 - Chrysoloras soseste in Florenta 

1398 - Metge, Lo Somni 

1401 - Ghiberti îl infringe pe Brunelleschi în concursul pentru 
uşile Baptisteriului 

1403 - Bruni, Laudatio florentinae urbis 

1415 - Bruni, Historiae florentini populi 

1418 - Concursul pentru domul catedralei din Florenţa 

1419 - Brunelleschi, Spitalul Orfanilor din Florenţa 

1427-1454 - Bruni este cancelar al Florenței 

cca 1427 - Masaccio, Tributul 

1435 - Alberti, Della pittura 

1444 - Enea Silvio Piccolomini, De duobus amantibus 

1444-1446 - Biondo, Roma Instaurata 

cca 1445-1453 - Donatello, statuia Gattamelata din Padova 

1450 - Biblia lui Gutenberg, prima carte tipărită 

1453 - Otomanii cuceresc Constantinopolul 

1453 - Poggio devine cancelar al Florenței 

1469 - prima carte tipărită la Venetia 

1470 - prima carte tipărită la Paris 

1474 - Ficino, Teologia platonicá 

1476 - prima carte tipărită în greacă 

cca 1478 - Botticelli, Primávara 

1486 - Pico tine discursul De Dignitate Hominis 

1487-1491 - Granovitaia Palata, Kremlin ° 


1490 - Isabella d'Este merge la Mantova 

1492 - Nebrija, Gramática castellana 

1494 - armata francezá invadeazá Italia 

1496 - disertatiile lui Colet despre Sfîntul Pavel 

cca 1497  - Leonardo, Ultima Cena 

1497 - ]a Viena este intemeiat grupul de discutii Sodalitas litteraria 
danubiana 

1499 - Rojas, Celestina 

1502 - Celtis, Amores 

1504 - Pietro Martire, Decades de orbe novo, partea I 

1506 - Bramante începe să lucreze la biserica Sfîntul Petru 

1506 - capela Bakócz din Esztergom 

1508 - Budé, Annotationes in Pandectarum libros 


1508-1512 - frescele lui Michelangelo din Capela Sixtiná 
1509-1511 - Rafael, Parnasul, Şcoala din Atena 


1511 - Erasmus, Moriae encomium 

cca 1513  - Machiavelli, Zl principe (anul scrierii) 

1515-1517 - Epistolae Obscurorum Virorum 

1516 - Ariosto, Orlando Furioso 

1516 - Erasmus, Institutio Principis Christiani 

1516 - Morus, Utopia 

1516 - Pomponazzi, De immortalitate animae 

1519 - Erasmus, Colloquies 

1519 - Michelangelo incepe sá lucreze la monumentul funerar al lui 
Giuliano de Medici 

1520 - Vives, Contra pseudodialecticos 

1520 - Hutten, Inspicientes 

1524 - Erasmus, De libero arbitrio 

1525 - începe lucrul la Biblioteca Laurenziana 

cca 1525  - Giulio Romano începe să lucreze la Palazzo del Té din Mantova 

1526 - începe lucrul la palatul din Granada 

1526 - începe lucrul la palatul Fontainebleau 

1527 - Vida, Ars poetica 

1527 - Roma e prádatá de trupele imperiale 

1528 - Castiglione, Cortegiano 

1528 - Erasmus, Ciceronianus 

1529 - Altdorfer, Bătălia de la Issos 

1529 - Guevara, Relox 

1529 - Valdés, Mercurio y Carón 

1530 - Francisc I instituie lecteurs royaux la Paris 

1531 - Alciati, Emblemata 

1534 - Rabelais, Gargantua 

1537-1545 - Serlio, Architettura, cărţile I-IV 

1537 - începe lucrul la Biblioteca Marciana 


1537-1541 - Michelangelo, Judecata de Apoi 

1538 - este intemeiatá Academia de la Strasbourg 

1540 - Johannes Magnus, Historia Gothorum 

1543 - Copernic, De revolutionibus 

1543 - Ramus, Aristotelicae animadversiones 

1543 - Vesalius, De corporis humani fabrica 

1545-1563 - Conciliul de la Trento 

1547 - Goujon începe lucrul la Fontaine des Innocents 

1549 - Du Bellay, Défense et illustration de la langue francaise 
1550 - Beza, Abraham sacrifiant 

1550- - Držić, Dundo Maroje 

1550-1559 - Ramusi, Navigationi 

1550 - Vasari, Vite de’ più eccellenti pittori 

1552 - Ronsard, Amours 

1555 - Lassus, Il primo libro de madrigali 

1555 - Labé, Oeuvres 

1556 - în Praga este înfiinţat un colegiu iezuit 

1558 - Johannes Magnus, Historia de gentis septentrionalibus 


cca 1559  - Montemayor, Diana 
1561-1567 - Guicciardini, Storia d'Italia, apárutá postum 


1563 - Orta, Coloquios dos simples 

1564 - Gil Polo, Diana enamorada 

1565 - Heere, Den Hof en Boomgaerd 

1565 - în Braniewo (Braunsberg) este înfiinţat un colegiu iezuit 
1565-1574 - Monardes, Dos Libros 

1569 - Ercilla, La Araucana, partea I 

1569 - ]a Vilnius (Wilno) este infiintat un colegiu iezuit 
1570 - Baif înfiinţează Académie de Poésie et de Musique 
1570 - Noot, Het Bosken 

1570 - Ortelius, Theatrum Orbis Terrarum 

1570 - Palladio, Quattro Libri 

1572 - Camões, Os Lusíadas 

1572 - Jean de la Taille, Saül le furieux 

1573 - Tasso, Aminta 

1575 - Huarte, Examen de Ingenios 

1576 - Bodin, Six Livres de la Politique 

1578 - Kochanowski, Odprawa poslow greckich 

1580 - Montaigne, Essais, 1-2 

1580 - Tasso, Gerusalemme Liberata 

1581 - Beaujoyeux, Ballet comique de la reine 

1581 - Vincenzo Galilei, Dialogo della musica antica et della moderna 
1583 - León, Nombres de Cristo 

1584 - Lipsius, De constantia 

1585 - se deschide Teatro Olimpico din Vicenza 


1585 - Cervantes, Galatea 

1589 - Intermedi pentru ceremonia nuptialá a lui Ferdinando de Medici 
1589 - Botero, Ragion di Stato 

1589 - Busbecq, Legatio Turcica 

1589 - Guarini, Pastor Fido 

1589 - Hakluyt, Navigations 

1590 - Arcimboldo, Rudolf al II-lea in chip de Vertumnus 
1590 - Bry, America 

1590 - Stevin, Burgerlick Leven 

1590 - Lomazzo, Idea 

1590 - Spenser, Faerie Queene, cártile 1-3 

1591 - Marinella, La nobiltà et l'eccellenza delle donne 
1594 - Shakespeare, Rape of Lucrece 

1598 - Peri, opera Dafne jucatá pe scená 

1600 - Giordano Bruno e ars pe rug la Roma 

1600 - Peri, opera Euridice jucatá pe scená 

1600 - Shakespeare, tragedia Hamlet jucatá pe scená 
1600 - Pozzo, Il merito delle donne 

1601 - Sęp-Szarzyński, Rytmy 

1604 - Mander, Het Schilderboek 

1605 - Cervantes, Don Quijote, partea I 

1607-1627 - D'Urfé, Astrée 

1607 - Monteverdi, opera Orfeo jucatá pe scená 

1608 - Monteverdi, opera Arianna jucatá pe scená 

1609 - Bacon, De sapientia veterum 

1609 - Lope de Vega, Arte Nuevo de hacer comedias 
1611 - Hooft, Emblemata amatoria 

1614 - Szymonowicz, Sielanki 

1614 - Webster, Duchess of Malfi 

1616 - Heinsius, Nederduytsche Poemata 

1616 - Jonson, Works 

1616 - Jones incepe lucrárile la conacul reginei din Greenwich 
1617 - Bredero, Spanse Brabander 

1617 - Maier, Atalanta Fugiens 

1617 - Opitz, Aristarchus 

1619 - Jones incepe sá lucreze la Sala de Banchete din Whitehall 
1619 - Kepler, Harmonice Mundi 

1620 - Bacon, New Organon 

1621 - Barclay, Argenis 

1621 - Burton, Anatomy of Melancholy 

1623 - Shakespeare, Works, prima editie, in-folio 

1624 - Opitz, Buch von der deutschen Poeterei 


1627 - Schütz, Daphne 

O fascinantá prezentare geograficá, cronologicá si sociologicá a uneia 
dintre cele mai importante mişcări culturale din istoria Europei. În 
Renaşterea târzie (anii 1530-1630), noile forme şi idei apărute deja în 
epicentre precum Florenţa, Roma, Veneţia, Avignon sau Flandra ajung 
la periferiile celtice, scandinave şi slave, unde sunt receptate activ şi 
imitate de o manieră creativă la nivelul vieţii cotidiene, dar şi în artele 
plastice, în literatură şi muzică. Apar astfel, distincte în funcţie de 
reacţiile locale specifice, noi centre de iradiere culturală. Incontestabil, 
principalul merit al lucrării lui Peter Burke este acela că oferă o 
perspectivă sintetică asupra Renaşterii. În mod cu totul remarcabil, 
autorul evaluează şi efectele mişcării renascentiste asupra secolelor 
următoare, incluzînd contribuţiile ei la „europenizarea Europei”. 


Europa se construieşte. lată o mare speranță, care se va înfăptui 
numai dacă se va tine seama de istorie: o Europă fără istorie ar fi 
orfană şi nenorocită. Pentru că ziua de astăzi se trage din cea de ieri, 
iar ziua de mîine este rodul trecutului. Un trecut ce nu trebuie să 
paralizeze prezentul, ci să-l ajute să fie diferit în fidelitate şi nou în 
progres. 

Construcţia Europei urmăreşte să arunce lumină asupra istoriei 
Europei, fără a disimula dificultăţile moştenite din trecut. În tendința 
lui către unitate, continentul a trăit discordii, conflicte, divizări şi 
contradicții interne. Această colecție nu le va ascunde; angajarea în 
mişcarea europeană trebuie realizată in deplina cunoaştere a 
trecutului şi, de asemenea, în perspectiva viitorului. Lucrările pe care le 
propunem aparțin celor mai buni istorici din zilele noastre. 

Jacques Le Goff 
coordonatorul colecţiei 

